DOCUMENTUL 
MATLOCK 


ROBERT LUDLUM 


DOCUMENIUL 
MATLOCK 


Colecţia THRILLER 8 


Versiunea românească: CONSTANTIN DUMITRU - PALCUS 


VL: 


www.virtual-project.eu 


I.S.B.N. 
973-9180-02-7 


Titlul original: THE MATLOCK PAPER, 
© 1973 by Robert Ludlum 
EDITURA OLIMP 
Bucureşti 1994 


De acelaşi autor: 


TREVAYNE 

MANUSCRISUL LUI CHANCELLOR 


Pentru Pat şi Bill, 


Aşa cum grăieşte anticul proverb bagdhivi: 
La umbra giganților e speranță şi pentru umbră 
„Due Macellis” sunt nişte giganți! 

Loring părăsi clădirea Departamentului de Justiţie pe uşa 
laterală şi se uită după un taxi. Se făcuse aproape cinci şi 
jumătate şi, în acea zi primăvăratică de vineri, aglomeraţia de pe 
străzile Washingtonului era îngrozitoare. Loring se postă aproape 
de bordură şi ridică mâna stângă, sperând să aibă noroc. Era pe 
punctul să se lase păgubaş când în faţa lui opri un taxi care 
tocmai luase un pasager de la vreo zece metri mai încolo. 

— Mergeţi spre est, domnule? Dacă da, urcați! Domnul din 
maşină a zis că nu-l deranjează. 

Când se produceau astfel de incidente, Loring se simţea 
întotdeauna stânjenit. Cu un gest reflex, îşi trase înapoi 
antebraţul drept, permiţând mânecii să coboare cât se putea de 
mult ca să mascheze lanţul negru şi subţire petrecut pe după 
încheietură şi prins de mânerul servietei-diplomat. 

— Oricum, mulţumesc. La prima intersecţie, o iau spre sud. 

Aşteptă până când taxiul intră din nou în fluviul de maşini şi-şi 
reluă semnalizările inutile. 

De regulă, în astfel de împrejurări, mintea îi era ageră şi 
simţurile în alertă. In mod normal, ar fi aruncat priviri în ambele 
direcţii, pândind taxiuri gala să-şi debarce pasagerii, atent la 
intersecţii după acele dreptunghiuri care semnalizau de pe 
acoperiş că maşina respectivă era liberă, daca alergai suficient 
de repede s-o prinzi. i 

In orice caz, astăzi Ralph Loring nu avea chef să alerge. In 
această vineri anume, mintea îi era obsedată de o realitate 
teribilă. Tocmai fusese martor la condamnarea la moarte a unui 
om. Un om pe care nu-l întâlnise vreodată, dar despre care ştia o 
mulţime de lucruri. Un bărbat de treizeci şi trei de ani, care 
locuia şi muncea într-un orăşel din Noua Anglie situat la patru 
sute de mile depărtare şi care habar n-avea de existenţa lui 
Loring, cu atât mai puţin de interesul Departamentului de Justiţie 
faţă de el. 

Gândurile lui Loring se întorceau mereu la marea sală de 
şedinţe cu masa dreptunghiulară imensă în jurul căreia erau 
aşezaţi oamenii care pronunţaseră sentinţa. 

Se împotrivise cu ardoare. Era tot ce putea face pentru omul 
pe care nu-l întâlnise niciodată, omul care era manipulat cu atâta 

precizie spre o poziţie atât de şubredă. 

— Daţi-mi voie să vă reamintesc, domnule Loring, a spus un 
asistent al procurorului general, cândva procuror militar în cadrul 
marinei, că în orice situaţie de luptă sunt asumate nişte riscuri 
fundamentale. Se anticipează un procentaj de pierderi. 

— Condiţiile sunt diferite. Omul acesta nu este pregătit. Nu va 
şti cine sau unde îi este inamicul. Şi cum ar putea să ştie, când 
nici noi nu ştim? 

— Tocmai de aceea. (Vorbitorul care a urmat era un alt 
asistent al procurorului general, recrutat de printr-un birou de 
avocaţi al vreunei corporaţii, mare amator de şedinţe de comitet 
şi, bănuia Loring, incapabil să ia decizii în absenţa lor). Subiectul 
nostru este extrem de mobil. Uită-te la fişa lui psihologică: „... 
tarat, dar mobil în cel mai înalt grad”. Exact aşa spune. El este 
varianta logică. 

— „Tarat, dar mobil”! Pentru numele lui Dumnezeu, ce mai 
înseamnă şi asta? Permiteţi-mi să reamintesc acestui comitet că 
lucrez în domeniu de cincisprezece ani. Fişele psihologice sunt 
doar nişte ghiduri orientative, nişte aprecieri supuse erorilor. 
Sunt tot atât de dispus să trimit iarăşi un om într-o misiune de 
infiltrare fără să-l cunosc în cele mai mici amănunte, pe cât aş 
îndrăzni să-mi asum  responsabilitatea pentru calculele 
matematice de la N.A.S.A. 

Lui Loring i-a răspuns preşedintele comitetului, un profesionist 
al branşei: 

— Îţi înţeleg reţinerile; în mod normal, aş fi de acord. Din 
păcate, acestea nu sunt nişte condiţii normale. Abia dacă 
dispunem de trei săptămâni. Factorul timp înlătură precauţiile 
obişnuite. 

— Este riscul pe care trebuie să ni-l asumăm, a rostit fostul 
procuror militar pe un ton atotştiutor. 

— Păi tocmai, că nu vi-l asumaţi, a replicat Loring. 

— Doreşti să fii scutit de sarcina de a-l contacta? 

Preşedintele rostise oferta cu deplină sinceritate. 

— Nu, domnule. O voi face. Împotriva voinţei mele. Vreau să 
se consemneze asta. 

— Înainte de încheierea şedinţei, o problemă. (Fostul avocat 
de corporație se aplecase în faţă, peste masă). Şi asta vine 
tocmai de la vârf. Am căzut cu toţii de acord că subiectul nostru 
este motivat. Fişa lui stabileşte limpede acest lucru. In acelaşi 
timp, trebuie să reiasă cu claritate că orice ajutor acordat acestui 

comitet de către subiect este oferit de bunăvoie şi din proprie 
iniţiativă. Aici suntem vulnerabili. Nu putem, repet, nu putem fi 
făcuţi răspunzători. Dacă este posibil, am dori să se consemneze 
că subiectul a venit la noi. 

Ralph Loring îşi întorsese dezgustat faţa de la individ. 

Intre timp, traficul devenise şi mai intens. Loring aproape că 
se hotărâse să parcurgă pe jos cele douăzeci de cvartale bătute 
pe muchie până la apartamentul său când un Volvo alb opri în 
faţa lui. 

— Urcă! Arăţi penibil cu mâna ridicată în felul ăsta. 

— A, tu erai. Mulţumesc tare mult. 

Loring deschise portiera şi se strecură pe micul scaun din faţă, 
ţinându-şi diplomatul pe genunchi. Nu avea nici un rost să-şi 
ascundă lănţişorul negru de la încheietură. Cranston era şi el un 
om de acţiune; un specialist al rutelor internaţionale. El 
efectuase cea mai mare parte a activităţilor pregătitoare ale 
misiunii de care era acum responsabil Loring. 

— A fost o şedinţă lungă. Aţi realizat ceva? 

— Foc verde. 

— Era şi timpul. 

— De vină au fost doi asistenţi ai procurorului general şi un 
mesaj îngrijorat de la Casa Albă. 

— Bun. Azi dimineaţă, divizia Geo a primit rapoartele de 
ultimă oră de la Force-Mediterranean. Are loc o adevărată 
schimbare în masă a rutelor de aprovizionare. Treaba e 
confirmată. Terenurile de la Ankara şi Konya, din nord, proiectele 
din Sidi Banani şi Rashid, până şi contingentele algeriene îşi 
reduc producţia în mod sistematic. Lucrurile vor deveni foarte 
dificile. 

— Şi ce dracu' vrei acum? Am crezut că obiectivul este să-i 
lichidăm. Voi ăştia nu sunteţi niciodată mulţumiţi. 

— Nici tu n-ai fi. Putem exercita controlul asupra rutelor pe 
care le cunoaştem; dar ce Dumnezeu putem şti despre locuri 
ca... Porto Belocruz, Pilcomayo, o jumătate de duzină de nume 
imposibil de pronunţat din Paraguay, Brazilia şi Guyana? E o 
situaţie cu totul nouă, Ralph. 

— Aduceţi-vă specialiştii sud-americani. Colcăie C.I.A. de ei. 

— Nici pomeneală. Nu avem voie nici măcar să solicităm hărţi. 

— E o tâmpenie. 

— E spionaj. Trebuie să rămânem curaţi. Respectăm cu 
stricteţe regulamentul Interpolului; nici un fel de şmecherii. 

Credeam că ştii asta. 

— Ştiu, replica Loring plictisit. Tot o tâmpenie rămâne. 

— Tu ai grijă de Noua Anglie!, S.U.A. Noi o să ne ocupăm de 
pampaşi sau pampas, cum dracu' i-o fi zicând. 

— Noua Anglie, S.U.A, este un adevărat microcosmos, fir-ar să 
fie. Asta e aspectul înspăimântător. Ce s-a întâmplat cu toate 
acele descrieri poetice pline de pârleazuri rustice, spirit yankeu şi 
ziduri de cărămidă acoperite cu iederă? 

— E noua poezie. Trebuie să te acomodezi. 

— Compasiunea ta e copleşitoare. Mersi. 

— Pari descurajat. 

— Nu e timp suficient... 

— Niciodată nu e. (Cranston dirijă maşina pe o bandă mai 
rapidă, pentru ca la intersecția dintre străzile Nebraska şi 
Optsprezece să rămână blocat în coloană. Oftând, scoase maşina 
din viteză şi ridică din umeri. Se uită la Loring, care privea ţintă 
la parbriz). Cel puţin tu ai obţinui lumină verde. E ceva. 

— Sigur. Cu un om total nepotrivit. 

— Oh... înţeleg. El e acolo? Cranston arătă cu capul spre 
servieta lui Loring. 

— El. Din ziua-n care s-a născut. 

— Cum îl cheamă? 

— Matlock. James B. Matlock Il. B de la Barbour, o familie, de 
fapt două familii foarte vechi. James Matlock, licenţiat în litere, 
doctor în filosofie, o autoritate incontestabilă în domeniul 
influențelor sociale şi politice asupra literaturii elisabetane. Ce 
zici de asta? 

— lisuse! Astea sunt calităţile lui? Şi unde o să înceapă să 
pună întrebări? La ceaiurile organizate de facultate în onoarea 
profesorilor pensionaţi? 

— Nu. În privinţa asta, stăm bine: e destul de tânăr. Calitățile 
lui sunt incluse în ceea ce băieţii de la Securitate numesc ,... 
tarat, dar mobil în cel mai înalt grad”. Nu-i aşa că-i o frază 
drăguță? 

— Inspiratoare. Şi ce înseamnă asta? 

— E menită să descrie un om care nu e foarte simpatic. 
Probabil din pricina unui dosar militar compromiţător, sau a unui 
divorţ - sunt sigur că e vorba de armată aici - dar, în ciuda 
acestui handicap insurmontabil, este plăcut de toată lumea. 


1 Şase state din nord-estul Statelor Unite: Mâine, Vermont, New 
Hampshire, Massachusetts, Rhode Island şi Connecticut. 

— Mi-e deja simpatic tipul. 

— Asta-i problema mea. Şi mie-mi place. 

Cei doi bărbaţi rămaseră tăcuţi. Era limpede că Cranston avea 
destulă vechime în meserie ca să-şi dea seama când un coleg de 
breaslă trebuia să gândească de unul singur. Să ajungă singur la 
anumite concluzii sau explicaţii raţionale. De cele mai multe ori, 
era simplu. 

Ralph Loring se gândea la omul a cărui viaţă era detaliată atât 
de complet în servieta sa, sintetizată dintr-o mulţime de bănci de 
date. Numele era James Barbour Matlock, dar personajul din 
spatele numelui refuza să-şi limpezească contururile. Şi asta îl 
deranja pe Loring; viaţa lui Matlock fusese marcată de 
inconsecvente tulburătoare, chiar violente. 

Era unicul fiu rămas în viaţă al unor părinţi în vârstă, extrem 
de bogaţi, care trăiau într-o frumoasă izolare în Scarsdale, New 
York. Educaţia lui urmase canoanele tipice ale păturii înstărite 
din Est: Andover şi Amherst, cu perspectivele adecvate ale unei 
profesii cu sediul în Manhattan: bancher, agent de bursă sau 
agent comercial. Nu exista nimic în dosarul său, din perioada 
liceului sau a facultăţii, care să indice vreo abatere de la această 
schemă. Într-adevăr, căsătoria cu o fată având un statut social 
proeminent în Greenwich părea să confirme acest lucru. 

Şi dintr-o dală, lui James Barbour Matlock au început să i se 
întâmple nişte lucruri pe care Loring şi-ar fi dorit să le poată 
înţelege. Mai întâi, armata. 

Era pe la începutul anilor şaizeci şi, prin simplul tertip de a fi 
consimţit la o prelungire a serviciului cu şase luni, Matlock ar fi 
putut sta confortabil la un birou, ca ofiţer de intendenţă undeva - 
cel mai probabil, cu relaţiile familiei sale, în Washington sau New 
York. In loc de asta, fişa lui militară arăta precum cazierul unui 
huligan: un şir de insubordonări şi de infracţiuni care i-au 
asigurat cea mai ingrată dintre misiuni: Vietnamul şi ostilitățile 
sale în curs de acutizare. In timpul petrecut în Delta Mekongului, 
comportamentul său militar l-a adus de două ori în fala curţii 
marţiale. 

Şi totuşi, la originea acţiunilor sale nu părea să existe vreo 
motivaţie ideologică, ci doar o lipsă, aproape loială, de adaptare. 

Reîntoarcerea la viaţa civilă a fost marcată de continuarea 
dificultăţilor, mai întâi cu părinţii, apoi cu soţia. În mod 
inexplicabil, james Barbour Matlock, al cărui trecui universitar 
fusese onorabil dar deloc strălucit, a închiriat un mic apartament 

în Morningside Heights şi s-a înscris la cursurile superioare ale 
Universităţii Columbia. 

Soţia lui a rezistat trei luni şi jumătate, optând pentru un 
divorţ; discret şi o ieşire rapidă din viaţa lui Matlock. 

Descrierea anilor următori constituia un material informativ 
monoton. Matlock-incorigibilul era pe cale să devină Matlock- 
cărturarul. A muncit pe brânci, fără întrerupere, obţinând licenţa 
după paisprezece luni şi doctoratul doi ani mai târziu. A avut loc 
un soi de reconciliere cu părinţii săi şi a obţinut un post la 
catedra de limbă engleză a Universităţii Carlyle din Connecticut. 
De atunci, Matlock a publicat un număr de cărţi şi de articole, 
dobândind o reputaţie de invidiat în sânul comunităţii 
universitare. Era în mod, evident popular - „mobil în gradul cel 
mai înalt” (cretină expresie!); avea o situaţie materială moderată 
şi, aparent, nu mai avea nici una din trăsăturile antagoniste pe 
care le manifestase în perioada sa rebelă. Bineînţeles, avea 
extrem de puţine motive să fie nemulţumit, îşi spuse Loring. 
James Barbour Matlock II îşi aranjase frumuşel viaţa; era acoperit 
bine mersi la toate capitolele, inclusiv o prietena. Intreţinea o 
relaţie discretă cu o studentă la cursul superior, Patricia 
Ballantyne. Aveau domicilii separate, dar, conform informaţiilor, 
erau amanți. Oricum, în măsura în care acest lucru putea fi 
determinat, nu se punea problema căsătoriei. Fata îşi completa 
studiile în vederea doctoratului şi o aşteptau o duzină de burse 
ale unor fundaţii. Burse care însemnau ţări îndepărtate şi realităţi 
neobişnuite. Patricia Ballantyne nu era destinată căsătoriei; cel 
puţin, conform băncilor de date. 

Dar în privinţa lui Matlock? Se întrebă Ralph Loring! Ce îi 
spuneau faptele? Cum justificau ele alegerea făcută? 

N-o  justificau. Nu aveau cum. Numai un profesionist 
experimentat putea îndeplini exigenţele situaţiei curente. 
Problemele erau mult prea complexe, prea pline de capcane 
pentru un amator. 

Ironia îngrozitoare era că dacă acest Matlock comitea erori şi 
cădea în capcană, ar fi putut realiza cu mult mai mult şi mult mai 
repede decât orice profesionist. 

Putea totodată să-şi piardă viaţa. 

— Ce te face să crezi că va accepta? Cranston se apropia de 
apartamentul lui Loring şi trebuia să-şi satisfacă curiozitatea. 

— Cum? Scuză-mă, ce-ai spus? 

— Care ar fi motivul pentru ca subiectul să accepte? De ce 

crezi că va fi de acord? 

— Un frate mai mic. De fapt, cu zece ani mai mic. Părinţii sunt 
destul de bătrâni. Foarte bogaţi, foarte detaşaţi. Matlock ăsta se 
consideră responsabil. 

— Pentru ce? 

— Pentru frăţior. S-a sinucis acum trei ani cu o supradoză de 
heroină. 


Ralph Loring conducea fără grabă maşina închiriată de-a 
lungul şoselei largi, cu trei benzi de circulaţie, trecând pe lângă 
casele mari şi vechi, aşezate în fundul curților cu gazon bine 
îngrijit. Unele dintre ele erau sedii ale unor confrerii, dar 
rămăseseră mult mai puţine decât în urmă cu un deceniu. 
Exclusivismul social din anii cincizeci şi de la începutul anilor 
şaizeci era înlocuit. Câteva din imensele clădiri aveau acum alte 
denumiri. The House, Aquarius (natural),  Afro-Commons, 
Warwick, Lumumba Hali. Universitatea Carlyle din Connecticut 
era unul din acele campusuri „de prestigiu”, de mărime medie, 
care punctau peisajul Noii Anglii. Sub conducerea unui 
preşedinte strălucit, dr. Adrian Sealfont, administraţia începuse 
reorganizarea colegiului, încercând să-l aducă la nivelul cerul de 
a doua jumătate a secolului douăzeci. In balanţă erau puse 
inevitabilele proteste, proliferarea bărboşilor şi studiile africane, 
pe de o parte, iar pe de alta, bunăstarea liniştită, sacourile- 
uniformă ale cluburilor şi regatele sponsorizate de absolvenţi. 
Hard rock-ul şi tradiţionalele ceaiuri dansante căutau cu 
înfrigurare căi de coexistenţă. 

Privind la campusul paşnic scăldat în lumina soarelui 
strălucitor al primăverii, Loring îşi spunea că părea de 
neconceput ca o asemenea comunitate să ascundă vreo 
problemă reală. 

Cu atât mai puţin problema care îl adusese aici. 

Şi totuşi, aşa era. 

Carlyle era o bombă cu efect întârziat care, atunci când va 
exploda, va atrage după sine un număr extraordinar de victime. 
Că avea să explodeze, Loring ştia, era inevitabil. Ce se va fi 
întâmplat până atunci era imprevizibil. Depindea de el să pună la 
cale probabilitățile cele mai favorabile în condiţiile date. Cheia 
era James Barbour Matlock, licenţiat în litere şi doctor în filosofie. 

Loring trecu pe lângă atractiva vilă universitară cu două etaje, 
care adăpostea patru apartamente, fiecare cu intrare separată. 

Era considerată una din cele mai bune locuinţe ale universităţii şi 
era ocupată de regulă de către familii tinere merituoase, care nu 
ajunseseră încă la venitul necesar pentru a-şi putea permite 
propria locuinţă. Apartamentul lui Matlock se alia la parter, în 
secţiunea vestică. 

Loring ocoli cvartalul şi parcă peste drum de uşa lui Matlock, 
în diagonală. Nu putea să rămână prea mult; se tot foia în scaun, 
cercetând cu privirea maşinile şi trecătorii de duminică 
dimineaţa, mulţumit de faptul că el însuşi nu era băgat în seamă. 
Acesta era un amănunt vital. Conform dosarului de supraveghere 
a lui Matlock, duminică, tânărul profesor citea de obicei lucrările 
studenţilor până pe la ora nouă, după care se deplasa cu maşina 
în extremitatea nordică a campusului, acolo unde Patricia 
Ballantyne locuia într-unul din apartamentele convenabile 
rezervate studenţilor de la cursul superior. Mai exact, mergea 
acolo în cazul în care ea nu-şi petrecuse noaptea la el. De regulă, 
cei doi mergeau să ia masa de prânz la iarbă verde şi se 
întorceau la apartamentul lui Matlock, ori se duceau în sud, la 
Hartford sau New Haven. Bineînţeles, nu lipseau variațiile. 
Adeseori, domnişoara Ballantyne şi Matlock plecau împreună în 
weekend, trecând drept soţ şi soţie. In tot cazul nu în acest 
weekend. Filajul confirmase acest lucru. 

Loring se uită la ceas. Se făcuse unu fără douăzeci şi Matlock 
nu-şi părăsise apartamentul. Timpul era pe terminate. Peste 
câteva minute, Loring era aşteptat în strada Crescent, la numărul 
217. Acolo era planificat contactul de acoperire pentru 
schimbarea autovehiculului. 

Ştia că nu era nevoie să-l supravegheze fizic pe Matlock. La 
urma urmelor, îi citise dosarul cu scrupulozitate, studiase o 
sumedenie de fotografii, ba chiar schimbase câteva cuvinte cu 
dr. Sealfont, rectorul universităţii. Cu toate acestea, fiecare 
agent are propriile sale metode de lucru şi ale lui includeau 
supravegherea subiectului timp de câteva ore înainte de 
stabilirea contactului. Câţiva colegi de la Justiţie susțineau că 
asta îi dă un sentiment de putere. Loring ştia numai că îi dădea 
un sentiment de încredere. 

Uşa de la apartamentul lui Matlock se deschise şi un bărbat 
înalt ieşi în lumina soarelui. Era îmbrăcat în pantaloni kaki, 
pantofi mocasin şi un pulover pe gât de culoare maro. Loring 
observă că era un bărbat moderat de arătos, cu trăsături bine 
definite şi părul blond, destul de lung. El controlă încuietoarea de 

la uşă, îşi puse ochelarii de soare şi merse pe lângă trotuar către 
ceea ce Loring socoti că trebuia să fie un loc de parcare. Câteva 
minute mai târziu, James Matlock apăru de pe o alee la volanul 
unei maşini sport Triumph. 

Reprezentantul guvernului se gândi că subiectul lui părea să 
ducă cea mai plăcută dintre vieţi. Un venit îndestulător, nici o 
responsabilitate, o muncă pe care o îndrăgea, până şi o relaţie 
convenabilă cu o fată frumoasă. 

Loring se întrebă dacă lucrurile vor rămâne neschimbate 
pentru James Barbour Matlock şi peste trei săptămâni. Căci 
lumea lui Matlock era pe punctul de a fi lansată pe tobogan, 
către abis. 

Matlock apăsă până la refuz pedala de acceleraţie a Triumph- 
ului şi automobilul cu siluetă joasă vibră în timp ce acul 
vitezometrului atingea şaizeci şi două de mile pe oră. Nu era 
grăbit - Pat Ballantyne nu pleca nicăieri - ci doar mânios. Ei bine, 
nu tocmai mânios; doar iritat. De obicei, după un telefon primit 
de la ai lui era iritat. Timpul n-avea să elimine acest sentiment. 
Nici banii, dacă avea să câştige vreodată atâţia încât să merite 
să vorbeşti despre ei, adică sume pe care tatăl său să le 
considere respectabile. Motivul care-i provoca iritarea era acea 
condescendenţă enervantă, accentuată pe măsură ce părinţii săi 
îmbătrâneau. In loc să se împace cu situaţia, nu încetau să facă 
uz de ea. Insistaseră ca el să-şi petreacă vacanţa de primăvară, 
de la mijlocul semestrului, în Scarsdale, astfel încât, împreună cu 
tatăl său, să se poată duce zilnic în oraş. La bănci, la avocaţi. Să 
se pregătească pentru inevitabil; atunci şi dacă avea să se 
întâmple vreodată. 

— ... Sunt o mulţime de lucruri pe care va trebui să le 
asimilezi, fiule, rostise tatăl său pe un ton funebru. Ştii, nu prea 
eşti pregătit... 

— ... Eşti tot ce ne-a mai rămas, dragule, spusese mama lui cu 
vădita durere. 

Matlock ştia că ei savurau cu anticipație despărţirea 
martirizantă de această lume. Lăsaseră să se înţeleagă acest 
lucru - sau cel puţin tatăl lui o făcuse. Amuzant era faptul că 
părinţii săi erau viguroşi ca nişte catâri de povară şi sănătoşi ca 
nişte cai sălbatici. Nu încăpea nici o îndoială că aveau să-i 
supravieţuiască vreme de decenii. 

Adevărul era că îl doreau aproape de ei cu mult mai mult 
decât voia el să fie acolo. Aşa fusese în ultimii trei ani, de la 
moartea lui David, la Cape. Probabil, îşi spunea Matlock în timp 
ce parca în faţa apartamentului Patriciei, rădăcinile iritării se 
aflau în partea sa de vină. In privinţa lui David nu reuşise încă să 
se împace cu sine însuşi. Şi n-avea s-o facă niciodată. 

Cert este că nu voia să se ducă la Scarsdale în vacanţa de 
primăvară. Nu-i trebuiau acele amintiri. Avea acum pe cineva 
care îl ajuta să uite anii aceia îngrozitori, de moarte, de indecizie 
şi lipsiţi de iubire. li promisese Patriciei să meargă împreună la 

St. Thomas. 


Numele hanului de ţară era Cheshire Cat şi, după cum sugera 
denumirea, avea un aer de cârciumă englezească tipică. 
Mâncarea era rezonabilă, băuturile de bună calitate şi aceşti 
factori l-au făcut să devină locul preferat al locuitorilor suburbiilor 
din Connecticut. Tocmai terminaseră de băut al doilea rând de 
Bloody Mary şi comandaseră grătar de vită şi pudding de 
Yorkshire. In spaţioasa sală de mese se aflau cam o duzină de 
cupluri şi câteva familii. Intr-un colţ, un bărbat singur citea The 
New York Times, cu paginile îndoite vertical, după tipicul 
navetiştilor. 

— Probabil că e un tătic supărat aşteptându-şi fiul care a 
rămas aproape lefter. Cunosc genul. lau trenul de Scarsdale în 
fiecare dimineaţă. 

— E prea relaxat. 

— Ştiu cum să-şi ascundă încordarea. Numai farmaciştii lor 
ştiu cum stau lucrurile. Tot Gelusilul ăla! 

— Intotdeauna sunt anumite semne, iar el nu vădeşte nici 
unul. În mod categoric, arată mulţumit de sine. N-ai dreptate. 

— Pur şi simplu, nu cunoşti Scarsdale. Mulţumirea de sine eo 
marcă înregistrată. Fără ea, nu poţi cumpăra o casă. 

— Fiindcă veni vorba, ce ai de gând să faci? Serios, cred c-ar 
trebui să anulăm chestia cu St. Thomas. 

— Nici pomeneală. A fost o iarnă aspră, merităm puţin soare. 
Şi oricum, sunt lipsiţi de rațiune. Nu am chef să aflu nimic despre 
manevrele lui Matlock-bătrânul; e o pierdere de timp. In 
eventualitatea improbabilă că chiar au să se ducă vreodată, vor 
prelua alţii conducerea. 

— Doar conveniserăm că ăsta nu e decât un pretext. Te vor în 
preajma lor pentru câtăva vreme. Cred că e înduioşător că 
procedează astfel. 

— Nu e înduioşător, e o tentativă transparentă a tatălui meu 
de mituire... Fii atentă. Navetistul nostru s-a dat bătut. (Bărbatul 
singuratic cu ziarul îşi terminase băutura şi îi explica chelneriţei 
că nu voia să comande ceva de mâncare). Cinci dolari contra 
zece că şi-a imaginat părul şi geaca de piele a fiului său - posibil 
şi picioarele goale - şi a intrat în panică. 

— Am impresia că tu chiar îi doreşti asta bietului om. 

— Nu, nicidecum. Il compătimesc prea mult. Nu pot să suport 
aspectele iritante care însoțesc rebeliunea. Mă fac să mă simt 

complexat. 

— Eşti un tip tare amuzant, soldat Matlock, îi zise Pat, făcând 
aluzie la cariera militară lipsită de glorie a lui Matlock. Când 
terminăm aici, hai să mergem la Hartford, e un film bun acolo. 

— Oh, scuză-mă, am uitat să-ţi spun. Astăzi nu putem... 
Sealfont m-a sunat azi-dimineaţă şi m-a convocat diseară la o 
şedinţă. Zicea că-i ceva important. 

— In legătură cu ce? 

— Nu ştiu sigur. E posibil să fie ceva probleme cu studiile 
africane. „Tom” ăla pe care l-am recrutat de la Harvard s-a 
dovedit a fi grozav. Cred că se situează ceva mai la dreapta faţă 
de Ludovic la XIV-lea. 

Ea zâmbi, spunându-i: 

— Pe bune, eşti teribil. 

Matlock o strânse de mână. 


Reşedinţa doctorului Adrian Sealfont era impunător de 
respectabilă. Era o vilă colonială albă, de mari dimensiuni, cu 
trepte largi de marmură care duceau la uşa dublă masivă, 
sculptată în basorelief. In fată, pe toată lăţimea clădirii, erau 
desfăşurate coloane ionice. De pe gazon, reflectoarele luminau în 
amurg. 

Matlock urcă treptele până la uşă şi apăsă butonul soneriei. 
Treizeci de secunde mai târziu deschidea o servitoare care îl 
conduse de-a lungul holului, spre partea din spate a clădirii, în 
biblioteca imensă a doctorului Sealfont. 

Adrian Sealfont stătea în mijlocul încăperii, împreună cu alţi 
doi bărbaţi. Ca întotdeauna, Matlock se simţi impresionat de 
prezenţa acestui om. O idee peste un metru optzeci, slab, cu 
trăsături acviline, radia o căldură care-i impresiona pe toţi cei 
aliaţi în apropierea lui. Avea un aer de smerenie sinceră, menită 
să-i ascundă, faţă de cei care nu-l cunoşteau, strălucirea. Lui 
Matlock îi plăcea enorm de el. 

— Bun venit, James. Sealfont întinse mâna în întâmpinarea lui 
Matlock. Domnule Loring, daţi-mi voie să vi-l prezint pe doctor 
Matlock. 

— Incântat de cunoştinţă. Bună, Sam. 

Salutul din urmă îi fusese adresat celui de-al treilea bărbat, 
Samuel Kressel, decanul colegiilor din Carlyle. 

— Salut, Jim. 

— Parcă ne-am mai întâlnit o dată, nu? întrebă Matlock, 

uitându-se la Loring. Încerc să-mi aduc aminte. 

— Mă voi simţi tare stânjenit dacă o veţi face. 

— Cred şi eu! râse Kressel cu umorul său sardonic, uşor 
jignitor, Matlock îl plăcea şi pe Sam Kressel, mai curând pentru 
că avea cunoştinţă de necazurile funcţiei sale, cu care era nevoit 
să se lupte, decât pentru felul său de a fi. 

— Ce vrei să spui, Sam? 

— Am să-ţi răspund eu, interveni Sealfont. Domnul Loring 
lucrează în cadrul guvernului federal, la Departamentul de 
Justiţie. Am fost de acord să aranjez o întâlnire între voi trei, dar 
nu am fost de acord cu problema la care dumnealor tocmai s-au 
referit. Se pare că domnul Loring te-a găsit potrivit pentru a le 
ţine - ori, care era termenul? - sub supraveghere. Mi-am 
exprimat vehement obiecțiile. 

Sealfont se uită ţintă la Loring. 

— Ce anume ziceţi că mi-aţi făcut? întrebă Matlock liniştit. 

— Îmi cer scuze, răspunse Loring pe un ton persuasiv. Este o 
deformaţie profesională personală şi nu are nimic de-a face cu 
afacerea noastră. 

— Dumneata eşti navetistul de la Cheshire Cat. 

— Cum, cum? întrebă Sam Kressel. 

— Omul cu ziarul. 

— E adevărat. Am ştiut că m-ai remarcat în după-amiaza asta. 
Am crezut că mă vei recunoaşte din clipa în care m-ai văzut din 
nou. Nu ştiam că arătam ca un navetist. 

— Din cauza ziarului. Am zis că eşti un tată supărat. 

— Câteodată sunt. Nu prea des, totuşi. Fiica mea nu are decât 
şapte ani. g 

— Cred c-ar trebui să începem, interveni Sealfont. In treacăt 
fie spus, James, mă simt uşurat că reacția ta e atât de 
înţelegătoare. 

— Singura mea reacţie este curiozitatea. Şi un procentaj 
sănătos de teamă. Ca să vă spun adevărul, sunt speriat de 
moarte. (Matlock zâmbi şovăielnic). Despre ce e vorba? 

— Hai să bem câte ceva în timp ce discutăm. (Adrian Sealfont 
zâmbi la rândul său şi se duse la barul acoperit cu tablă de cupru 
din colţul camerei). Tu mergi pe bourbon şi apă, James, aşa-i? lar 
tu, Sam, un scotch dublu cu gheaţă, corect? Dumneata ce 
preferi, domnule Loring? 

— Un scotch ar fi excelent. Cu apă. 

— Vino, James, dă-mi o mână de ajutor. 

Matlock se duse să-l ajute. 

— Mă uluieşti Adrian, spuse Kressel, aşezându-se într-un 
fotoliu de piele. Ce Dumnezeu te face să ţii minte băuturile 
preferate ale subordonaţilor tăi? 

Sealfont râse. 

— Motivul cel mai logic dintre toate. Şi cu siguranţă nu se 
limitează la... colegii mei. Cu ajutorul alcoolului, am colectat mai 
mulţi bani pentru această instituţie decât de pe urma a sute de 
rapoarte pregătite de minţile cele mai analitice din comitetele de 
colectare a fondurilor. (Aici, Adrian făcu o pauză şi chicoti, atât 
pentru el cât şi pentru ceilalţi de faţă). Odată, am ţinut un 
discurs la o consfătuire a rectorilor de universităţi. In timpul 
alocat pentru întrebări şi răspunsuri, am fost întrebat în seama 
cărui fapt pun înzestrarea Universităţii Carlyle... Mă tem că am 
răspuns: „Acelor popoare din antichitate care au dezvoltat arta 
fermentării viței de vie.” ... Fosta mea soţie s-a amuzat copios, 
dar mi-a spus pe urmă că replica mea a întârziat alocarea 
fondurilor cu un deceniu. 

Cei trei bărbaţi râseră. Matlock împărţi băuturile. 

— În sănătatea dumneavoastră, rosti rectorul cu modestie. În 
tot cazul toastul a fost scurt. 

— Chestia e un pic cam jenantă, James... Sam. Acum câteva 
săptămâni, am fost contactat de către şeful domnului Loring. M-a 
rugat să mă deplasez la Washington, într-o problemă de maximă 
importanţă legată de Carlyle. M-am dus şi am fost informat în 
privinţa unei situaţii pe care în continuare refuz s-o accept. 
Anumite informaţii pe care domnul Loring vi le va dezvălui par a 
fi, la suprafaţă, incontestabile. Dar, e vorba de suprafaţă: 
zvonuri; declaraţii scrise sau verbale, rupte de context; dovezi 
interpretabile care pot fi lipsite de semnificaţie. Pe de altă parte, 
e posibil să nu fie întru totul lipsite de substanţă. Bazându-mă 
tocmai pe această posibilitate, am acceptat întâlnirea de faţă. In 
orice caz, trebuie să vă fie limpede, eu nu pot lua parte la aşa 
ceva. Carlyle nu va putea fi implicată. Orice va avea loc în 
această încăpere, va avea aprobarea mea tacită, dar nu şi 
acordul meu oficial. Acţionaţi ca persoane particulare, nu ca 
membri ai corpului profesoral sau ai conducerii Universităţii... Ei 
şi acum, James, dacă asta n-a avut darul să te „sperie”, nu mai 
ştiu ce ar putea s-o facă. 

Sealfont zâmbi din nou, dar mesajul lui era limpede. 

— Mă sperie, răspunse Matlock, fără expresivitate. 

Kressel îşi lăsă jos paharul şi se aplecă înainte. 

— Trebuie cumva să presupun din cele spuse de tine că nu 
eşti de acord cu prezenţa lui Loring aici? Sau cu ceea ce 
intenţionează să facă? 

— Lucrurile sunt în cumpănă. Dacă acuzaţiile sale nu sunt 
lipsite de substanţă, cu siguranţă nu-mi voi putea întoarce 
spatele. Pe de altă parte, nici un rector de universitate nu ar 
colabora în vremurile acestea cu o agenţie guvernamentală, pe 
baza unei speculaţii. Mă vei ierta, domnule Loring, dar prea mulţi 
oameni de la Washington au profitat pe seama comunităţilor 
universitare. Mă refer în mod special la Michigan, Columbia, 
Berkeley... printre altele. O simplă problemă poliţienească 
înseamnă ceva, pe când o infiltrare... ei bine, e cu totul altceva. 

— Infiltrare? Asta-i un cuvânt destul de dur, remarcă Matlock. 

— Probabil că prea dur. Am să las termenii în seama domnului 
Loring. 

Kressel îşi ridică paharul. 

— Pot să ştiu de ce noi - Matlock şi cu mine - am fost aleşi? 

— Şi acesta este un aspect care va fi lămurit din discuţia cu 
domnul Loring. In orice caz, dat fiind că eu sunt răspunzător 
pentru faptul că tu, Sam, le afli aici, am să-ţi spun motivele mele. 
In calitate de decan, eşti familiarizat cu problemele campusului 
mai îndeaproape decât oricine altcineva... Totodată, îţi vei putea 
da seama mai repede dacă domnul Loring şi partenerii lui îşi 
depăşesc limitele... Cred că asta-i tot ce am avut de spus. Mă 
duc la întrunire acum. Producătorul acela de film, Strauss, ia 
cuvântul în seara asta şi trebuie să salvez aparențele. 

Sealfont se duse la bar şi-şi aşeză paharul pe tavă. Ceilalţi trei 
bărbaţi se ridicară în picioare. 

— Un lucru te-aş întreba, înainte să pleci, zise Kressel, 
încreţindu-şi sprâncenele. Să presupunem că unul din noi sau 
amândoi, decidem că nu vrem să luăm parte la... afacerea 
domnului Loring. 

— Atunci,  refuzaţi. (Adrian Sealfont traversă încăperea, 
apropiindu-se de uşă). Nu aveţi absolut nici o obligaţie. Vreau să 
vă fie foarte clar. Domnul Loring înţelege. Bună seara, domnilor. 

Sealfont părăsi camera, închizând uşa în urma lui. 

Cei trei bărbaţi rămaseră în picioare tăcuţi şi nemişcaţi. Auziră 
uşa de la intrare deschizându-se şi apoi închizându-se. Kressel se 
întoarse cu privirea la Loring. 

— Am impresia că te afli într-o postură delicată. 

— Aşa se întâmplă de obicei în astfel de situaţii. Daţi-mi voie 
să-mi clarific poziţia; ea va explica parţial această întâlnire. 
Primul lucru pe care trebuie să-l ştiţi este că lucrez la 
Departamentul de Justiţie, Biroul de Narcotice. 

Kressel se aşeză şi sorbi din pahar. 

— Cred că n-ai bătut atâta drum până aici ca să ne spui că 
patruzeci la sută dintre studenţi consumă marijuana şi alte 
câteva chestii? Fiindcă dacă-i aşa, nu ne spui nici o noutate. 

— Nu, nu pentru asta am venit. Presupun că, într-adevăr, ştiţi 
asta. Toată lumea ştie. Totuşi, n-aş băga mâna-n foc pentru 
procentaj. S-ar putea să fie subestimai. N 

Matlock îşi terminase bourbonul şi hotărî să mai bea unul. in 
timp ce mergea către bar, spuse: 

— Poate că e sub sau supraestimat, dar relativ vorbind, în 
comparaţie cu alte campusuri, nu intrăm în panică. 

— Nu aveţi motive să intraţi. Nu în legătură cu asta. 

— Mai e şi altceva? 

— Tocmai despre asta e vorba. 

Loring se duse la biroul lui Sealfont şi se aplecă să-şi ridice 
servieta de pe podea. Era limpede că reprezentantul guvernului 
şi rectorul universităţii discutaseră înainte de sosirea lui Matlock 
şi a lui Kressel. Loring aşeză servieta pe birou şi o deschise. 
Matlock se duse la scaunul său şi se aşeză. 

— Aş dori să vă arăt ceva. 

Loring scoase din servietă o foaie de hârtie groasă, de culoare 
argintie, tăiată parcă cu nişte foarfeci cu muchiile zimţate în 
diagonală. Pelicula argintie se murdărise acum din pricina 
atingerilor repetate, cu felurite pete de grăsime şi mizerie. Se 
apropie de scaunul lui Matlock şi i-o înmână. Kressel se ridică şi 
veni aproape. 

— Este un soi de scrisoare. Sau o înştiinţare. Cu cifre, îşi dădu 
cu părerea Matlock. E în franceză; nu, în italiană, cred. Nu pot să- 
mi dau seama. 

— Foarte bine, profesore, rosti Loring. Câte ceva din 
amândouă, fără predominanţa vreuneia dintre ele. De fapt, este 
un dialect corsican, în scris. Se numeşte accent oltremontan şi 
este folosit în sudul muntos al ţării. Asemenea limbii etrusce, nu 
se poate traduce în întregime. Dar codurile folosite sunt atât de 
simple încât nici nu pot fi considerate nişte coduri. Nici nu cred 
că au intenţionat să fie; nici nu sunt prea multe. Aşa încât, există 
suficiente date aici ca să ne transmită ce dorim să aflăm. 

— Şi anume? se interesă Kressel luând de la Matlock 
documentul cu aspect straniu. 

— Mai întâi aş vrea să vă explic cum am ajuns la el. Fără 
această explicaţie, informaţia devine lipsită de sens. 

— Dă-i drumul, spuse Kressel înapoindu-i hârtia murdară 
omului de la guvern, care se întoarse la birou şi o introduse cu 
grijă în servietă. 

— Un curier al narcoticelor - respectiv, un om care se 
deplasează într-un anumit teritoriu - sursă, ducând cu el 
instrucţiuni, bani, mesaje - a părăsit ţara în urmă cu câteva 
săptămâni. De fapt, era mai mult decât un simplu curier; era 
destul de puternic în ierarhia distribuitorilor; s-ar putea spune că- 
şi petrecuse vacanţa în ambianta familială a muncii de zi cu zi, în 
stil mediteranean. Sau poate că-şi controla investiţiile... în orice 
caz, a fost ucis de nişte munteni din Toros Daglari - asta e în 
Turcia, un district în plină dezvoltare. Treaba e că, după ce a 
anulat operaţiunile în zona respectivă, au urmat violențele. 
Trebuie să ne împăcăm cu ideea că terenurile mediteraneene 
sunt închise peste tot, activitatea transferându-se în America de 
Sud... Documentul a fost găsit asupra cadavrului, într-o curea de 
piele. După cum aţi văzut, a trecut prin câteva mâini. A purtat 
după el o succesiune de preţuri de la Ankara la Marrakesh. Un 
agent secret al Interpolului a reuşii în cele din urmă să-l cumpere 
şi astfel a ajuns la noi. 

— De la Toros Dag-cum-ii-zice până la Washington. Da’ ştiu că 
a făcut o călătorie documentul ăsta, remarcă Matlock. 

— Şi încă una scumpă, adăugă Loring. Numai că în acest 
moment nu e la Washington, ci aici. De la Toros Daglari la 
Carlyle, Connecticut. 

— Presupun că asta înseamnă ceva. Sam Kressel se aşezase în 
fotoliu, privindu-l temător pe agentul guvernamental. 

— Inseamnă că informaţia din acest document se referă la 
Carlyle. (Loring se rezemă de birou şi vorbi calm, fără pic de 

grabă. Ai fi zis că-i un profesor în faţa unei clase, explicând o 
teoremă de matematică aridă dar necesară). Documentul spune 
că va avea loc o conferinţă pe zece mai, de mâine în trei 
săptămâni. Numerele reprezintă coordonatele geografice ale 
zonei Carlyle - zecimalele longitudinii şi latitudinii în unităţi 
Greenwich. Documentul însuşi îl identifică pe deţinător ca făcând 
parte dintre cei convocați. Fiecare document de acest gen are o 
jumătate potrivită sau este tăiat dintr-un întreg care poate fi 
reconstituit - un element suplimentar de securitate. Ce lipseşte 
este localizarea precisă. 

— O clipă, Loring. (Vocea lui Kressel era stăpânită, dar aspră; 
era supărat). Nu ţi se pare că te-a luat gura pe dinainte? Ne dai 
nişte informaţii - în mod evident, cu caracter secret - înainte de 
a-ţi fi formulat cererea. Administraţia acestei universităţi nu este 
interesată să devină un instrument de anchetă al guvernului. 
Inainte de a trece la fapte, ar fi bine să ne spui ce doreşti. 

— Îmi pare rău, domnule Kressel. Aţi spus că mă aflu într-o 
postură delicată şi, într-adevăr, sunt. Mă descurc mizerabil. 

— Pe dracu’. Eşti un expert. 

— Stai puţin, Sam. (Matlock îşi ridicase mâna de pe braţul 
fotoliului. Reacţia antagonică subită a lui Kressel părea 
deplasată). Sealfont a spus că avem libertatea de a refuza 
indiferent ce ne propune. Dacă vom face apel la această opţiune 
- şi probabil că vom face - aş vrea să rămân cu impresia că am 
făcut-o din rațiune nu în urma unei reacţii oarbe. 

— Nu fi naiv, Jim! Ai primit o informaţie cu caracter limitat sau 
secret şi automat, post facto, eşti implicat. Nu poţi nega că ai 
primit-o; nu poţi să spui că nu s-a întâmplat. 

Matlock îşi ridică privirea spre Loring. 

— E adevărat? 

— Până la un punct, da. Nu vă voi minţi în legătură cu asta. 

— Atunci, de ce ar trebui să te ascultăm? 

— Pentru că Universitatea Carlyle este implicată; de ani de zile 
a fost. lar situaţia a ajuns la un punct critic. Atât de critic încât 
ne-au mai rămas doar trei săptămâni ca să acţionăm pe baza 
informaţiilor pe care le avem. 

Kressel se ridică din fotoliu, trase adânc aer în piept şi expiră 
încet. 

— Se creează o situaţie de criză - fără dovezi - şi se forţează 
implicarea. Criza se atenuează dar documentele demonstrează 
că universitatea a fost un participant tacit la o anchetă federală. 

Asta a fost schema la Universitatea Wisconsin. (Kressel se 
întoarse către Matlock). iți aminteşti, Jim? Şase zile de răzmeriţe 
în campus. O jumătate de semestru pierdută. 

— Aceea a fost în legătură cu Pentagonul, obiectă Loring. 
Circumstanţele au fost cu totul diferite. 

— Şi crezi că Departamentul de Justiţie ar face-o mai 
digerabilă? Citeşte câteva ziare din campus. 

— Pentru numele lui Dumnezeu, Sam, lasă omul să vorbească. 
Dacă nu vrei să asculţi, du-te acasă. Eu vreau să aud ce are de 
spus. 

Kressel se uită la Matlock. 

— In regulă. Cred că înţeleg. Dă-i drumul, Loring. Dar nu uita: 
nici o obligaţie. Şi nu suntem constrânşi să respectăm nici o 
clauză de confidenţialitate. 

— Mizez pe bunul vostru simţ. 

— S-ar putea să dai greş. 

Kressel se duse la bar şi-şi umplu din nou paharul. 

Loring se aşeză pe marginea biroului. 

— Am să încep prin a vă întreba pe amândoi dacă aţi auzit 
vreodată de cuvântul nimrod. 

— Nimrod este un nume evreiesc, răspunse Matlock. Vechiul 
Testament. Descendent al lui Noe, cârmuitor al Babilonului şi al 
Ninivei. Calităţi legendare de vânător, care pun în umbră faptul 
că a întemeiat ori a construit, marile oraşe din Asiria şi 
Mesopotamia. 

Loring zâmbi şi spuse: 

— Incă o dată, foarte bine, profesore! Un vânător şi un 
întemeietor. |n tot cazul, vorbesc în termeni mult mai 
contemporani. 

— In cazul acesta nu, nu am auzit. Tu, Sam? 

Kressel se întoarse la fotoliul lui, cu paharul plin. 

— Eu nu ştiam nici măcar ce ai spus adineauri. Eu credeam că 
nimrodul e o muscă din acelea pentru pescuit. Foarte bună 
pentru păstrăvi. 

— Atunci am să vă furnizez nişte informaţii de fond... nu am 
de gând să vă plictisesc cu statistici privind narcoticele; sunt 
sigur că sunteţi bombardaţi cu ele în mod constant. 

— Da, în mod constant, fu de acord Kressel. 

— Există totuşi o statistică geografică izolată de care s-ar 
putea să nu ştiţi. Concentrația traficului de stupefiante în Noua 
Anglie creşte cu o viteză care depăşeşte orice altă zonă din ţară. 


25 


Este un aspect uluitor. Începând cu 1968, a avut loc o erodare 
sistematică a procedurilor de aplicare a legislaţiei... Să vă 
înfăţişez problema dintr-o perspectivă geografică. In California, 
Illinois, Louisiana controlul narcoticelor s-a îmbunătăţit până la 
limitarea curbelor de creştere. Realmente, este tot ce putem 
spera până când tratatele internaţionale vor deveni eficace. Dar 
nu şi în zona Noii Anglii. Aici, expansiunea a scăpat de sub 
control. Şi loveşte cu putere colegiile. 

— De unde ştii asta? întrebă Matlock. 

— Din zeci de surse şi mereu prea târziu ca să prevenim 
distribuirea. Informatori, stocuri marcate din surse 
mediteraneene, asiatice şi latino-americane, depozite elveţiene 
ţinute sub urmărire; astea sunt, într-adevăr, informaţii cu 
caracter limitat. 

Loring se uită la Kressel şi zâmbi. 

— Acum îmi dau seama că voi ăştia nu sunteţi sănătoşi la 
minte, rosti Kressel pe un ton antipatic. Mie mi se pare că dacă 
aţi putea să dovediţi aceste acuzaţii, ar trebui s-o faceţi în mod 
public. Şi încă cu glas tare. 

— Avem motivele noastre. 

— Presupun că şi astea au caracter limitat, zise Kressel cu un 
uşor dezgust. 

— Mai e un aspect colateral, continuă reprezentantul 
guvernului, fără să-l ia în seamă. O proporţie considerabilă a 
studenţilor înscrişi în campusurile de prestigiu din est - mari şi 
mici, Princeton, Amherst, Harvard, Vassar, Williams, Carlyle - o 
constituie copiii unor oameni de vază. Fii şi fiice ai unor oameni 
foarte importanţi, în special din guvern şi din mediul industrial. 
Prin urmare, o sursă potenţială de şantaj şi credem că se face uz 
de ea. Astfel de personalităţi sunt dureros de sensibile la 
scandalurile legate de droguri. 

Kressel îl întrerupse: 

— Presupunând că ceea ce spui e adevărat - ceea ce eu nu 
cred - noi am avut aici mai puţine probleme decât majoritatea 
colegiilor din zona nord-estică. 

— Cunoaştem lucrul ăsta. Credem chiar că şi ştiţi de ce. 

— Asta e ceva ezoteric, domnule Loring. Spune ce vrei să spui. 

Lui Matlock nu-i plăceau jocurile pe care anumiţi oameni le 
practicau. 

— Orice reţea de distribuţie capabilă să deservească, să se 
extindă şi să controleze o întreagă regiune a ţării trebuie să 

dispună de o bază de operaţiuni. Un oficiu de schimb, dacă vreţi, 
un post de comandă. Vă rog să mă credeţi când vă spun că 
această bază de operaţiuni, postul de comandă pentru traficul de 
droguri de pe tot întinsul statelor Noii Anglii este Universitatea 
Carlyle. 

Samuel Kressel, decanul colegiilor, scăpă din mână paharul pe 
parchetul lui Adrian Sealfont. 


Ralph Loring îşi continuă relatarea lui incredibilă. Matlock şi 
Kressel rămaseră în scaunele lor. De mai multe ori pe parcursul 
expunerii sale calme, metodice, Kressel a încercat să-l întrerupă, 
să protesteze, dar stilul narativ convingător al lui Loring i-a 
retezat-o scurt. Nu era nimic de obiectat aici. 

Ancheta privind Universitatea Carlyle începuse în urmă cu 
optsprezece luni. Fusese declanşată de un registru contabil 
descoperit de Siguranţa franceză în cursul uneia din frecventele 
investigaţii privind drogurile din portul Marsilia. De îndată ce s-a 
stabilit originea americană a registrului, cu acordul Interpolului, a 
fost trimis la Washington. Toate intrările de date din registru se 
refereau la „C-22-59”, urmat constant de numele Nimrod. S-a 
constatat că numerele urmate de simbolul gradelor erau 
coordonatele geografice ale nordului stalului Connecticut, fără 
precizarea zecimalelor. După ce au fost urmărite sute de rute de 
transport posibile, pornind de la porturile de pe coasta 
Atlanticului şi aeroporturile racordate la filiera din Marsilia, 
regiunea Carlyle a fost trecută sub supraveghere maximă. 

Ca parte a acestei supravegheri, s-au ordonat interceptări de 
convorbiri telefonice ale unor persoane cunoscute ca fiind 
implicate în traficul de droguri din puncte precum New York, 
Hartford, Boston şi New Haven. S-au înregistrat pe bandă 
convorbiri ale unor figuri reprezentative din lumea interlopă. 
Toate apelurile către şi din regiunea Carlyle în legătură cu 
narcoticele erau adresate la şi trimise din cabine de telefoane 
publice. Asta a îngreunat interceptările, dar nu le-a făcut 
imposibile. Din nou, este vorba de metode cu caracter secret. 

Pe măsură ce dosarul informativ creştea, devenea evident un 
aspect uluitor. Grupul de la Carlyle era independent. Nu avea nici 
o legătură oficială cu structurile crimei organizate: nu depindea 
de nimeni. Se fo/osea de elemente criminale cunoscute, dar nu 
era folosită de acestea. Era o reţea unitară, strânsă, întinsă în 
majoritatea universităţilor din Noua Anglie. Şi era limpede, nu se 

limita la droguri. 

Exista dovada infiltrării unităţii de la Carlyle în jocurile de 
noroc, prostituție, chiar şi în agenţiile de plasare 
postuniversitare. Unitatea Carlyle ar îi putut realiza profiluri mult 
mai mari şi cu mai puţine complicaţii dacă ar fi lucrat direct cu 
criminalii cunoscuţi, cu distribuitorii recunoscuţi în toate zonele. 
In loc de asta şi-a folosit banii pentru formarea propriei 
organizaţii. Era propriul ei stăpân, controlându-şi propriile 
resurse şi propria distribuţie. Dar, care erau obiectivele sale 
supreme, era neclar. 

Devenise atât de puternică, încât ameninţa cercurile 
conducătoare ale crimei organizate din nord-est. Din acest motiv, 
figuri marcante ale lumii interlope au solicitat o conferinţă cu cei 
aliaţi la conducerea filierei Carlyle. Aici cheia o reprezenta un 
grup sau un personaj denumit Nimrod. 

Atât cât se putuse stabili, scopul acestei conferinţe era 
ajungerea la un compromis între Nimrod şi seniorii crimei care se 
simțeau ameninţaţi de creşterea extraordinară a lui Nimrod. La 
conferinţă aveau să participe zeci de criminali cunoscuţi şi 
necunoscuţi din toate statele Noii Anglii. 

— Domnule Kressel. (Loring se întoarse către decanul de la 
Carlyle şi păru să ezite). Presupun că aveţi liste, cu studenţi, 
profesori, membri ai conducerii, oameni pe care îi ştiţi sau aveţi 
motive să-i bănuiţi că sunt implicaţi în traficul de droguri. Nu pot 
să fiu sigur, pentru că nu ştiu, dar cele mai multe colegii au aşa 
ceva. 

— Nu voi răspunde la această întrebare. 

— Ceea ce, desigur, îmi răspunde la întrebare, rosti Loring 
liniştit, chiar cu înţelegere. 

— Câtuşi de puţin! Cei de teapa dumitale au prostul obicei de 
a presupune exact ceea ce le convine să presupună. 

— In regulă, îmi asum acest reproş. Dar chiar dacă aţi fi 
răspuns da, nu aveam de gând să vi le cer. Era numai un fel de a 
vă sugera că noi avem o astfel de listă. Voiam să ştiţi asta. 

Sam Kressel îşi dădu seama că picase în cursă; ingeniozitatea 
lui Loring nu făcu decât să-l indispună şi mai mult. 

— Suni convins că aveţi. 

— Inutil să precizez, nu avem nimic împotrivă să vă punem la 
dispoziţie o copie. 

— Nu va fi necesar. 

— Eşti puţin cam îndărătnic, Sam, interveni Matlock. Ce faci, 

aplici politica struţului? 

Înainte ca Kressel să poată replica, Loring adăugă: 

— Domnul decan ştie că se poate răzgândi. Şi am convenit 
asupra faptului că aici nu este vorba de nici o criză. Aţi fi 
surprinşi să aliaţi câţi oameni aşteaptă să se prăbuşească 
acoperişul până să ceară ajutor. Sau să recunoască. 

— Dar nu sunt multe surprize în înclinația organizaţiei 
dumitale de a transforma situaţiile dificile în dezastre, nu-i aşa? 
contracară Sam Kressel, potrivnic. 

— Am făcut şi greşeli. 

— Dacă tot ai numele alea, continuă Sam, de ce nu mergi 
după persoanele respective? Lasă-ne de o parte pe noi; fă-ţi 
singur treaba murdară. Arestează-i, pune-i sub acuzare. Nu ne 
transforma în ajutoarele dumitale. 

— Nu asta vrem să facem... Şi apoi, mai ţoale probele noastre 
suni inadmisibile. 

— M-am gândii eu, exclamă Kressel. 

— Şi ce am câştiga? Ce ați câştiga? (Loring se aplecă înainte, 
răspunzându-i lui Kressel la privirea fixă). Săltăm vreo două sute 
de toxicomani, câteva zeci de distribuitori mărunți şi pe urmă? 
Nu înţelegeţi că asta nu rezolvă nimic? 

— Ceea ce ne conduce la ceea ce doriţi cu adevărat, este? 
Matlock se lăsă pe spate în fotoliu; îl privea cu atenţie pe agentul 
persuasiv. N 

— Da, răspunse cu glas scăzut Loring. Il vrem pe Nimrod. 
Vrem să aflăm locul unde se va line conferința de pe 10 mai. 
Poale fi oriunde pe o rază de la cincizeci până la o sută de mile. 
Vrem să fim pregătiți pentru acest eveniment. Dorim să frângem 
coloana vertebrală a filierei Nimrod. Din motive care trec dincolo 
de Universitatea Carlyle. Precum şi de problema narcoticelor. 

— Cum? întrebă James Matlock. 

— Domnul Sealfont a spus-o. Prin infiltrare... Profesore 
Matlock, dumneata eşti ceea ce în lumea spionajului este 
cunoscut ca o persoană cu o mare mobilitate în cadrul propriului 
mediu. Eşti larg acceptat de către facţiuni diferite, uneori chiar 
opuse, în rândurile corpului profesoral şi ale studenţilor. Noi 
avem numele, dumneata ai mobilitatea. (Loring scoase din 
servietă pagina de hârtie murdară, secţionată cu foarfeca). 
Undeva, prin preajmă, se află informaţia de care avem nevoie. 
Undeva există cineva care are o hârtie ca aceasta: cineva care 
cunoaşte ceea ce noi trebuie să aflăm. 

James Barbour Matlock rămase nemişcat în fotoliu, privind 
ţintă la reprezentantul guvernului. Nici Loring, nici Kressel nu 
puteau fi siguri la ce se gândea, dar amândoi aveau o bănuială. 
Dacă gândurile s-ar fi putut auzi, în momentul acela în încăpere 
ar fi domnit o deplină înţelegere. Mintea lui Matlock rătăcea eu 
trei, aproape patru ani în urmă. Işi amintea de un băiat blond, de 
nouăsprezece ani. Imatur, poate, pentru vârsta lui, dar bun şi de 
treabă. Un băiat cu probleme. 

A fost găsit aşa cum au fost găsiţi mii de tineri asemenea lui, 
în mii de oraşe răspândite în întreaga ţară. Alte vremuri, alţi 
Nimrozi. 

Fratele lui James Matlock, David, îşi înfipsese o seringă în 
braţul drept şi-şi injectase o doză de treizeci de miligrame de 
fluid alb. Comisese acest act într-o iolă, în apele liniştite ale unui 
golfuleţ de lângă Cape Cod. Mica ambarcaţiune cu pânze plutise 
în derivă până în trestiile din apropierea țărmului. Când l-au 
găsit, fratele lui James Matlock murise. 

Matlock luase o hotărâre. 

— Poţi să-mi dai numele? 

— Le am la mine. 

— la staţi puţin. (Kressel se ridică în picioare şi când vorbi nu o 
făcu pe tonul unui om supărat, ci cu teamă). iți dai seama ce-i 
ceri să facă! Nu are nici un fel de experienţă în genul ăsta de 
activităţi. Nu este pregătit. Folosiţi unul din oamenii voştri. 

— Nu mai e timp. Nu mai e timp pentru unul de-ai noştri. Va fi 
protejat; puteţi fi de folos. 

— Aş putea să vă opresc! 

— Nu, Sam, nu poţi, spuse Matlock de la locul lui. 

— Jim, pentru numele lui Dumnezeu, ştii ce-ţi cere? 

Dacă e măcar ceva adevărat în ceea ce susţine, te pune în 
postura cea mai proastă în care se poale afla cineva. Un 
informator. 

— Nu e nevoie să rămâi. Hotărârea mea nu trebuie să fie şi 
hotărârea la. Ce-ar fi să te duci acasă? Matlock se ridică şi se 
duse agale cu paharul la bar. 

— Asta acum e imposibil, rosti Kressel întorcându-se către 
agentul guvernamental. lar e/ o ştie. 

Loring simţi o undă de tristeţe. Acest Matlock era un om bun; 
o făcea pentru că se simţea dator. Şi perspectiva rece, 
profesională era că, prin acceptarea acestei însărcinări, James 
Matlock se îndrepta, foarte posibil, spre propria-i moarte. 

Această posibilitate constituia un preţ teribil. Dar obiectivul final 
merita acest preţ. Conferinţa îl merita. 

Nimrod îl merita. 

Asta a fost concluzia lui Loring. 

Ea i-a făcut suportabilă misiunea. 

Nimic nu putea fi scris pe hârtie; instructajul se desfăşura lent, 
cu repetiţii constante. Dar Loring era un profesionist şi cunoştea 
importanţa luării unor pauze pentru slăbirea tensiunii cauzate de 
încercarea de a absorbi prea mult într-un timp prea scurt. În 
timpul acestor întreruperi, se străduia să-l scoată din priză pe 
Matlock, să afle mai multe despre omul a cărui viaţă se putea 
atât de lesne irosi. Era aproape de miezul nopţii; Sam Kressel 
plecase înainte de opt. Nu era nici necesar, nici recomandabil, ca 
decanul să fie de faţă la detalierea aspectelor specifice. El urma 
să fie o legătură, nu personajul activ. Kressel nu se opusese la 
această decizie. 

Ralph Loring şi-a dat seama repede că Matlock era un 
introvertit. Răspunsurile sale la întrebările cu formulare 
inofensivă erau scurte, replici aruncate într-o doară constituind 
nimic altceva decât nişte explicaţii auto-denigratoare. După o 
vreme, Loring a renunţat. Matlock acceptase să îndeplinească o 
misiune, dar nu să-şi facă publice gândurile sau motivațiile. Nici 
nu era necesar: pe acestea din urmă Loring le înţelesese. Asta 
era tot ce conta. Era chiar bucuros că nu avea să-l cunoască prea 
bine pe acest om. 

La rândul său, Matlock, în vreme ce memora informaţiile 
complicate, reflecta, la un alt nivel, asupra propriei sale vieţi, 
întrebându-se, în felul lui, de ce fusese el cel selectat. Era intrigat 
de o apreciere care-l putea descrie ca fiind mobil, ce etichetă 
îngrozitoare de aplicat cuiva! 

Şi totuşi, ştia că era exact ceea ce însemna acel termen. Era 
mobil. Sociologi sau psihologi, ce or fi fost ei, diagnosticaseră cu 
precizie. Dar se îndoia că înţeleseseră motivele din spatele... 
„mobilităţii” sale. 

Lumea universitară fusese un refugiu, un sanctuar. Nu un 
obiectiv al vreunei ambiţii de lungă durată. Se refugiase aici 
pentru a câştiga timp, pentru a-şi pune ordine într-o viaţă pe cale 
de a fi distrusă, pentru a înţelege. Ca să-şi /impezească 
tărtăcuţa, cum spuneau puştii de astăzi. 

Incercase să-i explice asta celei ce fusese soţia sa cea 
drăguță, iute, strălucitoare şi excesiv de superficială, care credea 
că-şi pierduse minţile. Ce altceva era de înţeles decât un serviciu 

teribil de bun, o casă teribil de drăguță, un club teribil de plăcut 
şi o viaţă prosperă într-un mediu social şi financiar teribil de 
satisfăcător? Pentru ea, nimic altceva nu era de înţeles. lar ela 
priceput asta. 

Numai că, pentru el, lumea aceea îşi pierduse înţelesul, 
începuse să se îndepărteze de miezul ei la puţin după împlinirea 
vârstei de douăzeci de ani, în ultimul an de colegiu, la Amherst. 
Separarea a devenii completă o dală cu experienţa sa militară. 

Nu era vorba de un lucru izolat care să-i fi declanşat reacţia de 
respingere. lar respingerea însăşi nu fusese un act violent, cu 
toate că violenţa avusese şi ea un cuvânt de spus în timpul 
zilelor de început ale nebuniei de la Saigon. Incepuse de acasă, 
locul unde cea mai mare parte a stilurilor de viaţă suni acceptate 
sau respinse, în timpul unui şir de confruntări dezagreabile cu 
tatăl său. Bătrânul gentleman - prea bătrân, prea gentleman - s- 
a simţit îndreptăţit să pretindă o prestație mai bună din partea 
întâiului său născut. O directivă, un simţ al finalităţii care nu erau 
câtuşi de puţin limpezi. Matlock-senior aparţinea unei alte epoci - 
dacă nu unui alt secol - şi credea că prăpastia dintre tată şi fiu 
era un lucru de dorit, elementul inferior putând fi considerat 
neglijabil, până când reuşea să-şi dovedească valoarea pe piaţă. 
Neglijabil dar, bineînţeles, maleabil. Intr-un fel, tatăl său se afla 
în postura unui tiran mărunt care, după generaţii de deţinere a 
puterii, nu voia să-şi vadă tronul abandonat de urmaşul său 
îndreptăţit. Pentru bătrânul Matlock era de neînțeles ca fiul său 
să nu-şi asume conducerea afacerii de familie. A afacerilor. 

Dar pentru tânărul Matlock era chiar prea uşor de înţeles. Şi 
preferabil. Nu numai că-l incomoda gândul la un viitor în /ocu/ de 
pe piaţă al tatălui său, dar îi era chiar teamă. El nu găsea nici o 
bucurie în tensiunile organizate ale lumii financiare. In schimb, 
simţea o teamă îngrozitoare de inadecvare, accentuată de 
competenţa solidă-copleşitoare - a tatălui său. Cu cât se apropia 
de intrarea în acea lume, cu atât mai pronunţată îi era teama. Şi 
a început să se gândească la faptul că o dată cu deliciile unui 
adăpost extravagant şi cu confortul excesiv al vieţii de zi cu zi, 
trebuia să vină şi justificarea de a face ceea ce se aştepta de la 
el în scopul de a stăpâni aceste lucruri. Nu reuşea să găsească 
această justificare. Mai bine un adăpost mai puţin extravagant şi 
confortul vieţii de zi cu zi limitat într-o oarecare măsură, decât să 
înfrunte perspectiva de a continua starea de teamă şi de 
stinghereală. 

încercase să-i explice asta tatălui său. În vreme ce soţia sa 
declarase că îşi pierduse minţile, bătrânul gentleman l-a 
catalogat drept inadaptabil. 

Ceea ce nu dezminţea întru totul aprecierea armatei la adresa 
lui. 

Armata. _ 

Un dezastru. Inrăutăţit de conştientizarea faptului că şi-o 
făcuse cu mâna lui. A descoperit că disciplina fizică oarbă şi 
autoritatea de necontestat erau incompatibile cu el. Şi era 
îndeajuns de solid, îndeajuns de puternic şi avea un vocabular 
suficient pentru a-şi face cunoscute obiecțiile imature şi tipice 
unui în adaptat - spre propriul său dezavantaj. 

Manevrele discrete ale unui unchi au avut ca rezultat lăsarea 
sa la vatră înainte de încheierea oficială a termenului; pentru 
acest lucru, a fost cu adevărat recunoscător familiei influente. 

La această răscruce a vieţii, James Barbour Matlock Il era o 
epavă. Scos din serviciul militar într-un mod deloc glorios, 
divorţat de soţie, renegat, cel puţin simbolic dacă nu electiv, de 
propria familie, a fost cuprins de panica de a nu aparţine de nici 
unde, de a fi rămas fără ţel, fără motivaţie. 

Aşa încât s-a refugiat între graniţele şcolii postuniversitare, 
sperând să găsească un răspuns. Şi, precum într-o idilă 
amoroasă pornită de la o bază sexuală, dar dezvoltându-se într-o 
dependenţă psihologică, s-a „căsătorit” cu acea lume; găsise 
ceea ce îl ocolise vreme de aproape cinci ani vitali. Era primul 
angajament real pe care-l trăise vreodată. 

Era liber. 

Liber să se bucure de emoţiile unei provocări pline de înţeles; 
liber să se desfete cu certitudinea că era egal cu această lume. 
S-a aruncat deci în noua sa lume cu entuziasmul unui convertit, 
dar fără orbire. Şi-a ales o perioadă a istoriei şi a literaturii care 
abunda în energie, conflicte şi aprecieri contradictorii. Anii de 
ucenicie au trecut în zbor; era absorbit şi plăcut surprins de 
propriile sale talente. Când şi-a făcut ieşirea pe platoul 
profesional, a adus un aer proaspăt în arhivele mucegăite. A 
introdus inovaţii surprinzătoare în cadrul unor metode de 
cercetare de multă vreme imuabile. Teza lui de doctorat privind 
amestecul curţii regale în literatura Renaşterii engleze a aruncat 
la lada de gunoi a istoriei mai multe teorii sacrosancte în 
legătură cu o anume binefăcătoare numită Elisabeth. 

El reprezenta noua rasă de oameni de ştiinţă: neobosit, 

sceptic, nemulţumit, într-o permanentă febră a cercetării, 
împărtăşind în acelaşi timp celorlalţi ceea ce aflase. La doi ani şi 
jumătate după dobândirea doctoratului, a fost avansat la poziţia 
cu caracter stabil de profesor asociat, cei mai tânăr deţinător al 
unui astfel de contract la Carlyle. 

James Barbour Matlock Il recuperase anii pierduţi, anii aceia 
de tristă amintire. Probabil că cel mai îmbucurător lucru era 
conştientizarea faptului că-şi putea comunica celorlalţi 
încântarea. Era îndeajuns de tânăr ca să-i placă să-şi 
împărtăşească entuziasmul celor din jurul său şi totodată 
îndeajuns de matur ca să-şi dirijeze investigaţiile. 

Da, era mobil. Doamne, într-adevăr era! Nu putea, nu era 
capabil să repudieze pe cineva ori să-l îndepărteze pe motivul 
unei divergențe de opinii sau chiar a unei antipatii. Adâncimile 
propriei sale recunoştinţe, profunzimile eliberării sale erau atât 
de mari încât, în mod inconştient, îşi promisese să nu facă 
abstracţie niciodată de îngrijorările unei alte fiinţe umane. 

— Vreo surpriză? Loring terminase o secţiune a materialului 
care se ocupa cu achiziţiile de narcotice, aşa cum li se luase 
urma. 

— AŞ spune că mai curând o clarificare, replică Matlock. 
Confreriile sau cluburile de modă veche - majoritatea albe, 
majoritatea înstărite - se aprovizionează de la Hartford. Grupările 
negrilor, precum Lumumba Hali, se duc la New Haven. Surse 
diferite. 

— Întocmai; astea sunt orientările studenţilor. Poanta fiind că 
nici unii nu cumpără de la furnizorii din Carlyle. De la Nimrod. 

— Mi-ai explicat asta. Oamenii lui Nimrod nu vor să li se facă 
reclamă. 

— Dar sunt aici. Sunt folosiţi. 

— De cine? 

— De profesori şi de conducere, răspunse calm Loring, 
întorcând o pagină. Aceasta s-ar putea să fie o surpriză. Domnul 
şi doamna Archer Beeson... 

Matlock se duse cu gândul imediat la tânărul profesor de 
istorie şi la soţia sa. Întruchipau conformismul Ivy League? - în 
persoană - de o aroganță prefăcută şi de o preţiozitate estetică. 


2 Un grup de colegii din nord-estul Statelor Unite cure au fondat o 
ligă pentru sporturi universitare; termenul este utilizat adesea pentru a 
descrie mode, standarde, atitudini etc. asociate cu studenţii de la 
aceste colegii, (n. tr.). 

Archer Beeson era un bărbat tânăr aflat într-o cursă universitară 
grăbită; soţia sa, ingenua universitară perfectă, cu un sex-appeal 
fluşturatic, într-o permanentă stare de teamă respectuoasă. 

— Aştia merg pe LSD şi methedrine. Acid şi „viteză” 

— Dumnezeule mare! M-au indus definitiv în eroare. Cum ai 
aflat? 

— E prea complicat ca să aprofundăm şi totodată secret. Ceva 
ultrasimplificat: el obişnuia să cumpere masiv de la un 
distribuitor din Bridgeport. Cel care stabilea contactul şi-a 
încheiat activitatea, iar el nu a mai apărut pe vreo altă listă. De 
lăsat, nu s-a lăsat. Credem că a luat contactul cu filiera Carlyle. 
Nici o dovadă, totuşi... Uite încă una. 

Era antrenorul echipei de fotbal a universităţii, un tip sportiv 
care lucra la catedra de educaţie fizică. Articolele sale erau 
marijuana şi amfetaminele; sursa anterioară, Hartford. In campus 
era considerat un furnizor nu un consumator. Cu toate că sursa 
de la Hartford nu mai era folosită, conturile de bancă felurite şi 
mascate ale individului continuau să crească. Presupunere: 
Nimrod. 

Şi încă unul. Acesta îl înfricoşă pe Matlock. Era prodecanul cu 
probleme de admitere. Un absolvent de la Carlyle care a revenit 
în campus după o scurtă carieră de vânzător. Era un bărbat 
extravagant şi generos; un propovăduitor al cauzei universităţii. 
Un entuziast popular, în aceste zile de cinism. Şi el, de 
asemenea, era considerat distribuitor, nu consumator. Işi asigura 
acoperirea prin intermediari de nivel doi şi trei. 

— Credem că a revenit aici prin intermediul organizaţiei 
Nimrod. O poziţie bună pentru tabăra lui Nimrod. 

— De-a dreptul înspăimântător. Ticălosul ăsta îi face pe părinţi 
să creadă că este o combinaţie între un astronaut şi un duhovnic. 

— Cum spuneam, o poziţie bună. iți aminteşti? V-am spus, ţie 
şi lui Kressel: oamenii lui Nimrod au interese care merg dincolo 
de droguri. 

— Dar nu ştiţi care sunt. 

— Trebuie neapărat să aflăm... Uite tabelul cu puştii. 

Şirul de nume ale studenţilor i se păru lui Matlock nesfârşit. 
Erau acolo 563 dintr-un electiv de 1200 şi ceva. Omul de la 
guvern a recunoscut că mulţi au fost trecuţi nu pe baza 
confirmării individuale a consumului de droguri ci datorită 
asocierii lor la diferite organizaţii din campus. Era cunoscut faptul 
că cluburile şi confreriile colectau resursele pentru achiziţionarea 

de narcotice. 

— Nu am avut timp să certificăm validitatea fiecărui nume. 
Suntem în căutare de relaţii; oricare, indiferent cât de 
îndepărtate. Trebuie să ai la dispoziţie tot felul de trasee; nu le 
putem restrânge... Şi mai e un aspect legat de această listă; nu 
ştiu dacă îl vezi sau nu. 

— Cu siguranţă că da. Cel puţin, aşa cred. Douăzeci-treizeci de 
nume de aici pot face să sune clopotele în mai multe cercuri 
înalte. Câţiva părinţi foarte influenţi. Industrie, guvern. Uite. 
(Matlock arătă cu degetul). Cabinetul preşedintelui, dacă nu 
greşesc. Şi nu greşesc. 

— Ai văzut, spuse Loring zâmbind. 

— Ce efecte pot avea chestiile astea? 

— Nu ştim. Este posibil, ar putea avea. Tentaculele lui Nimrod 
se întind cu repeziciune. Tocmai de aceea sună alarmele; mai 
puternic decât clopotele tale. intre noi fie vorba, sunt posibile 
repercusiuni la care nimeni nici măcar n-a visat... invazii militare, 
contracte de unificare, instalări forţate şi lista nu se opreşte aici. 
S-ar putea să existe o legătură. 

— lisuse Cristoase, murmură Matlock. 

— Exact. 

Cei doi auziră uşa principală a vilei lui Sealfont deschizându-se 
şi închizându-se. Ca din reflex, Loring luă calm hârtiile din mâna 
lui Matlock şi le vâri repede înapoi în servietă, închizând-o. După 
care - făcu un lucru neaşteptat. In linişte, aproape cu discreţie, 
îşi desfăcu haina şi-şi îndoi degetele pe mânerul unui revolver 
aflat într-un toc mic prins la piept. Gestul îl surprinse pe Matlock 
care privea încremenit la mâna ascunsă sub haină. 

Uşa bibliotecii se deschise şi Adrian Sealfont păşi în încăpere. 
Cu naturaleţe, Loring îşi scoase mâna de sub haină. Sealfont 
vorbi cu blândeţe. : 

— Serios că mă străduiesc. Sincer vă spun. Ințeleg cuvintele şi 
imaginile şi nu mă simt câtuşi de puţin ofensat la vederea părului 
împletit în cosiţe. Ce mă nedumereşte este ostilitatea. Orice om 
trecut de treizeci de ani este inamicul natural al acestor indivizi. 

— Asta a fost Strauss, nu? întrebă Matlock. 

— Da. Cineva l-a întrebat de influenţa curentului New Wave. A 
răspuns că New Wave ţine deja de istoria antică. Preistorie, aşa 
s-a exprimat de fapt... Nu vreau să vă întrerup, domnilor. Aş vrea 
oricum să ştiu care e poziţia lui Kressel, domnule Loring. E 
evident că James a acceptat. 

— La fel şi domnul Kressel, domnule Sealfont. El va fi omul 
nostru de legătură. g 

— İnțeleg. (Sealfont îl privi pe Matlock. In ochii lui se citea 
uşurarea). James, acum pot să-ți spun. lţi sunt extrem de 
recunoscător că te-ai hotărât să ne ajuţi. 

— Nu cred că există vreo alternativă. 

— Nu există. Inspăimântătoare este posibilitatea unei atât de 
loiale implicări. Domnule Loring, voi dori să fiu înştiinţat în clipa 
în care veţi avea ceva concret. Din acel moment, voi face tot ce 
doriţi, voi urma orice instrucţiune îmi veţi da. Nu vă cer decât să- 
mi oferiţi dovada şi veţi avea colaborarea mea oficială şi deplină. 

— Vă înţeleg, domnule rector. Ne-aţi fost de mare folos. Mai 
mult decât aveam dreptul să sperăm. Vă rămânem îndatoraţi. 

— Aşa cum a spus James, nu există alternativă. Dar trebuie să 
impun nişte limite; obligaţia mea de căpătâi este faţă de această 
instituţie. In zilele acestea, campusurile universitare par să 
vegeteze; cred că asta e o apreciere de suprafaţă... 
Dumneavoastră aveţi treabă, iar eu trebuie să termin de citit un 
material. Noapte bună, domnule Loring. James. 

Matlock şi omul de la guvern dădură din cap în semn de 
noapte bună în timp ce Adrian Sealfont închidea uşa bibliotecii. 


Pe la ora unu, Matlock nu mai putea absorbi nimic. Elementele 
principale - nume, surse, supoziţii - fuseseră reţinute; n-avea să 
le uite niciodată. Nu că ar fi putut să recite totul pe dinafară; nici 
nu era de aşteptat. Dar vederea unui anumit individ de pe listă 
avea să declanşeze o reacţie a memoriei. Ştia că în această 
privinţă, Loring avusese dreptate. Acesta era motivul pentru care 
agentul insistase ca el să pronunţe numele cu glas tare, 
repetându-le pe fiecare de câteva ori. Avea să fie suficient. 

Acum avea nevoie de un somn de noapte, dacă somnul avea 
să vină. Să lase totul să se înscrie într-un soi de perspectivă. Pe 
urmă, dimineaţa, putea să înceapă să ia primele decizii, să 
decidă care personaje ar trebui abordate, alegându-i pe aceia 
care erau cel mai puţin susceptibili să intre în contact cu alţii. 
Ceea ce însemna să se familiarizeze cu prietenii apropiaţi, cu 
situaţia corpului profesoral sau studenţesc - zeci de fragmente 
izolate de informaţii dincolo de cele furnizate de Loring. Dosarele 
lui Kressel, acelea pe care negase că le-ar avea, aveau să-i fie de 
folos. 

Ajuns la etapa conversaţiilor, va trebui să-şi croiască drumul 

cu prudenţă, fandând, parând, atent la semne, la priviri, la 
divulgări. 

Undeva, cu cineva, avea să se întâmple. 

— AŞ dori să revenim la o problemă, spuse Loring. Materialul 
de pregătire. 

— Am trecut printr-o grămadă de chestii. Poate că ar fi mai 
bine să asimilez ce am recepționat. 

— N-o să ne ia decât un minut. E important. (Agentul scoase 
din servietă hârtia murdară, secţionată). Uite, asta ea ta. 

— Mulţumesc pentru nu-ştiu-ce-mi-ai-dat. 

Matlock luă hârtia argintie, cândva strălucitoare şi studie 
textul straniu. 

— Ţi-am spus că e scrisă în corsicana-oltremontană şi, 
exceptând două cuvinte, aşa este. In josul hârtiei, pe un singur 
rând, vei vedea propoziţia Venerare Omerta. Asta nu mai e în 
corsicană, e în siciliană. Sau, mai exact, o prescurtare siciliană. 

— Am mai văzut aşa ceva. 

— Sunt convins. A avut o răspândire largă în ziare, în filme şi 
în literatură. Ceea ce nu-i slăbeşte efectul asupra celor care au o 
legătură cu ea. Este cât se poate de reală. 

— Ce semnifică? 

— Tradusă aproximativ: „Respectă legământul Omertei.” 
Omerta este un jurământ de loialitate şi de tăcere, încălcarea 
uneia dintre aceste reguli atrage după sine moartea. 

— Mafia? 

— E implicată. S-ar putea spune ca reprezintă cea de-a doua 
partidă. Să reţii aspectul că această mică înştiinţare a fost 
concepută în comun de către două facţiuni care încearcă să 
ajungă la un compromis. „Omerta” trece peste masa tratativelor; 
se subinţelege de către ambele părţi. 

— Voi reţine acest aspect, dar nu ştiu ce am să fac cu el. 

— Pur şi simplu, să ştii de el. 

— O.K. 

— Şi, încă ceva. Tot materialul prin care am trecut în seara 
asta este legat de narcotice. Dar, dacă informațiile noastre sunt 
corecte, oamenii de la Nimrod sunt implicați şi în alte domenii. 
Camătă, prostituție, jocuri de noroc... probabil, dar numai 
probabil, au ramificații în primăriile orăşeneşti, în adunările 
legislative statale, chiar şi în guvernul federal... Experienţa a 
dovedit că drogurile reprezintă latura cea mai şubredă, 
activitatea în care se înregistrează proporţia cea mai ridicată de 

eşecuri şi acesta este motivul pentru care ne-am concentrat 
asupra ei. Cu alte cuvinte, concentrează-te pe problema 
drogurilor, dar nu scăpa din vedere că există şi alte căi. 

— Nu e un secret. 

— Poate pentru tine nu. Şi cu asta, să ne oprim aici. 

— N-ar fi bine să-mi laşi un număr de telefon unde să te pot 
găsi? 

— Nu se poate. Foloseşte-l pe Kressel. Vom lua legătura cu el 
de mai multe ori pe zi. De îndată ce vei începe să pui întrebări, 
este posibil să fii pus sub microscop. Nu telefona la Washington. 
Şi, mai ales, să nu pierzi invitaţia corsicană. Este principalul tău 
atu. Trebuie numai să-i găseşti perechea. 

— Voi încerca. 

Matlock privi în tăcere cum Loring îşi închise servieta, îşi 
petrecu lănţişorul negru peste încheietura mâinii şi, cu un sunet 
sec, blocă încuietoarea încorporată. 

— Arată ca-n filmele de spionaj, nu? spuse Loring râzând. 

— Sunt impresionat. 

— N-ai de ce. Tradiţia a început o dată cu acei curieri 
diplomatici, care erau în stare să-şi ia valizele după ei şi în iad, 
dar astăzi nu e decât o măsură de protecţie împotriva hoţilor de 
bagaje... Poate nu mă crezi, dar asta e părerea lor despre noi. 

— Nu cred nici un cuvinţel din ce-ai spus. Asta-i una din cutiile 
alea minune care aruncă perdele de fum, transmit semnale radio 
şi declanşează bombe. 

— Ai dreptate. Le face pe toate astea şi încă ceva pe 
deasupra. Are nişte compartimente secrete pentru sandvişuri, 
lenjerie şi Dumnezeu mai ştie ce altceva. (Loring trase servieta 
de pe birou). Cred că ar fi mai înţelept dacă am pleca de aici 
separat. Preferabil, unul prin faţă, celălalt prin spate. La un 
interval de zece minute. 

— Crezi că e necesar? 

— Cinstit vorbind, nu, dar aşa le place superiorilor mei. 

— O.K. Cunosc clădirea. Am să ies la zece minute după tine, 
prin bucătărie. 

— Perfect. (Loring întinse mâna dreaptă, echilibrând fundul 
servietei cu stânga). Nu trebuie să-ţi mai spun cât de mult 
apreciem ceea ce faci. 

— Cred că ştiţi de ce o fac. 

— Da, ştim. Cinstit vorbind, am contat pe asta. 

Loring părăsi biblioteca şi Matlock aşteptă până când auzi uşa 

de la intrare deschizându-se. Se uită la ceas. Înainte de plecare, 
se hotărî să mai bea un pahar. 

In jurul orei unu şi douăzeci, Matlock se afla la câteva cvartale 
de vilă. Mergea liniştit în direcţia vestică, spre apartamentul lui, 
cumpănind dacă să ocolească sau nu campusul. Mersul pe jos îl 
ajuta adeseori să rezolve câte o problemă; ştia că avea să 
doarmă pe sponci. Trecu pe lângă un număr de studenţi şi 
profesori colegi, schimbând saluturi reţinute, ca de sfârşit de 
weekend, cu cei pe care îi recunoscu. Era pe punctul de a se 
hotărî să o ia spre nord, pe High Street, pe o rută ocolitoare către 
apartament, când auzi un zgomot de paşi în urma sa. Mai întâi 
paşii, pe urmă şoapta şuierată a cuiva. 

— Matlock! Nu te întoarce. Sunt eu, Loring. Mergi înainte şi 
ascultă-mă. 

— Ce este? 

— Cineva a aliat că sunt aici. Maşina mi-a fost controlată... 

— Dumnezeule! De unde ştii? 

— Am eu semnele mele, repere prestabilite. Mi-au umblat 
peste tot. Faţă, spate, interior. O treabă meticuloasă, făcută de 
nişte profesionişti. 

— Eşti sigur? 

— Atât de sigur încât nici prin cap nu-mi trece să pornesc 
maşina aia. 

— lisuse! Matlock aproape că se opri în loc. 

— Nu te opri! Dacă m-a urmărit cineva - şi poţi să fii al naibii 
de sigur că aşa s-a întâmplat - am lăsat să se înţeleagă că mi-am 
pierdui cheia de contact. Am întrebat pe mai mulţi trecători unde 
se află un telefon public şi am aşteptat până când am văzut că ai 
ajuns suficient de departe. 

— Ce trebuie să fac? E o cabină telefonică imediat după colţ... 

— Ştiu. Nu cred că va trebui să faci ceva şi, spre binele 
amândurora, sper să am dreptate. Când am să trec de tine, te 
voi îmbrânci, destul de tare. Pierde-ţi echilibrul, eu am să-mi cer 
scuze în gura mare. Prefă-te că ţi-ai sucit glezna, încheietura ce 
vrei; numai să câştigi timp. Nu mă pierzi din ochi până când nu 
vezi că vine să mă ia o maşină şi i fac semn că e O.K.. Ai 
priceput tot ce ţi-am spus? Nu mai e mult şi ajungem la cabina. 

— Ce fac dacă încă mai vorbeşti la telefon când ajung acolo? 

— Continui să mergi, dar totodată, fii cu ochii în patru. Maşina 
patrulează prin zonă. 

— De ce? Care-i treaba? 

— Servieta asta. Asta-i treaba. Există un singur lucru pe care 
Nimrod - dacă într-adevăr e Nimrod - şi l-ar dori mai mult decât 
această servietă. Şi ăla e hârtia pe care o ţii în buzunarul hainei. 
Aşa încât, bagă de seamă! 

Fără alt avertisment, trecu în viteză pe lângă Matlock şi îl 
împinse de pe trotuar. 

— Scuzaţi, domnu’! Sunt teribil de grăbit! 

Matlock îşi ridică privirea de la pământ, gândindu-se că n- 
avusese nici un motiv să se prefacă atunci când căzuse. Forţa cu 
care-l împinsese Loring eliminase această necesitate. Injură şi se 
ridică anevoie. Odată ridicat în picioare, şchiopătă agale spre 
cabina telefonică, aflată la câteva sute de paşi distantă. Avu 
nevoie de aproape un minut ca să-şi aprindă o ţigară. Loring 
ajunsese acum în cabina telefonică, aşezat pe bancheta de 
plastic, aplecat asupra telefonului. 

Din clipă în clipă, Matlock aştepta ca maşina lui Loring să-şi 
facă apariţia. 

Şi totuşi, nu veni nici una. 

In loc de asta, se auzi doar o uşoară distonanţă în rumoarea 
primăvăratică. Un curent de aer printre frunzele abia apărute. Să 
fi fost o piatră scrâşnind sub talpă sau o rămurică firavă 
incapabilă să mai susţină greutatea adăugată de curând în 
copaci? Ori a fost doar imaginaţia lui Matlock? Nu putea fi sigur. 

Se apropie de cabină şi-şi aminti ordinele lui Loring. Mergi mai; 
departe şi nu acorda nici o atenție. Loring stătea tot aplecat 
peste telefon, cu servieta aşezată pe podea, fără să i se vadă 
lanţul. Numai că Matlock nu auzea nici o convorbire, nu vedea 
nici o mişcare de la omul dinăuntru. In schimb, iarăşi, se auzea 
un sunet; de data aceasta, era tonul de la telefon. 

In ciuda instrucţiunilor primite, Matlock se apropie de cabină şi 
deschise uşa. Mai mult de atât, nu se putea face. Agentul 
guvernamental nu apucase nici măcar să-şi înceapă convorbirea. 

Şi, de îndată, înţelese de ce. 

Loring stătea rezemat de metalul cenuşiu, pâlpâitor al 
telefonului. Era mort. Cu ochii măriţi, sângele prelingându-se din 
frunte. O gaură mică rotundă, nu mai mare decât un nasture de 
cămaşă, înconjurată de nişte cioburi fine de sticlă, era dovada 
concludentă a ceea ce se întâmplase. 

Matlock privea îngrozit la omul care-l instruise preţ de mai 
multe ore şi de care se despărţise în urmă cu câteva minute. 
Omul mort care îi mulţumise, care glumise cu el şi, în cele din 


42 


urmă, îl avertizase. Rămăsese încremenit pe loc, neştiind sigur 
ce trebuia să facă, ce putea să facă. 

Se retrase din cabină către treptele celei mai apropiate case. 
instinctul îi spunea să stea deoparte, dar să nu fugă. Cineva 
aştepta undeva acolo, în stradă. Cineva cu o puşcă. 

Când cuvintele au ţâşnit şi-a dat seama că erau ale lui, dar nu 
ştia când hotărâse să le strige. Au ieşit pur şi simplu, fără voia 
lui. 

— Ajutor... Ajutor! E un om acolo! A fost împuşcat!. 

Matlock urcă în fugă treptele casei de pe colţ şi începu să 
izbească în uşă cu toată puterea. Mai multe lumini se aprinseră 
în mai multe case diferite. Matlock continuă să strige. 

— Pentru numele lui Dumnezeu! Să cheme cineva poliția! E un 
om mort acolo! 

Deodată, din umbra copacilor încărcaţi de la jumătatea 
cvartalului; Matlock auzi huruitul unui motor de maşină, urmat de 
scrâşnetul cauciucurilor însoţind ieşirea maşinii în mijlocul străzii. 
Se repezi la marginea verandei. Automobilul lung şi negru plonjă 
din întuneric, gonind spre colţul străzii. Matlock încercă să vadă 
numărul de înmatriculare şi, dându-şi seama că era imposibil, 
cobori o treaptă ca să identifice măcar marca maşinii. Brusc, fu 
orbit. Fasciculul unui proiector străpunse întunericul blând al 
nopţii de primăvară şi se opri pe silueta lui. Ridică mâinile ca să- 
şi acopere ochii şi, imediat, auzi plesnetul înăbuşit, urmat de 
curentul instantaneu de aer pe care îl auzise cu câteva minute în 
urmă. 

O puşcă trăgea asupra lui. O puşcă cu amortizor. 

De pe verandă, plonjă în tufiş. Maşina neagră se îndepărtă în 
viteză. 

Singur, Matlock aştepta în încăperea strâmtă, cu fereastra din 
sticlă armată. Secţia de poliţie din Carlyle se umpluse cu poliţişti 
în uniformă şi detectivi în civil chemaţi la datorie; nimeni nu ştia 
sigur ce putea să însemne acest omor. Şi nimeni nu înlătura 
posibilitatea ca şi alte asemenea evenimente să aibă loc. 

Starea de alertă e sindromul particular al Americii acestui 
mijloc de secol, îşi spuse Matlock. 

Puşca. 

După ce ajunsese la poliţie, a avut prezenţa de spirit să-i 
telefoneze lui Sam Kressel. Şocat, acesta i-a spus că va face 
cumva să sune pe cine trebuia la Washington după care a venit 
la secţie. 

Până la primirea unor alte instrucţiuni, au convenit împreună 
ca Matlock să se limiteze la o simplă declaraţie privind 
descoperirea cadavrului şi a automobilului. El ieşise afară pentru 
o plimbare târzie, atâta tot. 

Nimic mai mult. 

Declaraţia i-a fost dactilografiată; întrebări în legătură cu ora, 
împrejurările prin care ajunsese în locul respectiv, descrierea 
„vehiculului presupusului făptaş”, direcţia de deplasare, viteza 
estimată - toate fiindu-i adresate conform procedurii curente, iar 
răspunsurile acceptate fără comentarii. 

Pe Matlock îl deranja răspunsul său negativ, lipsit de echivoc, 
la una din întrebări. 

„L-aţi mai văzut vreodată pe cel decedat?” 

„Nu”. 

Era dureros. Loring merita mai mult decât o minciună 
circumspectă, deliberată. Matlock şi-a amintit că agentul spusese 
că avea o fetiţă de şapte ani. O soţie şi un copil; soţul şi tatăl 
fusese ucis, iar el nu putea recunoaşte că-i ştia numele. 

Deşi nu era sigur ce anume, ceva îl incomoda. Probabil - îşi 
zisese el - deoarece ştia că acesta era începutul unui lung şir de 
minciuni. 

Işi semnase declaraţia şi era pe punctul să plece acasă, când a 
auzit un telefon sunând dintr-o încăpere de dincolo de birou. Nu 
pe birou, ci dincolo de birou. Câteva secunde mai târziu, un 
poliţist în uniformă şi-a făcut apariţia şi i-a rostit numele cu glas 

tare, de parcă ar. Îl vrut să se asigure că nu părăsise clădirea. 
— Da, domnule. 
— Va trebui să vă rugăm să aşteptaţi. Fiţi amabil şi urmaţi-mă. 


Matlock se afla în încăperea strâmtă de aproape o oră; se 
făcuse ora 2,45 noaptea şi rămăsese fără ţigări. Nu era deloc 
momentul potrivit să rămână fără ţigări. 

Uşa se deschise şi intră un bărbat înalt, slab, cu nişte ochi 
mari şi serioşi. Avea la el servieta-diplomat a lui Loring. 

— Imi pare rău că v-am reţinut, dr. Matlock. Sper că am reţinut 
bine, „doctor” nu-i aşa? 

— „Domnule” e suficient. 

— Să mă prezint. Mă numesc Greenberg. Jason Greenberg, de 
la Biroul Federal pentru Investigaţii. A trebuit să vă confirm 
situaţia... Urâtă întâmplare, nu? 

— „Urâtă întâmplare”! Asta-i tot ce găseşti de spus? 

Agentul îi aruncă lui Matlock o privire ciudată. 

— E tot ce vreau să spun, spuse el liniştit. Dacă Ralph Loring 
ar fi apucat să telefoneze, cu mine ar fi vorbit. 

— Imi cer scuze. 

— Las-o baltă. Sunt cam pe dinafară - adică, ştiu câte ceva 
dar nu foarte multe despre problema Nimrod; voi primi toate 
detaliile până mâine dimineaţă. Apropo, tipul ăsta, Kressel, e pe 
drum încoace. Ştie că sunt aici. 

— Şi, se schimbă cu ceva situaţia?... Am spus o prostie, nu? 
Un om a fost ucis, iar eu te întreb dacă se schimbă cu ceva 
situaţia. Incă o dată, îmi cer scuze. 

— Nu e nevoie; ai avut o experienţă îngrozitoare... Orice 
schimbare depinde de tine. Acceptăm faptul că moartea lui 
Ralph poate modifica hotărârea din seara aceasta. ţi vom cere 
numai să păstrezi secretul asupra celor ce ţi s-au dezvăluit. 

— Îmi oferiţi posibilitatea de a-mi retrage promisiunea? 

— Desigur. Nu ai nici o obligaţie faţă de noi. 

Matlock se duse la mica fereastră dreptunghiulară, din sticlă 
armată. Secţia de poliţie se afla la extremitatea sud-estică a 
oraşului Carlyle, cam la opt sute de metri de campus, într-o zonă 
a oraşului care trecea drept industrializată. In ciuda acestui fapt, 
străzile erau mărginite de copaci. Carlyle era un oraş foarte curat 
şi îngrijit. Arborii din preajma secţiei fuseseră tunşi şi curăţaţi de 
uscături. 

In acelaşi timp, Carlyle mai însemna şi altceva. 

— Aş vrea să te întreb ceva, spuse Matlock. Faptul că am găsit 
cadavrul lui Loring mă asociază cu el? Vreau să spun, se va 
considera că am luat parte la acţiunea pe care o întreprindea? 

— Credem că nu. Felul în care te-ai comportat tinde să te 
absolve de orice asociere. 

— Ce vrei să spui? Matlock se întoarse cu faţa la agent. 

— Cinstit vorbind, ai intrat în panică. In loc să fugi, să te faci 
nevăzut din zonă, ţi-ai pierdut controlul şi-ai început să zbieri ca 
un apucat. Cineva programat pentru o misiune n-ar fi reacţionat 
în felul ăsta. 

— N-am fost programat pentru aşa ceva. 

— Rezultatul e acelaşi. N-ai făcut decât să-l găseşti şi să-ţi 
pierzi capul. Dacă Nimrod ăsta ar bănui măcar că suntem 
implicaţi... 

— Dacă-ar bănui! îl întrerupse Matlock. Păi, ei l-au omorât. 

— Cineva l-a omorât. Este improbabil ca Nimrod s-o fi făcut. 
Alte facţiuni, poate. Nici o acoperire nu este absolut sigură, nici a 
lui Loring. Dar a lui era cea mai bună. 

— Nu te înţeleg. 

Greenberg se rezemă de perete încrucişându-şi braţele, cu o 
expresie gânditoare în ochii săi mari şi trişti. 

— Cea mai bună acoperire operaţională a lui Ralph era la 
Justiţie. De aproape cincisprezece ani. (Agentul îşi cobori privirea 
în podea. Vocea îi deveni gravă, cu o nuanţă de amărăciune). 
Genul nenorocit de acoperire care funcţionează perfect atunci 
când nu mai prezintă nici o importanţă pentru cel în cauză. Când, 
în cele din urmă, este folosită, toată reţeaua este dezechilibrată. 
lar familia respectivului este supusă oprobriului. 

Greenberg îşi ridică privirea şi încercă să zâmbească, fără să 
reuşească. 

— Tot nu te înţeleg. 

— Nu e nevoie. Aspectul principal este că ai ajuns din 
întâmplare la locul faptei, ai intrat în panică şi ai tras sperietura 
vieţii. Poţi fi pus pe liber, domnule Matlock... Aşadar? 

Înainte ca Matlock să apuce să răspundă, uşa se deschise 
brusc şi Sam Kressel pătrunse în cameră, cu o expresie agitată şi 
înspăimântată. 

— Of, Dumnezeule! E îngrozitor! Pur şi simplu îngrozitor! 
Dumneata eşti Greenberg? 

— lar dumneata eşti domnul Kressel. 

— Da. Ce-o să se întâmple acum? (Kressel se întoarse spre 

Matlock, vorbind fără nici o pauză). E totul în regulă, Jim? 

— Sigur. 

— Ei bine, Greenberg, ce se întâmplă! Cei de la Washington 
mi-au zis că dumneata ai să mă lămureşti. 

— Discutam cu domnul Matlock şi... 

— Uite care-i treaba, îl întrerupse brusc Kressel. Am vorbit cu 
Sealfont la telefon şi suntem de aceeaşi părere. Ceea ce s-a 
întâmplat a fost îngrozitor... tragic. Ne exprimăm compasiunea 
pentru familia decedatului, dar ţinem foarte mult ca orice folosire 
a numelui Carlyle să nu aibă nici o legătură cu noi. Considerăm 
că cele întâmplate aşează totul într-o lumină nouă şi, prin 
urmare, insistăm să fim scoşi din această afacere. Cred că e de 
la sine înţeles. 

Chipul lui Greenberg îi trăda dezgustul. 

— Daţi buzna aici, mă întrebaţi ce se întâmplă şi, până s-apuc 
să răspund, îmi spuneţi ce trebuie să se întâmple. Acum, ce 
preferaţi? Să telefonez la Washington şi să le transmit varianta 
dumneavoastră, ori vreţi să ascultați mai întâi? Mie îmi este 
absolut indiferent. 

— Nu există nici un motiv pentru controverse. Nu noi am cerut 
să fim amestecați. 

— Nimeni nu v-a cerut. (Greenberg zâmbi). Nu vă rog decât să 
mă lăsaţi să termin. l-am oferit lui Matlock posibilitatea de ieşire 
din joc. Nu mi-a dat un răspuns, aşa încât nici eu nu vă pot 
răspunde. In orice caz, dacă va spune ceea ce cred eu că va 
spune, acoperirea lui Loring va fi activată fără întârziere. Oricum 
va fi activată, dar dacă profesorul rămâne în joc, o vom face într- 
o manieră ceva mai spectaculoasă. 

— Despre ce dracu tot vorbeşti acolo? Kressel îl privea ţintă pe 
agent. 

— De ani de zile, Ralph figura ca asociat la una dintre firmele 
mele de avocaţi cu reputaţia cea mai proastă din Washington. 
Clientela sa arăta ca o secţiune transversală a unui index al 
Mafiei... în dimineaţa zilei precedente a avut loc primul transfer 
de vehicule, într-o suburbie din Hartford, în Elmwood. Maşina cu 
număr de Washington a lui Loring a fost parcată în apropiere de 
locuinţa unui bine cunoscut capo mafiot. La două cvartale de 
acolo îl aştepta o maşină închiriată. S-a folosit de ea ca să ajungă 
la Carlyle, unde a lăsat-o pe strada Crescent, la numărul 217, la 
cinci cvartale de locuinţa lui Sealfont. La adresa respectivă 
locuieşte un anume dr. Ralston... 

— L-am cunoscut, interveni Matlock. Am auzit că se ocupă... 

— ... cu avorturile ilegale. 

— Nu are absolut nici o legătură cu universitatea noastră! rosti 
Kressel cu emfază. 

— Aţi avut alţii mai răi, ripostă Greenberg liniştit. In acelaşi 
timp, doctorul se află în slujba Mafiei. In orice caz, Ralph a parcat 
maşina şi a intrat în oraş pentru al doilea transfer. Eu l-am 
acoperit; această  servietă conţine materiale de maximă 
importanţă. A fost luat de un camion al companiei Bell Telephone 
în traseul căruia figurau nişte staţionări de rutină - inclusiv una la 
restaurantul Cheshire Cat - şi în sfârşit l-a lăsat în apropierea 
locuinţei lui Sealfont. Nimeni nu avea cum să ştie că se afla 
acolo. Dacă ar fi ştiut, l-ar fi interceptat în afara oraşului; i-au 
supravegheat maşina din Crescent. 

— Aşa mi-a spus şi mie, interveni Matlock. 

— Ştia că era posibil; urma din Crescent a fost lăsată în mod 
intenţionat descoperită. Când, spre satisfacția lui, a obţinut 
confirmarea, a acţionai repede. Nu ştiu exact ce a făcut, dar 
probabil că s-a folosit de orice pretext a avut la îndemână până 
când te-a localizat. 

— Aşa a făcut. 

— N-a fost îndeajuns de rapid. 

— Şi, pentru numele lui Dumnezeu, ce legătură are asta cu 
noi! Ce relaţie posibila poate exista? Kressel aproape că ţipa. 

— Dacă domnul Matlock doreşte să continue, moartea lui 
Loring va fi înfăţişată ca o crimă în lumea interlopă. Un avocat cu 
o reputaţie proastă, un „colector*”; clienţi inoportuni. Capul 
mafiot şi doctorul vor fi ridicaţi; sunt dispensabili. Perdeaua de 
fum e atât de groasă încât toată lumea va fi derutată. Chiar şi 
criminalii. Matlock va fi uitat. Va funcţiona; a funcţionat şi 
înainte. 

Kressel părea uluit de cursivitatea plină de siguranţă a lui 
Greenberg, de încrederea şi de profesionalismul său calm. 

— Am impresia că eşti obişnuit să vorbeşti foarte repede, nu? 

— Sunt foarte inteligent. 

Matlock nu se putu abţine să nu zâmbească. Greenberg îi era 
simpatic; chiar şi în aceste împrejurări triste şi dezagreabile - sau 
poate că tocmai de aceea. Agentul se pricepea să vorbească, 


3 În original, bag mart - termen argotic ce desemnează o persoană 
care se ocupă cu colectarea unor forme ilicite de plăţi (de ex: şantaj), 
(n.tr.). 

mintea îi lucra repede. Într-adevăr, era inteligent. 

— Şi dacă Jim spune că se spală pe mâini de afacerea asta? 

Greenberg săltă din umeri. 

— Nu-mi place să-mi irosesc cuvintele. Să-l auzim pe el. 

Amândoi se uitară la Matlock. 

— Mă tem că n-am s-o fac, Sam. Merg mai departe. 

— Cred că nu vorbeşti serios! Omul acela a fost ucis. 

— Ştiu. Eu l-am găsit. 

Kressel îşi aşeză mâna pe umărul lui Matlock. Era un gest 
prietenesc. 

— Nu sunt un păstor isteric care-şi păzeşte turma. Sunt 
îngrijorat. Sunt înspăimântat. Văd cum un om este manipulat 
într-o situaţie pe care nu este pregătit să o stăpânească. 

— E o apreciere subiectivă, interveni Greenberg pe un ton 
liniştit. Şi noi suntem îngrijoraţi. Dacă n-am fi crezut că este 
capabil, nici măcar nu l-am fi abordat. 

— Ba bine că nu, spuse Kressel. Nu sunt convins câtuşi de 
puţin că v-ar fi oprit un asemenea considerent. Foloseşti cu prea 
multă uşurinţă cuvântul dispensabil, domnule Greenberg. 

— Imi pare rău că gândiţi aşa. Pentru că nu e valabil nici 
pentru mine, nici pentru şefii mei... nu am fost instruit în detaliu, 
Kressel, dar am impresia că era vorba să fii omul de legătură, 
nu? Deoarece, în cazul ăsta, îţi sugerez să te dai la o parte. Vom 
încredința altcuiva această sarcină. 

— Şi să-ţi las liber terenul? Să te las să calci în picioare acest 
campus? Nici în ruptul capului. 

— Atunci vom lucra împreună. Oricât ar fi de dezagreabil 
pentru amândoi... Eşti ostil; poate că asta e bine. O să mă ţii în 
alertă. Protestezi prea mult. 

Matlock fu surprins de replica lui Greenberg. Una era să 
formezi o coaliţie antagonică şi cu totul altceva să formulezi 
acuzaţii voalate; sau, ca să folosim un clişeu literar, ofensatoare. 

— Această remarcă necesită o explicaţie, zise Kressel, roşu la 
faţă de mânie. 

Greenberg răspunse cu o voce blândă şi rezonabilă, în 
contrast cu cuvintele rostite: 

— Destul, domnule. In noaptea asta am pierdut un prieten 
foarte bun. Acum douăzeci de minute am vorbit cu soţia lui. În 
astfel de condiţii, nu dau explicaţii. Asta-i un fi un punct unde 
asemănarea dintre mine şi şefii mei încetează. Acum, ţine-ţi gura 
iar eu am să-ţi scriu orele de contact şi numerele de telefon 

pentru situaţii de urgenţă. Dacă nu le vrei, pleacă dracului de- 
aici! 

Greenberg ridică servieta pe o măsuţă şi o deschise, 
înmărmurit, Sam Kressel se apropie în tăcere de agent. 

Matlock se uită la servieta uzată din piele, legală, cu numai 
câteva ore în urmă, de încheietura mâinii unui om care între timp 
murise. Înţelese că sarabanda morţii începuse. Primii paşi ai 
dansului se desfăşuraseră cu violenţă. 

Trebuiau luate nişte decizii, trebuiau înfruntaţi anumiţi 
oameni. 

Sub soneria casei cu două apartamente era scris un nume 
puţin plauzibil: Domnul şi doamna Archie Beeson. Matlock 
obținuse cu uşurinţă invitaţia la cină. Asistentul de istorie Beeson 
fusese flatat de interesul lui pentru susţinerea unui seminar 
comun la cele două cursuri. Beeson s-ar fi simţit flatat dacă un 
membru al corpului profesoral de talia lui Matlock l-ar fi întrebat 
cum se comporta soţia lui la pat (şi cei mai mulţi chiar se 
întrebau). Şi, dat fiind că nu încăpea nici o îndoială că Matlock 
era bărbat, Archie Beeson a intuit că „o cină şi un păhărel”, cu 
nevestica fâţâindu-se prin preajmă în fustă mini, ar putea ajuta la 
cimentarea unei relaţii cu profesorul de literatură engleză, care 
se bucura de o atât de înaltă apreciere. 

Matlock auzi răspunsul strigat cu sufletul la gură de la etaj: „O 
clipită!” 

Era soţia lui Beeson, iar accentul ei puternic, excesiv cultivat 
la Miss Porter's and Finch, suna caricaturizat. Matlock şi-o 
imagină pe tânăra gospodină verificând aferată platourile cu 
aperitive - nişte aperitive foarte originale, zău aşa, adevărate 
compoziţii artistice - în vreme ce soţul făcea ultimele retuşuri la 
aspectul vizual al rafturilor sale de cărţi - probabil, câteva tomuri 
obscure răspândite neglijent, dar cu atenţie, pe mese, imposibil 
ca un musafir să nu le remarce. 

Matlock se întrebă dacă indivizii ăştia doi ţineau ascunse şi 
mici tablete de LSD sau capsule de methedrină. 

Uşa se deschise şi mica soţie a lui Beeson, îmbrăcată, conform 
aşteptărilor, într-o fustă scurtă şi o bluză de mătase translucidă 
care-i acoperea cu largheţe sânii mari, îi zâmbi cu sinceritate. 

— Bună! Eu sunt Ginny Beeson. Ne-am mai întâlnit la câteva 
cocktailuri nebune. Sunt aşa de bucuroasă că ai putut să vii. 
Archie tocmai termină de scris ceva. Haide sus! (O luă înaintea 
lui Matlock pe scări, fără să-i lase prilejul să-i răspundă la salul). 
Treptele astea sunt înfiorătoare! Ei, ce să-i faci, aşa-i când 
porneşti de la bază. 

— Sunt sigur că nu va mai dura mult, spuse Matlock. 

— Aşa zice şi Archie într-una. Ar fi bine să aibă dreptate, altfel 
o să mă umplu de muşchi pe picioare! 

— Sunt sigur că are, rosti Matlock cu ochii la carnea moale, 

deloc  musculoasă a picioarelor etalate înaintea sa cu 
generozitate. 

In apartamentul lui Beeson, aperitivele erau expuse la loc de 
vază pe o măsuţă de formă ciudată, în vreme ce anticipatul 
volum „de galantar” era chiar o lucrare de-a lui Matlock. Se 
numea /nterpolări în Richard al II-lea şi fusese plasată pe o masă 
sub o veioză împodobită cu ciucuri. Imposibil ca un musafir să n- 
o remarce. 

In clipa în care Ginny închise uşa, Archie năvăli în mica 
sufragerie din camera - şi ea mică - presupusă de Matlock a fi 
biroul său. Avea în mâna stângă un teanc de foi, în vreme ce 
dreapta o întinsese în întâmpinarea musafirului. 

— O, ce bine! Bătrâne, mă bucur c-ai reuşit!... la loc, ia loc. 
Cred că băuturile abia aşteaptă să fie băute! Doamne! Să ţi-o 
spun pe-a dreaptă, sunt terminat!... Tocmai am petrecut trei ore 
recitind douăzeci de versiuni ale Războiului de Treizeci de Ani! 

— Se întâmplă. leri mi-a fost dat să citesc un rezumat la 
Volpone cu cel mai straniu final de care am auzit vreodată. 

S-a dovedit până la urmă că băiatul n-o citise, dar văzuse 
Ulmul la Hartford. 

— Cu finalul schimbat? 

— Totalmente. 

— Doamne! E demenţial! interveni Ginny pe un ton aproape 
isteric. Ce băutură preferi, Jim? Pot să-ţi spun Jim, nu-i aşa, 
doctore? 

— Bourbon cu un strop de apă şi, desigur, chiar te-aş ruga să- 
mi spui pe nume, Ginny. Nu mă pot obişnui cu „doctor”. Taică- 
meu zice că ăsta-i un fals. Doctorii umblă cu stetoscopul nu cu 
cărţi. 

Matlock se aşeză într-un fotoliu acoperit cu o pătură indiană 
de lână. 

— Că veni vorba de doctori, lucrez acum la dizertaţie. Încă 
două veri de muncă pe brânci ca asta şi şmecheria-i gata. 

Beeson luă frapiera de la soţia lui şi se duse la masa lungă de 
lângă fereastră pe care erau aranjate cu neglijenţă studiată sticle 
şi pahare. 

— Da' merită, rosti Ginny cu emfază. Nu-i aşa că merită, Jim? 

— E aproape esenţial. Eforturile vor li răsplătite. 

— Asta şi publicațiile. (Ginny luă tava cu brânză şi biscuiţi şi îl 
servi pe Matlock). Asta e o micuță şi interesantă frontale 

irlandeză. Se numeşte „Blarney“”, poţi să crezi aşa ceva? Am 
găsit-o acum două săptămâni, într-o prăvălioară din New York. 

— Arată grozav. N-am mai auzit de marca asta. 

— Că veni vorba de publicaţii. Am luat mai deunăzi cartea la 
despre /nterpolări. Teribil de fascinantă! Serios! 

— Doamne, aproape c-am uitat-o. Am scris-o acum patru ani. 

— Ar trebui să fie un text obligatoriu! Aşa a zis Archie, nu-i 
aşa, Archie? 

— Pe bune! Uite-ţi otrava, bătrâne, spuse Beeson, aducându-i 
paharul lui Matlock. Lucrezi prin intermediul unui agent, Jim? N- 
aş vrea totuşi să-ţi par indiscret. Or să mai treacă ceva ani până 
o să scriu şi eu ceva. 

— Ştii foarte bine că nu-i adevărat, se îmbufnă cu glas tare 
Ginny. 

— Da. Irving Block din Boston. Dacă lucrezi la ceva, poate 
reuşesc să i le prezint. 

— Oh, nu, nu se poate... ar fi o adevărată impertinenţă din 
partea mea... 

Cu prefăcută umilinţă, Beeson se retrase spre canapea, 
ducându-şi cu el paharul. Se aşeză lângă soţia sa şi amândoi - 
involuntar, îşi spuse Matlock - schimbară priviri satisfăcute. 

— Ei haide, Archie! Eşti un băiat inteligent. In campusul ăsta 
eşti în plină ascensiune. De ce crezi că te-am solicitat pentru 
seminar? S-ar putea ca tu să-mi faci mie un favor. Poate c-am să- 
i aduc lui Block o carte de succes. Ştii că treaba asta-i 
molipsitoare. 

Expresia lui Beeson avea sinceritatea recunoştinţei. 

Matlock îi susținu stânjenit privirea, până când distinse şi 
altceva în ochii lui. Nu-l putea defini, dar era acolo. O uşoară 
cruzime, o urmă de panică. 

Privirea unui om care cunoştea drogurile cu mintea şi cu 
trupul. 

— Asta e teribil de drăguţ din partea ta, Jim. Serios vorbind, 
sunt mişcat. 


Cum-necum, brânza, băuturile şi cina trecură. În unele 
momente, Matlock avea senzaţia că se detaşează de el însuşi şi 
priveşte trei personaje într-o secvenţă dintr-un film de demult. 
Probabil, la bordul unui iaht sau într-un apartament new yorkez 


t Numele unui castel din Irlanda. Aici se află o piatră (Blarney Stone) 
care conferă celui ce o sărată iscusinţă în arta linguşirii (n.tr.). 

de o eleganţă sentimentală, cei trei purtând ţinută de gală strâns 
croită pe corp. Se întrebă de ce vizualiza scena în maniera 
aceasta - şi, dintr-o dată, înţelese. Soții Beeson aveau un aer 
care ţinea de anii treizeci. Acei ani pe care avusese prilejul să-i 
examineze în filmele de la televizor din seara precedentă. 
Intrucâtva, cei doi erau un anacronism al acelui moment dar nu 
şi al vremurilor. Era ceva mai mult decât o afectare teatrală, dar 
mai puţin decât o mască; nu putea spune cu certitudine. Nu erau 
artificiali în sinea lor, dar era ceva fals în conversaţia lor 
măruntă, plină de preţiozităţi, în expresiile lor demodate. Şi 
totuşi, nu încăpea nici o îndoială că ei erau prezentul generaţiei 
actuale. 

LSD şi methedrină. 

Capete „acide”. Inghiţitori de pilule. 

Cumva, solii Beeson se forţau să arate ca făcând parte dintr-o 
eră trecută şi lipsită de griji. Probabil ca o reacţie de negare a 
vremurilor şi a condiţiilor în care trăiau. 

Archie Beeson şi soţia lui erau înspăimântători. 

Pe la ora unsprezece, după „o interesantă fripturică de vițel 
după o reţetă dintr-o veche carte de bucate italiană”, stropită din 
belşug cu vin, cei trei stăteau în sufragerie. Ultimele amănunte 
ale seminarului plănuit fuseseră puse la punct. Matlock ştia că 
sosise timpul să înceapă; momentul era îngrozitor şi dificil. Şi nu 
ştia deloc cum s-o facă; cel mai înţelept lucru era să se încreadă 
în instinctele sale de amator. 

— Uite ce e, dragilor... sper din răsputeri ca asta să nu vă 
provoace un aşa de mare şoc, dara trecut cam mult de când n- 
am mai tras o ţigăruşă. (Scoase din buzunar o tabacheră fină şi o 
deschise. Se simţea caraghios, nelalocul lui de stângaci. Dar ştia 
că nu avea voie să-şi trădeze aceste sentimente). înainte să 
emiteţi vreo judecată, ar trebui să vă spun că nu sunt de acord 
cu legislaţia antidrog şi niciodată n-am fost. 

Matlock îşi alese o ţigaretă din duzina aflată în tabachera pe 
care o lăsă deschisă pe masă. Făcuse ceea ce trebuia? Nu era 
sigur; nu ştia. Archie şi soţia lui se priviră reciproc. Prin lumina 
flăcării din faţa ochilor, Matlock le urmărea reacţia. Prudentă, dar 
pozitivă. Poate din cauza alcoolului, Ginny zâmbi şovăielnic, 
uşurată parcă să descopere un prieten. Soţul ei nu reacţiona la 
fel de făţiş. 

— Dă-i bătaie fără grijă, bătrâne, spuse tânărul asistent cu o 
urmă de condescendenţă. Nu s-ar zice că suntem trecuţi pe 

statul de plată al procurorului general. 

— Nu s-ar zice deloc! chicoti soţia. 

_ — Legile sunt arhaice, continuă Matlock inhalând adânc fumul. 
In toate domeniile. Controlul şi un simţ trainic al aprecierii - al 
autoaprecierii - sunt tot ce contează. Adevărata crimă constă în 
negarea acestei experienţe. Să interzici dreptul oricărui individ 
inteligent la împlinire este... fir-ar să fie, este ceva represiv. 

— Ei bine, după părerea mea, cuvântul cheie este inteligent, 
Jim. Folosirea fără discernământ de către cei inteligenţi conduce 
la haos. 

In termeni socratici, ai dreptate numai pe jumătate. Cealaltă 
jumătate o reprezintă „controlul”. Un control eficient între „fier” 
şi „bronz” dă la iveală „aurul” - ca să împrumutăm din The 
Republic. Dacă cei cu un intelect superior ar fi fost împiedicaţi în 
permanenţă să gândească, să experimenteze, numai pentru că 
procesele lor de gândire depăşeau înţelegerea cetăţenilor 
obişnuiţi, atunci nu ar mai exista mari opere - artistice, tehnice 
ori politice. Am fi rămas şi acum în întunecatul Ev Mediu. 

Matlock inhala un fum din ţigară şi închise ochii. Fusese oare 
prea aprig, prea hotărât? Nu cumva sunase a fals propovăduitor? 
Aşteptă şi aşteptarea nu-i fu prea lungă. Archie vorbi calm şi 
lotuşi cu insistenţă în glas. 

— Progresul se produce în fiecare zi, bătrâne. Să crezi în asta. 
E adevărat. 

Uşurat, Matlock îşi deschise ochii pe jumătate şi-l privi pe 
Beeson prin fumul ţigării. Işi menţinu privirea fără să clipească 
după care şi-o mută asupra soţiei. 

— Sunteţi nişte copii. 

— In condiţiile date, asta e o presupunere relativă, răspunse 
Beeson, continuând să-şi menţină glasul scăzut şi discursul 
precis. 

— lar astea sunt discuţii. 

— Oh, nu fi aşa de sigur! Ginny Beeson absorbise suficient 
alcool ca să devină imprudentă. Soţul ei o prinse de braţ, în 
semn de avertisment. Vorbi din nou, luându-şi ochii de la 
Matlock, privind în gol. 

— Nu sunt deloc sigur că ne aflăm pe aceeaşi lungime de 
undă... 

— Nu, probabil că nu. S-o lăsăm baltă... Termin asta şi-o şterg. 
Ţinem legătura în privinţa seminarului. Matlock avu grijă ca 
referirea la seminar să fie degajată, aproape dezinteresată. 

Archie Beeson, tânărul aflat într-o cursă universitară grăbită, 
nu rezistă acestei indiferenţe. 

— Te superi dacă iau şi eu una din alea? 

— Dacă eşti la prima, da, mă supăr... Nu încerca să mă 
impresionezi. Zău că n-are nici o importanţă. 

— Prima?... Ce anume, prima? (Beeson se ridică de pe 
canapea şi se apropie de măsuţa pe care se afla tabachera 
deschisă. Se aplecă, o luă de pe masă şi o ţinu în dreptul 
nasului). Mda, e o iarbă” - acceptabilă. Aş adăuga, abia 
acceptabilă. O să încerc una... pentru deschidere. 

— Pentru deschidere? 

— Se pare că eşti foarte sincer, dar. Şi-am să te rog să mă 
ierţi, ai cam pierdut contactul. 

— Cu ce? 

— Cu faza la care s-a ajuns. (Beeson scoase două ţigări şi le 
aprinse în manieră Noe, Voyager. Inhala adânc, încuviinţă din 
cap şi săltând din umeri în semn de acceptare rezervată şi îi 
întinse una din ele soţiei). Hai să zicem că e un hors d'oeuvre. Un 
aperitiv. 

Se duse în biroul lui de unde se întoarse cu o cutie 
chinezească lăcuită, apoi îi arătă lui Matlock micul cârlig care, 
prin împingere, permitea ridicarea unui strat subţire de lemn, 
astfel ieşind la iveală un fund fals. Dedesubt se aflau în jur de 
două duzini de tablele albe, ambalate în folie de plastic 
transparent. 

— Asta e felul principal... entree, dacă eşti pregătit pentru 
asta. 

Matlock era recunoscător pentru cunoştinţele dobândite în 
timpul instructajului intensiv din ultimele patruzeci şi opt de ore. 
Zâmbi şi vorbi pe un ton ferm. 

— Nu particip la „călătorii albe”, decât în două condiţii. Prima, 
s-o fac la mine acasă, cu nişte prieteni foarte buni şi foarte vechi. 
A doua, s-o fac cu nişte prieteni foarte buni şi foarte vechi, la e; 
acasă. Nu te cunosc îndeajuns de bine, Archie. Autoaprecierea... 
în tot cazul, nu m-aş da în lături de la o mică „drumeţie roşie”. 
Numai că n-am venit pregătit. 

— Nu spune mai mult. S-ar putea să fiu eu. 


5 În original, grass, termen argotic pentru marijuana, (n.tr.). 

€ Sensul argotic al cuvântului trip (excursie, călătorie) se referă la o 
trăire ireală provocată de un drog halucinogen. „Culoarea” călătoriei 
este dată de culoarea pastilelor, (n. tr.). 

Beeson duse cutia chinezească înapoi în birou şi reveni cu o 
punguţă de piele, de genul celor folosite de fumătorii de pipă 
pentru păstrarea tutunului şi se apropie de fotoliul lui Matlock. 
Ochii Ginnyei Beeson se făcură mari; îşi desfăcu încă un nasture 
de la bluza ei pe jumătate descheiată şi-şi întinse picioarele. 

— Dunhill de cea mai bună calitate. 

Beeson desfăcu clapeta pungii, ţinând-o deschisă astfel ca 
Matlock să poală privi înăuntru. Din nou, plasticul transparent 
înfăşurat în jurul unor tablete. În schimb, acestea erau de un roşu 
aprins şi ceva mai mari decât cele din cutia chinezească. Erau 
acolo cel puţin cincizeci-şaizeci de doze de Seconal. 

Ginny sări din fotoliu şi scoase un țipăt ascuţit: 

— Imi place /a nebunie! E grozăvenia-rozalie! 

— Coniacul ne spurcă pe lângă ele! adăugă Matlock. 

— Aşadar, vom călători, bătrâne. Nu - prea mult - limita e de 
cinci. Astea sunt regulile casei pentru noii prieteni vechi. 

Următoarele două ore au fost înceţoşate pentru Matlock, dar 
nu la fel de înceţoşate ca pentru soţii Beeson. Asistentul de 
istorie şi soţia sa au ajuns repede pe „înălţimi” cu cele cinci 
pilule - şi aşa ar fi ajuns şi Matlock dacă nu ar li reuşit să le 
ascundă pe ultimele trei, prefăcându-se doar că le înghite. De 
îndată ce a ajuns pe primul platou, nu a fost prea greu pentru 
Matlock să-şi imite companionii şi pe urmă să-l convingă pe 
Beeson să mai ia o doză. 

— Unde ţi-e atotputernica apreciere, doctore? chicoti Beeson, 
aşezat pe podea în faţa canapelei, pipăind în răstimpuri 
picioarele soţiei. 

— Sunteţi nişte prieteni mai buni decât am crezut. 

— Este doar începutul unei minunate, minunate prietenii. 

Tânăra soţie se întinse pe pat şi chicoti. Se zvârcoli, parcă şi-şi 
puse mâna dreaptă pe capul soţului, împingându-i părul în faţă. 

Beeson râse cu mai puţină reţinere decât arătase mai 
devreme şi se ridică de pe podea. 

— Atunci, mă duc să aduc vraja. 

Când Beeson se duse în biroul său, Matlock o urmări pe soţia 
lui. Gesturile ei nu lăsau nici o umbră de îndoială. Se uită la 
Matlock; deschise gura încet şi scoase limba la el. Matlock realiză 
că unul din efectele secundare ale Seconalului era nevoia de ate 
exhiba. Ceea ce se întâmpla cu cea mai mare parte din Virginia 
Beeson. 

Se conveni ca al doilea dozaj să fie de trei pilule şi lui Matlock 

nu-i fu greu să se prefacă. Beeson dădu drumul la pick-up-ul 
stereo şi puse un disc cu „Carmina Burana”. După un sfert de 
oră, Ginny Beeson ajunsese în poala lui Matlock, frecându-se 
intermitent de pântecele lui. Soţul ei stătea întins pe jos în faţa 
celor două difuzoare aşezate de ambele laturi ale pick-up-ului. 
Matlock vorbi ca şi cum ar fi expirai, doar atât de tare cât să fie 
auzii peste fondul muzical. 

— Suni printre chestiile cele mai grozave pe care le-am luat, 
Archie... De unde? De unde te aprovizionezi? 

— Probabil că din acelaşi loc ca şi tine, bătrâne. (Beeson se 
întoarse şi se uită la Matlock şi la soţia lui. Râse). Acum, nu ştiu 
la ce te-ai referit. La vrajă sau la fata din poala ta. Ai grijă, 
doctore. E un drac de fată. 

— Fără mişto. Pilulele tale sunt de calitate mai bună decât ale 
mele, iar iarba mea abia a trecut de inspecţie. De unde? Haide, fi 
un bun prieten! 

— Eşti haios, nenică. Ce mă tot întrebi atâta? Eu te întreb pe 
tine? Nu... Nu e politicos... jJoacă-te cu Ginny! Lasă-mă să ascult! 

Beeson se întoarse la loc, cu faţa la podea. 

Fata de pe genunchii lui Matlock îşi petrecu subit braţele în 
jurul gâtului său şi-şi apăsă sânii de pieptul lui. Işi apropie capul 
de tâmpla lui şi începu să-l sărute pe ureche. Matlock se întrebă 
ce s-ar întâmpla dacă ar ridica-o de pe scaun şi ar duce-o în 
dormitor. Se întrebă, dar nu dorea să afle răspunsul. Nu atunci. 
Ralph Loring nu murise pentru ca el, Matlock, să-şi îmbogăţească 
palmaresul sexual. 

— Dă-mi să încerc una din ţigările tale cu iarbă, să văd şi eu 
cât de fine îţi sunt gusturile. Poate că nu eşti decât un farsor, 
Archie. 

Brusc, Beeson se ridică pe jumătate şi se holbă la Matlock. Nu 
era îngrijorat din pricina soţiei. Ceva în vocea lui Matlock părea 
să fi declanşat o suspiciune instinctivă. Să fi fost cuvintele? Sau 
ţinuta prea firească a discursului lui Matlock? La toate aceste 
lucruri se gândea tânărul profesor de engleză în timp ce-i 
susţinea privirea lui Beeson peste umărul fetei. Dintr-o dată, 
Archie Beeson devenise un om alarmat şi Matlock nu era sigur de 
ce. Beeson vorbi poticnindu-se. 

— Desigur, bătrâne. Ginny, nu-l necăji pe Jim! 

incepu să se ridice în picioare. 

— Grozăvenia-rozalie... 

— Am câteva în bucătărie... Nu sunt sigur unde, dar am să le 

caut. Ginny, ţi-am spus să nu-l mai sâcâi pe Jim... Poartă-te 
frumos cu el, fii bună cu el! 

Beeson continua să se holbeze la Matlock, cu ochii măriţi din 
cauza Seconalului, cu buzele depărtate şi muşchii faciali mai 
mult decât relaxaţi. Se retrase spre uşa bucătăriei, care era 
deschisă. Odată ajuns acolo, Archie Beeson făcu un lucru ciudat. 
Sau cel puţin aşa i se păru lui Matlock. 

Inchise încet uşa batantă şi o ţinu închisă. 

Imediat, Matlock o dădu jos de pe genunchi pe fata drogată 
care se întinse liniştită pe podea. li zâmbi angelic şi-şi întinse 
braţele spre el. Matlock zâmbi şi el, apoi păşi peste ea. 

— Mă-ntorc îndată, şopti el. Vreau să-l rog ceva pe Archie. 

Fata se rostogoli pe burtă iar Matlock se apropie prudent de 
uşa bucătăriei. Işi răvăşi părul şi, deliberat, pe tăcute, se 
împletici, sprijinindu-se de masă în timp ce se apropia de intrare. 
In cazul în care Beeson şi-ar îi făcut apariţia pe neaşteptate, voia 
să-i lase impresia că se comporta irațional, sub influenţa 
drogurilor. Pick-up-ul era dat ceva mai tare acum, dar Matlock îi 
putea auzi vocea lui Archie vorbind reţinut, excitai la telefonul 
din bucătărie. 

Se rezemă de peretele din apropierea uşii bucătăriei şi încercă 
să analizeze momentele disparate care îl făcuseră pe Archie să 
intre în panică, să simtă o nevoie atât de imperioasă de a vorbi 
cu cineva la telefon. 

De ce? Ce anume? 

Fusese oare impostura atât de evidentă? Ratase prima sa 
întâlnire? 

Dacă aşa se întâmplase, tot ce mai putea face era să încerce 
să afle cine se afla la celălalt capăt al firului, cine era cel la care 
alergase Beeson în starea sa de anxietate incoerentă. 

Un lucru părea limpede: oricine ar fi fost, trebuia să fie cineva 
mai important decât Archie Beeson. Un om - fie el un împătimit 
al drogurilor - atunci când intră în panică, nu se adresează unei 
figuri mai puţin importante de pe propriul său teren. 

Poate că seara nu reprezenta un eşec; sau, dimpotrivă, poate 
că eşecul era o necesitate. In starea sa de disperare, lui Beeson 
ar putea să-i scape nişte informaţii pe care nu le-ar fi dezvăluit 
dacă nu ar fi fost disperat. Nu era ceva complet lipsit de rațiune 
să-l forţeze pe asistentul drogat şi înspăimântat să vorbească. Pe 
de altă parte, era metoda cea mai puţin indicată. Dacă dădea 
greş şi cu asta, era terminat înainte să fi început. Instructajul 

meticulos al lui Loring ar fi fost complet inutil; moartea sa, o 
farsă macabră, iar povestea lui de acoperire - atât de dureroasă 
pentru familia sa, atât de inumană întrucâtva - zădărnicită de un 
ageamiu. 

Nu există altă cale, îşi spuse Matlock, decât să încerce. Să 
încerce să afle pe cine sunase Beeson şi să încerce să aşeze 
cioburile acestei seri la locul lor, astfel încât Beeson să fie dispus 
să-l accepte din nou. Din cine ştie ce motiv irațional, îşi imagină 
servieta lui Loring şi lanţul subţire şi negru atârnând de mâner. 
Dintr-un motiv şi mai nebunesc, asta îi dădu încredere; nu multă, 
dar era ceva. Atât cât îi dădu voie imaginaţia, îşi compuse o 
ţinută cât mai apropiată de colaps, apoi îşi deplasă capul către 
cadrul uşii şi încet, centimetru după centimetru, o împinse 
înăuntru. Era complet pregătit să întâlnească ochii holbaţi ai lui 
Beeson. In loc de asta, asistentul stătea cu spatele la el; era 
aplecat în faţă, asemenea unui copil care se chinuie să-şi 
menţină vezica sub control, cu capul aplecat într-o parte şi 
telefonul strâns cu putere între gât şi umăr. Era evident că 
Beeson credea că vocea lui era înăbuşită, acoperită de 
sporadicele pasaje în crescendo ale lucrării „Carmina Burana”. 
Numai că  Seconalul îi jucase una dintre festele sale 
caracteristice. Auzul lui Beeson nu mai era sincronizat cu 
vorbirea. Cuvintele sale nu erau doar clare ci şi accentuate prin 
pronunţarea distanţată şi prin repetare. 

— ... Tu nu mă înţelegi. Vreau sa mă înţelegi. Te rog, înțelege- 
mă. Încontinuu, pune întrebări. Nu e de-a/ nostru. Nu este de-al 
nostru. Mă jur pe Dumnezeu că e o iscoadă. la legătura cu 
Herron. Spune-i lui Herron să-l contacteze, pentru numele lui 
Dumnezeu, ia legătura cu el, te rog. Aş putea pierde totul!... Nu. 
Nu, mi-am dat seama! Eu înţeleg ceea ce văd, omule! Când 
căţeaua aia intră în călduri înseamnă că am probleme. Vreau să 
spun că am semnele mele, bătrâne... sună-l pe Lucas... Pentru 
numele lui Dumnezeu, vorbeşte cu el! Am necazuri şi nu pot... 

Matlock lăsă uşa să se închidă singură la loc. Era atât de şocat 
încât gândurile şi senzațiile îi rămăseseră suspendate; îşi vedea 
mâna rămasă încă pe uşa bucătăriei, dar nu simţea deloc lemnul 
sub apăsarea degetelor. Ceea ce auzise cu doar câteva clipe în 
urmă nu era mai puţin îngrozitor decât imaginea corpului lipsit 
de viaţă al lui Ralph Loring în cabina telefonică. 

Herron. Lucas Herron! 

O legendă vie, în vârstă de şaptezeci de ani. Un cărturar 

liniştit, în aceeaşi măsură venerat pentru percepţia sa asupra 
condiţiei umane cât şi pentru strălucirea sa intelectuală. Un om 
încântător, un om respectat. Trebuia să fie o greşeală, trebuia să 
existe o explicaţie. 

Nu era însă momentul să mediteze asupra inexplicabilului. 

Archie Beeson credea că este o „iscoadă”. lar acum, mai 
exista şi altcineva care credea acelaşi lucru. Nu putea permite 
aşa ceva. 

Trebuia să gândească, să se străduiască să acționeze. 

Şi, dintr-o dală, înţelese. Insuşi Beeson îi spusese ce trebuia să 
facă. 

Nici un informator - care nu era drogat - nu ar fi îndrăznit. 

Matlock se uită la fata care zăcea cu faţa în jos pe podeaua 
sufrageriei. Ocoli în grabă masa şi se apropie de ea, descheindu- 
se la curea din mers. Cu mişcări repezi, îşi scoase pantalonii şi se 
aplecă, rostogolind-o pe spate. Se întinse lângă ea şi îi descheie 
ultimii doi nasturi de la bluză, trăgând apoi de sutien până când 
se rupseră copcile. Ea gemu şi chicoti, iar când el îi atinse sânii 
expuşi, gemu din nou şi-şi ridică piciorul peste şoldul lui Matlock. 

— Grozăvie-rozalie, grozăvie-rozalie... 

Ea începu să respire pe gură, împingându-şi pelvisul în 
pântecul lui Matlock; avea ochii pe jumătate deschişi, mâinile îi 
ajunseră jos şi una îi mângâia piciorul, îi ciupea pielea cu 
degetele. 

Matlock pândea uşa bucătăriei, rugându-se s-o vadă odată 
deschisă. 

Când se deschise, el închise ochii. 

Archie Beeson rămase pe loc, privind la soţia şi la musafirul 
lui. La zgomotul paşilor lui Beeson, Matlock îşi ridică brusc capul, 
mimând o tulburare înfricoşată. Se ridică de la podea şi imediat 
căzu la loc. Işi înşfacă pantalonii şi, folosindu-i ca paravan, se 
ridică încă o dată, clătinându-se şi prăbuşindu-se în cele din 
urmă pe canapea. 

— Of, Doamne! Of, Sfinte Dumnezeule, Archie! Fir-ar să fie, 
prietene! Nu mi-am dat seama că sunt aşa de dus cu sorcova!... 
Am luat-o razna, Archie! Ce mama dracului. Uită-te şi fu ce fac! 
Am luat-o pe pustiu, nenică, iartă-mă! Doamne Dumnezeule, 
iartă-mă! 

Beeson se apropie de canapea. La picioarele sale, stătea 
întinsă soţia lui, pe jumătate dezbrăcată. Era imposibil să-ţi dai 
seama la ce se gândea, după expresia întipărită pe faţa lui. Ori 

cât de mânios era. 

Mânie să fie oare? 

Reacţia sa sonoră fu total neaşteptată: începu să râdă. La 
început încet, apoi din ce în ce mai tare, până când deveni 
aproape isteric. 

— Oh, Doamne, te-am prevenit, bătrâne! Ţi-am spus că e un 
drac de fată!... Nu-ţi face griji. N-o să fie nici o bârfă. N-o să se 
audă de nici un viol, sau de „profesoraşul libidinos”. Dar vom 
avea seminarul nostru. Oh, Dumnezeule, da! O să fie un seminar 
pe cinste. Şi-ai să le spui tuturor că nu m-ai ales pe mine! Nu-i 
aşa? Oh, da! Asta ai să le spui, nu? 

Matlock se uită în ochii cuprinşi de demenţă ai drogatului de 
deasupra sa. 

— Sigur. Sigur, Archie. Cum spui tu. 

— Să ştii c-aşa va fi, bătrâne! Şi nu-ţi cere scuze. Nu e nevoie 
de nici o scuză! Eu ar trebui să-mi cer scuze! 

Archer Beeson se prăbuşi la podea, râzând în hohote. Se 
întinse şi prinse în căuşul palmei sânul stâng al soţiei sale; ea 
gemu şi ţipă, chicotind înnebunitor. 

lar Matlock pricepu că învinsese. 

Se simţea epuizat, atât datorită orei înaintate cât şi din pricina 
încordării din timpul nopţii. Se făcuse ora trei şi zece minute şi 
accentele corale din „Carmina Burana” încă îi mai bubuiau în 
urechi. Imaginea nevestei cu ţâţele goale şi a solului urlând ca 
un şacal - amândoi zvârcolindu-se pe podea în faţa lui - adusese 
un plus de repulsie gustului greţos care-i stăruia în gură. 

Dar ceea ce-l deranja cel mai mult era gândul că numele lui 
Lucas Herron fusese folosit în contextul unei asemenea seri. 

Era de neconceput. 

Lucas Herron. „Bătrânul aristocrat”, cum fusese poreclit. Un 
personaj taciturn, dar proeminent, cu rădăcini stabile în 
campusul Carlyle. Şeful catedrei de limbi romanice şi expresia 
vie a savantului liniştit, animat de o adâncă şi statornică 
compasiune. 

A-I asocia - indiferent cât de vag - cu lumea narcoticelor era 
ceva de necrezut. Să auzi cum era căutat de un dependent de 
droguri - pentru că în mod esenţial, Archer Beeson era un 
dependent, psihologic dacă nu chimic - ca şi cum, în condiţiile 
date, Lucas ar fi reprezentat nu ştiu ce autoritate, era dincolo de 
orice înţelegere raţională. 

Explicaţia trebuia să se afle undeva, în imensa înclinare a lui 
Herron pentru compasiune. Era un prieten al celor mulţi, un 
refugiu de nădejde pentru cei cu probleme, adesea cu probleme 
serioase. lar sub faţada sa placidă, îmbătrânită şi imperturbabilă, 
Herron era un om puternic, un conducător. Cu un sfert de secol 
în urmă petrecuse nenumărate luni de infern în Insulele 
Solomon, ca ofiţer de infanterie de vârstă mijlocie. Cu o veşnicie 
în urmă, Lucas Herron fusese un erou autentic într-un moment 
de demenţă al războiului sălbatic din Pacific. Acum, la peste 
şaptezeci de ani, Herron devenise o instituţie. 

Matlock dădu colţul şi-şi zări apartamentul aliat la o jumătate 
de cvartal distanţă. Campusul dormea în întuneric; în afară de 
luminile de pe stradă, singura lumină venea de la una din 
ferestrele sale. Uitase vreun bec aprins? Nu-şi amintea. 

Mergând pe alee, ajunse la uşa apartamentului şi vâri cheia în 
broască. Simultan cu zgomotul produs de cheie, dinăuntru se 
auzi un trosnet puternic. Deşi surprins, prima sa reacţie a fost de 

amuzament. De bună seamă că pisica lui de apartament, cea cu 
părul lung şi tare neîndemânatică, răsturnase vreun pahar rătăcit 
sau vreunul dintre obiectele din ceramică cu care-l bombardase 
Patricia Ballantyne. Pe urmă şi-a dat seama că un astfel de gând 
era ridicol, rezultatul unei minţi epuizate. Trosnetul fusese prea 
puternic pentru ceva din ceramică, prea violent pentru un pahar 
spart. 

Alergă în micul hol şi ceea ce văzu îi alungă oboseala din 
creier. Rămase înmărmurit, nevenindu-i să-şi creadă ochilor. 

Intreaga încăpere fusese devastată. Mesele erau răsturnate; 
cărţile scoase din rafturi, cu paginile rupte şi risipite pe podea; 
pick-up-ul stereo şi boxele sfărâmate. Pernele de pe canapele şi 
fotolii erau spintecate, cu căptuşeala şi spuma de burete risipite 
peste tot; preşurile răvăşite, strânse grămadă; perdelele sfâşiate 
de pe vergele, aruncate peste mobila răsturnată. 

Văzu şi de unde venise trosnetul. Fereastra lui mare, cu 
canaturi, de pe peretele dinspre stradă, era o masă de sticlă 
spartă şi de plumb răsucit. Fereastra era alcătuită din două 
panouri; îşi aminti limpede cum, înainte de a pleca la familia 
Beeson, le deschisese pe amândouă. li plăcea aerul proaspăt de 
primăvară şi era prea devreme ca să pună plase la geamuri. Aşa 
încât nu exista nici un alt motiv ca fereastra să fie spartă; 
pământul se afla la cel mult un metru şi jumătate sub pervaz, 
destul ca să descurajeze un intrus, suficient de jos, totuşi, pentru 
ca un spărgător panicat să poată sări cu uşurinţă. 

Prin urmare, spargerea ferestrei nu fusese provocată de fuga 
de la locul faptei. Fusese intenţionată. 

Era supravegheat şi primise un semnal. 

Era un avertisment. 

lar Matlock ştia că nu putea lua act de acest avertisment. Căci, 
procedând astfel, ar fi însemnat să admită mai mult decât 
evidenţa unui jaf; şi nu era pregătit să facă asta. 

Se apropie grăbit de uşa dormitorului şi aruncă o privire 
înăuntru. Deşi părea imposibil, dormitorul era într-o dezordine şi 
mai mare decât sufrageria. Salteaua era trântită de perete şi 
sfâşiată. Toate sertarele biroului zăceau aruncate pe podea, cu 
conţinutul împrăştiat prin toată camera. Şifonierul arăta şi el la 
fel - costumele şi sacourile scoase de pe umeraşe, pantalonii 
azvârliţi din sertare. 

Până să vadă cu ochii lui, a ştiut că bucătăria nu putea să 
arate mai bine decât restul apartamentului. Alimentele din cutiile 

de tablă şi de carton nu mai fuseseră aruncate pe podea, ci doar 
mişcate din loc; numai obiectele moi fuseseră rupte în bucăţi. 
Matlock înţelese iarăşi de ce. 

Una sau două trosnituri în celelalte camere constituiau nivele 
tolerabile de zgomot; dar o continuare a tărăboiului în bucătărie 
ar fi trezit una dintre familiile din clădire. Şi aşa auzi sunetul 
înfundat al unor paşi deasupra sa. Zgomotul final al geamului 
spart trezise pe cineva. 

Avertismentul era explicabil, dar actul în sine fusese o 
percheziţie. 

Avu sentimentul că ştie care este obiectul acestei percheziţii şi 
încă o dată realiză că nu-l putea admite ca atare. Concluziile se 
desprindeau după acelaşi tipic ca şi la familia Beeson; trebuia să 
le depăşească ajutându-se de cele mai convingătoare dezminţiri 
pe care le putea concepe. Asta ştia din instinct. 

Dar, înainte de a purcede la acest simulacru, trebuia să afle 
dacă percheziţia fusese încununată de succes. 

Se scutură de amorţeala apatică ce pusese stăpânire pe 
mintea şi pe trupul său. Se mai uită o dată la sufragerie; o 
cercetă. Toate ferestrele erau neacoperite, iar lumina era 
suficientă pentru ca cineva cu un binoclu puternic, ascuns într-o 
clădire învecinată sau pe gazonul înclinat al campusului de peste 
drum, să-i observe fiecare mişcare. Dacă ar fi stins luminile, oare 
gestul său nefiresc nu ar fi dat credibilitate tocmai concluziilor pe 
care el voia să le nege? 

Fără doar şi poate. Cineva care intră într-o casă devastată nu 
se-apucă să stingă luminile. 

Şi totuşi, trebuia să ajungă în baie, devenită în acel moment 
cea mai importantă încăpere din apartament. Trebuia să-şi 
petreacă acolo cel puţin treizeci de secunde ca să stabilească 
succesul sau eşecul percheziţiei şi să procedeze astfel încât să 
nu pară mânat de vreo îngrijorare nelalocul ei. Dacă, într-adevăr, 
cineva îl urmărea. 

E o problemă de aparenţă, de gestică, îşi spuse el. Observă că 
pick-up-ul era cel mai apropiat obiect de uşa băii, cel mult la un 
metru şi jumătate distanţă. Se apropie de el şi, aplecându-se, 
ridică de jos câteva fragmente, inclusiv braţul metalic. Îl cercetă 
şi brusc lăsă braţul să cadă şi-şi duse degetul la gură, mimând o 
înţepătură imaginară. Se duse grăbit în baie. 

Ajuns înăuntru, deschise dulăpiorul de prim-ajutor şi luă de pe 
raliul de sticlă o cutie cu leucoplast. Se aplecă apoi iute în stânga 

bazinului W.C.-ului, acolo unde se afla cutia de plastic galben a 
pisicii şi ridică un colţ al ziarului de sub cocoloaşele de murdărie. 
Sub ziar, pipăi țesătura aspră a celor două straturi de cânepă pe 
care le vârâse acolo şi ridică o margine. 

Pagina secţionată se găsea la locul ei. Hârtia corsicană 
argintie, care se termina cu fraza funestă Venerare Omerta, nu 
fusese descoperită. 

inlocui ziarul, aruncă mizeria şi se ridică în picioare. Observă 
că mica fereastră cu geam mai de deasupra toaletei era 
întredeschisă şi blestemă în gând. 

Nu era momentul să se gândească la acest lucru. 

Se înapoie în sufragerie şi rupse ambalajul de pe rola de 
leucoplast. 

Percheziţia eşuase. Acum avertismentul trebuia ignorat, iar 
concluziile negate. Se duse la telefon şi chemă poliţia. 


— Puteţi să-mi faceţi o listă cu obiectele dispărute? 

Un poliţist în uniformă stătea în mijlocul dezastrului. Al doilea 
poliţist se plimba prin apartament, notându-şi observaţiile. 

— Nu sunt sigur încă. N-am apucat să verific. 

— Explicabil. E un adevărat balamuc aici. Totuşi, aţi face bine 
să aruncaţi o privire. Cu cât avem mai repede lista, cu atât mai 
bine. 

— Nu cred că /ipseşte ceva, domnule poliţist. Vreau să spun că 
nu posed vreun obiect anume care să reprezinte o valoare 
pentru cineva. Exceptând, poate, pick-up-ul... dar şi ăla e făcut 
zob. Mai e un televizor în dormitor, n-a păţit nimic. Câteva dintre 
cărţi ar fi putut aduce bani frumoşi, dar uite cum arată. 

— Nu aveţi bani, bijuterii, ceasuri? 

— Banii îi ţin la bancă şi mărunţişul în portmoneu. Ceasul îl 
port la mână şi bijuterii nu am. 

— Dar lucrările de control? In ultima vreme am mai avut 
cazuri. 

— In biroul meu de la catedra de engleză. 

Polițistul însemnă ceva într-un carneţel negru şi-l strigă pe 
colegul său, care se dusese în dormitor. 

— Hei, Lou, ce-a zis secţia de tipul cu amprentele? 

— Acum l-au sculat din somn. O s-ajungă aici în câteva 
minute. 

— Aţi atins ceva, domnule Matlock? 

— Nu ştiu. E posibil. A fost un adevărat şoc. 

— În special unul din obiectele sparte, cum ar fi pick-up-ul ăla? 
Ar fi bine dacă am putea să-i arătăm criminalistului nişte lucruri 
pe care nu le-aţi atins. 

— Am ridicat de jos braţul, nu şi carcasa. 

— Bun. Avem de unde începe. 

Poliţiştii au mai zăbovit o oră şi jumătate. Specialistul în 
criminalistică a venit şi-a făcut treaba şi a plecat. Matlock se 
gândi să-l sune pe Sam Kressel, dar îşi dădu seama că la acea 
oră Kressel nu avea ce să facă. lar în eventualitatea că cineva de 
afară supraveghea clădirea, Kressel nu trebuia să fie văzut. 
Câţiva dintre vecini se treziseră şi coborâseră, exprimându-şi 
compasiunea, oferindu-şi ajutorul sau aducând cafea. 

La plecare, un poliţist solid se întoarse în cadrul uşii. 

— Ne pare rău că v-am răpit atât de mult timp, domnule 
Matlock. De obicei nu ridicăm amprente în cazurile de pătrundere 
prin efracţie, dacă nu s-au produs accidente sau furturi, dar în 
ultima vreme au avut loc o mulţime de astfel de chestii. Eu 
personal cred că de vină-s ciudaţii ăia cu părul lung şi mărgeluţe. 
Sau negroteii. N-am avut necazuri de-astea înainte ca ciudaţii şi 
negroteii să ajungă aici. 

Matlock se uită la polițistul atât de sigur pe judecăţile sale. N- 
avea nici un rost să obiecteze; ar fi fost inutil, iar Matlock era 
prea obosit. 

— Mulţumesc că m-aţi ajutat să aşez lucrurile la locul lor. 

— Pentru puţin. (Polițistul porni pe aleea de ciment, apoi se 
întoarse din nou). Oh, domnule Matlock! 

— Da? Matlock deschise iar uşa. 

— Ne-a trecut prin minte că poate cineva a căutat ceva. Ştiţi, 
cu toate alea spintecate, cu cărţile rupte şi celelalte... Inţelegeţi, 
nu? 

— Da. 

— Cred că ne-aţi fi spus, dacă era cazul, nu? 

— Desigur. 

— Mda. Ar fi o prostie să ascunzi o asemenea informaţie. 

— Eu nu sunt prost. 

— Fără supărare. Numai că, uneori, cei ca dumneavoastră se 
zăpăcesc şi uită anumite lucruri. 

— Nu sunt un distrat. Foarte puţini dintre noi sunt. 

— Mda. (Polițistul râse oarecum batjocoritor). Voiam numai să 
aduc vorba despre asta. Adică, mă-nţelegeţi, nu putem să ne 
facem meseria dacă nu cunoaştem toate faptele, nu? 

— Înţeleg. 

— Mda. Bine. 

— Noapte bună. 

— Noapte bună, domnule doctor. 

inchise uşa şi se duse în sufragerie. Se întrebă dacă 
asigurarea va acoperi valoarea indiscutabilă a cărţilor şi a 
tipăriturilor sale cele mai rare. Se aşeză pe canapeaua distrusă şi 
cercetă cu privirea încăperea. Tot harababură era; măcelul 
fusese meticulos. Era nevoie de mai mult decât strângerea 
gunoiului şi repararea mobilei. Avertismentul fusese limpede, 
violent. 

Aspectul cel mai surprinzător era însăşi existența 
avertismentului. 

De ce? De la cine? 

Apelul telefonic isteric al lui Archer Beeson? Era posibil, poate 
chiar preferabil. Putea ascunde un motiv care nu era legat de 
Nimrod. Ar fi putut să însemne că cercul de distribuitori şi de 
consumatori din jurul lui Beeson intenţionase să-l sperie într-atât 
încât să-l lase în pace pe Archie. Să-i lase pe toţi în pace; iar 
Loring îi spusese anume că nu exista nici o dovadă că soţii 
Beeson erau amestecati în afacerea Nimrod. 

După cum nu exista nici dovada că nu erau amestecați. 

Cu toate acestea, dacă era Beeson, alarma ar fi fost anulată 
dimineaţa. Nu încăpea nici o îndoială în privinţa întâlnirii de azi- 
noapte. „Bătrânul” libidinos şi drogat aproape că-i violase 
nevasta. El era trambulina universitară a lui Beeson.. 

Pe de altă parte şi mult mai puţin de dorit, exista posibilitatea 
ca avertismentul şi percheziţia să fi avut ca obiect documentul 
corsican. Ori, cum îi şoptise Loring pe trotuar? 

„... Există un singur lucru pe care ei şi-l doresc mai mult decât 
această servietă; şi anume hârtia din buzunarul tău.” 

Era logic deci să presupui că se făcuse legătura între el şi 
Ralph Loring. 

Aprecierea celor de la Washington că panica manifestată la 
găsirea lui Loring îl disocia de agentul decedat era eronată, iar 
siguranţa lui Greenberg nelalocul ei. 

Şi totuşi, aşa cum sugerase Greenberg, era posibil ca ei să-l 
testeze. Să-l strângă un pic cu uşa înainte să-i elibereze 
„certificatul sanitar”. 

Probabil, poate că, era posibil şi totuşi... 

Supoziţii. 

Trebuia să-şi ţină firea; nu-şi putea permite să aibă o reacţie 
exagerată. Dacă voia să mai aibă o cât de mică valoare, trebuia 
să iacă pe nevinovatul. 

S-ar fi putut, probabil că, era posibil... 

Corpul îl durea. Avea pleoapele umflate, iar în gură încă mai 
stăruia efectul îngrozitor al dozajului combinat de Seconal, alcool 
şi marijuana. Era epuizat; încordarea provocată de efortul de a 
ajunge la concluzii inaccesibile îl copleşea. Memoria îi rătăci 
înapoi în timp, în zilele petrecute în Vietnam şi-şi aduse aminte 
de cel mai de preţ sfat primit vreodată, în acele săptămâni de 
lupte neprevăzute. Şi anume, să se odihnească oricând avea 
prilejul, să doarmă ori de câte ori era posibil. Sfatul îi fusese dat 
de un sergent care, umbla vorba, supravieţuise mai multor 
atacuri decât oricine altcineva în Delta Mekongului. Şi care, 
spunea mai departe zvonul, dormise în timpul unei ambuscade în 
cursul căreia murise aproape toată compania din care făcuse 
parte. 

Matlock se întinse pe canapeaua greu de recunoscut. N-avea 
nici un rost să se ducă în dormitor - salteaua fusese distrusă. Işi 
desfăcu cureaua şi-şi scoase pantofii. Trebuia să doarmă câteva 
ore; pe urmă avea să vorbească cu Kressel. Să le ceară lui 
Kressel şi lui Greenberg să născocească pentru el o poveste în 
legătură cu invadarea apartamentului. O poveste aprobată de 
Washington şi, probabil, de poliţia din Carlyle. 

Poliţia. g 

Brusc, se ridică în capul oaselor. Il frapase în momentul 
respectiv, dar abia acum se gândea la asta. Polițistul cel 
grosolan, de o politețe arogantă, ale cărui puteri primitive de 
deducție se concentraseră asupra „ciudaţilor şi negroteilor”, i se 
adresase cu „domnule” pe parcursul celor aproape două ore de 
investigaţii polițienești. Şi totuşi, la plecare, când făcuse o aluzie 
insultătoare la posibilitatea ca Matlock să ascundă anumite 
informaţii, îi spusese „domnule doctor”. „Domnule” era normal. 
„Doctor” era extrem de neobişnuit. Nimeni din afara comunităţii 
universitare - deşi şi aici se întâmpla rar - nu-i spusese vreodată 
„doctor”, lucru valabil de altfel pentru orice doctor în filosofie. 
Pentru majoritatea deţinătorilor unui astfel de titlu, apelativul 
avea o rezonanţă stupidă şi numai stupizii se aşteptau să fie 
numiţi astfel. 

De ce îl folosise polițistul? Nu-l cunoştea, ba, după ştiinţa sa, 
nu-l văzuse niciodată. De unde putea să ştie polițistul că era 

măcar îndreptăţii la titlul de „doctor”? 

În timp ce stătea aşa, Matlock se întrebă dacă nu cumva 
eforturile şi încordarea ultimelor ore nu îşi cereau acum, 
împreună, tributul. Ce făcea acum, căuta semnificaţii iraționale 
acolo unde nu exista nici o semnificaţie? Nu era oare cu totul 
plauzibil ca poliţia din Carlyle să deţină o listă a tuturor cadrelor 
universitare locale şi ca sergentul de serviciu sau cine o fi 
primind telefoanele de urgenţă, să-i fi căutat numele pe listă şi 
întâmplător să-i fi descoperit titlul? Nu cumva îl considera pe 
poliţist un munte de ignoranță numai pentru faptul că nu-i agrea 
prejudecățile? 

O mulțime de lucruri erau posibile. 

Şi deranjante. 

Matlock se trânti din nou pe canapea şi închise ochii. 

La început zgomotul ajunse la el asemenea unui ecou slab, 
venind dinspre capătul îndepărtat al unui tunel lung şi îngust. 
Apoi, zgomotul deveni identificabil cu un bocănit rapid, 
neîncetat. Un bocănit care nu avea de gând să se oprească, 
devenind din ce în ce mai puternic. 

Matlock deschise ochii şi văzu lumina înceţoşată, răspândită 
de două veioze de pe masa din apropierea canapelei. Işi trăsese 
picioarele sub el, iar gâtul transpirat se freca de suprafaţa aspră 
a tapiţeriei de catifea reiată a canapelei. Şi totuşi, prin fereastra 
spartă răzbătea o briză răcoroasă. 

Bocănitul continua, un sunet de carne lovită de lemn. Venea 
dinspre hol, de la uşa apartamentului. Işi trecu picioarele peste 
marginea canapelei pe podea şi constată că amândouă erau 
pline de „ace”. Se ridică împleticindu-se. 

Bocănitul şi ciocănitul deveniră mai puternice. Pe urmă, vocea: 

— Jamie! Jamie! 

Se îndreptă anevoie către uşă. 

— Vin imediat! 

Ajunse la uşă şi o deschise grăbit. Patricia Ballantyne, 
îmbrăcată într-un impermeabil, aruncat direct peste pijamaua 
roz, intră repede în casă. 

— Jamie, pentru numele lui Dumnezeu, am încercai să te sun. 

— Am fost aici. Telefonul n-a sunat. 

— Ştiu că n-a sunat. Am dat până la urmă de o operatoare 
care mi-a spus că e deranjat. Am împrumutai o maşină şi am 
venit într-un suflet şi... 

— Nu e deranjat, Pal. Poliţia... poliţiştii au fost aici - şi nu-ţi 

trebuie prea multă perspicacitate ca să-ţi dai seama de ce - şi |- 
au folosit de vreo zece ori. 

— Oh, Doamne Dumnezeule! 

Fata păşi în urma lui în încăperea aflată în continuare în 
dezordine. Matlock se duse la telefon şi ridică receptorul. Il 
îndepărtă iute de ureche când tonul ascuţit de telefon debranşat 
şuieră din capsulă. 

— In dormitor, spuse el, punând receptorul în furcă şi 
îndreptându-se către dormitor. 

Pe pat, deasupra rămăşiţelor sfâşiate ale saltelei, se afla 
telefonul de rezervă. Receptorul era scos din furcă, ascuns sub 
pernă, care înăbuşea sunetul strident al legăturii întrerupte astfel 
încât să nu poată fi auzit. Cineva dorise ca acest telefon să nu 
sune. 

Matlock încercă să şi-i amintească pe toţi cei care intraseră în 
dormitor. Laolaltă, era mai mult de o duzină de oameni. Cinci sau 
şase poliţişti, cu sau fără uniformă; soţi şi neveste din 
apartamentele vecine; mai mulţi. Gură-cască noctambuli care 
văzuseră maşinile poliţiei şi trecuseră să vadă ce se întâmplase. 
Efectul cumulat era înceţoşat. Nu-şi putea aminti toate feţele. 

Aşeză telefonul la loc pe măsuţa de lângă pat şi-şi dădu 
seama că Pat rămăsese în pragul uşii. 

— Probabil că cineva l-a răsturnat încercând să aranjeze 
lucrurile, spuse el, prefăcându-se iritat. Ce porcărie; mă gândesc 
că a trebuii să împrumuţi o maşină... de ce? Care-i necazul? 

Ea nu-i răspunse. In schimb, se întoarse şi se uită din nou în 
sufragerie. 

— Ce s-a întâmplat? 

Matlock îşi aminti de limbajul poliţistului. 

— | se spune „pătrundere prin efracţie”. După câte-am înţeles, 
e un termen polițienesc care defineşte tornadele umane... Jaf. 
Am fost jefuit pentru prima oară în viaţa mea. E o experienţă 
teribilă. Cred că bieţii ticăloşi au fost supăraţi că n-au găsit nimic 
cât de cât valoros aşa că s-au apucat să demoleze... De ce ai 
venit până aici? 

Ea vorbi încet, dar intensitatea vocii ei îl făcu pe Matlock să-şi 
dea seama că era într-o stare vecină cu panica. Aşa cum făcea 
întotdeauna când cădea pradă emoţiilor, îşi impusese un 
autocontrol. Era o trăsătură esenţială a fetei. 

— Acum vreo două ore - la patru fără un sfert, ca să fiu exactă 
- a sunat telefonul. Bărbatul, era un bărbat, a cerut să vorbească 

cu tine. Eu eram adormită şi probabil că vorbeam cam în dodii, 
dar m-am prefăcut supărată că cineva îşi putea imagina că te-ai 
afla acolo... Nu ştiam ce să fac. Eram derutată... 

— O.K., înţeleg asta. Şi? 

— Mi-a spus că nu mă crede. Că sunt o mincinoasă. Eram... 
eram atât de surprinsă că cineva putea să sune la o oră ca asta - 
la patru fără un sfert - şi să mă facă mincinoasă... Eram 
derutată... 

— Ce i-ai spus? 

— Nu e vorba de ce /-am spus, ci de ce mi-a spus. Mi-a spus 
să-ţi transmit să... nu stai „în spatele globului” sau „să luminezi 
lumile de jos”. A spus-o de două orii A spus că e o glumă proastă 
dar că vei înţelege. A fost îngrozitor!... înţelegi? Spune-mi, 
înţelegi? i 

Matlock trecu pe lângă ea şi intră în sufragerie. Işi căută 
tigările, străduindu-se să rămână calm. Ea veni după el. 

— Ce-a vrut să spună? 

— Nu sunt sigur. 

— Are vreo legătură cu... asta? Ea arătă cu mâna spre 
apartament. 

— Nu cred. 

Işi aprinse ţigara şi se întrebă ce ar putea să-i răspundă. 
Oamenii lui Nimrod nu pierduseră prea mult timp ca să 
stabilească legăturile necesare. Dacă era vorba de Nimrod. 

— Ce-a vrut să spună cu... „şederea în spatele globului”? Parc- 
ar fi o ghicitoare. 

— E un citat, aşa cred. N 

Numai că Matlock nu credea - era sigur. Işi amintea cuvintele 
lui Shakespeare cu precizie: Nu ştii că ochiul cerului când îşi 
coboară lumina către lumile de jos, la jaf şi la omor ies ucigașii... 
Dar când de după globul pământesc el poleieşte culmile de brazi, 
Zzvârlind lumini prin peşteri necurate...” 

— Ce înseamnă asta? 

— Nu ştiu! Nu-mi aduc aminte... Cineva mă confundă cu 
altcineva. Asta-i singura explicaţie care-mi trece prin cap... Cum 
ţi-a vorbit? 

— Normal. Era mânios dar nu ţipa sau chestii de genul ăsta. 

— N-ai recunoscut pe nimeni? Nu în mod special, dar ai mai 
auzit vocea asta vreodată? 


7 Richard al II-lea de William Shakespeare, traducere de Mihnea 
Gheorghiu, în Opere complete, vol. 3, Ed. Univers, Bucureşti, 1984. 

— Nu sunt sigură. Nu cred. N-aş putea numi pe cineva. Dar... 

— Dar ce? 

— Ei bine, era 0... voce cultivată. Un pic cam teatrală, mi s-a 
părut. 

— Un om obişnuit să predea lecţii. Matlock făcuse o afirmaţie, 
nu pusese o întrebare. Ţigara căpătase un gust amar aşa încât a 
stins-o. 

— Da, cred că e o descriere corectă. 

— Şi probabil că nu într-un laborator ştiinţific... Asta ar reduce 
posibilităţile la circa optzeci de oameni din acest campus. 

— Faci nişte supoziţii pe care nu le înţeleg! Telefonul ăla a 
avut o legătură cu ceea ce s-a întâmplat aici. 

Işi dădu seama că vorbise prea mult. Nu voia s-o amestece pe 
Pat; nu putea s-o amestece. Cu toate acestea, altcineva făcuse 
acest lucru - ceea ce constituia o complicaţie profundă. 

— Nu-i exclus. Conform celor mai autorizate surse - mă refer, 
bineînţeles, la detectivii de la televiziune - înainte de a da o 
spargere, hoţii se asigură mai întâi că locatarii nu sunt acasă. 
Probabil că mă verificau. 

Fata îl privi fix în ochii şovăielnici. 

— Şi nu erai acasă atunci? La patru fără un sfert?... întrebarea 
nu are un caracter inchizitorial, iubitule, nu e decât o sursă de 
informaţie. 

Se blestemă în gând. De vină erau oboseala, episodul Beeson, 
şocul cu apartamentul. Bineînţeles că întrebarea nu era 
inchizitorială. Doar nu era răspunzător faţă de nimeni. Şi, 
desigur, la patru fără un sfert fusese acasă. 

— Nu mai sunt sigur. N-am fost aşa de atent la oră. A fost o 
seară al naibii de lungă. (Râse prosteşte). Am fost în vizită la 
Archie Beeson. Seminariile puse la cale cu tinerii asistenţi se lasă 
în general cu băutură multă. 

Ea zâmbi şi-i spuse: 

— Cred că nu m-ai înţeles. Nu mă interesează neapărat ce a 
făcut Taica Ursache... La drept vorbind, mă cam interesează, dar 
în momentul de faţă nu pricep de ce mă minţi... Ai fost aici acum 
două ceasuri, iar telefonul acela n-a fost de la nici un hoţ dornic 
să afle pe unde-ţi odihneşti oasele, ştii foarte bine asta. 

— Maica Ursoaica exagerează. Numai că nu prea a nimerit-o 
cu teritoriul. 

Matlock era grosolan. Dar grosolănia, ca şi minciuna de 
adineauri, erau în mod evident false. Cu toate izbucnirile lui din 

trecut, cu toată brutalitatea lui de acum, era un om blând, iar ea 
ştia asta. _ 

— Bine. Îmi cer scuze. Îţi mai pun o singură întrebare şi pe 
urmă plec... Ce înseamnă Omerta. 

Matlock încremeni. 

— Cum ai spus? 

— Individul de la telefon. A rostit cuvântul Omerta. 

— Cum? 

— Aşa, în treacăt. Doar o aducere aminte, a spus ea. 

Agentul federal Jason Greenberg intră pe uşa fără prag în sala 
de squash. 

— Văd că transpiri serios aici, dr. Matlock. 

— Oricum, nu mi-ar surâde deloc să am spectatori... Şi-apoi, a 
fost ideea ta. Eu m-aş fi simţit la fel de bine şi în biroul lui Kressel 
sau chiar şi în oraş, undeva. 

— Aici e mai bine... Totuşi, trebuie să terminăm repede ce- 
avem de vorbii. Paznicul sălii de sport m-a trecut în registru ca 
inspector de la asigurări. Verific stingătoarele de incendiu de pe 
coridoare. 

— Probabil că trebuie verificate. (Matlock se duse într-un colţ 
unde avea un tricou gri înfăşurat într-un prosop. Il desfăcu şi-l 
îmbrăcă). La ce concluzie aţi ajuns? Noaptea trecută a fost cam 
nasoală. 

— Dacă lăsăm deoparte starea de confuzie, nu am ajuns la 
absolut nici o concluzie. Cel puţin nimic specific. Vreo două teorii 
şi cam atât... Părerea noastră e că te-ai descurcat foarte bine. 

— Mulţumesc. Am fost derutat. Care sunt teoriile? Ai spus-o cu 
un ton academic, iar eu nu sunt sigur că-mi place asta. 

Brusc, Greenberg îşi întoarse capul într-o parte. Dinspre 
peretele din dreapta se auzeau nişte lovituri înfundate. 

— Mai e vreun teren acolo? 

— Da. Pe latura asta sunt şase cu totul. Sunt pentru 
antrenament, nu au tribune. Dar cred că ştii asta. 

Greenberg ridică mingea şi o expedie cu putere în peretele din 
faţă. Matlock pricepu şi o prinse din zbor. O aruncă înapoi; 
Greenberg i-o returnă. Menţinură un ritm lent, lară ca vreunul din 
ei să se deplaseze mai mult de o jumătate de metru, lovind 
mingea pe rând. 

— Credem că eşti testat. Asta e explicaţia cea mai logică. Tu l- 
ai găsit pe Ralph. Tu ai declarat că ai văzut maşina. Motivele 
pentru care te aflai prin preajmă erau şubrede; atât de şubrede 
încât am crezut că vor fi plauzibile. Ei vor să fie siguri, de-aia au 
amestecat-o pe fată. Sunt meticuloşi. 


8 Joc în care doi jucători lovesc o minge de cauciuc de pereţii unei 
săli, cu ajutorul unor rachete asemănătoare celor de tenis, (n.tr.). 

— O.K.! Teoria numărul unu. Care e a doua? 

— Ţi-am spus că asta este cea mai logică... De fapt, e singura, 
serios. 

— Care-i treaba cu Beeson? 

— Păi, care-i treaba? Tu ai fost acolo. 

Matlock ţinu mingea în mână preţ de câteva secunde, înainte 
de a o arunca printr-un lob, în peretele lateral. Peretele din 
spatele lui Greenberg. 

— E posibil ca Beeson să fi fost mai isteţ decât l-am crezut şi 
să fi sunat totuşi alarma? 

— E posibil. Noi credem că e puţin probabil... după modul în 
care ai descris seara. 

Numai că Matlock nu descrisese întreaga seară. Nu-i spusese 
lui Greenberg şi nici altcuiva despre telefonul dat de Beeson. 
Motivele sale nu ţineau de rațiune, erau sentimentale. Lucas 
Herron era un om în vârstă, o fire nobilă. Înțelegerea sa faţă de 
studenţii cu probleme devenise legendară; grija lui faţă de 
asistenții tineri, lipsiţi de experienţă, adesea aroganţi era un 
sedativ binevenit în crizele din rândurile corpului profesoral. 
Matlock se convinsese pe sine că „bătrânul aristocrat” ocrotise 
un tânăr disperat, ajutându-l într-o situaţie critică. Nu avea nici 
un drept să scoată la lumină numele lui Herron pornind de la un 
telefon dat de un toxicoman panicat. Erau prea multe explicaţii 
posibile. Cumva, va ajunge să discute cu Herron, poate la o 
cafea, la cantină sau în tribune în pauza unui meci de baseball - 
Herron iubea baseballul - va sta de vorbă cu el şi-i va spune că 
ar trebuit să se tină departe de Archie Beeson. 

— ... privinţa lui Beeson? 

— Ce-ai spus? (Matlock nu-l auzise pe Greenberg). 

— Te-am întrebat dacă ai îndoieli în privinţa lui Beeson. 

— Nu, n-am. Tipul nu e important. De fapt, cred c-o să se 
descotorosească de iarbă şi de pilule - spre avantajul meu - dacă 
crede că se poate folosi de mine. 

— Nici nu-ncerc să-ţi urmăresc raţionamentul. 

— Păi, nu-ncerca. Am avut doar nişte dubii trecătoare... Nu-mi 
vine să cred că aţi ajuns la o singură teorie. Haide, spune, ce mai 
e? 

— În regulă. Mai sunt două, dar nu sunt nici măcar plauzibile - 
amândouă din acelaşi ou. Prima e că s-ar putea să se producă o 
scurgere de informaţii la Washington. A doua - acelaşi lucru, aici, 
în Carlyle. 

— De ce nu sunt plauzibile? 

— Mai întâi, Washington. Există mai puţin de o duzină de 
oameni care au habar despre această operaţiune. Şi asta include 
Justiţia, Finanţele şi Casa Albă. Oamenii de acest calibru fac 
schimb de mesaje secrete cu Kremlinul. Imposibil. 

— Şi Carlyle? 

— Tu, Adrian Sealfont şi nesuferitul de Kressel... Nimic nu mi- 
ar face mai mare plăcere decât să-l dau în gât pe Kressel - eo 
scârbă - dar, din nou, imposibil. In acelaşi timp, aş trăi un soi de 
încântare etnică să-l pot dărâma de pe piedestal pe stimabilul 
WASP? Sealfont, dar şi aici e lipsit de noimă. Astfel, mai rămâi tu. 
Tu eşti ăla? 

— Am impresia că isteţimea ta a început să dea rateuri. 
(Matlock fu nevoit să alerge ca să prindă mingea pe care 
Greenberg o aruncase într-un colţ. O ţinu în mână şi se uită la 
agent). Să nu mă înţelegi greşit, mi-e simpatic Sam, sau cel puţin 
aşa credeam, dar de ce-ar fi el „imposibil”? 

— La fel ca şi Sealfont... într-o operaţiune ca asta, începem cu 
începutul. Şi mă refer, într-adevăr, la început. Nu dăm doi bani 
pe poziţie, statut sau reputaţie - bună sau rea. Ne folosim de 
toate trucurile posibile ca să dovedim că cineva e vinovat, nu 
invers. Ne străduim să găsim chiar şi cel mai neîntemeiat motiv 
ca să nu-l scoatem basma curată. Kressel e la fel de curat ca şi 
loan Botezătorul. Tot o scârbă rămâne, dar e curat. Sealfont e şi 
mai rău. Este tot ceea ce se spune despre el. Un adevărat sfânt - 
al Bisericii Anglicane, bineînţeles. Aşa încât, iarăşi ajungem la 
line. 

Matlock „tăie” mingea printr-o lovitură de rever, trimiţând-o în 
tavan, în stânga-spate. Greenberg păşi înapoi şi lovi mingea din 
aer, expediind-o în peretele din dreapta. Mica sferă de cauciuc 
ricoşă ca un glonţ între picioarele lui Matlock. 

— Presupun c-ai mai jucat jocul ăsta, zise Matlock cu un 
zâmbet stânjenit. 

— Banditul din Brandeis!. Ce poţi să-mi spui de fată? Unde e 
acum? 

— La mine în apartament. Am pus-o să-mi promită că nu 
pleacă până nu mă întorc. Pe lângă că aşa e mai sigur, eo 


” White Anglo-Saxon Protestant - un american a cărui familie provine 
din nordul Europei, considerat de regulă ca făcând parte din clasa care 
deţine o poziţie influenta în societate, (n.tr.). 

10 Universitate particulară din Waltham, Massachusetts. 

modalitate de a mă alege şi cu curăţenie în apartament. 

— Am să însărcinez un om cu paza ei. Nu cred că e necesar, 
dar o să te facă pe tine să te simţi mai bine. Greenberg se uită la 
ceas. 

— O să mă facă şi-ţi mulţumesc. 

— Trebuie să ne grăbim... Acum, ascultă ce-ţi spun. Vom lăsa 
totul să-şi urmeze cursul normal. Ancheta poliţiei, presa, totul. 
Fără acoperiri, fără piste derutante, nimic care să obstrucţioneze 
curiozitatea naturală sau reacţiile tale perfect de fireşti. Cineva a 
pătruns în apartamentul tău şi ţi l-a devastat. Asta e tot ceea ce 
ştii... Şi încă ceva. S-ar putea să nu-ţi placă, dar credem că aşa e 
mai bine - şi mai sigur. 

— Ce anume? 

— Credem că domnişoara Ballantyne ar trebui să reclame la 
poliţie telefonul primit. 

— Ei, asta-i bună! Cel care a sunat se aştepta să mă găsească 
acolo de la patru dimineaţa. Nu faci publice astfel de chestii. Mai 
ales când beneficiezi de o bursă de studii şi te aştepţi să lucrezi 
pentru fundaţii ale unor muzee. Aştia încă-l mai venerează pe 
McKinley!?. 

— Ochiul martorului, dr. Matlock... Ea n-a primit decât un 
telefon; cineva a întrebat de tine, a citat din Shakespeare şi a 
tăcut o referinţă neinteligibilă la nu ştiu ce cuvânt sau oraş 
străin. A fost de-a dreptul înnebunită. N-o să ocupe mai mult de 
cinci rânduri de ziar, dar ţinând cont că ţi-a fost prădat 
apartamentul, e logic ca ea să raporteze la poliţie. 

Matlock rămase tăcut. Se duse în colţul terenului de squash şi 
ridică mingea din locul unde se oprise. 

— Nu suntem decât nişte neica-nimeni care am fost zgâlţâiţi 
niţel. Nu ştim ce s-a întâmplat; dar ştim că nu ne place. 

— Asta-i şpilul! Nimic nu e la fel de convingător ca o parte 
vătămată care în tulburarea ei spune tuturor celor din jur ce i s-a 
întâmplat. Fă o cerere de despăgubire la compania de asigurări 
pentru cărţile tale vechi... Trebuie să plec. Nu sunt aşa multe 
stingătoare în clădirea asta. Altceva? Ce ai de gând să faci mai 
departe? 

Matlock bătu mingea de podea. 

— O invitaţie neaşteptată. Primită în mod neaşteptat după 
câteva beri la cantina Afro. Sunt invitat la o versiune scenică a 


11 William McKinley (1843-1901) - al 25-lea preşedinte al S.U.A. 
(1897-1901), asasinat în timpul celui de-al doilea mandat. 

riturilor originale ale pubertăţii aparţinând tribului Mau-Mau. 
Diseară la zece, în pivnițele de la Lumumba Hali... înainte a fost 
sediul confreriei Alpha Delta Phi. Pot să-ţi spun că pe chestia asta 
o mulţime de aderenţi albi ai bisericii episcopale se răsucesc în 
iad. 

— Incă o dată, nu pot să te urmăresc, doctore. 

— Şi văd că nici temele nu ţi le-ai pregătit... Lumumba Hali e 
scrisă cu litere mari pe lista ta. 

— Scuze. Mă suni dimineaţă? 

— Dimineaţă. 

— Am să-ţi spun Jim dac-ai să-mi spui Jason. 

— De-acord, da’ fără pupături. 

— O.K.! Mai antrenează-te un timp pe-aici. Când se termină 
toată povestea asta, vreau să mai jucăm. 

— Aştept să mă inviţi. 

Greenberg ieşi din sală. Cercetă cu privirea coridorul îngust, 
satisfăcut că nu era nimeni acolo; nu-l văzuse nimeni intrând sau 
ieşind din sală. Din spatele zidurilor, se auzeau încontinuu 
bufnituri înfundate. In timp ce dădea colţul ca să o ia pe holul 
principal, Greenberg se întrebă de ce era atâta lume la sala de 
sport din Carlyle la ora unsprezece dimineaţa. La Brandeis nu se 
întâmpla niciodată aşa; nu acum cincisprezece ani. Ora 
unsprezece dimineaţa era o oră pentru cursuri. 

Auzi un zgomot neobişnuit, diferit de sunetul emis de o minge 
lovită de un panou de lemn şi se întoarse cu o mişcare bruscă. 

Nimeni. 

O luă pe holul principal şi se mai întoarse o dată. Nimeni. 
Plecă în grabă. 

Zgomotul pe care-l auzise venea de la un zăvor încăpățânat, 
de la uşa sălii de lângă cea a lui Matlock. Pe uşa cu pricina ieşise 
cu un minut în urmă; cercetă cu privirea coridorul îngust. Dar, în 
loc să fie satisfăcut că nimeni nu se afla acolo, era supărat. 
Zăvorul îndărătnic îl împiedicase să-l vadă pe omul care se 
întâlnise cu James Matlock. 

Acum, uşa de la sala numărul patru se deschise şi Matlock 
însuşi apăru în coridor. Surprins, individul aflat la numai trei 
metri distanţă îşi trase prosopul pe faţă şi se îndepărtă, tuşind. 

Nu fusese însă îndeajuns de iute. Matlock cunoştea această 
faţă - era polițistul care venise în apartamentul lui, la patru 
dimineaţa. 

Cel care i se adresase cu „domnule doctor”. Era bărbatul în 

uniformă care ştia, mai presus de orice îndoială, că necazurile 
din campus erau provocate de „ciudaţi şi negrotei”. 
Matlock se opri în loc, privind ţintă la silueta care se îndepărta. 

Deasupra uşilor mari, de catedrală, puteai vedea - dacă 
priveai cu atenţie sau dacă lumina soarelui cădea sub un anumit 
unghi - amprenta estompată a literelor greceşti alpha, delta şi 
phi..., săpate în basorelief. Se aflau acolo de decenii şi nici 
acţiunea maşinilor de sablare, nici strădaniile distructive ale 
studenţilor nu reuşiseră să le şteargă în întregime. Sediul 
confreriei Alpha Delta Phi avusese aceeaşi soartă ca şi alte 
asemenea clădiri din Carlyle. Ordinul sfânt al directorilor săi nu 
reuşise să se împace cu gândul de a accepta inevitabilul. 
Clădirea fusese vândută - cu inventarul complet, inclusiv 
acoperişul găurit şi o ipotecă nemiloasă - negrilor. 

Negrii se descurcaseră bine, chiar extrem de bine, ţinând cont 
de stadiul de la care porniseră. Casa, veche şi părăginită, fusese 
renovată în întregime în interior şi la exterior. Oriunde a fost 
posibil, tot ce amintea de foştii proprietari a fost înlăturat. Droaia 
de fotografii decolorate ale venerabililor absolvenţi fusese 
înlocuită cu portretele exagerat de teatrale ale noilor 
revoluționari africani, latino-americani, Pantere Negre”. Pe 
pereţii holurilor antice se aflau acum noile lozinci, etalate cu 
ostentaţie pe afişe şi lucrări de artă psyhedelică: Moarte porcilor! 
Sus Whytey! Malcolm trăieşte! Lumumba - mântuitorul negrilor! 

Printre aceste apeluri la recunoaştere se găseau replici ale 
unor obiecte de artă primitivă africană - măşti de fertilitate, 
sulițe, scuturi, blănuri de animale îmbibate în vopsea roşie, 
capete zbârcite atârnate de păr şi având pielea de o 
inconfundabilă culoare albă. 

Lumumba Hali nu încerca să amăgească pe nimeni. Ea reflecta 
mânia. Ea reflecta furia. 

Matlock nu avu nevoie să se folosească de ciocănelul de 
alamă de lângă masca de fier caraghioasă, aşezată alături de 
cadrul uşii. Când ajunse în apropierea ei, uşa cea mare se 
deschise şi un student îl întâmpină cu zâmbetul pe buze. 

— Am sperat c-ai să reuşeşti să vii! O să fie o chestie mişto! 

— Mulţam, Johnny. Nu puteam să ratez. (Matlock păşi înăuntru 


12 În original, Black Panther, membru al unei organizaţii de militanţi 
de culoare americani, (n.tr.). 

şi fu frapat de mulţimea lumânărilor aprinse de-a lungul holului şi 
în încăperile învecinate). Parc-ar fi un priveghi. Unde-i coşciugul? 

— Asta-i mai târziu. Ai răbdare şi-ai să vezi! 

Un negru, pe care Matlock îl recunoscu ca fiind unul dintre 
extremiştii din campus, se apropie de ei. Adam Williams avea 
părul lung, tuns în stil african, într-un semicerc perfect în vârful 
capului. Avea trăsături ascuţite; Matlock avu senzaţia că, dacă l- 
ar fi întâlnit în stepa din Africa de Sud, n-ar fi fost surprins să afle 
că Williams era şef de trib. 

— Bună seara, rosti Williams cu un rânjet molipsitor. Bun venit 
în cuibul revoluţiei. 

— Mulţumesc foarte mult. (Cei doi îşi strânseră mâinile). 
Impresia e mai degrabă de ceremonie funerară, decât de 
revoluţie. L-am şi întrebat pe Johnny unde e coşciugul. 

Williams râse. Avea o privire inteligentă şi un zâmbet sincer, 
lipsit de viclenie sau aroganță. In cercuri restrânse, tânărul 
radical de culoare abia dacă-şi trăda calităţile de agitator pe care 
le afişa la tribună, în faţa suporterilor entuziaşti. Pentru Matlock 
nu era o surpriză. Profesorii care îl avuseseră pe Williams student 
remarcaseră adesea atitudinea sa rezervată şi amabilă, atât de 
diferită de imaginea pe care şi-o proiecta în viaţa politică a 
campusului, ce tindea cu repeziciune să capete caracter 
naţional. ă 

— Oh, Doamne. inseamnă că am compromis aparențele! Aici e 
vorba de un eveniment fericit. Un pic cam înspăimântător, poate, 
dar în mod esenţial fericit. 

— Nu sunt sigur că înţeleg, zâmbi Matlock. 

— Un tânăr membru al tribului ajunge la vârsta maturității, în 
pragul unei vieţi active, responsabile. Un Bar Mitzva” în junglă. E 
un moment de bucurie. Nici vorbă de sicrie sau de linţolii 
funerare. 

— Chiar aşa! Chiar aşa, Adam! rosti cu entuziasm tânărul 
numit Johnny. 

— Ce-ar fi să-i aduci domnului Matlock ceva de băut, frăţioare? 
(Apoi se întoarse spre Matlock). Va fi aceeaşi băutură până după 
ceremonie - se numeşte Punch Swahili. E în regulă? 

— Desigur. 

— Bun. 

Johnny dispăru în mulţime, în direcţia bolului cu punch. Adam 


13 Ceremonie care celebrează, la evrei, împlinirea de către un băiat a 
vârstei maturității (13 ani). 

zâmbi în timp ce vorbea. 

— E vorba de o băutură uşoară din rom, limonadă şi suc de 
afine. Nu-i rea deloc... lţi mulţumesc c-ai venit. Serios vorbesc. 

— M-a surprins invitaţia. Aveam impresia că e vorba de o 
chestie „intimă”. Restrânsă la membrii tribului... Şi văd că nu e 
cum mi-am închipuit. 

Williams râse. 

— Fără supărare. Eu am folosit cuvântul. Este bine să gândeşti 
în termeni tribali. Este bine pentru fraţi. 

— Da, presupun c-aşa e... 

— Un grup social integrator, care asigură o protecţie, având o 
identitate proprie. 

— Dacă ăsta e scopul - constructiv - atunci îl aprob şi eu. 

— Oh, să ştii că este. Şi să mai ştii că triburile din junglă nu se 
războiesc tot timpul unele cu altele. Nu se ocupă numai de hoţii, 
jafuri şi răpiri de femei. Astea sunt fixaţii de-ale lui Robert Ruark. 
Cele mai multe dintre ele fac comerţ, îşi împart terenurile de 
vânătoare şi cele agricole, coexistă, probabil mai bine decât 
naţiunile sau chiar subdiviziunile politice. 

Era rândul lui Matlock să râdă. 

— In regulă, profesore. Am să-mi iau notițe după curs. 

— Scuză-mă. Riscurile pasiunii din timpul liber. 

— Sau riscurile profesiei? g 

— Timpul îşi va spune cuvântul, nu-i aşa?... In orice caz, un 
lucru aş vrea să-ţi fie limpede. Nu avem nevoie de aprobarea 
dumitale. 

Johnny reveni cu ceaşca de punch Swahili a lui Matlock. 

— Hei, ştiţi ce-am auzit? Fratele Davis, adică Bill Davis, mi-a 
zis că l-ai ameninţat că-l pici şi pe urmă, la lucrarea de la mijlocul 
semestrului, l-ai altoit cu un foarte bine! 

— Fratele Davis şi-a pus curul ăla gras la muncă şi a făcut o 
treabă bunicică. (Matlock se uită la Adam Williams). Sper că n-ai 
nimic împotriva acestui gen de aprobări, nu? 

Williams zâmbi larg şi îşi aşeză mâna pe braţul lui Matlock. 

— Nu, sir, bwana... în zona asta dumneata eşti stăpân peste 
minele regelui Solomon. Fratele Davis se află aici ca să 
muncească atât cât îl ţin puterile şi ca să ajungă cât de departe îi 
va permite potenţialul. Nici un motiv de controversă aici. Aşa că 
pune-l pe fratele nostru la treabă. 

— Eşti de-a dreptul înfricoşător. Matlock rosti această replică 
cu o uşurinţă pe care, de fapt, nu o simţea. 

— Câtuşi de puţin. Sunt doar pragmatic... Trebuie să mă- 
ngrijesc de câteva detalii de ultim moment. Ne vedem mai târziu. 

Williams îl chemă pe un student aliat în trecere şi se strecură 
prin mulţime către scară. 

— Haide, domnule Matlock! Am să-ţi prezint ultimele 
modificări. 

Johnny îl conduse pe Matlock în ceea ce fusese cândva sala 
comună a confreriei Alpha Delta Phi. 

In marea de chipuri negre, Matlock observă foarte puţine 
priviri reticente sau ostile. Poate că saluturile erau mai puţin 
expansive faţă de ce s-ar fi aşteptat afară, în incinta campusului, 
dar, în mare, prezenţa lui era acceptată. Pentru o clipă, se gândi 
că dacă „fraţii” ar fi ştiut pentru ce venise, rezidenții din 
Lumumba Hali s-ar fi putut întoarce cu mânie împotriva lui. Era 
singurul alb de acolo. 

Modificările operate în sala comună erau drastice. Dispăruseră 
frizele late din lemn închis la culoare, scaunele solide din stejar 
aliniate sub ferestrele uriaşe de - catedrală, mobilierul greu, 
tapiţat cu piele de culoare roşu închis. Incăperea fusese 
transformată. In ceva cu totul diferit. Ferestrele cu arcade nu mai 
erau. Fuseseră îndreptate la partea superioară şi erau acum 
mărginite de nişte ştifturi negre, de câţiva centimetri în 
diametru, care arătau asemenea unor fante lungi, 
dreptunghiulare. Pornind de la ferestre, pe ziduri se întindea o 
împletitură alcătuită din fâşii subţiri de bambus lăcuit. Acelaşi 
gen de tapiţerie acoperea şi tavanul, mii de trestii lucitoare 
convergând spre centru. În mijlocul tavanului se afla un cerc 
mare, cam de un metru în diametru, care înconjura un panou 
gros din sticlă ondulată. Dincolo de sticlă se afla un reflector 
puternic ce-şi răspândea în valuri lumina alb-gălbuie deasupra 
încăperii. Mobila pe care reuşi s-o întrezărească prin masa de 
trupuri nu semăna deloc a mobilă; felurite scânduri groase, de 
forme diferite şi fixate pe picioare joase, reprezentând, conform 
presupunerilor lui Matlock, mesele; în locul scaunelor, în 
apropierea pereţilor fuseseră împrăştiate zeci de perne în culori 
vibrante. 

Nu-i trebui mult lui Matlock ca să-şi dea seama de efect. 

Sala comună a confreriei Alpha Delta Phi fusese transformată 
în mod strălucit în replica unei imense colibe africane de trestie. 
Până la amănuntul soarelui ecuatorial arzător, pătrunzând în 
incintă prin gura de ventilaţie deschisă înspre cer. 

— E o realizare remarcabilă! Realmente remarcabilă. Trebuie 
să fi durat câteva luni. 

— Aproape un an şi jumătate, îi spuse Johnny. E foarte 
confortabilă şi foarte relaxantă. Ştiai că o mulţime de arhitecţi 
renumiţi s-au orientat spre stilul ăsta în ultimul timp? Mă refer la 
stilul „revenirea la natură”. E foarte funcţional şi uşor de 
întreţinut. 

— Ce-mi spui tu sună în mod periculos ca o scuză. Nu-i nevoie 
să te scuzi. Este extraordinar. 

— Oh, ba nu mă scuz deloc, bătu Johnny în retragere. Adam 
spune că există o anumită măreție în primitiv. O moştenire foarte 
mândră. 

— Adam are dreptate. Numai că nu el este primul care a făcut 
această observaţie. 

— Vă rog, nu ne dispreţuiţi, domnule Matlock... 

Matlock se uită la Johnny pe deasupra ceştii sale de punch 
Swahili. Doamne Dumnezeule, îşi spuse el, cu cât mai multe 
lucruri se schimbă, cu atât ei rămân la fel. 


Sala cu tavan înalt în care confreria Alpha Delta Phi îşi ţinea 
întrunirile fusese săpată şi modelată în pivnițele de la 
extremitatea estică a clădirii. Fusese construită la puţină vreme 
de la începutul secolului, când figuri importante din rândurile 
absolvenţilor au cheltuit sume impresionante pe hobby-uri 
precum societăţile secrete sau balurile de confirmare. Asemenea 
activităţi au promovat şi au făcut propagandă unui anume stil de 
viaţă, păstrându-i în acelaşi timp caracterul restrictiv. 

In incinta cu aer de capelă mii de tineri „scrobiţi” fuseseră 
iniţiaţi, şoptind angajamente secrete, schimbând strângeri de 
mână neobişnuite, a căror semnificaţie le era explicată de copii 
mai vârstnici cu feţe severe, legându-se să păstreze credinţa 
aleasă până la moarte; ca după aceea, să se îmbete şi să vomite 
pe la colţuri. 

Astfel de gânduri îi treceau lui Matlock prin cap în vreme ce în 
faţa ochilor săi se desfăşura ritualul Mau-Mau. Işi spuse că nici 
acesta nu era mai puţin copilăresc, mai puţin absurd decât 
scenele petrecute altădată în această încăpere. Probabil că 
aspectele fizice - cele simulate - erau mai brutale prin ceea ce 
sugerau, dar, în fond, rădăcinile ceremonialului nu se aflau în 
paşii delicaţi ai unei pavane, ci în rugăciunile aspre, animalice, 
adresate zeilor primitivi. Rugăciuni pentru forţă şi supravieţuire. 

Nu implorări pentru menţinerea exclusivităţii. 

În sine, ritul tribal era o înşiruire de incantaţii neinteligibile, 
fiecare de o intensitate crescândă, deasupra trupului unui 
student negru - evident cel mai tânăr „frate” din Lumumba Hali - 
întins pe pardoseala de beton, gol cu excepţia unei fâşii de pânză 
roşie, înfăşurată în jurul taliei şi a picioarelor, acoperindu-i zona 
genitală. La finele fiecărei incantaţii, pentru marcarea sfârşitului 
unui cântec şi a începutului cântecului următor, corpul băiatului 
era ridicat deasupra mulţimii de patru studenţi extrem de înalţi, 
lă rândul lor dezbrăcaţi până-n talie, purtând nişte centuri de 
dans de culoare neagră şi având picioarele înveşmântate în 
spirale din fâşii de piele netăbăcită. Incăperea era iluminată de 
zeci de lumânări groase aşezate pe suporturi, ce făceau umbrele 
să danseze pe jumătatea de sus a pereţilor şi pe tavan. La acest 
efect teatral se adăuga faptul că cei cinci participanţi activi la 
ritual aveau pielea unsă cu ulei şi feţele pictate cu modele 
diabolice. Pe măsură ce cântările deveneau tot mai sălbatice, 
trupul rigid al adolescentului era aruncat din ce în ce mai sus, 
părăsind mâinile celor patru negri, revenind câteva secunde mai 
târziu în braţele întinse. De fiecare dată când trupul negru cu 
fâşia de pânză roşie în jurul taliei era aruncat în aer, mulţimea 
reacţiona cu urlete guturale în crescendo. 

Şi dintr-o dată Matlock, care privea cu oarecare detaşare, se 
simţi înspăimântat. Inspăimântat pentru soarta micului Negro al 
cărui trup ţeapăn, uns cu ulei, era azvârilit în aer cu atâta uitare 
de sine; înspăimântat din pricina celorlalţi doi negri, îmbrăcaţi ca 
şi primii, care se alăturaseră celor patru din mijlocul sălii. In tot 
cazul, în loc să ajute la prinderea siluetei care plana din ce în ce 
mai sus. Cei doi negri se ghemuiră în dreptunghiul format de 
ceilalţi patru - sub trupul băiatului - şi scoaseră la iveală nişte 
pumnale cu lame lungi, câte unul în fiecare mână. După ce se 
lăsară pe vine, ei întinseră braţele înainte, ţinând lamele în sus, 
la fel de rigide ca şi trupul de deasupra lor. La fiecare coborâre a 
micului Wegro, cele patru lame se apropiau tot mai mult de 
corpul în cădere. Era de ajuns o alunecare, o eroare de calcul a 
doar unuia dintre cei patru negri şi ritualul s-ar fi sfârşit, pentru 
tânărul student, prin moarte. Printr-o crimă. 

Cu sentimentul că ritualul mersese până la limita maximă pe 
care o putea permite Matlock începu să-l caute în mulţime pe 
Adam Williams. Il văzu în faţă, la marginea cercului şi începu să- 
şi croiască drum spre el. Fu oprit - pe tăcute, dar ferm - de negrii 

din jurul lui. Se uită mânios la un Negro care-l prinsese de braţ. 
Acesta nu-i luă în seamă privirea; era hipnotizat de actul care 
avea acum loc în mijlocul camerei. 

Matlock pricepu îndată de ce. Corpul micului negru era acum 
învârtit, pe rând, cu faţa în sus şi cu faţa în jos, la fiecare 
aruncare. Pericolul unei greşeli crescuse înzecit. Matlock apucă 
mâna de pe braţul lui, o suci înăuntru şi se descotorosi de ea. Se 
mai uită încă o dată în direcţia lui Adam Williams. 

Nu mai era acolo. Nu se vedea pe nicăieri! Matlock rămase pe 
loc, nehotărât. Dacă şi-ar fi ridicat glasul printre urletele din ce în 
ce mai puternice ale mulţimii, era foarte posibil să provoace o 
întrerupere a concentrării celor care manevrau corpul. Aşa ceva 
nu putea risca şi totodată nu putea permite ca această 
absurditate să continue. 

Deodată, Matlock simţi o altă mână, de data asta pe umăr. Se 
întoarse şi văzu în spatele lui figura lui Adam Williams. Se simţi 
luat prin surprindere. Să-i fi fost transmis lui Williams nu ştiu ce 
semnal tribal? Radicalul de culoare îi făcu semn cu capul să-l 
urmeze prin gloata gălăgioasă, spre marginea exterioară a 
cercului. Williams vorbi între două urlete. 

— Arăţi îngrijorat. Nu trebuie să fii. 

— Uite ce e! Porcăria asta a durat destul. Puştiul ăla ar putea fi 
UCIS. 

— Nici o şansă. Fraţii au repetat luni de zile... Realmente, e cel 
mai simplu dintre riturile  Mau-Mau. Simbolismul este 
fundamental... Observi? Ochii copilului rămân deschişi. Mai întâi, 
spre cer, apoi, spre cuțite. El este în permanenţă conştient - în 
fiecare clipă - că viaţa i se află în mâinile fraţilor lui războinici. Nu 
poate, nu trebuie să-şi arate teama. Ar însemna să-şi trădeze 
semenii. Să trădeze încrederea pe care trebuie să şi-o pună în 
mâinile lor. Aşa cum, într-o bună zi şi ei îşi vor încredința vieţile 
mâinilor lui. 

— E o copilărie, o prostie periculoasă, iar tu ştii asta! i-o reteză 
Matlock. Acum, ascultă ce-ţi spun, Williams, dacă n-o opreşti tu, 
am s-o opresc eu. 

— Desigur, continuă negrul radical, ca şi cum Matlock nici n-ar 
fi vorbit, sunt anumiţi antropologi care susţin că ceremonialul 
este în mod esenţial unul de fertilitate. Pumnalele scoase din 
teacă ar reprezenta nişte erecţii, cei patru protectori păzindu-l pe 
copil pe parcursul anilor de formare. Cinstit vorbind, cred că eo 
exagerare. Totodată, mă frapează ca fiind contradictorie chiar şi 

pentru mentalitatea primitivă... 

— Lua-te-ar dracii! Matlock îl înşfăcă pe Williams de piepţii 
cămăşii. Imediat se trezi înconjurat de alţi negri. 

Brusc, se lăsă o linişte deplină în încăperea straniu iluminată. 
Liniştea dură doar o clipă. Ea fu urmată de un şir de răcnete 
paralizante scoase de gâtlejurile celor patru negri din mijlocul 
mulţimii, în mâinile cărora fusese încredinţată viaţa tânărului. 
Matlock se întoarse şi văzu trupul negru lucios coborând de la o 
înălţime incredibilă deasupra mâinilor întinse. 

Nu putea fi adevărat! Aşa ceva nu se putea întâmpla! Şi totuşi 
se întâmpla! 

La unison, cei patru negri îngenuncheară, îndepărtându-se de 
centru, lipindu-şi braţele de corp. Studentul se prăbuşea la 
pământ, cu fața spre pumnale. Se auziră alte două ţipete. Intr-o 
fracțiune de secundă, studenţii care ţineau pumnalele uriaşe 
întinseră unul spre celălalt armele fioroase şi, într-o incredibilă 
demonstraţie de forţă a încheieturilor, prinseră trupul pe latul 
lamelor. 

Mulțimea negrilor fu cuprinsă de delir. 

Ceremonia se terminase. 

— Acum crezi ce-ţi spun? întrebă Williams, stând de vorbă într- 
un colţ cu Matlock. 

— Cred sau nu, asta nu modifică deloc ce ţi-am spus. Nu poţi 
să faci asemenea lucruri! E prea periculos, fir-ar să fie! 

— Exagerezi... Uite, hai să-ţi prezint un alt invitat. 

Williams ridică o mână şi un negru înalt şi slab, cu părul tuns 
scurt şi cu ochelari, îmbrăcat într-un costum maro cu o croială 
elegantă, se apropie de ei. 

— Domnule Matlock, el este Julian Dunois. Fratele Julian este 
expertul nostru. Dacă vrei, coregraful nostru. 

— Incântat, rosti Dunois cu un uşor accent, întinzând mâna. 

— Fratele Julian vine din Haiti... Din Haiti, absolvent la 
Harvard. Cred că eşti de acord că e un salt extrem de neobişnuit. 

— Cu siguranţă... 

— Mulţi haitieni, chiar şi cei din Ton-Ton Macoute, se înfurie 
când aud de numele lui. 

— Exagerezi, Adam, spuse Julian Dunois zâmbind. 

— Tocmai asta îi spuneam şi eu, domnului Matlock. Æl 
exagerează în privinţa periculozităţii ceremoniei. 

— Oh, desigur e periculos, aşa cum e periculos să traversezi 
Boston Commons legat la ochi. Supapa de siguranţă, domnule 

Matlock, constă în faptul că cei ce ţin pumnalele sunt foarte 
atenţi. La antrenamente se pune la fel de mult accentul pe 
abilitatea de a arunca cuţitele instantaneu ca şi pe îndemânarea 
de a le ţine ridicate. 

— Poate că aşa e, admise Matlock. Dar şansele de eroare mă 
îngrozesc. 

— Nu sunt atât de mari precum credeţi. (Melodicitatea glasului 
haitianului era liniştitoare şi totodată atractivă). Apropo, sunt un 
admirator al dumneavoastră. Mi-au plăcut lucrările despre 
perioada elisabetană. Şi, dacă-mi permiteţi, nu prea arătaţi aşa 
cum mă aşteptam. Vreau să spun că sunteţi mult, mult mai 
tânăr. 

— Mă flataţi. Nu credeam că sunt cunoscut şi în facultăţile de 
drept. 

— La colegiu, lucrarea de diplomă a avut ca subiect literatura 
engleză. 

Adam interveni politicos. 

— Voi doi, simţiţi-vă ca acasă. Peste câteva minute, sus se vor 
servi băuturi; luaţi-vă după mulţime. Mai am câte ceva de pus la 
punct... Mă bucur că v-aţi cunoscut. Într-un fel, amândoi sunteţi 
nişte străini. În împrejurări nefamiliare, e bine ca străinii să se 
cunoască între ei. E liniştitor. 

Îi aruncă o privire enigmatică lui Dunois şi se îndepărtă grăbit, 
prin mulţime. 

— De ce se simte oare Adam obligat să vorbească în ceea ce, 
nu mă-ndoiesc, consideră a fi nişte şarade pline de tâlc? întrebă 
Matlock. 

— E foarte tânăr. Se străduieşte în permanenţă se pară 
elocvent. Foarte deştept, dar foarte tânăr. 

— Dă-mi voie să-ţi spun că nu arăţi deloc ca un moşneag. Mă 
îndoiesc că ai mai mult de un an sau doi faţă de Adam. 

Negrul îmbrăcat în costumul maro de croială elegantă se uită 
în ochii Lui Matlock şi râse cu blândeţe. 

— Ei, acum dumneata mă flatezi pe mine, rosti el. Dacă ar fi 
cunoscut adevărul - şi de ce n-ar fi? - şi dacă culoarea mea 
tropicală nu ar ascunde atât de bine anii, ai şti că sunt cu exact 
un an, patru luni şi şaisprezece zile mai bătrân decât dumneata. 

Matlock se holbă la interlocutorul lui, fără grai. L-a fost 
necesar un minut întreg pentru a asimila cuvintele avocatului şi 
înţelesul din spatele acestor cuvinte. Ochii negrului nici nu 
clipiră. La rândul său, îl privea pe Matlock la fel de stăruitor. In 

cele din urmă, Matlock îşi recăpătă glasul. 

— N-aş băga mâna-n foc că-mi place jocul ăsta. 

— Ei haide, doar ne aflăm amândoi aici pentru acelaşi motiv, 
nu? Tu, de pe poziţia care te avantajează, eu, de pe poziţia care 
mă avantajează... Hai să mergem sus să bem ceva... Bourbon cu 
sifon, nu-i aşa? După câte-am înţeles, îţi place amestecul ăsta 
acidulat. 

Dunois o luă înaintea lui Matlock prin mulţime, astfel că acesta 
nu avu de ales decât să-i urmeze. 


Dunois se rezemă de zidul de cărămidă. 

— In regulă, spuse Matlock, schimbul de amabilităţi s-a 
terminat. Toată lumea a luat act de spectacolul dumitale de la 
parter, aşa că n-a mai rămas nici unul pe care să-l impresionez 
cu pielea mea albă. Cred că e momentul să începi să te explici. 

leşiseră afară, pe verandă, cu paharele în mână. 

— Măi, măi, ca un adevărat profesionist! Nu te tentează un 
trabuc? Te asigur că e havană originală. 

— Fără trabucuri! Nu vreau decât să discutăm. Am venit aici în 
seara asta pentru că aceştia sunt prietenii mei. M-am simţit 
onorat de invitaţie... Acum, tu ai adăugat ceva care nu-mi place. 

— Bravo! Bravo! spuse Dunois, ridicându-şi paharul. Te 
descurci foarte bine... Nu-ţi face griji, ei nu ştiu nimic. Poate că 
bănuiesc ceva, dar te rog să mă crezi, doar în termeni foarte 
vagi. 

— Despre ce dracu' tot vorbeşti acolo? 

— Termină-ţi băutura şi hai să mergem pe gazon. Dunois îşi 
goli paharul de rom şi, ca printr-un reflex. 

Matlock bău restul de bourbon. Cei doi coborâră treptele, 
Matlock urmându-l pe negru în preajma unui ulm înalt. Brusc, 
Dunois se întoarse şi-l apucă pe Matlock de umeri. 

— la-ţi dracului mâinile de pe mine! 

— Ascultă-mă! Vreau hârtia aia! Trebuie să am hârtia aia! lar 
tu trebuie să-mi spui unde este! 

Matlock încercă să-şi ridice mâinile ca să scape de strânsoarea 
lui Dunois. Dar braţele nu-l mai ascultau. Deveniseră dintr-o dată 
grele, teribil de grele. Şi mai era şi un şuier. Un şuier tot mai 
intens, tot mai pătrunzător, undeva, în capul lui. 

— Ce? Ce?... Ce hârtie? Nu am nici o hârtie... 

— Nu fi îndărătnic! O să punem mâna pe ea, ai să vezi!... 
Acum, spune-mi odată unde este! 

Matlock îşi dădu seama că fusese lungit la pământ. Silueta 
copacului uriaş de deasupra lui începu să se învârtească, iar 
şuierul din capul lui deveni mai tare, tot mai tare. Era 
insuportabil. Se luptă să-şi recapete controlul. 

— Ce faci? Ce-mi faci?! 

— Hârtia, Matlock! Unde este hârtia corsicană? 

— Lasă-mă-n pace! Matlock încercă să ţipe. Dar nimic nu-i 
ieşea pe gură. 

— Hârtia argintie, fir-ai blestemat să fii! 

— Nu... hârtie. N-am hârtie! Nu! 

— Ascultă la mine! Tocmai ai băut ceva, ţi-aduci aminte?... 
Adineauri ţi-ai terminat paharul. Ţi-aminteşti? Acum, nu mai poţi 
să rămâi singur! Nu mai îndrăzneşti să rămâi singur! 

— Ce? ... Cum? Lasă-mă-n pace! Mă zdrobeşti! 

— Nici măcar nu te ating! Băutura e de vină! Tocmai ai înghiţit 
trei tablete de acid /isergic! Ai dat de belea, doctore!... Și acum, 
spune-mi unde e hârtia aceea! 

Undeva, în străfundurile conştiinţei, găsi o urmă de 
clarviziune. Printre  spiralele culorilor năucitoare care se 
învârteau, se răsuceau învolburându-se, văzu silueta bărbatului 
de deasupra sa şi atacă. Apucă de cămaşa albă dintre marginile 
întunecate ale hainei şi trase în jos cu toată puterea de care fu în 
stare. Ridică pumnul şi izbi chipul în coborâre cât putu de tare. 
După care începu să lovească fără milă în gâtul individului. 
Pricepu că i-a spart ochelarii şi înţelese că pumnul său nimerise 
în ochi, zdrobind sticla de capul care se bălăbănea. 

Se opri după un interval de timp pe care-i fu imposibil să-l 
aprecieze. Corpul lui Dunois zăcea lângă el, fără cunoştinţă. 

Şi îşi dădu seama că trebuia să fugă. Să fugă cu furie cât mai 
departe! Cum spusese Dunois?... Că nu va îndrăzni să rămână 
singur. Că nu va înarăzni! Trebuia s-o găsească pe Pat! Pat va şti 
ce trebuie făcut. Trebuia s-o găsească! In curând, substanţa 
chimică din corpul său îşi va face pe deplin efectul, iar el ştia 
asta! Fugi, pentru numele lui Dumnezeu! 

Dar unde?! Incotro?! Nu ştia în ce directie! Futu-i direcția mă- 
sii! Strada era la locul ei, el alerga de-a lungul străzii, dar era 
bună direcţia? Era bună strada? 

Deodată auzi o maşină. Era o maşină, care se apropia de 
bordură, iar şoferul se uita le el. Se uita la el, aşa că alergă mai 
repede, se împiedică de bordură, căzu pe asfalt şi se ridică din 
nou. Trebuia să fugă, pentru numele Atotputernicului Dumnezeu, 

să fugă până când nu mai avea aer în plămâni şi nu-şi mai putea 
controla mişcarea picioarelor. Simţi cum o ia într-o parte, 
incapabil să se oprească, către golful larg al străzii, care brusc 
deveni un râu, un râu de putreziciune neagră în care avea să se 
înece. 

Auzi ca prin ceaţă scrâşnetul frânelor. Lumina îl orbi şi silueta 
unui bărbat se aplecă şi-i controlă ochii. Deja nu-i mai păsa. In 
schimb, începu să râdă. Râdea în ciuda sângelui care-i inundase 
gura şi se răspândise pe faţă. 

Râdea isteric în timp ce Jason Greenberg îl ducea în maşină. 

După care pământul, lumea, planeta, galaxia şi întregul sistem 
solar înnebuniră. 

Noaptea a fost o agonie. 

Dimineaţa a adus cu ea o tentă de realitate, mai puţin pentru 
Matlock decât pentru cei doi oameni care stăteau alături de el, 
de fiecare latură a patului. Jason Greenberg, cu ochii lui mari, 
trişti şi obosiţi, stătea aplecat în faţă cu mâinile împreunate în 
poală, într-un gest calm. Patricia Ballantyne ţinea o compresă 
rece pe fruntea lui Matlock. 

— Da’ ştiu că ai petrecut straşnic cu cioroii, amice! 

— Sst! şopti fata. Lasă-l în pace. 

Ochii lui Matlock cercetară, aşa cum putură, încăperea. 

Se găsea în apartamentul Patriciei, în dormitorul ei, în patul ei. 

— Mi-au dat acid. 

— Nouă ne spui?... A fost aici un doctor - un doctor adevărat - 
adus de la Litchfield. El e tipul ăla de treabă căruia tot încercai 
să-i scoţi ochii din orbile... Nu-ţi face griji, e de-al nostru. 
Discreţie totală. 

— Pat? Cum se face... A 

— Eşti un drogat foarte dulce, Jamie! Îmi strigai întruna 
numele. 

— Totodată, a fost şi cea mai bună idee, interveni Greenberg. 
Fără spitale, fără fişe medicale. Drăguţ şi intim; bine gândit. ŞI 
mai pot să-ţi spun că eşti foarte persuasiv când devii violent. Eşti 
cu mult mai puternic decât credeam. Mai ales pentru un jucător 
atât de jalnic de handbal. 

— N-ar fi trebuit să mă aduci aici. Dar-ar dracii, Greenberg, n- 
ar fi trebuit să mă aduci aici! 

— Lăsând deoparte pentru moment faptul că a fost ideea ta... 

— Eram drogat! 

— A fost o idee bună. Ce ai fi preferat? Clinica de urgenţe?... 
„Cine-i ăla de pe targă, domnu’ doctor? Ala care ţipă”. „A, păi e 
profesorul asociat Matlock, soră. E într-o călătorie acidă.” 

— Ştii ce-am vrut să spun! Ai fi putut să mă duci acasă. Să mă 
legi de pat. 

— Constat cu adâncă uşurare că nu prea ştii care-i mersul cu 
acidul, spuse Greenberg. 

— Ce vrea să spună el, Jamie... (Pat îl luă de mână). ...e că 
dacă ţi-e rău, trebuie să ai lângă tine pe cineva pe care îl cunoşti 

teribil de bine. Ai nevoie de alinare. 

Matlock se uită întâi la faţă, apoi la Greenberg. 

— Ce i-ai spus? 

— Că te-ai oferit să ne ajuţi; că-ţi suntem recunoscători. Cu 
ajutorul tău s-ar putea să fim în stare să prevenim ca o situaţie 
serioasă să se agraveze. 

Greenberg vorbise monoton; era evident că n-avea nici un 
chef să se întindă cu vorba. 

— A fost o explicaţie foarte criptică, spuse Pat. Nu mi-ar fi dat- 
o nici pe asta dacă nu l-aş fi ameninţat. 

— Era în stare să cheme poliţia, oftă Greenberg şi ochii săi 
trişti deveniră şi mai trişti. Vroia să mă reclame că te-am drogat. 
N-am avut încotro. 

Matlock zâmbi. 

— De ce faci asta, Jamie? Pat nu găsea nimic amuzant. 

— Omul ăsta a spus-o: situaţia e serioasă. 

— Dar de ce tu? 

— Pentru că eu pot. 

— Ce anume? Să-i predai pe puşti poliţiei? 

— Ţi-am spus, interveni Jason, nu ne interesează studenţii... 

— Şi atunci, Lumumba Hali ce e? Filială General Motors? 

— Este un punct de contact; mai sunt şi altele. Cinstit vorbind, 
am fi preferat să nu ne amestecăm cu gloata aia, e riscant. Din 
nefericire, n-avem de-ales. 

— Asta e jignitor. 

— Nu cred c-aş putea spune prea multe lucruri care să nu fie 
jignitoare pentru dumneata, domnişoară Ballantyne. 

— Probabil că nu. Fiindcă aveam impresia că FBl-ul are lucruri 
mai importante de făcut decât să-i hărţuiască pe tinerii negri. E 
evident că n-aveţi. 

— Ei, haide, potoleşte-te, interveni Matlock strângând-o de 
mână. Pat şi-o trase înapoi. 

— Nu Jamie, vorbesc serios! Nu glumesc şi nu fac mofturi 
radicale. În locul ăsta, droguri sunt peste tot. Ici-colo câte un caz 
mai disperat, dar cele mai multe se înscriu în normal. Amândoi 
ştim asta. Cum se face că dintr-o dată tinerii de la Lumumba sunt 
mai cu mot? 

— Nici măcar nu ne-am atinge de tinerii ăştia, numai ca să-i 
ajutăm. Greenberg era obosit după noaptea albă şi nu-şi mai 
putea stăpâni iritarea. 

— Nu-mi place felul în care voi îi ajutaţi pe oameni şi nu-mi 

place ce i s-a întâmplat lui Jamie! De ce l-aţi trimis acolo? 

— Nu m-a trimis el. Eu am pus-o la cale. 

— De ce? 

— E prea complicat iar eu sunt prea dărâmat ca să-ţi explic. 

— A, păi nici o problemă, că mi-a explicat domnul Greenberg. 
Ţi-am dat un fel de semn de recunoaştere, este? Nu sunt în stare 
să-şi facă singuri treaba aşa că au pus mâna pe un tip de treabă 
şi cam fluşturatic care s-o facă în locul lor. Tu îţi asumi toate 
riscurile şi, când totul o să se termine, nimeni din campusul ăsta 
n-o să mai aibă încredere în tine. Pentru numele lui Dumnezeu, 
Jamie, aici munceşti, ăsta e căminul tău. 

Matlock o privi stăruitor în ochi, străduindu-se din răsputeri s-o 
calmeze. 

— Ştiu asta mai bine decât tine. Căminul meu are nevoie de 
ajutor. Şi nici asta nu e o glumă, Pat. Cred că riscurile sunt 
justificate. 

— N-am să mă prefac c-am înţeles ce-ai spus. 

— Nu poţi înţelege, domnişoară Ballantyne, pentru că nu-ți 
putem spune îndeajuns ca să ţi se pară raţional. Va trebui să 
accepţi acest lucru. 

— Nu zău! 

— Te rog eu s-o faci, spuse Matlock. El mi-a salvat viaţa. 

— N-aş merge aşa de departe, profesore, rosti Greenberg 
săltând din umeri. 

Pat se ridică în picioare. 

— Eu cred că te-a aruncat în prăpastie şi pe urmă s-a 
răzgândit şi ţi-a azvârlit o frânghie... Te simţi bine? 

— Da, răspunse Matlock. 

— Trebuie să plec; dacă e nevoie, rămân. 

— Nu, poţi să pleci. Te sun eu mai târziu. Mulţumesc pentru 
îngrijiri. 

Fata îi aruncă o privire scurtă lui Greenberg - o privire deloc 
plăcută - şi se duse la măsuţa de toaletă. Işi perie părul la 
repezeală şi-şi aranjă pe frunte o bentiţă galbenă. Il privi pe 
Greenberg în oglindă. El îi întoarse privirea. 

— Domnule Greenberg, tipul care mă urmăreşte e omul 
dumitale? 

— Da. 

— Nu-mi place. 

— Îmi pare rău. 

Pat se întoarse spre Greenberg. 


95 


— Te rog, n-ai putea să-l concediezi? 

— Nu pot. Am să-i spun să fie mai discret. 

— Inţeleg. 

Işi luă poşeta de pe măsuţa de toaletă şi se aplecă sa ridice 
valiza în care se afla acordeonul. Fără să mai spună nimic, fata 
părăsi dormitorul. Câteva secunde mai târziu cei doi bărbaţi 
auziră uşa de la intrare deschizându-se şi închizându-se. 

— lată o tânără domnişoară cu o voinţă foarte puternică, 
spuse Jason. 

— Are un motiv temeinic. 

— La ce te referi? 

— Credeam că cei din branşa ta sunt mai familiarizați cu 
oamenii cu care au de-a face... 

— Sunt încă în faza de instructaj. Eu eram doar rezerva, ai 
uitat? 

— Atunci, te scutesc eu să mai pierzi timpul. La sfârşitul anilor 
cincizeci, în nebunia McCarthystă, tatăl ei a fost dat afară de la 
Departamentul de Stat. Bineînţeles, era un individ foarte 
periculos. Era consultant-lingvist. Se ocupa cu traduceri din 
presă. 

— Ce căcat! 

— Asta-i cuvântul, frăţioare. N-a mai reuşit să-şi revină de 
atunci. Toată viaţa ea a trăit din burse; bufetul ei e gol. E un pic 
cam sensibilă la cei de teapa ta. 

— Da’ ştii să ţi le-alegi, nenică! 

— Ce, ai uitat că voi m-aţi ales? 


Matlock deschise uşa apartamentului său şi intră în hol. Pat 
făcuse treabă bună aranjând interiorul - aşa cum el ştia că va 
face. Până şi perdelele fuseseră atârnate la loc. Trecuse puţin de 
ora trei - cea mai mare parte din zi era pierdută. Greenberg 
insistase să meargă împreună la Litchfield, pentru încă un 
consult medical. Zăruncinat, dar vindecabil, fusese verdictul. 

S-au oprit să ia masa la Cheshire Cat. In timp ce mâncau, 
Matlock se tot uita la măsuţa la care, cu patru zile în urmă, 
şezuse Ralph Loring, cu ziarul său îndoit. Masa a fost tăcută. Nu 
încordată - cei doi bărbaţi se simțeau bine unul în compania 
celuilalt - dar tăcută, de parcă fiecare avea prea multe lucruri la 
care trebuia să se gândească. 

La întoarcerea în Carlyle, Greenberg îi spusese să rămână în 
apartamentul lui, până când îl va contacta el. Washington-ul nu 

transmisese noile instrucţiuni. Se evaluau ultimele, informaţii şi, 
până la confirmarea implicării pe mai departe, Matlock trebuia să 
rămână „ADS” - un termen pe care profesorul de engleză îl 
găsea greu de pus în ecuaţie cu nişte adulţi: afară din strategie. 

Îşi zise că treaba îi convenea de minune. Avea şi el o strategie 
la care trebuia să se gândească: Lucas Herron. „Bătrânul 
aristocrat”, starostele campusului. Era timpul să ajungă la el, să-l 
avertizeze. Bătrânul nu se găsea în elementul lui şi cu cât mai 
repede se retrăgea din afacere, cu atât mai bine era pentru toată 
lumea - inclusiv pentru Carlyle. Totuşi, nu voia să-i telefoneze, 
nu voia să aranjeze o întâlnire formală - trebuia să acţioneze mai 
subtil. Nu voia să-l alarmeze pe bătrânul Lucas, să-l facă să 
vorbească cu cine nu trebuia. 

Lui Matlock îi trecu prin cap că acţiona faţă de Herron ca un 
soi de protector. Asta presupunea că Lucas era străin de orice 
implicare serioasă. Se întrebă dacă avea dreptul să facă o 
asemenea supoziţie. Pe de altă parte, conform standardelor 
civilizaţiei, nu-i era îngăduit să facă nici supoziţia contrară. 

Sună telefonul. Nu putea fi Greenberg, se gândi el. Abia se 
despărţiseră. Spera să nu fie Pat; nu era încă pregătit să 
vorbească cu ea. Fără chef, duse receptorul la ureche. 

— Alo! 

— Jim! Unde naiba ai fost? Te-am sunat întruna de la opt 
dimineaţa! Am fost atât de îngrijorat, încât am venit până la tine 
de două ori. [i-am luat cheia de la administraţie. 

Era Sam Kressel. După felul cum vorbea, ai fi zis că 
universitatea pierduse autorizaţia de funcţionare. 

— E prea complicat ca să intru acum în amănunte, Sam. Hai 
să ne întâlnim mai târziu. Vin eu la tine acasă, după cină. 

— Nu ştiu dacă putem amâna până atunci. Dumnezeule! În ce 
dracu’ te-ai băgat, Jim? 

— Nu înţeleg. 

— Azi noapte, la Lumumba. 

— Despre ce vorbeşti? Ce ai auzit? 

— Ticălosul ăla negru, Adam Williams, a venit la mine cu o 
reclamaţie în care te acuză cam de toate relele posibile. Mai 
lipsea să spună că ai pledat pentru reintroducerea sclaviei! 
Susţine că singurul motiv pentru care nu te-a reclamat la poliţie 
a fost acela că erai beat mort! Bineînţeles, alcoolul ţi-a dat jos 
masca şi astfel toată lumea a văzut limpede ce rasist eşti! 

— Cum?! 

— Ai spart geamurile, ai pălmuit nişte copii, ai fărâmat 
mobila... 

— Ştii foarte bine că sunt nişte aiureli! 

— Atâta lucru am putut şi eu să-mi dau seama. (Kressel îşi 
domoli glasul. Se calmase). Dar faptul că eu ştiu, nu-i de ajuns, 
nu pricepi? Asta-i genul de lucruri pe care trebuie să le evităm. 
Polarizarea! Cum îşi face apariţia guvernul într-un campus, cum 
se produce polarizarea. 

— Ascultă-mă. Reclamaţia lui Williams e o cursă - dacă ăsta e 
cuvântul. E un paravan. Astă-noapte m-au drogat. Dacă n-ar fi 
apărut Greenberg, nu ştiu unde m-aş fi aflat în momentul ăsta. 

— Oh, Doamne!... Lumumba e pe lista ta, nu-i aşa? Asta ne 
mai trebuia! Negrii or să urle că sunt persecutați. Dumnezeu ştie 
ce-o să iasă din asta. 

Matlock se strădui să vorbească liniştit. 

— Vin la tine în jur de ora şapte. Nu face nimic, nu spune 
nimic. Trebuie să eliberez telefonul. Aştept să mă sune 
Greenberg. 

— O clipă, Jim! mai e ceva. Greenberg ăsta... n-am încredere 
în el. N-am încredere în nici unul dintre ei. Te rog să nu uiţi. Tu 
eşti dator să fii loial faţă de Carlyle... (Kressel se opri, dar nu 
terminase. Matlock realiză că nu-şi găsea cuvintele). 

— E ciudat ce-mi spui. 

— Cred că ştii ce vreau să spun. 

— Eu nu sunt aşa sigur. Parcă ne-nţeleseserăm să 
colaborăm... 

— Dar nu cu prețul sfâşierii acestui campus! 

Decanul colegiilor ajunsese în pragul isteriei. 

— Stai liniştit, spuse Matlock. N-o să se sfâşie. Pe curând. 
Matlock închise telefonul înainte ca Kressel să apuce să 
vorbească din nou. Mintea lui avea nevoie de o scurtă odihnă, iar 
Kressel n-ar fi lăsat pe nimeni să se odihnească atunci când îi era 
ameninţat domeniul. In felul lui particular, Sam Kressel era la fel 
de militant ca orice extremist şi, probabil, mai predispus să strige 
„fault”. 

Aceste gânduri îl conduseră pe Matlock la o altă consideraţie - 
de fapt la două. In urmă cu patru zile, îi spusese Patriciei că nu 
voia să-şi schimbe planurile pentru St. Thomas. Vacanţa de 
primăvară de la Carlyle, un scurt răgaz de zece zile la sfârşitul lui 
aprilie, avea să înceapă peste trei zile, după cursurile de 
sâmbătă. In condiţiile date, St. Thomas ieşea din calcul - doar 

dacă nu cumva Washington-ul hotăra să-l scoată din joc, lucru de 
care se îndoia. Avea să se folosească de pretextul cu părinţii. Era 
de aşteptat ca Pat să se arate înţelegătoare. Celălalt gând era 
legat de propriile ore de curs. Rămăsese în urmă. Avea biroul plin 
de hârtii - majoritatea teze şi lucrări de control. Totodată, lipsise 
de la cele două ore din ziua aceea. Nu era atât de îngrijorat 
pentru studenţii săi - metoda lui consta în accelerarea ritmului în 
timpul toamnei şi al iernii şi slăbirea lui pe timpul primăverii - dar 
nu voia să mai pună şi el paie pe foc, precum falsa reclamaţie a 
lui Williams. Un profesor care absenta devenea ţinta bârfelor. 
Orarul său pentru următoarele trei zile era moderat - trei, două 
şi iarăşi două ore. Avea să-şi organizeze activitatea mai târziu. 
Până la ora şapte, în orice caz, trebuia să-l găsească pe Lucas 
Herron. Dacă Greenberg ar fi sunat între timp, ar fi dat vina pe o 
conferinţă de care uitase. 

Se hotărî să facă un duş, să se bărbierească şi să-şi schimbe 
hainele. Ajuns în baie, verifică cutia de gunoi. Documentul 
corsican se afla la locul lui - ştia că aşa va fi. 

Terminând cu bărbieritul şi cu duşul, Matlock se duse în 
dormitor, alegându-şi hainele şi o direcţie de acţiune. Nu 
cunoştea programul zilnic al lui Herron, dar nu era deloc 
complicat să afle dacă Lucas avea cursuri sau seminarii după- 
amiază. Dacă n-avea, Matlock ştia unde stătea Herron; cu 
maşina, ajungea acolo în cincisprezece minute. Herron locuia la 
opt mile de campus, pe un drum secundar puţin circulat, într-o 
zonă care tăcuse cândva parte din patrimoniul vechiului oraş 
Carlyle. Locuinţa lui Herron fusese cândva una din clădirile de 
vază. Era cam izolată dar, cum spunea mereu Lucas, „Odată 
ajuns acolo, merită.” 

Bătaia grăbită a ciocănaşului de la intrare îi întrerupse şirul 
gândurilor. Totodată, îl înfricoşase pomeni respirând cu greutate; 
era ceva neliniştitor. 

— Vin imediat, strigă el trăgându-şi peste cap un tricou de 
sport. Se duse desculţ la uşă şi o deschise. li fu imposibil să-şi 
ascundă uluirea. In prag se afla Adam Williams - singur. 

— Ziua bună. 

— Dumnezeule!... Nu ştiu ce să fac, să-ţi trag un pumn în 
barbă imediat sau mai întâi să chem poliţia? Ce paştele mă-tii 
vrei? M-a sunat deja Kressel, dacă asta ai venit să verifici. 

— Te rog să mă laşi să-ţi vorbesc. Termin repede. 

Negrul vorbea cu o insistenţă grăbită, încercând, îşi spuse 

Matlock, să-şi disimuleze frica. 

— Intră. Şi să fii cât mai scurt. 

Matlock trânti uşa după ce negrul trecu pe lângă el, în hol. 
Williams se întoarse şi se chinui să zâmbească, dar nu era nici 
urmă de bună-dispoziţie în ochii săi. 

— Imi pare rău pentru reclamaţia aia. Serios îmi pare rău. A 
fost o necesitate neplăcută. 

— Am impresia că vrei să vinzi castraveți grădinarului. Ce-ai fi 
vrut să-mi facă Kressel? Să mă aducă în faţa consiliului şi să-mi 
dea papucii de-aici? Ţi-ai închipuit c-o să mă-ntind pe jos şi-am 
să-mi pun cenuşă-n cap? Du-te dracului de maniac! 

— Nu ne-am închipuit c-o să se întâmple nimic. De-aia am şi 
făcut-o... N-aveam de unde să ştim unde ai plecat, după felul în 
care ai dispărut. Am putea, spune că am fost nevoiţi să trecem la 
ofensivă pentru ca mai târziu să cădem de acord că a fost o 
neînțelegere dezagreabilă... Nu e o tactică nouă. Am să-i trimit 
lui Kressel o altă hârtie, prin care am să retractez o parte din 
acuzaţii - dar nu în întregime. In două săptămâni, totul va fi uitat. 

Matlock era furios, atât din cauza atitudinii lui Williams cât şi a 
pragmatismului său lipsit de conştiinţă. Vorbi însă fără să ridice 
vocea. 

— leşi afară. Mă dezguşti. 

— Las-o baltă, nene! Nu-i aşa că întotdeauna te-am 
dezgustat?! (Matlock atinsese un punct sensibil iar Williams 
reacţionase în consecinţă. Dar, ca prin minune, acesta se 
stăpâni). Hai să nu ne certăm în privinţa laturii teoretice a 
aspectelor practice. Lasă-mă să trec la subiect şi pe urmă plec. 

— Cum să nu, chiar te rog! 

— Bun. Uite care-i treaba. Indiferent ce-a vrut Dunois de la 
tine, dă-/-//... Respectiv, mi-l dai mie şi eu am să i-l trimit. Fără 
vorbe în doi peri; e un limbaj de maximă necesitate! 

— Intrebare şi răspuns. N-am nimic de vânzare. De ce aş avea 
eu ceva pe care să-l vrea fratele Julian? A spus el asta? De ce nu 
s-a deplasat el până aici? 

— Fratele Julian nu rămâne prea mult în acelaşi loc. Talentele 
lui sunt la mare căutare. 

— Tot cu punerea în scenă a ritualurilor Mau-Mau? 

— Să ştii că într-adevăr face şi asta. E un hobby. 

— Trimite-l la mine. (Matlock trecu prin faţa lui Williams şi se 
duse la măsuţa pentru cafea. Se aplecă şi luă un pachet de ţigări 
pe jumătate gol). Vom compara observaţii asupra mişcărilor 

asociative ale corpului. Am o colecţie grozavă de dansuri 
populare din secolul al şaisprezecelea. 

— Să lăsăm miştoul. Nu avem timp! 

Matlock îşi aprinse o ţigară. 

— Eu am tot timpul de pe lume. Vreau numai să-l văd din nou 
pe fratele Julian; vreau să-l bag în puşcărie. 

— Nici o şansă! Nici o şansă. Mă aflu aici spre avantajul tău. 
Dacă plec fără el, nu mai pot să-l controlez. 

— Cele două pronume se referă la acelaşi obiect sau la chestii 
diferite? 

— Ei, eşti teribil! Pe bune că eşti teribil. Ai habar cine este 
Julian Dunois? 

— Un descendent al familiei Borgia? Ramura etiopiană? 

— Termină, Matlock! Fă cum spune el! Pot avea de suferit 
anumiţi oameni. Nimeni nu doreşte asta. 

— Nu ştiu cine este Dunois şi, ca să-ţi spun drept, mi se cam 
fâlfâie. Ştiu numai că m-a drogat şi că m-a agresat şi, în plus, 
exercită o influenţă periculoasă asupra unui grup de copii. In 
afară de asta, îl suspectez că a pătruns cu forţa în apartamentul 
meu, distrugându-mi mare parte din obiectele personale. Vreau 
să fie pus la păstrare. Departe de tine ş; de mine. 

— Fii rezonabil, te rog! 

Matlock se apropie grăbit de fereastra cu canaturi şi, cu un 
gest teatral, trase în jos draperia, scoțând la iveală sticla 
sfărâmată şi plumbul răsucii. 

— Asta e cumva una din cărţile de vizită ale fratelui lulian? 

Adam Williams se holbă, vizibil şocat, la urmele dezastrului. 

— Nu, tăticu'! În mod cert, nu. Ăsta nu e stilul lui Julian... Nici 
măcar stilul meu nu e. E vorba de altcineva. 

Şoseaua spre locuinţa lui Lucas Herron era presărată cu 
gropile iernii. Matlock se îndoia că primăria din Carlyle avea să le 
astupe; erau prea multe alte străzi comerciale circulate care încă 
mai etalau urmările gerurilor din Noua Anglie. Apropiindu-se de 
vechea casă, reduse viteza la numai cincisprezece kilometri pe 
oră. Trecerea peste hopuri era gălăgioasă şi voia să ajungă la 
casa lui Herron fără zgomot. 

Gândindu-se că Jason Greenberg ar fi putut să pună pe cineva 
să-l urmărească, Matlock o luă pe o rută ocolitoare, deplasându- 
se şase kilometri spre nord pe un drum paralel, apoi întorcându- 
se pe strada lui Herron. Nu era nimeni în urma lui. Cele mai 
apropiate case de cea a lui Herron se aflau la câte o sută de 
metri de fiecare parte, nici una vizavi. Se vorbise despre 
transformarea zonei într-un cartier rezidenţial, aşa cum se 
vorbise şi despre extinderea Universităţii Carlyle, dar nici unul 
dintre proiecte nu fusese concretizat. De fapt, primul depindea 
de al doilea şi exista o opoziţie puternică din partea absolvenţilor 
faţă de orice modificare fizică substanţială la Carlyle. Absolvenţii 
reprezentau crucea personală a lui Adrian Sealfont. 

Matlock se simţi frapat de seninătatea locuinţei lui Herron. 
Până atunci nu se uitase cu atenţie la ea. De vreo zece ori, cu 
aproximaţie, îl adusese acasă cu maşina pe Herron, după vreo 
întrunire cu profesorii, dar de fiecare dată fusese grăbit. Nu 
acceptase niciodată invitaţiile lui Herron la un păhărel şi, prin 
urmare, nu intrase niciodată în casă. 

Cobori din maşină şi se apropie de vechea construcţie din 
cărămidă. Era înaltă şi îngustă; dalele uzate de timp acoperite cu 
mii de coarde de iederă accentuau senzaţia de izolare. In faţă, pe 
marea întindere de gazon, se aflau două sălcii japoneze 
încărcate de flori purpurii care se revărsau spre pământ în arcuri 
generoase. larba era tăiată, gardurile vii tunse iar pietrişul de pe 
alei strălucea de curăţenie. Erau o casă şi o curte îngrijite şi 
iubite şi totuşi dăinuia impresia de singurătate. Era o muncă 
făcută de şi pentru o persoană, nu de două sau de o familie. lar 
Matlock îşi aduse aminte că Lucas Herron nu fusese niciodată 
căsătorit. Au circulat desigur inevitabilele poveşti despre o iubire 
nefericită, o moarte tragică, ba chiar şi despre o mireasă fugită 

în preajma nunţii, dar ori de câte ori auzea astfel de poveşti 
romanţioase, Lucas Herron replica cu un hohot înfundat şi cu 
mărturisirea că fusese „exagerat de egoist”. 

Matlock urcă treptele puţine până la intrare şi apăsă butonul 
soneriei. Încercă să afişeze un zâmbet de bun-găsit, dar era ceva 
fals; nu era în stare să-l menţină. li era teamă. 

Uşa se deschise spre interior şi Lucas Herron, un bărbat înalt, 
cărunt, îmbrăcat cu nişte pantaloni şifonaţi şi o cămaşă de 
bumbac albastră, pe jumătate descheiată, se holbă la el. 

Trecu mai puţin de o secundă înainte ca Herron să vorbească, 
dar în acel scurt răgaz, Matlock pricepu că se înşelase. Lucas 
Herron ştia de ce venise la el. 

— Ei, Jim! Intră, intră, dragul meu. Ce surpriză plăcută. 

— Mulţumesc, Lucas. Sper că nu te-am întrerupt de la nimic. 

— Nici pomeneală. La drept vorbind, ai sosit la ţanc. Tocmai 
mă îndeletniceam cu alchimia. Un gin de fructe proaspăt, marca 
Collins. Ei, acum ne vom ocupa împreună de el. 

— Sună promiţător. 

Interiorul locuinţei lui Herron arăta exact cum îşi închipuise 
Matlock - aşa cum şi interiorul lui avea să arate poate peste 
treizeci de ani, dacă avea să trăiască atâta. Era un sac plin cu 
amestecături, rezultatul acumulării, vreme de aproape o 
jumătate de secol, a unor achiziţii dintr-o sută de surse 
disparate. Singura trăsătură comună era confortul; nici urmă de 
preocupare pentru stil, perioadă sau armonizare. Mai mulţi pereţi 
erau tapetaţi cu cărţi, iar ceilalţi erau acoperiţi cu fotografii 
mărite ale locurilor vizitate în străinătate - de presupus, în cursul 
anilor „sabatici”!*. Fotoliile erau solide şi comode, măsuţele la 
îndemână - dovezi ale unei burlăcii îndelung exersate, îşi spuse 
Matlock. 

— Cred că n-ai mai fost pe-aici înăuntru, vreau să spun. 

— Nu, n-am mai fost. E foarte plăcut. Foarte confortabil. 

— Da, într-adevăr. E confortabil. Uite, stai jos, mă duc să 
definitivez formula şi aduc băutura. (Herron porni către ceea ce 
Matlock presupuse a fi uşa bucătăriei, apoi se opri şi se întoarse 
spre musafirul său). Imi dau perfect de bine seama că n-ai bătut 
atâta drum ca să înviorezi ceasul de cocktail al unui bătrân. In 
orice caz, voi respecta regula casei: cel puţin un pahar - atât cât 
permit religia şi principiile solide - înaintea oricărei discuţii 


14 Perioadă de un an oferită de către unele universităţi sau colegii 
americane profesorilor, pentru studiu, odihnă sau călătorii, (n.tr.). 

serioase. (Zâmbi şi miriadele de linii din jurul ochilor şi tâmplelor 
deveniră mai pronunţate. Era cu adevărat un om bătrân). Şi apoi, 
arăţi teribil de serios. Te asigur că ginul o să-ţi mai atenueze 
starea. 

Inainte ca Matlock să poată răspunde ceva, Herron părăsi 
grăbit încăperea. In loc să se aşeze, Matlock se apropie de 
peretele de lângă el, de care era rezemat un mic birou de scris. 
Deasupra lui, cinci-şase fotografii, atârnate la întâmplare. Câteva 
reprezentau ansamblul de la Stonehenge, văzut din aceeaşi 
poziţie, cu soarele apunând la unghiuri extrem de diferite. In alta 
se vedea o coastă stâncoasă, cu nişte munţi în depărtare şi vase 
pescăreşti ancorate în larg. Era un peisaj mediteranean, posibil 
din Grecia sau Insulele Trace. Şi apoi, o surpriză. In partea de jos, 
la numai câţiva centimetri deasupra biroului, se afla fotografia 
unui ofiţer de armată înalt şi slab, stând în picioare lângă un 
trunchi de copac. In spatele lui, vegetaţia era abundentă, ca de 
junglă; spre margini, se vedeau umbrele altor siluete. Ofiţerul nu 
avea cască, cămaşa îi era îmbibată de sudoare, jar mâna lui 
dreaptă ţinea patul unei arme semiautomate. În mâna stângă 
ofiţerul avea o foaie de hârtie îndoită - arăta ca o hartă - şi era 
limpede că omul tocmai luase o hotărâre. Privea în sus, parcă 
spre o porţiune ridicată de teren. Faţa era încordată, fără să 
trădeze emoția. Era un chip blând, un chip puternic. Era un Lucas 
Herron de vârstă mijlocie, cu părul negru. 

— Păstrez fotografia aceea veche ca să-mi aduc aminte că 
timpul n-a fost întotdeauna atât de devastator. 

Matlock tresări surprins. Lucas revenise în cameră şi-l prinsese 
cu garda descoperită. 

— E o fotografie reuşită. Acum ştiu cine a câştigat cu adevărat 
războiul. 

— În legătură cu asta, nu încape nici o îndoială. Din nefericire, 
n-am auzit de insula aceea nici înainte de a ajunge acolo, nici 
după aceea. Cineva spunea c-ar fi una din Insulele Solomon. 
Cred c-au aruncat-o în aer în anii cincizeci. Nu era nevoie de prea 
mult. Câteva petarde ar fi fost suficiente pentru asta. Poftim. 

Herron se apropie de Matlock, întinzându-i paharul. 

— Mulţumesc. Eşti prea modest. Am auzit poveştile. 

— Şi eu. Teribil ce m-au impresionat. Cu cât îmbătrânesc, 
devin mai palpitante... Ce-ai zice să mergem în grădină? E prea 
frumos să rămânem în casă. 

Fără să-i aştepte răspunsul, Herron o luă din loc iar Matlock îl 

urmă. 

Ca şi curtea din faţă, grădina din spate era îngrijită cu 
meticulozitate. Pe o terasă din dale de piatră se aflau două 
scaune de plajă din împletitură de cauciuc, cu aspect confortabil, 
fiecare având în apropiere câte o măsuţă. La mijlocul terasei 
trona o masă mare din fier forjat, adăpostită sub o umbrelă de 
soare. Gazonul de dincolo de pavaj era des şi tăiat scurt. Din loc 
în loc erau plantați sângeri, toţi fiind săpaţi la rădăcină şi două 
brazde de flori - mai ales trandafiri - se întindeau până la capătul 
gazonului, situat cam la treizeci de metri depărtare. In orice caz, 
acolo efectul pastoral se întrerupea brusc. Pe neaşteptate, 
răsăreau copaci uriaşi şi un lăstăriş des, cu ramurile 
întrepătrunse, într-o continuă expansiune. La fel se întâmpla şi în 
părţile laterale. Gazonul minuţios îngrijit din spatele casei era 
împrejmuit de o pădure sălbatică, crescută în voia ei. 

Lucas Herron era înconjurat de un zid verde neprimitor. 

— Trebuie să recunoşti că eo băutură bună. 

Cei doi bărbaţi se aşezară. 

— Cu siguranţă. Ai să mă converteşti la gin. 

— Numai primăvara şi vara. Ginul nu se potriveşte cu restul 
anului... În regulă, tânărul meu coleg, regula casei a fost 
respectată. Ce vânt te-aduce la cuibul lui Herron? 

— Cred că bănuieşti. 

— Da? 

— Archie Beeson. 

Matlock îl urmărea pe bătrân dar Herron era concentrat 
asupra paharului. Nu reacţionă nicicum. 

— Tânărul istoric? 

— Da. 

— O s-ajungă un bun profesor, într-o bună zi. Are şi-o iepşoară 
de nevastă simpatică. 

— Simpatică... şi cam curvuliţă, mi se pare. 

— Aparențele, Jim, chicoti Herron. Nu mi te-am închipuit ca pe 
un victorian... Cu cât înaintezi în vârstă, devii infinit mai tolerant 
faţă de pofte. Şi faţă de aţâţarea lor nevinovată. Ai să vezi. 

— Asta să fie explicaţia? Tolerarea poftelor? 

— Explicaţia pentru ce? 

— Ei, haide. Noaptea trecută a vrut să ia legătura cu tine. 

— Da, aşa este. lar tu erai acolo... şi, din câte am înţeles, 
comportarea ta a lăsat ceva de dorit. 

— Comportamentul meu a fost premeditat ca să lase o astfel 

de impresie. 

Pentru prima oară, Herron trădă o umbră de îngrijorare. O 
reacţie neînsemnată; clipi de câteva ori, în succesiune rapidă. 

— A fost ceva reprobabil. 

Herron rosti cuvintele cu glas domol şi privi în sus, către 
impunătorul zid verde. Soarele cobora în spatele şirului de copaci 
înalţi; umbre lungi se întindeau pe gazon şi pe terasă. 

— A fost necesar. 

Matlock văzu chipul bătrânului crispându-se de durere. Apoi îşi 
aminti de propria reacţie atunci când Adam Williams pomenise 
de „necesitatea neplăcută” de a-i trimite lui Sam Kressel o 
reclamaţie falsă privind comportarea sa la Lumumba Hali. 
Paralela îl duru. 

— Băiatul a dat de belea. E bolnav. Suferă de o boală şi 
încearcă să se trateze singur. Pentru asta e nevoie de curaj... Nu 
e momentul să aplicăm în campus metode gestapoviste. 

Herron sorbi îndelung din pahar, strângând cu mâna cealaltă 
braţul scaunului. 

— Cum ai aflat asta? 

— AŞ zice că e vorba de o informaţie confidențială. Să spunem 
că am auzit de la un respectabil colaborator de-al nostru - pe 
linie medicală - care a analizat simptomele şi a devenit 
îngrijorat. Ce importanţă are? Am încercat să-l ajut pe băiat şi aş 
face-o din nou. 

— Mi-ar place să cred asta. Este ceea ce aş fi vrut să cred. 

— Şi de ce-ţi vine aşa de greu? 

— Nu ştiu... Ceva la uşa de la intrare, acum câteva minute... 
Poate casa asta. N-aş putea spune exact... Sunt foarte sincer cu 
dumneata. 

Herron râse, dar evită în continuare să-l privească în ochi pe 
Matlock. 

— Eşti prea influenţat de elisabetani. Intrigile şi comploturile 
din Tragedia spaniolă... Voi, tinerii profesori militanţi, ar trebui să 
încetaţi să vă mai jucaţi de-a hoţii şi vardiştii. Nu cu mult timp în 
urmă era la modă pe-aici să mănânci la micul dejun „câini roşii”. 
Nu faci decât să amplifici peste măsură proporţiile unei situaţii. 

— Nu-i adevărat. Nu sunt un profesor militant. Nu fac parte din 
gloata aia şi cred că ştii bine asta. N 

— Atunci, care-i motivul? Interesul personal? In privinţa 
băiatului? Sau a soţiei?... Scuze, n-ar fi trebuit să spun asta. 

— Ba îmi pare bine c-ai spus-o. Nu mă interesează câtuşi de 

puţin Virginia Beeson - nici sexual, nici altfel. Cu toate că nu-mi 
pot închipui ce altceva ar putea fi. 

— Atunci, ai pus la cale o adevărată reprezentaţie. 

— Fără doar şi poate. Mi-am luat precauţii extreme ca să-l 
împiedic pe Beeson să înţeleagă de ce am fost acolo. Atât era de 
important. 

— Pentru cine? 

Încet, Herron aşeză cu mâna dreaptă paharul pe măsuţă, 
continuând să strângă cu stânga braţul scaunului. 

— Pentru oamenii din afara acestui campus. Pentru cei de la 
Washington. Pentru autorităţile federale... 

Brusc, Lucas Herron trase adânc aer pe nări. Sub privirea lui 
Matlock, chipul său începu să-şi piardă culoarea. Când vorbi, 
vocea abia dacă i se auzi mai mult decât o şoaptă. 

— Ce tot spui? 

— Că am fost contactat de un om de la Departamentul de 
Justiţie. Informațiile pe care mi le-a prezentat erau 
înspăimântătoare. Nimic nu era născocit, nimic dramatizat peste 
măsură. Erau simple informaţii. Am fost liber să aleg dacă 
cooperez sau nu. 

— Şi ai acceptat? Herron pronunţase cuvintele încet, 
neîncrezător. 

— N-am avut senzaţia că ar exista vreo alternativă. Fratele 
meu mai mic... (Herron se ridică de pe scaun, mâinile începură 
să-i tremure, vocea îi crescu în intensitate). 

— N-ai avut senzația că există vreo alternativă. 

— Nu, n-am avut, rosti Matlock, păstrându-şi calmul. lată de ce 
am venit aici. Să te previn, bătrâne prieten. E mult mai profund, 
mult mai periculos... 

— Tu ai venit aici să mă previi pe minei Ce-ai făcut! Pentru 
numele a tot ce e sfânt, ce ai făcut!... Acum ascultă ce-ţi spun! 
Ascultă la cele ce-ţi spun! (Herron dădu înapoi, poticnindu-se de 
măsuţa de lângă scaun. Cu un gest violent al mâinii stângi, o 
răsturnă pe pavaj). Să nu te amesteci, mă auzi? Te duci la ei şi le 
spui că nu e nimic! Nimic nu există! E numai... numai imaginaţia 
lor! Wu te atinge de ea. Nu te amesteca! 

— Nu pot să fac asta, spuse Matlock cu blândeţe, dintr-o dată 
temător pentru starea bătrânului. Până şi Sealfont va trebui să 
accepte. Nu se mai poate împotrivi mult timp. E adevărat, 
Lucas... 

— Adrian! Adrian ştie?... Oh, Doamne, îţi dai seama ce faci? 

Vei distruge atât de mult. Atât de mulţi, mulţi... Pleacă de aici! 
Pleacă! Nu te cunosc! Oh, Doamne Dumnezeule! 

— Lucas, ce s-a-ntâmplat? Matlock se ridică şi făcu câţiva paşi 
spre Herron. Acesta continuă să se retragă: un bătrân intrat în 
panică. 

— Nu te apropia de mine! Nu mă atinge! 

Herron se întoarse şi începu să alerge atât cât puteau să-l 
sprijine picioarele lui bătrâne peste gazon. Se împiedică, căzu la 
pământ, se ridică din nou. Nu se uită înapoi. In schimb, alergă cu 
toată puterea către fundul curţii, spre pădurea sălbatică. Apoi, se 
făcu nevăzut, traversând zidul verde. 

— Lucas! Pentru numele lui Dumnezeu! 

Matlock alergă pe urmele bătrânului, ajungând la marginea 
pădurii la câteva secunde după el. Şi totuşi, nu-l vedea nicăieri. 
Matlock dădu la o parte lăstărişul din faţa sa şi păşi pe covorul de 
frunziş încâlcit. Crengile îl biciuiau, iar încâlceala de buruieni 
uriaşe îi înfăşură picioarele ca-ntr-o capcană, în timp ce încerca 
să-şi croiască drum prin vegetaţia abundentă. 

Herron dispăruse. 

— Lucas! Unde eşti? 

Nu se auzi nici un răspuns, doar foşnetul vegetației deranjate 
din spatele său. Matlock pătrunse mai adânc în pădure, 
aplecându-se, ghemuindu-se, evitând barierele verzi dinaintea 
sa. Nu era nici urmă de Lucas Herron, nu se auzea nici un sunet. 

— Lucas! Pentru numele lui Dumnezeu, Lucas, răspunde-mi! 

Din nou, nici un răspuns, nici un indiciu asupra prezenţei lui. 

Matlock încercă să privească în jurul său, încercă să găsească 
o fisură în zidul de verdeață, o cale de urmat. Nu vedea nici una. 
Era ca şi cum, la un moment dat, Lucas ar fi fost o entitate 
materială, pentru ca în clipa următoare să se evapore. 

Şi deodată, îl auzi. Nedesluşit, venind spre el din toate 
direcţiile, răzbătând încet dintr-un loc necunoscut. Era un 
geamăt profund, un vaiet de durere. Aproape şi totuşi departe, în 
spaţiul dens din jur. Apoi, vaietul scăzu în intensitate şi deveni un 
suspin de jale. Un singur suspin, accentuat de un singur cuvânt, 
clar şi rostit cu ură. 

Cuvântul era... 

— Nimrod... 

— Dar-ar dracii, Matlock! Ţi-am spus să stai pe loc, până când 
te contactez! 

— Dar-ar dracii, Greenberg! Cum ai intrat în apartamentul 
meu? 

— Nu ţi-ai reparat fereastra. 

— Nu v-aţi oferit să mi-o plătiţi. 

— Suntem chit. Unde ai fost? 

Matlock îşi aruncă cheile de la maşină pe măsuţă şi se uită la 
pick-up-ul spart, aşezat într-un colţ. 

— E o poveste încurcată şi bănuiesc... patetică. Am să-ţi 
povestesc totul după ce am să beau un pahar. Ultima oară când 
am încercat, am fost întrerupt. 

— Adu-mi şi mie unul. Am şi eu o poveste şi a mea e în mod 
hotărât patetică. 

— Ce bei? 

— Vreau foarte puţin, aşa că indiferent ce ai, merge. 

Matlock se uită la fereastra din faţă. Draperia era împrăştiată 
pe jos, în locul unde o aruncase în faţa lui Adam Williams. 
Soarele aproape că apusese acum. Ziua de primăvară se 
sfârşise. 

— Am să storc nişte lămâi şi-am să fac un Tom Collins din 
fructe proaspete. 

— Dosarul tău spune că bei bourbon. Cu sifon. 

Matlock se uită la agentul federal. 

— Serios? 

Greenberg îl urmă pe Matlock în bucătărie şi-l privi în linişte 
cum pregătea băuturile. Matlock îi întinse paharul. 

— Arată mişto. 

— Nu e... Cu care poveste patetică începem? 

— AŞ vrea s-o aud pe-a ta, desigur, dar în condiţiile date, a 
mea are prioritate. 

— Sună ameninţător. 

— Nu. Doar patetic... Am să încep prin a le întreba dacă te 
interesează să ştii unde am fost de când te-am lăsat aici. 

Greenberg se rezemă de tejghea. 

— Nu în mod deosebit, dar oricum ai să-mi spui. 

— Aşa e, am să-ţi spun. Face parte din patos. M-am deplasat 

la aeroportul vostru local - Bradley Field - ca să aştept un avion 
expediat de Justiţie acum câteva ore, de la aeroportul Dulles. 
Avionul transporta un om care mi-a adus două plicuri sigilate, 
pentru primirea cărora a trebuit să semnez. lată-le. 

Greenberg scoase din buzunarul hainei două plicuri lungi. Puse 
unul pe tejghea şi începu să-l deschidă pe celălalt. 

— Arată foarte oficial, spuse Matlock, ridicându-se pe comoda 
de lângă chiuvetă şi lăsându-şi picioarele lungi să atârne. 

— Nici n-ar putea fi mai oficiale decât atât... Acest plic conţine 
rezumatul concluziilor noastre bazate pe informaţiile pe care ni 
le-ai - mi le-ai - furnizat. Se încheie cu o recomandare specifică. 
Sunt autorizat să-ţi transmit această informaţie cu propriile mele 
cuvinte, cu condiţia să acopăr toate detaliile... 

— Jason Greenberg primeşte două puncte. 

— n tot cazul, continuă agentul, neluând în seamă 
întreruperea lui Matlock, conţinutul celui de-al doilea plic trebuie 
transmis cuvânt cu cuvânt. Va trebui să-l citeşti cu atenţie - dacă 
va fi necesar - şi, dacă ţi se pare acceptabil, va trebui să confirmi 
asta prin semnătură. 

— Din ce în ce mai bine. Alerg cumva în cursa pentru Senat? 

— Nu, alergi numai... Voi începe conform instrucţiunilor. 
(Greenberg aruncă o privire la hârtia din mâna lui, apoi se uită la 
Matlock). Individul de la Lumumba Hali numit Julian Dunois, alias 
Jacques Devereaux, Jesus Dambert şi probabil alte nume pe care 
nu le ştim, este strategul juridic al militanţilor organizaţiei Stânga 
Neagră. Termenul strateg juridic cuprinde totul începând cu 
maşinaţiuni avocăţeşti şi până la agent provocator. Când e vorba 
de prima activitate, foloseşte numele de Dunois, pentru cea din 
urmă - oricare dintre pseudonime. Operează în zone geografice 
puţin obişnuite. Alger, Marsilia. Caraibe - inclusiv Cuba - şi, 
bănuim, Hanoi şi probabil Moscova. E posibil că şi în Beijing. În 
State are deschis un birou de consultanţă juridică în Harlem, 
serios, cu program regulat şi o filială pe Coasta de Vest, în San 
Francisco... De obicei, stă în umbră, dar oriunde iese la 
suprafaţă, urmează veşti proaste. Inutil să menţionez, se află pe 
lista de indezirabili a procurorului general, lucru care în zilele 
noastre nu mai impune respect... 

— In zilele noastre, interveni Matlock, asta îi cuprinde pe toţi 
cei aflaţi la stânga faţă de AT&T. 

— Fără comentarii. Să continuăm. Apariţia lui Dunois în 
această operaţiune adaugă o dimensiune neanticipată, un aspect 

nou, neluat în calcul până acum. Depăşeşte domeniul 
infractorilor autohtoni şi intră în aria crimei și/sau a activităţilor 
subversive internaţionale. Sau o combinaţie a amândurora. 
Ţinând cont de faptul că asupra ta au fost folosite droguri, că s-a 
intrat cu forţa în apartamentul tău şi ţi-a fost devastat, iar 
prietena ta, domnişoara Ballantyne, a fost indirect ameninţată - 
nu încerca să te amăgeşti, despre asta a fost vorba - ţinând cont 
de toate acestea, recomandarea este următoarea: te retragi din 
orice participare la această anchetă. Implicarea ta depăşeşte 
limitele unui risc rezonabil. 

(Greenberg lăsă hârtia pe tejghea şi sorbi de mai multe ori. 
Din pahar. Matlock îşi legănă alene picioarele în faţa comodei de 
sub el). Ce ai de spus, în concluzie? 

— Nu sunt sigur. Am impresia că n-ai terminat. 

— Mi-ar fi plăcut să fi terminat. Chiar acum. Rezultatul e 
concludent şi cred că ar trebui să fii de acord cu recomandarea. 
Retrage-te, Jim. 

— Mai întâi, termină. Ce-i în scrisoarea cealaltă? Cea pe care 
trebuie s-o citesc cuvânt cu cuvânt? 

— Este necesară numai dacă respingi recomandarea. N-o 
respinge. Nu sunt împuternicit să te influenţez în sensul ăsta, aşa 
că asta ţi-o spun neoficial. 

— Ştii al dracului de bine c-am s-o resping, aşa că ce mai 
ardem gazul? 

— Asta nu ştiu. Nu vreau să cred aşa ceva. 

— Nu există cale de ieşire. 

— Există nişte contraargumente pe care le pot activa într-o 
oră. Te scap de belele, te scot din tot balamucul ăsta. 

— Nu se mai poate. 

— Cum? De ce? 

— Asta e povestea mea patetică. Aşa că ar fi mai bine să 
continui. 

Greenberg cercetă ochii lui Matlock pentru o explicaţie, nu 
găsi nici una, aşa încât luă al doilea plic si-l desfăcu. 

— În eventualitatea improbabilă şi neînţeleaptă în care 
respingi recomandarea noastră de sistare a activităţii, trebuie să 
înţelegi că procedezi astfel, împotriva dorinţei explicite a 
Departamentului de Justiţie. Deşi îţi vom oferi orice formă 
posibilă de protecţie - cum am face cu orice cetăţean - vei 
acţiona pe propria-ţi răspundere. Nu vom putea fi făcuţi 
responsabili pentru daune sau inconveniente de orice natură. 

— Asta spune? 

— Nu, asta nu spune, dar e ceea ce înseamnă, spuse 
Greenberg, desfăcând hârtia. E mult mai simplu şi chiar mai 
cuprinzător. Ţine. 

Agentul federal, îi întinse hârtia lui Matlock. 

Era o declaraţie semnată de un asistent al procurorului 
general cu un rând separat, în stânga, pentru semnătura lui 
Matlock. 


Un serviciu de investigaţii din cadrul Departamentului de 
Justiţie a acceptat oferta domnului James B. Matlock de a 
întreprinde nişte cercetări de natură minoră cu privire la anumite 
activităţi ilegale - bănuite a se desfăşură în perimetrul 
Universităţii Carlyle. Cu toate acestea, Departamentul de Justiţie 
consideră acum că situaţia a devenit o problemă profesională şi 
orice participare ulterioară din partea profesorului Matlock va fi 
considerată nemandatată şi împotriva politicii Departamentului. 
Prin urmare, Departamentul de Justiţie aduce pe această cale la 
cunoştinţă domnului James B. Matlock că apreciază cooperarea 
anterioară dar îi solicită să se abţină de la orice amestec ulterior, 
în interesul siguranţei şi al continuării anchetei. Opinia 
Departamentului este că o continuare a acţiunilor profesorului 
Matlock s-ar putea să dăuneze obiectivelor anchetei din zona 
Carlyle. Domnul Matlock a primit originalul acestei scrisori şi 
confirmă aceasta prin semnătura de mai jos. 

— Ce dracu' tot vorbeşti? Aici spune că sunt de acord să mă 
retrag. 

— Vai de capul tău ce avocat jalnic ai fi! Să nu-ţi cumperi o 
bicicletă în rate până nu stai de vorbă cu mine. 

— Cum? 

— Nicăieri! Wicăieri nu se spune că dacă semnezi această 
porcărie eşti de acord să te retragi din joc. Ci numai că 
Departamentul ţi-a so/icitat acest lucru. 

— Atunci, de ce mama dracului s-o semnez? 

— Excelentă întrebare. Poţi să-ţi cumperi, totuşi, o bicicletă... 
O semnezi dacă, aşa cum spui, respingi recomandarea de a te 
retrage. 

— Of, pentru numele lui Dumnezeu. (Matlock cobori de pe 
marginea comodei şi aruncă hârtia pe tejghea, lângă Greenberg). 
Poate că nu cunosc legile, dar limba o cunosc. Vorbeşti 
contradictoriu! 

— Numai la suprafaţă... Să-ţi pun o întrebare. Să zicem că vei 
continua să te joci de-a agentul secret. Este de închipuit că s-ar 
putea să vrei să ceri ajutor? O urgenţă, poate? 

— Desigur. E inevitabil. 

— Nu vei obţine absolut nici un fel de ajutor dacă această 
scrisoare nu se întoarce cu semnătura ta... Nu te uita aşa la 
mine! Voi fi înlocuit în câteva zile. Şi-aşa, am zăbovit prea mult în 
zona asta. 

— E un soi de ipocrizie, aşa-i? Singura şansă de a obţine o 
formă oarecare de ajutor - de protecţie - este să semnez această 
declaraţie care spune că nu voi avea nevoie de aşa ceva. 

— E suficient ca să mă transfere la „munca la domiciliu”... 
Astăzi, pentru lucrurile de genul ăsta, se foloseşte un nou 
termen. li zice „evoluţie fără riscuri”. Foloseşte-te de orice - de 
oricine - poţi. Dar nu te considera vinovat dacă planu/ unui joc 
este compromis. Evită să fii responsabil. 

— lar eu sar fără paraşută dacă nu semnez. 

— Ţi-am spus. lţi dau sfatul ăsta pe gratis - sunt un avocat 
bun. leşi din joc. Las-o baltă. Dar /as-o baltă! 

— lar eu ţi-am spus: nu pot. 

Greenberg îşi luă paharul şi vorbi cu blândeţe: 

— Indiferent ce-ai face, n-ai să-l scoţi pe fratele tău din 
mormânt. 

— Ştiu. 

Matlock era impresionat, dar răspunsul lui fusese ferm. 

— S-ar putea să fii de folos altor fraţi mai tineri, dar e mai 
probabil că nu vei reuşi. In oricare din situaţii, poate fi recrutat 
altcineva dintre profesionişti. Mi-e silă ca de mere acre să 
recunosc, dar Kressel a avut dreptate. Şi chiar dacă ratăm 
această conferinţă - această reuniune a negustorilor de droguri 
de peste două săptămâni - vor mai fi şi altele. 

— Sunt de acord cu tot ce spui. 

— Atunci, de ce mai eziţi? Retrage-te! 

— De ce?... Nu ţi-am spus încă istorioara mea patetică. Ai 
uitat? Ai avut prioritate, dar acum mi-a venit rândul. 

— Atunci, spune! 

Şi Matlock îi spuse. Tot ce ştia despre Lucas Herron: legenda, 
uriaşul, „bătrânul aristocrat” al Universităţii Carlyle. Silueta 
scheletică cuprinsă de teroare care fugise în pădurea personală, 
Jelania într-un singur cuvânt: „Nimrod”. Greenberg asculta şi, cu 
cât mai lungă devenea povestea lui Matlock, cu atât mai trişti 

deveneau ochii agentului. Când Matlock termină, Jason 
Greenberg bău ce mai rămăsese în pahar şi, posomorât, dădu rar 
din cap. 

— l-ai spus totul, de-a fir a păr, este? Nu puteai să vii la mine, 
trebuia să te duci la e/. Sfântul din Carlyle, cu o găleată plină de 
sânge în mâini. A avut dreptate Loring. Am avut ghinionul să 
dăm peste un amator lovit de conştiinţă... Amatori în faţa 
noastră şi amatori în spatele nostru. Măcar atât pot să spun 
despre tine. Ai o conştiinţă. E mai mult decât pot să afirm despre 
rândurile din spate. 

— Ce-ar trebui să fac? 

— Semnează porcăria. (Greenberg ridică de pe tejghea 
scrisoarea Departamentului de Justiţie şi i-o întinse lui Matlock). 
Ai să ai nevoie de ajutor. 


Patricia Ballantyne mergea înaintea lui Matlock spre măsuţa 
laterală din capătul îndepărtat al restaurantului Cheshire Cat. 
Plimbarea cu maşina fusese tensionată. Cu o ironie calmă, fata îl 
hărţuise pe Matlock în privinţa cooperării cu guvernul în special 
şi în particular cu Biroul Federal de Investigaţii. Susţinea că 
atitudinea ei nu era efectul unei reacţii liberale programate; pur 
şi simplu, existau prea multe dovezi copleşitoare că aceste 
organizaţii aduseseră ţara la câţiva paşi de statul polițienesc. 

Ea ştia asta direct de la sursă. Fusese martoră la consecinţele 
chinuitoare ale unui exerciţiu al F.B.I.-ului şi era convinsă că nu 
era ceva izolat. 

Matlock îi ţinu scaunul şi, în timp ce ea se aşeza, el o mângâie 
pe umeri. Gestul era menit să confirme şi totodată să 
minimalizeze durerea presupusă. Masa era mică, aşezată lângă o 
fereastră, la câţiva paşi de. Terasa care curând - la sfârşitul lui 
mai - avea să fie dată în folosinţă. Matlock se aşeză la masă în 
faţa ei şi o prinse de mână. 

— Nu am de gând să mă justific pentru ceea ce fac. Eu cred că 
trebuie făcut. Nu sunt nici erou, nici trădător. Nu mi s-a cerut să 
fac pe eroul şi, în ultimă instanţă, informaţiile pe care mi le 
solicită vor ajuta o mulţime de oameni. Oameni care au o nevoie 
disperată de ajutor. A 

— Dar vor fi ajutați oamenii aceia? Sau vor fi condamnaţi? In 
loc de spitale şi clinici... nu se vor trezi la puşcărie? 

— Pe ei nu-i interesează copiii bolnavi. Ei vor să pună mâna pe 
cei care-i fac să fie bolnavi. Asta vreau şi eu. 

— Dar în cursul acestei acţiuni, copiii vor avea de suferit. 

Fusese o afirmaţie. 

— Unii, poate. Cât mai puţini posibil. 

— E josnic. (Fata îşi trase mâna de lângă Matlock). Totul pare 
atât de condescendent. Cine ia aceste hotărâri? Tu? 

— Incepi să suni ca o placă stricată. 

— Am fost acolo. Nu e deloc plăcut. 

— Acum e cu totul altceva. Am cunoscut doar doi oameni; 
unul... a dispărut. Celălalt e Greenberg. Ei nu, sunt coşmarele 
tale din anii cincizeci. Poţi să mă crezi pe cuvânt. 

— Mi-ar place să te cred. 

Patronul restaurantului se apropie de masă. 

— Un apel telefonic pentru dumneavoastră, domnule Matlock. 

Matlock simţi un spasm dureros în stomac. O reacţie nervoasă 
provocată de spaimă. O singură persoană ştia că se află acolo - 
Jason Greenberg. 

— Mulţam, Harry. 

— Puteţi vorbi de la recepţie. Receptorul e ridicai din furcă. 

Matlock se ridică de pe scaun şi se uită scurt la Pat. In atâtea 
luni de zile în care ieşiseră împreună la restaurant, la recepții sau 
alte petreceri, nu se întâmplase niciodată să primească vreun 
apel telefonic, niciodată nu fuseseră întrerupţi astfel. El citi acest 
lucru în ochii ei. Se îndepărtă grăbit de masă, ducându-se la 
biroul de la recepţie. 

— Alo? 

— Jim? (Era Greenberg, desigur). 

— Scuză-mă că te deranjez. N-o făceam dacă nu eram nevoit. 

— Ce s-a întâmplat, pentru numele lui Dumnezeu? 

— Lucas Herron a murit. S-a sinucis în urmă cu circa o oră. 

Durerea din stomac îi reveni brusc. De data asta n-a mai fost 
un spasm, ci o lovitură puternică ce-l lăsă fără aer. In faţa ochilor 
nu mai vedea decât imaginea bătrânului cuprins de panică, 
alergând, împleticindu-se pe gazonul bine îngrijit şi dispărând în 
vegetaţia abundentă care-i împrejmuia curtea. Şi apoi, sunetul 
jalnic al unui suspin şi al numelui lui Nimrod şoptit cu ură. 

— Alo, s-a-ntâmplat ceva? 

— Nu. Nu s-a întâmplat nimic. 

Din motive de nepătruns, memoria lui Matlock se concentra pe 
o fotografie mică, cu ramă neagră. Era poza unui ofiţer de 
infanterie de vârstă mijlocie, cu părul negru, cu o puşcă într-o 
mână, cu o hartă în cealaltă, un chip uscăţiv şi puternic, privind 

spre înălţimi. 

Cu un sfert de secol în urmă. 

— Ai face bine să te întorci în apartamentul tău... 

Greenberg îi transmitea un ordin, dar avea bunul simţ s-o facă 
cu delicateţe. 

— Cine l-a găsit? 

— Omul meu. Nimeni n-a aflat încă. 

— Omul tău? 

— După discuția noastră, l-am pus pe Herron sub 
supraveghere. Trebuia să identificăm indiciile. A pătruns în casă 
şi l-a găsit. 

— Cum? 

— Şi-a tăiat venele în baie. 

— Oh, Dumnezeule! Ce-am făcut? 

— Termină cu prostiile! Vino acasă. Trebuie să luăm legătura 
cu nişte oameni... Haide, Jim! 

— Ce pot să-i spun Patriciei? 

Matlock încercă să-şi controleze gândurile, dar acestea 
continuau să rătăcească spre imaginea bătrânului neajutorat şi 
înspăimântat. 

— Cât mai puţin posibil. Dar grăbeşte-te! 

Matlock aşeză receptorul în furcă şi respiră adânc de câteva 
ori. Îşi căută ţigările în buzunar şi-şi aminti că le lăsase pe masă. 

Masa. Pat. Trebuia să se întoarcă la masă şi să se gândească 
la ce-i putea spune. 

Adevărul. Adevărul, fir-ar să fie! 

Işi croi drum pe lângă doi piloni antici, spre capătul îndepărtat 
al sălii şi măsuţa laterală din apropierea ferestrei. In ciuda panicii 
ce-l cuprinsese, simţea totodată şi o undă de uşurare, ştiind că 
asta se datora faptului că se hotărâse să fie sincer cu Pat. Numai 
Dumnezeu ştia câtă nevoie avea să mai discute şi cu altcineva în 
afară de Greenberg şi Kressel. 

Kressel! Ar fi trebuit să ajungă la Kressel acasă, la ora şapte. 
Uitase cu desăvârşire acest lucru! 

Cât ai clipi, Sam Kressel îi ieşi din minte. Căci la măsuţa de 
lângă fereastră nu se afla nimeni. 

Pat dispăruse. 

— N-a văzut-o nimeni plecând? întrebă Greenberg. 

Frustrat, Matlock străbătu holul şi intra în sufragerie, urmat 
îndeaproape de agentul federal. Din dormitor se auzea vocea lui 
Sam Kressel, care urla excitat la telefon. Matlock luă act de 
prezenţa sa, cu atenţia împărţită în prea multe direcţii. 

— Dincolo e Sam, nu-i aşa? întrebă el. Ştie de Herron? 

— Da. L-am sunat după ce am vorbit cu tine... Ce-au zis 
chelneriţele? Le-ai întrebat? 

— Bineînţeles că le-am întrebat. Nici una din ele nu era sigură. 
Era aglomerat. Una a zis că i s-a părut că s-ar fi dus la toaletă. 
Alta a sugerat, chiar aşa, a sugerat că era posibil să fi fost fata 
care plecase împreună cu cuplul de la masa vecină. 

— N-ar fi trebuit să treacă pe lângă tine când au plecat? N-ar fi 
trebuit s-o vezi? 

— Nu neapărat. Ne aşezaserăm în spate. Sunt două sau trei 
uşi care dau într-o terasă. Vara, mai ales când e lume multă, se 
scot mese pe terasă. 

— Ai plecat cu maşina ta? 

— Se-nţelege. 

— Şi n-ai văzut-o afară, plimbându-se pe drum, prin 
împrejurimi? 

— Nu. 

— Ai recunoscut pe vreunul dintre cei aflaţi acolo? 

— N-am fost prea atent. Eram... preocupat. 

Matlock îşi aprinse o ţigară. Mâna în care ţinea chibritul îi 
tremura. 

— Dacă vrei să ştii părerea mea, eu cred că a ochit pe cineva 
cunoscut şi l-a rugat s-o ducă acasă. O fată ca ea nu se duce într- 
un loc în care nu vrea să se ducă, fără să se-mpotrivească. 

— Ştiu. M-am gândit şi eu la asta. 

— V-aţi certat? 

— Se poate spune că eram în curs de împăcare, dar nu 
terminaserăm încă. Probabil că telefonul a stârnit-o din nou. Nu 
se întâmplă aşa des ca profesorii de engleză să fie chemaţi la 
telefon când iau masa la restaurant. 

— Imi pare rău. 

— Nu e vina ta. Ţi-am spus, e pornită. Se gândeşte întruna la 

tatăl ei. Când termină Sam de vorbit, am să-ncerc s-o sun acasă. 

— Ciudat mai e şi omul ăsta. li spun treaba cu Herron, 
bineînţeles, se face fleaşcă de supărare. Zice că trebuie să 
vorbească cu Sealfont în particular, aşa că se duce în dormitor şi 
uite-l cum strigă de tare. Că poţi să-l auzi tocmai din 
Poughkeepsie”. 

Gândurile lui Matlock reveniră brusc la Herron. 

— Moartea lui - sinuciderea lui - va fi cel mai mare şoc trăit de 
acest campus în ultimii douăzeci de ani. Pur şi simplu, oamenii ca 
Herron nu mor. Cu siguranţă, nu mor în felul ăsta... Sam ştie că |- 
am vizitat? A 

— Ştie. N-am putut să-i ascund acest lucru. In mare, i-am spus 
cam ce mi-ai povestit - versiunea prescurtată, desigur. Refuză să 
creadă. Mă refer la implicaţii. 

— Nu-l condamn. Nu sunt aşa de uşor de crezut. Ce facem 
acum? 

— Aşteptăm. Am scris un raport. Doi oameni de la laboratorul 
din Hartford sunt acum acolo. A fost anunţată şi poliţia locală. 

Când auzi de poliţie, Matlock îşi aminti brusc de polițistul - 
fără uniformă, de data asta - întâlnit pe coridorul sălii de sport, 
care se îndepărtase rapid în momentul în care îi recunoscuse. li 
relatase incidentul lui Greenberg, care nu-i oferise nici o 
explicaţie - dacă exista vreuna. Intrebă din nou. 

— Care-i treaba cu polițistul de la sala de sport? 

— Povestea pare plauzibilă. Cel puţin până acum. Trei dimineţi 
pe săptămână poliţiştii din Carlyle au dreptul la folosirea limitată 
a amenajărilor sportive. Un aranjament primărie-universitate. O 
coincidenţă. 

— Te mulţumeşti cu asta? 

— Am spus, „până acum”. L-am verificat pe individ. N-a ieşit 
nimic la iveală în afara unui dosar excelent. 

— E un xenofob, un ticălos nenorocit. 

— S-ar putea să te surprindă, dar asta nu constituie o 
fărădelege. E garantat prin Constituţie. 

Autoritar şi grăbit, Sam Kressel îşi făcu intrarea pe uşa dinspre 
dormitor. Matlock nu mai văzuse pe cineva atât de aproape de 
starea de teamă pură. Era o similaritate neliniştitoare între faţa 
lui Sam şi expresia palidă a lui Lucas Herron înainte s-o rupă la 
goană în pădure. 

— Te-am auzit când ai intrat, spuse Kressel. Ce-o să facem noi 


15 Oraş situat în sud-estul statului New York, pe râul Hudson, (n. tr.). 

acum? Ce mama dracului o să facem?... Adrian nu crede 
povestea asta mai mult decât mine! Lucas Herron! E o nebunie! 

— O fi, dar e adevărat. 

— Fiindcă aşa spui tu/ De unde această siguranţă? Nu eşti 
specialist în astfel de probleme. Din câte am înţeles, Lucas a 
recunoscut că ajuta un student care avea necazuri cu drogurile. 

— El... ei nu sunt studenţi. 

— Inţeleg. (Kressel se opri brusc şi se uită când la Matlock, 
când la Greenberg). Ţinând cont de împrejurări, vă cer să-mi 
dezvăluiţi identitatea celor în cauză. 

— O s-o afli, spuse calm Greenberg. Zi-i mai departe. Sunt 
curios să aflu de ce greşeşte atât de tare Matlock, de ce e atât 
de absurdă povestea asta. 

— Deoarece Lucas Herron nu e... nu era singurul cadru 
universitar preocupat de astfel de probleme. Suntem zeci dintre 
ai noştri care acordăm sprijin, ajutăm ori de câte ori putem! 

— Stai puţin că nu m-am prins. (Greenberg se uita fix la 
Kressel). Va să zică, dai ajutor. Asta nu te face să te sinucizi când 
un coleg de-al tău află despre acest lucru. 

Sam Kressel îşi scoase ochelarii şi preţ de câteva clipe, arătă 
gânditor şi trist. 

— Există ceva pe care nici unul dintre voi nu-l cunoaşte. Am 
aflat de câtăva vreme dar nu sunt la fel de în temă ca Sealfont... 
Lucas Herron era un om foarte bolnav. Vara trecută i-au scos un 
rinichi. Celălalt era atins de cancer şi el ştia. Durerea trebuie să fi 
fost insuportabilă pentru el. N-a mai rezistat. 

Greenberg îl urmări cu atenţie pe Kressel în timp ce-şi aşeza 
din nou ochelarii. Matlock se aplecă şi-şi strivi ţigara în scrumiera 
de pe măsuţa de cafea. În cele din urmă, Greenberg rosti: 

— Sugerezi cumva - că nu există nici o legătură între 
sinuciderea lui Herron şi faptul că Matlock l-a vizitat în după- 
amiaza asta? 

— Nu sugerez nimic de genul ăsta. Sunt sigur că există o 
legătură... Dar tu nu l-ai cunoscut pe Lucas. Vreme de aproape o 
jumătate de secol, cu excepţia anilor de război, toată viaţa lui a 
însemnat Universitatea Carlyle. Ea i-a acaparat total, complet 
existenţa. lubea locul acesta mai mult decât poate iubi un bărbat 
o femeie, mai mult decât îşi iubesc unii părinţi copiii. Sunt sigur 
că Jim ţi-a spus asta. Dacă l-ar fi trecut prin cap, măcar pentru o 
clipă, că lumea lui avea să fie pângărita şi sfâşiată, asta ar fi 
însemnat o durere mai mare decât tortura fizică la care-l 

supunea corpul său. Ce clipă mai potrivită să-şi ia viaţa? 

— Fir-ai al dracului! urlă Matlock. Vrei să spui că eu l-am ucis. 

— Poate că asta spun, spuse liniştit Kressel. Nu am gândit în 
termenii ăştia. Sunt sigur că nici Adrian nu a gândit astfel. 

— Dar asta spui. Spui că m-am pripit ducându-mă la el şi prin 
asta l-am omorât, ca şi cum eu i-aş fi tăiat încheieturile! ... Ei 
bine, tu n-ai fost acolo. Eu am fost! 

Kressel vorbi cu blândeţe. 

— N-am spus că te-ai pripit ducându-te la el. Am spus că ai 
fost un diletant. Un diletant foarte bine intenţionat. Cred că 
Greenberg ştie ce vreau să spun. 

Jason Greenberg se uită la Matlock. 

— E un proverb slovac care spune aşa: „Când bătrânii îşi iau 
zilele, oraşele sunt pe moarte.” 

Soneria telefonului sfredeli brusc aerul din încăpere. Zgomotul 
ei acţionă ca un şoc electric. Matlock răspunse şi apoi se întoarse 
către Greenberg. 

— E pentru tine. 

— Mulţumesc. (Agentul federal luă receptorul de la Matlock). 
Greenberg... O.K. Înţeleg. Când o să ştiţi?... Voi fi probabil pe 
drum la ora aia. Vă sun eu. Vorbim mai târziu. 

Aşeză receptorul în furcă şi rămase lângă birou, cu spatele la 
Matlock şi Kressel. Decanul nu se putu stăpâni. 

— Ce este? Ce s-a întâmplat? 

Greenberg se întoarse cu faţa la ei. Matlock avu impresia că 
ochii lui păreau mai trişti ca de obicei, ceea ce la Greenberg 
însemna necaz.. 

— Aranjăm o solicitare din partea poliţiei - a tribunalului - 
pentru o autopsie. 

— De ce? strigă Kressel, apropiindu-se de agent. Pentru 
numele lui Dumnezeu, de ce! Omul s-a sinucis! Era suferind... 
Doamne Dumnezeule, nu puteţi face aşa ceva! Dacă se află 
vestea... 

— Vom lucra cât mai discret. 

— Ştii foarte bine că e imposibil! O să răsufle cumva şi-o să 
declanşeze un adevărat infern aici! Nu voi permite aşa ceva! 

— Nu o mai poţi împiedica. Nici eu n-am putut. Sunt suficiente 
dovezi care să indice că Herron nu şi-a luat singur viaţa. Că a fost 
omorât. (Greenberg îi adresă lui Matlock un zâmbet crispat). Şi 
nu de cuvinte. 

Kressel se împotrivi, ameninţă, mai vorbi o dată la telefon cu 
Sealfont şi, în cele din urmă, când era evident că totul era 
zadarnic, părăsi furios apartamentul lui Matlock. 

Abia apucă Kressel să trântească uşa că telefonul sună iar. 
Greenberg observă că sunetul îl deranja pe Matlock, nu îl sâcâia 
numai, îl deranja; probabil că-l înspăimânta. 

— Imi pare rău... Mă tem că locul ăsta va trebui să fie pentru 
un timp un soi de dispecerat. Nu pentru mult timp... Poate că e 
fata. 

Matlock ridică receptorul, ascultă dar nu spuse nimic, în 
schimb se întoarse către Greenberg. Rosti un singur cuvânt. 

— Tu. 

Greenberg luă receptorul, îşi pronunţă numele cu voce 
scăzută şi apoi ascultă, cu privirea în gol. După un timp, Matlock 
se retrase în bucătărie. Nu voia să stea ca un caraghios în coasta 
agentului care primea instrucţiuni de la superiorii săi. 

La început, vocea de la capătul celălalt al firului se prezentase 
spunând: „Un apel de la Washington.” 

Pe tejghea rămăsese plicul gol în care sosise acea declaraţie 
brutal de ipocrită de la Departamentul de Justiţie. Era şi acesta 
un indiciu că, treptat, fanteziile sale cele mai pesimiste deveneau 
realitate. Ajutat de acea porţiune infinitezimală a minţii 
preocupată cu inimaginabilul, Matlock începuse să perceapă că 
ţara în care se născuse se transforma în ceva fioros şi distructiv. 
Era ceva mult mai profund decât o manifestare politică, era un 
sentiment al moralității impus prin strategie, atotcuprinzător şi 
cu acţiune lentă. O corupţie la nivel de intenţii. Simţămintele 
puternice erau înlocuite de supărări de suprafaţă, de condamnări 
şi compromisuri. Ţara devenea altceva decât ceea ce promisese, 
se angajase să devină. Sfintele potire nu erau decât nişte vase 
goale mirosind a vin trezit, impresionante numai pentru că erau 
posedate. 

— Am terminat cu telefonul. N-ai vrea să încerci să dai de 
domnişoara Ballantyne? 

Matlock îşi ridică privirea la Greenberg, postat în cadrul uşii de 
la bucătărie. Greenberg, contradicţia ambulantă, agentul care 
cita din proverbe, profund suspicios faţă de sistemul pentru care 
lucra. 

— Ba da, aş vrea. (Porni spre sufragerie, iar Greenberg se 
dădu la o parte, ca să-l lase să treacă. Matlock ajunse în mijlocul 
camerei şi se opri în loc). Grozav proverbul pe care l-ai citat. Cum 

zicea? „Când bătrânii îşi iau zilele, oraşele sunt pe moarte.” (Se 
întoarse şi se uită la agent). Cred că e cel mai trist proverb pe 
care l-am auzit vreodată. 

— Nu eşti un hasidic. Desigur, nici eu nu sunt, dar cei din 
secta Hassidim'S l-ar considera trist... Dacă stai să te gândeşti, 
un adevărat filosof n-ar fi de aceeaşi părere. 

— De ce nu? Este trist. 

— E adevărat. Adevărul nu e nici vesel, nici trist, nici bun, nici 
rău. E pur şi simplu adevărat. 

— Intr-o bună zi, va trebui să discutăm despre asta, Jason. 
Matlock ridică receptorul, formă numărul Patriciei şi lăsă să sune 
de zece ori. Nici un răspuns. Matlock se gândi la câţiva dintre 
prietenii Patriciei, cumpănind dacă să-i sune sau nu. De obicei, 
când era mânioasă sau abătută, Patricia fie ieşea să se plimbe 
singură, o oră sau două, fie, dimpotrivă, căuta un prieten sau doi 
cu care pleca la Hartford, să vadă un film sau la vreun băruleţ 
mai izolat. Nu trecuse decât o oră. Avea să-i mai lase 
cincisprezece minute înainte să înceapă s-o caute pe la prieteni. 
Desigur, îi trecuse prin minte că nu era exclus să fi fost luată de 
acolo fără voia ei - acesta fusese primul lui gând. Dar era lipsit 
de logică. Restaurantul era plin de lume, mesele apropiate între 
ele. Greenberg avea dreptate. Oriunde s-ar fi dus, a plecat 
pentru că aşa a vrut ea. N 

Greenberg rămăsese lângă uşa bucătăriei. Nu se mişcase. Il 
urmărea cu privirea pe Matlock. 

— Am să mai încerc peste un sfert de oră. Dacă n-o găsesc 
nici atunci, am să sun la câțiva prieteni de-ai ei. Cum spuneai, e 
o domnişoară cu o voință foarte puternică. 

— Sper că nu sunteţi croiți din acelaşi material. 

— Asta ce mai înseamnă? 

Greenberg făcu câţiva paşi în sufragerie. Când vorbi, privi 
ţintă în ochii lui Matlock. 

— Ai ieşit din joc. Terminat. Uită scrisoarea, uită-l pe Loring, 
uită-mă pe mine... Aşa trebuie să se întâmple. Am înţeles că ţi-ai 
rezervat bilete de avion pentru St. Thomas, la cursa Pan Am de 
sâmbătă. Bucură-te de ele, pentru că acolo ai să te duci. E mult 
mai bine aşa. 

Matlock îi întoarse privirea agentului. 

— Orice decizie de această natură va fi luată de mine. Am pe 


16 Sectă mistică evreiască, care a luat naştere în Polonia, sec. XVIII, 
(n. tr.). 

conştiinţă viaţa unui bătrân de treabă; iar tu ai în buzunar 
porcăria aia. Am semnat-o, ai uitat? 

— Porcăria nu mai contează, Washington-ul te vrea afară din 
joc. Dispari. 

— De ce? 

— Din cauza bătrânului de treabă. Dacă el a fost ucis, ai putea 
să fii şi tu. Dacă s-ar întâmpla una ca asta, anumite dosare s-ar 
putea să ajungă prin tribunale, anumite persoane care au avut 
rezerve faţă de recrutarea ta, s-ar putea să destăinuie presei 
respectivele rezerve. Ai fost manipulat. Nu e nevoie să-ţi spun 
asta. 

— Ei; şi? 

— Şefii de la Justiţie n-au nici un chef să fie arătaţi cu degetul 
drept călăi. 

— Inţeleg. (Matlock îşi luă ochii de la Greenberg şi se apropie 
îngândurat de măsuţa de cafea). Şi dacă refuz? 

— Atunci va trebui să te îndepărtez cu forţa. 

— Cum? 

— Voi pune să fii arestat sub acuzaţia de crimă. 

— Ce-ai spus! 

— Din acte, ai fost ultima persoană care l-a văzut pe Lucas 
Herron în viaţă. După cum singur ai recunoscui, te-ai dus acasă 
la el ca să-l ameninţi. 

— Ca să-l avertizez! 

— Asta depinde de interpretare, nu crezi? 

Bubuitura fu atât de asurzitoare încât amândoi se aruncară la 
podea. Era ca şi cum un întreg zid al clădirii se prefăcuse în 
moloz. Praf peste tot, mobilă răsturnată, sticlă spartă, aşchii de 
lemn şi fragmente de tencuială zburând prin aer şi o duhoare 
îngrozitoare de sulf ars punând stăpânire pe încăpere. Matlock 
cunoştea mirosul acestui gen de bombe şi vechile reflexe ştiură 
cum să acţioneze. Se lipi de baza canapelei aşteptând, aşteptând 
a doua explozie. 

— Un detonator cu întârziere care avea să ucidă pe oricine s- 
ar fi ridicat în picioare. Prin ceața, îl văzu pe Greenberg cum 
începea să se ridice şi sări în faţă, trăgându-l în genunchi pe 
agent. 

— Jos! Stai... 

Veni şi a doua explozie. Porţiuni din tavan se înnegriră. Dar 
Matlock pricepu că nu era un exploziv ucigaş. Era altceva şi în 
clipa aceea nu-şi putea da seama ce anume. Era un camuflaj, 

ceva menit să abată în totalitate atenţia, nu să ucidă. O petardă 
uriaşă. 

Din toate colţurile clădirii răsunau acum ţipete de panică. Pe 
podeaua de deasupra apartamentului său se auzea zgomot de 
paşi grăbiţi. 

Şi deodată, un singur strigăt ascuţit de groază, de afară, din 
faţa uşii de la intrare. Care nu se mai oprea. Atât era de oribil 
încât îi făcu pe Matlock şi Greenberg să se ridice în picioare şi să 
alerge către sursă. Matlock deschise uşa şi privirea îi căzu pe o 
imagine pe care nici o fiinţă omenească n-ar trebui să o vadă mai 
mult de o singură dată în viaţă, pentru ca viaţa lui să mai poată 
continua dincolo de acel moment. 

Pe treapta din faţa uşii se afla Patricia Ballantyne, înfăşurată 
într-un cearşaf îmbibat în sânge. În dreptul sânilor dezgoliţi, erau 
tăiate nişte găuri, iar sângele curgea din nişte răni adânci de sub 
sfârcuri. Avea creştetul capului ras, sângele ţâşnea din tăieturile 
de pe pielea acoperită altădată de părul şaten şi mătăsos. 

Sânge se prelingea şi din gura pe jumătate deschisă, cu 
buzele învineţite şi desfăcute. Ochii înnegriţi abia dacă se mai 
întrezăreau printre pleoapele inflamate - dar se mişcau! Ochii se 
mişcau! 

La colţurile gurii începea să se adune saliva. Corpul pe 
jumătate mort încerca să vorbească. 

— Jamie... a fost singurul cuvânt pe care reuşi să-l rostească şi 
capul îi căzu într-o parte. 

Greenberg îl împinse cu toată puterea pe Matlock, 
dezechilibrându-l, dar făcându-l să acţioneze ca o stavilă în calea 
mulţimii de curioşi. Incepu să strige „poliţia!” şi „o ambulanţă!” 
până când se încredinţă că alergaseră destui să-i execute 
ordinele. Işi lipi buzele de gura fetei ca să forţeze aerul să intre în 
plămânii epuizați, dar înţelese repede că nu era nevoie. Patricia 
Ballantyne nu fusese omorâtă; fusese torturată de experţi, iar 
experţii îşi cunoşteau meseria. Fiecare tăietură, fiecare rană, 
Fiecare vânătaie însemnaseră dureri de neînchipuit, dar nu 
moartea. 

Se pregătea să o ridice de jos, dar Matlock îl opri. Ochii 
profesorului de engleză erau inundaţi de lacrimi de ură. Cu 
blândeţe, îndepărtă mâinile lui Greenberg şi o ridică pe Pat în 
braţele sale. O duse înăuntru şi o întinse pe canapeaua aproape 
distrusă. Greenberg aduse din dormitor o pătură. După aceea, 
aduse din bucătărie un lighean cu apă caldă şi câteva prosoape. 

Ridică pătura şi aşeză un prosop sub sânii însângeraţi. Privind 
îngrozit la faţa lovită cu brutalitate, Matlock luă alt prosop şi 
începu să şteargă sângele din jurul gurii şi de pe craniul ras. 

— O să se facă bine, Jim. Am mai văzut chestii din astea. O să 
se facă bine. 

Şi, în timp ce asculta sunetul sirenelor care se apropiau, 
Greenberg se întrebă dacă, într-adevăr, această fată avea să se 
mai facă bine vreodată. 

Neajutorat, Matlock continua să şteargă faţa fetei, lacrimile 
şiroindu-i pe obraji, fără să clipească din pleoape. Vorbi printre 
suspinele pe care încerca să şi le stăpânească. 

— Cred că ştii ce înseamnă asta, nu? Nimeni nu mă mai poate 
scoate acum din joc. Dacă încearcă, îi omor. 

— N-am să-i las, rosti cu simplitate Greenberg. 

De afară se auzi scrâşnet de frâne şi lumina puternică a 
girofarurilor ambulanţei şi a maşinilor de poliţie mătura ritmic 
ferestrele. 

Matlock se prăbuşi plângând cu faţa pe canapea, lângă fata 
rămasă fără cunoştinţă. 

Matlock se trezi în albul antiseptic al camerei de spital. 
jaluzelele erau ridicate şi lumina soarelui se reflecta nemilos în 
cei trei pereţi aliaţi în câmpul lui vizual. La picioarele sale, o 
infirmieră scria ceva, cu eficienţă şi plină de importanţă, pe fişa 
de observaţie ataşată cu o clemă de o planşetă prinsă cu un 
lănţişor de cadrul patului. El îşi întinse braţele, apoi şi-l aduse 
repede pe cel stâng înapoi, surprins de o durere ascuţită în 
antebraţ. 

— E normal să simţiţi aşa ceva a doua zi de dimineaţă, 
domnule Matlock, rosti infirmiera pe un ton monoton, fără să-şi 
ridice privirea de pe hârtii. Vă spun eu, dozele puternice de 
calmant administrate intravenos sunt o adevărată crimă. Nu că 
aş fi simţit-o pe pielea mea, dar numai Dumnezeu ştie câte de- 
astea am văzut. 

— Pat... domnişoara Ballantyne e aici? 

— Ei bine, nu în aceeaşi cameră! Doamne, tipii ăştia din 
campus! 

—Eaici? 

— Fireşte. In camera alăturată. Pe care intenţionez s-o ţin 
încuiată! Doamne, oamenii ăştia de pe colină!... Aşaa! Acum 
sunteţi cu toate în regulă. (infirmiera dădu drumul planşetei care 
se izbi cu zgomot de pal şi începu să oscileze înainte şi înapoi). 
Acum. Dumneavoastră aveţi anumite privilegii. Aveţi dreptul la 
micul dejun chiar dacă a trecut - cu mult - de ora micului dejun. 
Asta, probabil, pentru că vă veţi plăti spitalizarea... Puteţi părăsi 
spitalul oricând după ora douăsprezece. 

— Cât e ora? Cineva mi-a luat ceasul. 

— E nouă fără opt minute, spuse infirmiera, aruncând o privire 
la ceasul de la mână. Şi nimeni nu v-a luat ceasul. E împreună cu 
celelalte obiecte de valoare pe care le-aţi avut când v-aţi 
internat. 

— Cum se simte domnişoara Ballantyne? 

— Nu discutăm despre ceilalţi pacienţi, domnule Matlock. 

— Unde e doctorul ei? 

— După câte am înţeles, e acelaşi care vă tratează pe 
dumneavoastră. Nu e dintr-ai noştri. (infirmiera avu grijă ca 
remarca să sune cât mai puţin favorabil). Conform graficului 

dumneavoastră, va fi aici la nouă treizeci, în afară de cazul în 
care i-am telefona pentru o situaţie urgentă. 

— Sunaţi-l. Vreau sa vină aici cât mai repede... 

— Ei, zău aşa! Nu cred că e cazul... 

— Fir-ar să fie, chemaţi-l când vă spun! 

In timp ce Matlock ridica tonul vocii, uşa camerei se deschise. 
Jason Greenberg intră grăbit. 

— Te-am auzit de pe coridor. E semn bun. 

— Cum se simte Pat?! 

— O clipă, domnule. Avem şi noi nişte regulamente... 

Greenberg îşi scoase legitimaţia şi i-o arătă infirmierei. 

— Omul acesta se află în custodia mea, domnişoară. Mergi şi 
verifică registrul de internări, dacă preferi, dar lasă-ne în pace. 

infirmiera, profesionistă până la capăt, cercetă cu atenţie 
legitimaţia şi părăsi repede încăperea. 

— Cum se simte Pat? 

— Mizerabil, dar trăieşte. A avut o noapte proastă. Va avea o 
dimineaţă şi mai proastă când va cere o oglindă. 

— Las-o dracului de oglindă! E în regulă? 

— Douăzeci şi şapte de cusături: corp, cap, gură şi, pentru 
variaţie, una pe piciorul stâng. Dar o să fie bine. Radiografiile au 
arătat numai contuzii. Nu sunt fracturi, rupturi sau hemoragii 
interne. Ca de obicei, ticăloşii au făcut treabă de profesionişti. 

— A fost în stare să vorbească? 

— Nu prea. lar doctorul a recomandat contrariul. Mai mult 
decât orice, are nevoie de somn... Şi tu ar trebui să te odihneşti 
puţin. Tocmai de-aia te-am şi adus aici azi-noapte. 

— A fost vreun rănit aseară? 

— Nţ! A fost o explozie cam aiurea. Nu credem că a fost 
destinată să omoare pe cineva. Prima a fost un batonaş de 
dinamită de cinci centimetri, lipit sub pervazul ferestrei; a doua, 
activată de prima, n-a fost mai mare ca o rachetă de 
semnalizare. Te aşteptai la a doua explozie, nu? 

— Da. Cred că da... Cu alte cuvinte, tactici de intimidare, nu? 

— La asta ne-am gândit şi noi. 

— Pot s-o văd pe Pat? 

— Mai bine-ai aştepta. Doctorul e de părere c-are să doarmă 
până după-amiază. E o infirmieră acolo, cu pungi de gheaţă şi 
chestii de-astea, pentru eventualitatea în care durerile locale o 
mai deranjează. Las-o să se odihnească. N 

Cu grijă, Matlock se ridică la marginea patului. Incepu să-şi 

flexeze picioarele, braţele, gâtul şi mâinile şi constată că nu se 
alia prea departe de „valoarea nominală”. 

— Simt un soi de mahmureală, dar fără durerea de cap. 

— Doctorul ţi-a administrat o doză puternică. Erai... 

Explicabil... într-o stare psihică deplorabilă. 

— Imi amintesc totul. Acum sunt mai calm, dar nu retrag nici 
un cuvinţel... Astăzi am două cursuri... Unul la * ora zece, celălalt 
la două. Vreau să le ţin. 

— Nu e nevoie. Sealfont doreşte să te vadă. 

— Am să mă duc la el după al doilea curs... Pe urmă, vin s-o 
văd pe Pat. 

Matlock se ridică în picioare şi se apropie cu paşi înceţi de 
fereastra mare a încăperii. Era o dimineaţă senină, însorită; 
statul Connecticut avea parte de un şir de zile frumoase. In timp 
ce privea afară, Matlock îşi aminti că în urmă cu cinci zile se uita 
pe o altă fereastră, când l-a întâlnit pentru prima dată pe Jason 
Greenberg. Atunci, luase o decizie, iar acum era pe cale să ia 
alta. 

— Aseară ai spus că n-ai să-i laşi să mă treacă pe tuşă. Sper 
că nu te-ai răzgândii, pentru că eu nu mă voi afla mâine în cursa 
aceea Pan Am. 

— N-ai să fii arestat. Ţi-am promis-o. 

— Poţi să previi asta? Ai mai spus că vei fi înlocuit. 

— Pot s-o previn... Pot să protestez din raţiuni morale, o frază 
enigmatică ce se poate traduce prin faptul că pot să pun anumiţi 
oameni în poziţii jenante. Cu toate acestea, nu vreau să-ţi faci 
iluzii. Dacă vei crea probleme, vei putea fi luat în custodie 
proiectivă. 

— Vor putea, dacă mă vor găsi. 

— Asta-i o condiţie care nu-mi place. 

— Uită c-ai auzit-o. Unde-mi sunt hainele? 

Matlock se duse la dulapul cu o singură uşă şi-l deschise. 
Pantalonii, haina şi cămaşa erau agăţate pe umeraşe; pantofii 
erau jos, cu ciorapii vârâţi înăuntru cu grijă. Pe un raft se mai 
găseau chiloţii săi şi o periuţă de dinţi, din dotarea spitalului. 

— Vrei să te duci până jos şi să vorbeşti cu cine trebuie să 
vorbeşti ca să mă scoţi de-aici? Totodată, mai am nevoie şi de 
portmoneu, de bani şi de ceas. Vrei să faci asta, te rog! 

— Cum adică, dacă te vor găsi? Ce-ai de gând să faci? 

Greenberg nu schiţă nici un gest de părăsire a încăperii. 

— Nimic care să cutremure pământul. N-am să fac decât să 

continui acele cercetări... de natură minoră. Parc-aşa se spunea 
în hârtia aceea de la şefii tăi, nu? Loring a spus-o. Undeva, acolo, 
se află cealaltă jumătate a hârtiei acelea. Am de gând s-o 
găsesc. 

— Mai întâi, ascultă ce-ţi spun eu! Nu neg că ai dreptul... 

— Nu negii (Matlock se întoarse către agentul federal. Vorbea 
pe un ton controlat, dar plin de ranchiună). Asia nu-i suficient! E 
o aprobare prin negatie! Să ştii că am mai multe drepturi mari; 
Printre ele, se numără un frate mai mic mort într-o barcă, un 
negrotei ticălos pe numele lui Dunois, sau cum i-oţi fi zicând, un 
bătrân pe care-l chema Lucas Herron şi fata de dincolo! Bănuiesc 
că tu şi doctorul ştiţi ce altceva i s-a mai întâmplat azi-noapte, iar 
eu pot să-mi închipui! Aşa că, să nu-mi vorbeşti de un drept! 

— În principiu, suntem de acord. Atât că n-aş vrea ca 
„drepturile” tale să te facă să ajungi lângă fratele tău. Asta e o 
treabă pentru profesionişti, nu pentru un diletant! Dacă vei lucra 
totuşi, vreau să lucrezi împreună cu indiferent cine mi-o lua locul. 
E un lucru important. Vreau să-mi dai cuvântul că aşa vei face. 

Matlock îşi dezbrăcă bluza de pijama şi-i adresă lui Greenberg 
un zâmbet scurt, stânjenit. 

— Bine, ţi-l dau. La drept vorbind, nici nu mă prea văd în 
postura de justiţiar singuratic. Ştii cine te va înlocui? 

— Încă nu. Probabil, cineva de la Washington. Nu vor risca să 
se încurce cu vreunul din Hartford sau New Haven... Adevărul e 
că... nu se ştie cine a fost mituit. O să ţină legătura cu mine. Va 
trebui să-l instruiesc eu însumi. N-are cine s-o facă. Am să-i spun 
să se identifice cu... Ce ai prefera? 

— Spune-i să folosească proverbul tău. „Când bătrânii îşi iau 
zilele, oraşele sunt pe moarte.” 

— Îți place, nu? 

— Nu e vorba că-mi place sau nu. Pur şi simplu, e adevărat. 
Nu aşa ar trebui să fie? 

— Şi e foarte potrivit. Inţeleg ce vrei să spui. 

— Da, e foarte potrivit. 

— Jim, în după-amiaza asta am să plec, dar înainte de asta am 
să-ţi scriu un număr de telefon. E un număr din Bronx, la părinţii 
mei. N-or să ştie unde sunt, dar am să-i sun eu zilnic. Să-l 
foloseşti dacă ai nevoie. 

— Mulţumesc, am să-l folosesc. 

— Vreau cuvântul tău pe chestia asta. 

— Bine, îl ai. Matlock râse scurt, în semn de recunoştinţă. 

— Desigur, în condiţiile date, nu-i exclus să fiu chiar eu la 
capătul liniei, dacă suni într-adevăr. 

— Te întorci la „munca la domiciliu”? 

— Probabilitatea e mai puţin îndepărtată decât crezi. 

În răgazul dintre cele două cursuri, Matlock se duse la micul 
birou de bursă din Carlyle şi ieşi de acolo cu un cec în valoare de 
7.312 dolari. Suma reprezenta valoarea totală a investiţiilor sale 
la bursă, cea mai mare parte provenind din drepturile de autor. 
Agentul încercase să-l facă să se răzgândească; nu era 
momentul să vândă, mai ales la preţurile curente. Dar Matlock se 
hotărâse deja. Fără tragere de inimă, casierul i-a eliberat cecul.. 

De acolo, Matlock s-a dus la bancă, unde şi-a transferat toate 
economiile în contul curent. Adăugă cei 7.312 dolari şi se uită la 
suma ce reprezenta totalul disponibilului său în numerar. 

Rezultaseră 11.501,72 de dolari. 

Preţ de câteva minute, Matlock nu-şi dezlipi privirea de la 
acest număr, în legătură cu care avea sentimente contradictorii. 
Pe de o parte, dovedea solvabilitate; pe de alta, gândul că, după 
treizeci şi trei de ani de viaţă, era în stare să-şi delimiteze atât 
de exact valoarea financiară avea ceva înfricoşător. In afară de 
asta, nu avea nici casă, nici pământ, nici alte investiţii secrete. 
Numai un automobil, câteva obiecte de valoare minoră plus 
câteva cuvinte publicate, de o factură atât de specializată încât 
n-aveau cum să-i aducă vreo recompensă materială 
semnificativă. 

Totuşi, nu puţine ar fi fost criteriile conform cărora aceasta 
însemna o groază de bănet. 

Din păcate, nici pe departe suficienţi. Ştia asta. Era şi motivul 
pentru care Scarsdale, New York fusese inclus în orarul zilei. 

întrevederea cu Sealfont îl făcuse să-şi piardă cumpătul, iar 
Matlock se întreba cât aveau să mai suporte nervii săi 
zdruncinaţi. Furia rece a rectorului universităţii nu putea fi 
egalată decât de profunzimile suferinţei sale. 

Tulburătoarea lume fantomatică a violenţei şi corupţiei era o 
lume cu care niciodată n-avea să se poată lupta, deoarece nu se 
afla în limitele înţelegerii sale. Matlock fusese surprins să-l audă 
pe Sealfont spunând, în timp ce şedea în fotoliul său pivotant, 
privind în gol pe fereastra boltită cu vedere la gazonul cel mai 
frumos din campusul Carlyle, că nu era exclus să-şi dea demisia. 

— Dacă toată această afacere sordidă şi incredibilă este 
adevărată - şi cine se mai poate îndoi de asta - nu am nici un 

drept să mai ocup acest scaun. 

— Ba nu-i deloc aşa, răspunsese Matlock. Dacă e adevărată, 
acest campus va avea nevoie de dumneata mai mult ca oricând. 

— Un orb? Nimeni nu are nevoie de un orb. Nu în acest birou. 

— Nu orb. In necunoştinţă de cauză. 

Şi deodată, Sealfont se întorsese în scaun şi izbise cu pumnul 
în masă, într-o impresionantă demonstraţie de forţă. 

— De ce aici? De ce aici! 

Cum stătea în faţa biroului, Matlock s-a uitat la faţa îndurerată 
a rectorului. Şi, pentru o clipă, a crezut că Sealfont va plânge. 

Drumul până la Merritt Parkway l-a parcurs în mare viteză. 
Trebuia să gonească; era necesar pentru el. Il ajuta să-şi 
îndepărteze gândul de la imaginea Patriciei Ballantyne, aşa cum 
o văzuse cu câteva minute înainte să plece. De la Sealfont, se 
dusese direct la spital; şi totuşi, nu reuşise să vorbească cu ea. 
Nimeni nu reuşise, încă. 

Se trezise la amiază, i s-a spus. Avusese o criză puternică de 
isterie. Doctorul de la Litchfield îi administrase în continuare 
calmante. Medicul era îngrijorat, iar Matlock a priceput că mintea 
Patriciei era motivul îngrijorării sale. Coşmarul şocului de groază 
suferit de corpul ei îi atinsese creierul. 

Primele minute petrecute împreună cu părinţii săi în uriaşa 
casă din Scarsdale au fost penibile. Tatăl lui, Jonathan Munro 
Matlock, trăise zeci de ani în sferele cele mai înalte ale lumii 
finanţelor şi ştia, din instinct, când cineva venea la el lipsit de 
putere. 

Lipsit de putere şi cu nevoi. 

Matlock i-a spus tatălui său, în modul cel mai simplu şi rece cu 
putinţă, că dorea să împrumute o sumă mare de bani; nu putea 
să garanteze achitarea datoriei. Banii aveau să fie folosiţi - în 
ultimă instanţă - pentru a ajuta tineri asemenea fratelui său 
mort. 

Asemenea fiului său mort. 

— Cum? întrebă cu voce scăzută Jonathan Matlock. 

— Nu pot să-ţi spun. 

S-a uitat în ochii tatălui său şi adevărul irevocabil al afirmației 
fiului a fost acceptai de tată. 

— Prea bine. Eşti pregătit pentru această întreprindere? 

— Da, sunt. 

— Mai sunt şi alţii implicaţi? 

— Din necesitate, da. 

— Ai încredere în ei? 

— Am. 

— Ei ţi-au cerut banii ăştia? 

— Nu. Ei nu ştiu nimic despre ei. 

— Vor fi puşi la dispoziţia lor? 

— Nu. Cel puţin, după previziunile mele... Aş merge chiar mai 
departe şi-aş spune că ar fi chiar contraindicat ca ei să afle 
despre existenţa banilor. 

— Nu-ţi impun nişte restricţii, întrebam doar. 

— Asta e răspunsul meu. 

— Şi eşti încredinţat că ceea ce faci va fi de ajutor, într-un fel 
oarecare, unor băieţi ca David? Ajutor practic, nu teoretic, nu 
vise, nu opere de caritate. 

— Da. Trebuie să fie. 

— De câţi ai nevoie? 

Matlock trase adânc aer în piept. 

— Cincisprezece mii de dolari. 

— Aşteaptă aici. 

Câteva minute mai târziu, tatăl a ieşit din biroul personal şi i-a 
dat fiului un plic. 

Fiul a înţeles că nu era nevoie să-l deschidă. 

La zece minute după schimb - şi Matlock pricepuse că, într- 
adevăr, era vorba de un schimb - el a plecat, simțind în spate 
cum părinţii săi, rămaşi pe veranda imensă, îl petrec cu privirea. 


Matlock parcă pe aleea din preajma locuinţei, stinse luminile, 
opri motorul şi, obosit, cobori din maşină. Apropiindu-se de 
vechea clădire în stil Tudor, observă că toate luminile din 
apartamentul lui fuseseră aprinse. Jason Greenberg nu lăsa nimic 
la voia întâmplării, iar Matlock presupuse că o anumită parte a 
armatei nevăzute şi tăcute a lui Greenberg veghea asupra 
locuinţei sale de la diferite distanţe - nici una din ele prea mare. 

Descuie uşa şi o deschise. Nu era nimeni acolo. Cel puţin, nu 
la vedere. Nici măcar pisica. 

— Alo? Jason?... E cineva aici? Sunt eu, Matlock. 

Nu-i răspunse nimeni şi se simţi uşurat. Nu voia decât să se 
trântească în pat şi să doarmă. Se oprise la spital ca s-o vadă pe 
Pat, iar cererea îi fusese respinsă. Cel puţin, aflase că „... se 
odihneşte şi starea ei este considerată satisfăcătoare.” Era un 
pas înainte. După-amiază, Pat se mai afla încă pe lista cazurilor 
critice. Avea s-o vadă mâine dimineaţă, la ora nouă. 

Acum, îi venise şi lui rândul să doarmă în linişte, dacă era cu 
putinţă. Să doarmă cu orice preţ. Erau o mulţime de lucruri de 
tăcut a doua zi dimineaţă. 

Se duse în dormitor, trecând pe lângă porţiunea încă 
nereparată a zidului şi ferestrei. Sculele tâmplarului şi ale 
zidarului erau aranjate ordonat în colţurile încăperii. Se dezbrăcă 
de haină şi de cămaşă şi deodată se gândi, cu o nuanţă de 
autopersiflare, că devenea mult prea încrezător. leşi repede din 
dormitor şi intră în baie. Imediat ce închise uşa, se aplecă lângă 
cutia de gunoi şi ridică ziarul până la stratul de cânepă. 
Strălucirea mată a peliculei de argint îl încredinţă că hârtia 
corsicană se afla acolo. 

Revenind în dormitor, Matlock îşi scoase portmoneul, banii, 
cheile de la maşină şi, în timp ce le aşeza pe birou, îşi aminti de 
plic. 

Nu se lăsase păcălit. Îl cunoştea pe tatăl său, probabil mai 
bine decât îşi dădea seama acesta. Presupuse că, alături de cec, 
se afla un bilet prin care se stabilea limpede că banii erau un dar, 
nu un împrumut şi că nu era nevoie de vreo returnare a sumei. 

Într-adevăr, în plic se găsea un bilet, dar conţinutul lui era 
altul decât cel anticipat de Matlock: 


Am încredere în tine. Voi avea întotdeauna. 
Cu drag, 
Tata. 


Prins cu o agrafă de bilet, se afla cecul. Matlock îl desprinse şi 


citi suma. 
Cecul fusese completat pentru cincizeci de mii de dolari. 

Mare parte din umflăturile de pe faţă şi din jurul ochilor ei se 
retrăseseră. Matlock îi luă mâna şi i-o ţinu strâns, apropiindu-şi 
încă o dată faţa de a ei. 

— Ai să te faci bine, fură cuvintele cele mai puţin vătămătoare 
pe care reuşi să le rostească. Trebuia să-şi păstreze cumpătul ca 
să nu ajungă să-şi urle în gura mare durerea şi vinovăția. Faptul 
că nişte fiinţe umane, fuseseră în stare să facă aşa ceva unei alte 
fiinţe umane, depăşea capacitatea lui de a îndura. lar el era 
răspunzător pentru cele întâmplate. 

Când vorbi, vocea abia dacă i se auzea, precum cea a unui 
copilaş, cuvintele ieşind doar parţial conturate printre buzele 
imobile. 

— Jamie... Jamie? 

— Sst... Nu vorbi dacă te doare. 

— De ce? 

— Nu ştiu. Dar vom afla. 

— Nu!... Nu, nu trebuie! Ei sunt... ei sunt... 

Fata se opri ca să înghită - îi era aproape imposibil s-o facă. 
Arătă spre un pahar cu apă de pe măsuţa de lângă pat. Imediat, 
Matlock luă paharul şi i-l ţinu la gură, sprijinind-o de umeri. 

— Cum s-a întâmplat? Poţi să-mi spui? 

— Spus... Greenberg. Bărbat şi femeie... venit la masă. Spus 
că tu... aşteptai... afară. 

— Nu-i nimic, las’ c-o să vorbesc cu Jason. 

— Mă... simt mai bine. Mă doare... dar e mai bine, serios... O 
să mă fac bine? 

— Bineînţeles c-o să te faci bine. Am stat de vorbă cu doctorul. 
Ai suferit nişte contuzii, dar nu e nimic fracturat, nimic serios. Mi- 
a spus că în câteva zile ai să te dai jos din pat, asta-i tot. 

Ochii Patriciei Ballantyne se luminară şi Matlock observă 
înfiorătoarea tentativă de zâmbet a buzelor ei suturate. 

— M-am luptat... m-am luptat cât am putut... până când... nu- 
mi mai amintesc ce-a fost. 

Matlock avu nevoie de toată tăria ca să nu izbucnească în 
lacrimi. 

— Ştiu că ai luptat. Dar acum nu trebuie să mai vorbeşti. 
Odihneşte-te, linişteşte-te. Am să stau lângă tine şi o să discutăm 

cu ajutorul ochilor. Mai ţii minte? Tu ziceai că putem comunica cu 
cei din jurul nostru prin intermediul ochilor... Am să-ţi spun un 
banc porcos. 

Când ea zâmbi, zâmbetul îi izvori din ochi. 

Rămase acolo până când o infirmieră îi interzise să mai 
zăbovească. O sărută cu tandreţe pe buze şi părăsi încăperea. 
Era un om cu sufletul împăcat; era un om mânios. 

— Domnul Matlock? 

Tânărul cu faţa de medic intern, proaspăt bărbierită, îl abordă 
în apropierea liftului. 

— Da. 

— Sunteţi chemat la telefon. Puteţi vorbi la biroul de internări, 
la etajul al doilea. Vă conduc eu. 

Vocea de la capătul celălalt al firului era necunoscută. 

— Domnule Matlock, mă numesc Houston. Sunt un prieten de- 
al lui Jason Greenberg. Trebuie să iau legătura cu 
dumneavoastră. 

— Da? Ce face Jason? 

— Bine. Aş vrea să ne întâlnim cât de curând posibil. Matlock 
era gata să-i indice un loc, oricare, după primul său curs din ziua 
aceea. Şi, brusc, se opri. 

— Mi-a lăsat Jason vreun mesaj... unde se află acum, sau ceva 
de genul ăsta? 

— Nu, domnule. Numai faptul că trebuie să ne întâlnim pronto. 

— Inţeleg. (De ce nu spunea nimic individul? De ce Houston nu 
spunea parola?) Greenberg mi-a spus că în mod sigur o să-mi 
lase o vorbă... un mesaj... despre unde-o să se afle. Sunt sigur că 
aşa mi-a spus. 

— E împotriva regulamentului, domnule Matlock. Nu ar avea 
voie s-o facă. 

— Zău?... Va să zică, n-a lăsat nici un fel de mesaj? Vocea 
necunoscutului şovăi uşor, dar sesizabil. 

— Poate c-a uitat... La drept vorbind, n-am discutat direct cu 
el. Am primit dispoziţii direct de la Washington. Unde ziceţi să ne 
întâlnim? 

Matlock nu lăsă să-i scape nerăbdarea din glasul 
necunoscutului. Când făcuse referire la Washington, ridicase 
tonul într-un mic acces de energie nervoasă. 

— Haideţi că vă sun eu mai târziu. Ce număr aveţi? 

— Uite ce e, Matlock. Vorbesc de la un telefon public şi trebuie 
să ne întâlnim. Am primit nişte ordine în acest sens! 

— Da, sunt convins de asta... 

— Poftim? N 

— N-are a face. Eşti în oraş? In Carlyle? 

Individul şovăi din nou. 

— Sunt în zonă. 

— Spune-mi, te rog, domnule Houston... Oraşul e pe moarte? 

— Ce? Ce tot vorbeşti acolo? 

— Am să-ntârzii la curs. Mai caută-mă. Sunt sigur c-ai să fii în 
stare să mă găseşti. 

Matlock aşeză receptorul în furcă. Mâna stângă îi tremura şi 
picături de sudoare i se prelingeau pe tâmple. Domnul Houston 
era inamicul. 

Inamicul se apropia. 


Primul lui curs de sâmbătă era la ora unsprezece, rămânându-i 
astfel un răgaz de circa o oră pentru a face ceea ce i se păru a fi 
aranjamentul cel mai logic în privinţa banilor. Nu voia să se 
gândească la faptul că era nevoie de prezenţa lui fizică în oraş - 
mai exact, la banca din Carlyle - luni dimineaţă. Nu era sigur că 
ar fi fost posibil. Căci nu ştia sigur unde se va afla luni. 

Dat fiind că, cel puţin la suprafaţă, Carlyle era un oraş 
universitar tipic pentru Noua Anglie, viaţa se desfăşura aici după 
anumite şabloane, tipice pentru astfel de aşezări. Oricine 
cunoştea, de regulă pe numele mic, pe toţi aceia ale căror 
ocupaţii făceau ca traiul de zi cu zi să însemne o existenţă 
tihnită, lipsită de eforturi inutile. Mecanicul de la garaj era „Joe” 
sau „Mac”, directorul ziarului local se numea „Al”, dentistul 
„John” sau „Warren”, iar fata de la curăţătorie, „Edith”. In cazul 
lui Matlock, bancherul se numea „Alex”. Alex Anderson, un 
absolvent al Universităţii Carlyle, în vârstă de patruzeci de ani, 
un băiat de prin părţile locului care trecuse atât prin faza de 
locuitor al oraşului, cât şi prin cea de student al universităţii, 
reuşind să le îmbine armonios pe amândouă. Matlock îl sună 
acasă şi-i explică ce problemă avea de rezolvat. Avea asupra sa 
un cec de valoare mare, primit de la tatăl său. Urma să facă nişte 
investiţii de familie, în numele său propriu, o afacere cu caracter 
confidenţial. De când cu jefuirea apartamentului, era nerăbdător 
să se debaraseze de cec imediat. li putea sugera Alex vreo 
soluţie? Să-l trimită prin poştă? Cum să procedeze ca banii să-i 
intre în cont, dat fiind că nu ştia sigur dacă luni se va afla în 
Carlyle, iar cecul trebuia operat, pentru că avea nevoie de bani. 

Alex îi sugeră o rezolvare evidentă. Matlock trebuia să confirme 
cecul, să-l pună într-un plic adresat personal lui Anderson, pe 
care să-l lase în păstrare la oficiul de depuneri pe timp de noapte 
al băncii. Luni dimineaţă, la prima oră, Alex se va îngriji de rest. 

În final, la întrebarea lui Alex Anderson, Matlock i-a spus care 
era valoarea cecului. 

Odată rezolvată problema financiară, Matlock se concentră 
asupra a ceea ce începuse să considere a fi punctul său de 
plecare. Nu reuşise să găsească nici o altă denumire, iar el avea 
nevoie de o denumire, avea nevoie de disciplina unei definiţii. 
Trebuia ca începutul să nu fie marcat de absolut nici o eroare, 
ştiind că ceea ce avea să urmeze putea fi total nedisciplinat - 
ceva complet neplanificat sau neortodox. Hotărârea fusese luată. 

Urma să intre în lumea lui Nimrod. Ctitorul cetăților Babilon şi 
Ninive, vânătorul de animale sălbatice, ucigaşul de copii şi 
bătrâni, schingiuitorul de femei. 

Avea să-l găsească pe Nimrod. 


Asemenea majorităţii adulţilor, care nu erau neapărat fideli 
preceptului conform căruia toate lucrurile plăcute sunt imorale, 
Matlock era conştient că statul Connecticut, la fel cu semenele 
sale de la nord, sud şi vest, era locuit de o reţea de oameni 
extrem de nerăbdători să furnizeze tocmai acele distracţii 
dezaprobate de la înălţimea amvoanelor sau în incinta 
tribunalelor. Nu exista directoraş mai răsărit din Hartford care sa 
nu fi auzit de şirul de „magazine de antichităţi” de pe New Britain 
Avenue unde te puteai bucura de trupul tânăr şi mlădios al unei 
fete contra unei sume absolut rezonabile de bani. Sau care dintre 
navetiştii din Old Greenwich nu ştia despre vilele somptuoase de 
la nord de Green Farms unde jocurile de noroc rivalizau, 
adeseori, cu cele din Las Vegas? Câte soţii de oameni de afaceri 
plictisite din New Haven sau Westport erau într-adevăr ignorante 
în privinţa feluritelor servicii de  „însoţire” ce operau în 
împrejurimile aşezărilor Hamden şi Fairfield? Ce să mai. Spunem 
de  Norfolks, „vechiul ţinut”? Unde vilele cu nenumărate 
ascunzişuri deveneau palide apoteoze ale banilor „adevăraţi”, 
obligând familiile de viţă să migreze ceva mai spre vest, ca să 
evite valul noilor îmbogăţiţi? Se zvonea că „vechiul ţinut” 
dispunea de cele mai stranii distracţii. Case la adăpostul 
întunericului, luminate de lumânări, în care cei blazaţi puteau fi 
stârniţi de ceea ce li se înfăţişa ochilor. Voyeuri delectându-se cu 

cele mai îngreţoşătoare scene. Femele, masculi, animale, de 
toate soiurile, în toate combinaţiile. 

Matlock ştia că Nimrod putea fi găsit într-o astfel de lume. Aşa 
trebuia să fie. Căci, deşi narcoticele nu reprezentau decât o parte 
a serviciilor asigurate în interiorul acestei reţele, ele erau 
disponibile - aşa cum erau toate celelalte. 

lar dintre toate aceste distracţii ale răsfăţaţilor sorții, nici una 
nu avea sarea şi piperul, magnetismul caselor de jocuri de noroc. 
Pentru miile de indivizi care nu găseau timp pentru călătoriile de 
plăcere în San Juan, London sau Insulele Paradisului exista 
varianta excursiilor temporare în sfera senzaţiilor tari, când 
plictiseala zilnică putea fi dată uitării, la o azvârlitură de băț de 
casă. La mesele acoperite cu pâslă verde reputaţiile se făureau 
rapid, prin simpla rostogolire a unui zar ori prin întoarcerea unei 
cărţi norocoase. Aici avea să-şi găsească Matlock punctul de 
plecare. Acestea erau locurile în care un tânăr de treizeci şi trei 
de ani era dispus să piardă mii de dolari, până când cineva avea 
să-l întrebe cine era. 

La douăsprezece şi jumătate, Matlock traversa curtea pătrată 
către apartamentul său. Sosise momentul să iniţieze prima sa 
mutare. Conturul vag al unui plan începea să se distingă. 

Ar fi trebuit să audă paşii, dar n-a făcut-o. Nu a auzit decât 
tuşea, o tuse tabagică, tuşea unui bărbat care până atunci 
alergase. 

— Domnul Matlock? 

Matlock se întoarse şi văzu un bărbat la treizeci şi ceva de ani, 
ca şi ei, poate ceva mai bătrân şi care, într-adevăr, abia mai 
respira. 

— Da. 

— Scuzaţi, de când mă chinui să dau de dumneavoastră! Am 
ajuns la spital imediat după ce aţi plecat, pe urmă v-am aşteptat 
să ieşiţi de la curs într-o altă nenorocită de clădire. Am dat de un 
profesor de biologie tare ameţit, cu un nume asemănător cu al 
dumneavoastră. Chiar semăna un pic cu dumneavoastră. Aceeaşi 
înălţime, constituţia, părul... 

— A, păi ăsta trebuie să fie Murdock. Elliot Murdock. Care-i 
problema? 

— Nu putea pricepe în ruptul capului de ce încercam să-l 
conving că atunci „când bătrânii îşi iau zilele, oraşele sunt pe 
moarte”! 

— Vii din partea lui Greenberg! 

— Exact. Morbidă parolă, dacă-mi permiteţi o opinie. Nu vă 
opriţi din mers. La capătul aleii ne despărţim. Ne întâlnim peste 
douăzeci de minute la Bill's Bar & Grill, lângă gara de mărfuri. E 
la şase-cvartale mai la sud de gara de călători. O.K.? 

— Nici n-am auzit de chestia asta. 

— Eram pe punctul de a vă sugera să vă scoateţi cravata. Eu o 
să-mi pun o geacă de piele. 

— Văd că ai preferinţe pentru localurile selecte. 

— E un obicei mai vechi. Fac economii la cheltuielile de 
deplasare. 

— Greenberg a zis c-o să lucrez cu dumneata. 

— Păi, asta cam aşa e! Şi-a cam pus la bătaie curul lui de jidan 
pentru dumneata. Am impresia că vor să-l expedieze în misiune 
tocmai la Cairo... E un tip de toată isprava. Noi, agenţii operativi, 
îl iubim. Să nu-l dezamăgeşti. 

— Nu voiam decât să te întreb cum te cheamă. Nu m- 
aşteptam la un discurs moralizator. 

— Houston. Fred Houston. Ne vedem peste douăzeci de 
minute. Şi nu uita să-ţi scoţi cravata de la gât. 


140 


17 


Localul Bill's Bar & Grill făcea parte din locurile pe care 
Matlock nu le văzuse niciodată până atunci. Clientela era formată 
cu precădere din muncitorii de la calea ferată şi haimanalele din 
preajma gării. Cercetă cu privirea încăperea slinoasă; Houston îl 
aştepta într-un separeu aliat mai în spate. 

— E ora unui cocteil, Matlock. Puțin cam devreme, după 
standardele campusului, dar efectele nu diferă prea mult. lar în 
zilele acestea, nici măcar hainele nu diferă. 

— Aşa un local, mai rar. 

— Serveşte scopului propus. Du-te la bar şi ia-ţi ceva de băut. 
Pipiţele nu apar până la apusul soarelui. 

Matlock făcu cum îi spusese Houston şi se întoarse cu cel mai 
bun bourbon pe care-l putuse găsi. Era o marcă la care 
renunţase încă de când îşi încasase primul salariu. 

— Cred c-ar trebui să-ţi spun cât mai repede. Mi-a telefonat la 
spital cineva care s-a folosit de numele tău. 

Era ca şi cum i-ar fi tras lui Houston un pumn în stomac. 

— Fir-aş al naibii, spuse el fără să ridice tonul. Şi ce-a spus? 
Cum te-ai descurcat? 

— L-am aşteptat să se identifice... cu proverbul lui Greenberg. 
l-am oferit chiar două posibilităţi, dar n-a făcut-o... Aşa încât i-am 
spus să mă sune mai târziu şi am întrerupt convorbirea. 

— A folosit numele meu Houston! Eşti sigur? 

— Fără doar şi poate. 

— E lipsit de sens. N-avea cum! 

— Crede-mă, aşa a spus. 

— Nimeni nu ştia că eu voi fi înlocuitorul... Nici eu n-am ştiut 
până azi dimineaţă la ora trei. 

— Cineva a aflat. 

Houston sorbi de mai multe ori din paharul cu bere. 

— Dacă ceea ce spui e adevărat, va trebui s-o şterg de-aici în 
maximum două ore. Apropo, ai raţionat corect... Totuşi, am să-ţi 
vând un pont suplimentar. Niciodată să-nu accepţi un contact 
stabilit prin telefon. 

— De ce? 

— Dacă eu eram cel care te-a sunat - de unde puteam să ştiu 
că discutam cu tine! 

— Inţeleg... 

— O chestie de bun simţ. Mai tot ce facem e ghidat de bunul 
simt... Vom păstra aceeaşi parolă. Cu „bătrânii” şi „oraşele”. 
inlocuitorul meu te va contacta în seara asta. 

— Eşti sigur c-ai să pleci? 

— Am fost reperat. Nu mai pot să zăbovesc pe-aici. Poate-ai 
uitat ce-a păţit Ralph Loring... Pe toţi ne-a lovit moartea lui. 

— Bun. Ai vorbit cu Jason? Te-a instruit? 

— Timp de două ore. De la patru până la şase, azi dimineaţă. 
Nevastă-mea zicea c-a băut treişpe cafele. 

— Ce poţi să-mi spui despre Pat? Patricia Ballantyne. Ce s-a 
întâmplat cu ea? 

— Păi, cunoşti amănuntele medicale... 

— Nu pe toate. 

— Nici eu nu le ştiu pe toate. 

— Minţi. 

Houston se uită ta Matlock fără supărare şi-i răspunse cu 
compasiune: 

— In regulă. S-a dovedit c-a fost violată. Asta voiai să ştii? 

Degetele lui Matlock se încleştară pe pahar. 

— Da; rosti el încet. 

— In orice caz, ar trebui să-ţi spun şi faptul că fata nu ştie. Cel 
puţin în faza asta. Am înţeles că mintea poate juca feste. 
Respinge anumite lucruri până când consideră - sau ceva îi 
sugerează - că se poate descurca cu amintirile. 

— Mulţumesc pentru lecţia de psihologie... Bestii. Bestii 
nemernice... 

Matlock dădu la o parte paharul. Nu mai putea suporta 
băutura. Gândul de a-şi amorţi câtuşi de puţin simţurile i se 
părea dezgustător. 

— In chestia asta, sunt nevoit să cânt după ureche şi, dacă te- 
am „citit” greşit, nu pot decât să-mi cer scuze... Să fii alături 
când în mintea ei se va reconstitui jocul de puzzle. Va avea 
nevoie de tine. 

Matlock îşi ridică privirea de pe masă, de la imaginea mâinilor 
sale încordate. 

— Chiar aşa de rău a fost? rosti el aproape neauzit. 

— Analizele preliminare de laborator - unghii, fire de păr, 
chestiile obişnuite - au indicat că la viol au participat mai multe 
persoane. 

Ura lui Matlock nu-şi găsi decât o singură formă de exprimare. 

Închise ochii şi aruncă paharul cât colo, spărgându-l de partea 
din faţă a barului. Barmanul lăsă din mână cârpa soioasă şi pomi 
în direcţia mesei, cu ochii la individul care azvârlise paharul. Pe 
urmă, se opri. Houston flutura spre el o bancnotă, făcându-i 
semn să stea liniştit. A 

— Ţine-ţi firea! zise Houston. In felul ăsta nu faci bine nimănui. 

Nu faci decât să atragi atenţia asupra noastră... Acum, ascultă 
ce-ţi spun. Ţi se permite să-ţi continui cercetările, dar cu două 
condiţii. Prima, să te consulţi cu omul nostru - ar fi trebuit să fiu 
eu - înainte de a aborda pe cineva. A doua, îţi vei alege subiecţii 
numai şi numai din rândurile studenţilor. Nu te atingi de 
profesori, de conducere, de nimeni din afară, numai studenţi... 
Vei da raportul în fiecare seară, intre zece şi unsprezece. Omul 
de legătură îţi va comunica zilnic locul. Ai priceput? 
__ Matlock se holba la agent, nevenindu-i să-şi creadă urechilor. 
Inţelegea ce spunea cel din faţa lui, chiar şi de ce o spunea, dar 
nu putea crede că cineva instruit de Jason Greenberg se putea 
gândi să-i transmită asemenea instrucţiuni. 

— Vorbeşti serios? 

— Ordinele sunt cât se poate de explicite. Nu se admit abateri. 
E sfânta scriptură a noastră. 

Un alt semnal, un alt compromis. Din nou, destinatarul era 
Matlock. Încă un ordin din plastic de la nevăzuţii şefi din material 
plastic. 

— Sunt acolo, dar, de fapt, nu sunt acolo, cam aşa stau 
lucrurile, nu? Sunt trimis la periferie şi cu asta condiţiile 
înţelegerii au fost îndeplinite? 

— Dacă nu asculţi, ai să le frigi. j 

Privirea lui Matlock rătăci în gol, spre tavan. Incerca să câştige 
câteva secunde în care să poată raţiona liniştit. 

— Frigg era zeiţa scandinavă a cerului, împărțind împărăţia 
cerurilor cu Odin. Să n-o insulţi, Houston. 

— Eşti într-o ureche! zise agentul. Nu regret că îmi iau 
tălpăşiţa de-aici... Dar să ştii, poţi să mă crezi pe cuvânt, aşa e 
cel mai bine. Şi, o ultimă chestie. Trebuie să-mi înapoiezi hârtia 
pe care ţi-a dat-o Loring. Trebuie. 

— Ei, nu. Mai spune! (Deplasându-se spre marginea banchetei 
slinoase din vinilin, Matlock începu să se ridice în picioare). Eu nu 
văd lucrurile astfel. Te duci la Washington şi le spui că eu cred că 
nu trebuie sa procedez astfel. Ai grijă de tine, sfântă scriptură! 

— Am impresia că te joci cu custodia preventivă! 

— Vedem noi cine se joacă cu ce, spuse Matlock în timp ce se 
ridica de la masă, împingând-o apoi ca să-i blocheze agentului 
ieşirea şi pornind spre uşă. Auzi scrâşnetul picioarelor mesei pe 
pardoseală, când Houston o îndepărtă din calea lui. Îl auzi apoi 
pe Houston strigându-i numele încet, dar stăruitor, de parcă ar fi 
fost derulat, vrând să-l determine pe Matlock să se înapoieze şi, 
totodată, temându-se să-i divulge numele. Matlock ajunse la 
ieşire, coti la dreapta pe trotuar şi începu să alerge cât putu de 
repede. Găsi o alee îngustă şi-şi dădu seama că, cel puţin, se afla 
pe drumul cel bun. O luă deci pe alee şi se opri după câţiva paşi, 
ascunzându-se în intrândul unei uşi. La capătul aleii, pe strada 
care ducea la gară, îl văzu pe Houston trecând grăbit pe lângă 
muncitorii nepăsători aflaţi în pauza de prânz. Pe chipul lui se 
citea panica; Matlock înţelese că nu se mai putea întoarce la 
apartament. 


Stând în separeul de la Bill's Bar & Grill, Matlock se gândea că 
procedase într-un mod ciudat întorcându-se într-un loc pe care, 
cu numai douăzeci de minute în urmă, abia aşteptase să-l 
părăsească. Totuşi, gestul lui avea un sens vag pentru el, aşa 
cum de altfel toate celelalte aveau sens în momentul acela. 
Simţea nevoia să stea de unul singur şi să se gândească. Nu-şi 
putea permite să hoinărească pe străzi, acolo unde cine ştie ce 
segment al armatei nevăzute a lui Greenberg - Houston ar fi 
putut să-l repereze. Paradoxal, barul părea locul cel mai sigur. 

Işi ceru scuze barmanului precaut, oferindu-se să plătească 
paharul spart. Îl lăsă să înţeleagă că individul cu care stătuse de 
vorbă era un escroc care-i datora o mare sumă de bani şi nu-i 
putea plăti datoria. Explicaţia oferită de clientul care între timp 
se calmase, nu numai că fu acceptată de către barman, dar ÎI 
înălţă pe Matlock la un statut nu prea des întâlnit în Bill's & Grill. 

Trebuia să-şi facă ordine în idei. Işi conturase în minte câteva 
puncte de control pe care trebuia să le rezolve înainte de a-şi 
începe călătoria spre Nimrod. Acum, mai apăruse un nou punct 
de control sugerat, fără voia lui, de Houston. Trebuia asigurată 
siguranţa totală a Patriciei. Nu putea să stea şi cu grija asta pe 
cap. Toate celelalte aflate pe lista lui se subordonau acestui 
amănunt. Hainele, banii, închirierea automobilului, toate trebuiau 
să mai aştepte. Işi spuse că era posibil chiar să fie nevoit să-şi 
modifice strategia, în aceste condiţii. Asociaţii lui Nimrod aveau 
să fie supravegheați, apartamentul lui. Avea să fie supravegheat, 


144 


toate numele şi locurile de pe lista Departamentului de Justiţie 
aveau să se afle sub supraveghere. 

Dar, mai înainte de toate, Pat. Trebuia să-i asigure paza minut 
cu minut, oră de oră, zi şi noapte. O pază cât mai la vedere, fără 
nici o intenţie de mascare. O pază care să constituie un semnal 
pentru amândouă armatele nevăzute, un avertisment că Pal era 
scoasă din acest joc. Banii nu mai reprezentau acum absolut nici 
un fel de problemă. lar în Hartford se aflau nişte oameni a căror 
profesie era exact ceea ce-i trebuia. Ştia acest lucru. Marile 
companii de asigurări îi foloseau fără încetare. Işi aduse aminte 
de un fost asistent de la catedra de matematică, care părăsise 
universitatea pentru domeniul mult mai profitabil al contabilităţii 
în sfera asigurărilor. Lucra la firma Etna. Căută un telefon în 
interiorul strâmt al barului. 

Unsprezece minute mai târziu, Matlock se întoarse la separeul 
său.  l|ncheiase afacerea cu firma Blackstone Security, 
Incorporated, de pe Bond Street, din Hartford. Trei oameni aveau 
să se rotească zilnic, în schimburi de câte opt ore, la un tarif de 
trei sute de dolari pentru fiecare perioadă de douăzeci şi patru 
de ore în care securitatea subiectului era asigurată de către 
Blackstone, Inc. Fireşte, la asta urmau să se adauge taxe 
suplimentare pentru orice cheltuieli apărute pe parcurs, precum 
şi un tarif adiţional pentru utilizarea dispozitivului numit 
„Telelectronic”, la cererea clientului. Era vorba de un mic 
dispozitiv electronic care semnaliza purtătorului faptul că era 
chemat la un anumit număr de telefon. Bineînţeles, cei de la 
Blackstone au sugerat folosirea unui post telefonic diferit de cel 
de la domiciliul clientului - pe care, desigur, aveau să-l activeze 
în maximum douăsprezece ore şi pentru care, fireşte, se 
percepea un tarif suplimentar. 

Matlock acceptă totul, fu recunoscător pentru tot şi anunţă că 
va veni în Hartford pentru semnarea hârtiilor ceva mai târziu, în 
aceeaşi după-amiază. Voia să-l întâlnească personal pe domnul 
Blackstone - de data asta pentru o problemă diferită. Oricum, 
Blackstone îl lăsă să înţeleagă că, întrucât şeful departamentului 
de contabilitate de le Etna îl sunase în persoana în privinţa 
domnului Matlock, formalităţile nu reprezentau o problemă 
presantă. In decurs de o oră, echipa lui va fi trimisă la Spitalul 
Carlyle. Şi, apropo, din întâmplare, domnul Matlock era cumva 
rudă cu domnul Jonathan Munro  Matlock...? Şeful 
departamentului de contabilitate de la Etna menţionase... 

Matlock se simţea uşurat. Într-adevăr, Blackstone putea fi de 
folos. Ex-asistentul angajat al firmei Etna îi dăduse toate 
asigurările că altul mai bun decât Blackstone nu era. Scump, dar 
cel mai bun. Majoritatea oamenilor lui Blackstone erau foşti 
ofiţeri din cadrul Forţelor Speciale şi al Contraspionajului Marinei 
Militare. Nu era o simplă şarlatanie lucrativă. Tipii erau 
inteligenţi, capabili şi tenaci. Totodată, aveau autorizaţie şi erau 
respectaţi de către poliţia locală şi de cea a statului. 

Următorul articol de pe listă îl reprezentau hainele. Plănuise să 
se ducă la apartament, de unde să-şi ia un costum, câteva 
perechi de pantaloni şi unul-două sacouri. Acum, acest lucru 
ieşea din discuţie. Avea să-şi cumpere cele trebuincioase pe 
parcurs. O problemă mai serioasă o ridicau banii, ţinând cont de 
suma de care avea nevoie. Era sâmbătă şi n-avea de gând să 
irosească o noapte de sâmbătă. Băncile erau închise şi, prin 
urmare, sumele mari de bani erau inaccesibile. 

Alex Anderson va trebui să-i rezolve această problemă. Avea 
să-l mintă pe Anderson, spunându-i că Jonathan Munro Matlock îl 
va privi cu ochi buni - financiar vorbind - dacă bancherul îi va 
pune la dispoziţie fiului său o sumă importantă de bani în după- 
amiaza zilei de sâmbătă. Fireşte, ambele părţi aveau să 
garanteze confidenţialitatea. Acest favor de sâmbătă după- 
amiază nu va rămâne nerecompensat. Nimic care să poată fi 
interpretat măcar pe departe ca o indelicateţe. Şi desigur, din 
nou, confidenţial. 

Matlock se ridică de pe bancheta din vinilin plesnit, pătat, 
murdar şi se duse iar la telefon. 

Anderson avu doar nişte ezitări trecătoare în a-i face un 
serviciu fiului lui Jonathan Munro Matlock, ezitări care nu priveau 
actul în sine, ci confidenţialitatea acestui act. Odată risipită 
această îngrijorare, deveni limpede că ajutorul oferit de el se 
înscria în tradiţia activităţii bancare. Pentru orice bancă era 
important să-şi satisfacă clienţii cei mai buni. Dacă un anume 
client dorea să-şi exprime recunoştinţa... ei bine, asta rămânea 
la latitudinea acestuia. 

Alex Anderson avea să-i pună la dispoziţie lui James Matlock 
cinci mii de dolari, bani-gheaţă, în după-amiaza zilei de sâmbătă. 
Banii aveau să-i fie livraţi la ora trei, în faţa cinematografului 
Piaza, la care era prezentată o reluare după Cuţitul în apă, 
subtitrată. j 

Cel mai uşor de rezolvat era problema automobilului. In oraş 

funcționau două firme de închiriat, Budget-National, pentru 
studenţi şi Luxor-Elite, pentru părinţii înstăriți. Intenţiona să 
închirieze un Cadillac sau un Lincoln de la Luxor, cu care va 
merge la Hartford, unde o va schimba cu o altă maşină a 
aceleiaşi firme. De la Hartford, se va duce la filiala Luxor din New 
Haven, unde va proceda la lei. Cu bani, spera să scape de 
întrebările indiscrete. Cu nişte bacşişuri rezonabile, nu era exclus 
să obţină chiar ajutor. 

Ajunsese la punctul său de plecare. 

— Alo, domnu”! Vă zice cumva Matlock? 

Barmanul păros se aplecase peste masă, strângând în mâna 
dreaptă cârpa unsuroasă cu care ştergea barul. 

— Da, răspunse surprins Matlock, inspirând scurt şi violent. 

— A trecut un nene pe-aci. A zis să-ţi spun că ai uitat ceva 
afară. Pe trotuar, aşa zicea. Ar fi bine să le grăbeşti, aşa zicea. 

Matlock se holbă la barman. Din nou teama şi panica, se 
localizaseră în durerea din stomac. Scoase din buzunar câteva 
bancnote. Separând una de cinci dolari, i-o arătă barmanului. 

— Vino cu mine până la uşă. Sau, măcar până la fereastră. 
Spune-mi dacă individul mai e afară. 

— Cum să nu... până la fereastră. 

Barmanul cel păros trecu cârpa soioasă în mâna stângă şi cu 
dreapta înhăţă bancnota. Matlock ieşi din separeu şi se apropie 
de fereastra murdară, pe jumătate acoperită de draperie, care 
dădea la stradă. 

— Nu, nu-i acolo. Nu e nimeni afară... în afară de-o... 

— Am văzul, îi tăie vorba Matlock. Nu avea nevoie să iasă 
afară, nu era necesar. 

Pe bordura trotuarului, cu corpul atârnând în rigolă, zăcea 
pisica lui Matlock. 

Capul tăiat al animalului se mai ţinea de restul corpului printr- 
o jurubiţă de piele. Sângele se scurgea pe trotuar. 

Omorârea pisicii îi frământă mintea în timp ce se apropia de 
limita vestică a oraşului Hartford. Să fi fost încă un avertisment, 
sau găsiseră hârtia? Dacă găsiseră hârtia, asta nu anula 
avertismentul, ci dimpotrivă, îl întărea. Se întrebă dacă să ceara 
unui membru al echipei Blackstone să-i verifice apartamentul, 
să-i verifice cutia de gunoi. Nu era sigur nici măcar de ce 
şovăise. De ce să nu-i ceară unuia de la Blackstone să afle cum 
stăteau lucrurile? Pentru trei sute de dolari pe zi, plus cheltuielile 
suplimentare, o astfel de însărcinare nici nu însemna mare lucru. 
Avea să le ceară mult mai mult celor de la Blackstone, 
Incorporated; nici nu bănuiau ce-i aşteaptă. Şi totuşi, continua să 
se împotrivească. Dacă hârtia se afla în siguranţă, trimiterea 
unui om acolo i-ar fi dezvăluit ascunzătoarea. 

Aproape că se hotărâse să meargă la risc, când observă în 
oglinda retrovizoare limuzina de culoare cafenie. Apăruse din 
nou. De când intrase pe autostrada 72, cu o jumătate de oră în 
urmă, se ţinuse pe urmele lui, apărând în răstimpuri. In vreme ce 
celelalte maşini părăseau şoseaua, îl depăşeau sau rămâneau în 
urmă, limuzina maro rămânea tot timpul la vedere. Prin tot soiul 
de manevre dibace, reuşea să se menţină la trei-patru maşini în 
urma lui. Exista o posibilitate să afle dacă era doar o coincidenţă. 
După următoarea ramificaţie înspre Hartford, venea o stradă 
îngustă, care de fapt era o alee pavată cu pietre, folosită 
aproape exclusiv de maşinile care aduceau diferite mărfuri la 
domiciliu. Intr-o după-amiază agitată, el şi Pat crezuseră că e 
vorba de o scurtătură şi rămăseseră blocaţi vreo cinci minute. 

Părăsi autostrada şi o luă pe şoseaua principală, către alee. 
Viră brusc la stânga şi intră pe străduţa pietruită. Fiind sâmbătă 
după-amiaza, lipseau camioanele de mărfuri şi drumul era liber. 
Parcurse în viteză aleea, ajungând într-un teren de parcare 
aglomerat, de unde se putea ajunge la o şosea principală 
paralelă. Matlock găsi un loc de parcare liber, opri motorul şi se 
lăsă cât mai jos. In scaun, îşi potrivi oglinda laterală, ca să aibă în 
ochi intrarea în alee. In aproximativ treizeci de secunde, limuzina 
cafenie îşi făcu apariţia. i 

In mod evident, şoferul era derutat. Incetini, privind la zecile 
de automobile. Brusc, din spatele limuzinei, începu să claxoneze 

o altă maşină. Şoferul acestea era nerăbdător; limuzina cafenie îi 
împiedica înaintarea. Impotriva voinţei lui, şoferul limuzinei se 
urni din loc. Dar, înainte de asta, îşi întoarse faţa, aplecându-se 
peste umărul drept în aşa fel încât Matlock, care privea acum 
direct spre automobil, îl recunoscu. 

Era polițistul care venise la apartamentul său demolat după 
episodul Beeson, bărbatul care-şi acoperise faţa cu prosopul şi se 
îndepărtase grăbit pe coridorul sălii de sport, în urmă cu două 
zile. 

„Coincidenţa” lui Greenberg. 

Matlock era uluit. Şi, totodată, înspăimântat. 

Polițistul în civil conduse ezitant maşina spre una din ieşirile 
din parcare, continuând în mod evident să caute. In sfârşit, 
Matlock văzu limuzina reintrând în şirul de maşini şi 
îndepărtându-se. 

Biroul firmei Blackstone Security, Incorporated, de pe Bond 
Street, din Hartford, arăta mai degrabă ca o firmă de asigurări, 
tihnită şi prosperă, decât ca o agenţie de detectivi. Mobila era 
masivă, în stil colonial, iar tapetul avea o tentă masculină 
discretă. Picturi scumpe înfăţişând scene de vânătoare, luminate 
de jos de veioze de alamă. Impresia imediată era aceea de forţă, 
virilitate şi soliditate financiară. De ce nu? îşi spuse Matlock 
aşezându-se pe canapeaua cu două locuri, în stil american- 
timpuriu, din anticameră. La trei sute de dolari pe zi, Blackstone 
Security, Incorporated, rivaliza, probabil, cu firma Prudential în 
privinţa raportului dintre învestiţii şi profituri. 

Când, în sfârşit, fu poftit în birou, Michael Blackstone se ridică 
din fotoliu şi ocoli masa de lucru din lemn de vişin ca să-l 
întâmpine. Blackstone era un bărbat scund şi îndesat, îngrijit 
îmbrăcat. Abia trecut de pragul celor cincizeci de ani, era în mod 
evident o persoană fizic-activă, probabil foarte viguros. 

— Bună ziua, spuse el. Sper că n-aţi bătut atâta drum numai 
pentru hârtii. Nu era nici o grabă. Numai pentru că noi lucrăm 
şapte zile pe săptămână, nu ne aşteptăm ca şi restul lumii să 
procedeze la fel. 

— Trebuia oricum s-ajung în Hartford. Nici o problemă. 

— Luaţi loc, luaţi loc. Doriţi ceva de băut? O cafea? 

— Nu, mulţumesc. (Matlock se aşeză într-un fotoliu masiv din 
piele neagră, de genul celor întâlnite de obicei în cluburile de 
tradiţie, rezervate bărbaţilor. Blackstone se întoarse la biroul 
său). La drept vorbind, sunt un pic cam grăbit. Aş dori să semnez 

contractul, să vă plătesc şi să plec. 

— Desigur. Am dosarul chiar aici, pe birou. (Blackstone luă 
dosarul de pe masă şi zâmbi). Aşa cum v-am spus şi la telefon, 
am dori să ne răspundeţi la câteva întrebări. In afară de ceea ce 
ne-aţi spus să facem. Ne-ar fi de ajutor în îndeplinirea ordinelor 
dumneavoastră. Durează doar câteva minute. 

Matlock anticipase această solicitare. Făcea parte din planul 
său, fiind chiar motivul pentru care ţinuse să-l vadă pe 
Blackstone. Se bazase pe faptul că Blackstone, odată intrat în 
joc, era în măsură să-i sugereze nişte „scurtături”. Probabil că nu 
de bunăvoie, dar, dacă se punea problema unor „taxe 
suplimentare”... Acesta era motivul pentru care trebuise să-l 
întâlnească faţă în faţă pe Blackstone. Dacă reuşea să-l 
cumpere, ar fi economisit o grămadă de timp. 

— Am să vă răspund la ceea ce voi putea. Aşa cum nu mă- 
ndoiesc că aţi verificat, fata a fost bătută crunt. 

— Asta ştim. Ceea ce ne uimeşte este faptul că nimeni nu pare 
dispus să ne spună de ce. Nimeni nu este bătut în halul ăsta fără 
vreun motiv. Ei da, e posibil şi-aşa, dar genul ăsta de situaţii este 
rezolvat rapid şi eficient de poliţie. Nu e nevoie de intervenţia 
noastră... E limpede că deţineţi informaţii pe care poliţia nu le 
are. 

— Aşa este, aveţi dreptate. 

— Pot să vă întreb de ce nu le-aţi oferit lor? De ce aţi apelat la 
noi?... Dacă există motive întemeiate, poliţia locală poate asigura 
cu uşurinţă protecţia necesară şi asta fără să vă coste atât de 
mult. 

— Vorbiţi de parcă aţi vrea să renunţaţi la afacere. 

— O facem adeseori, spuse Blackstone zâmbind. Deşi n-o 
facem bucuroşi, de asta pot să vă asigur. 

— Atunci, de ce... 

— Sunteţi un client cu recomandări solide, îl întrerupse 
Blackstone, fiul unei persoane extrem de importante. Dorim să 
cunoaşteţi care vă sunt alternativele. Asta-i motivaţia noastră. 
Care este a dumneavoastră? 

— Sunteţi sincer şi apreciez asta. Presupun, din ceea ce mi-aţi 
spus, că nu doriţi ca reputaţia firmei să aibă de suferit. 

— Aţi presupus destul de corect. 

— Bun. Tot asta e şi motivaţia mea. Numai că nu e vorba de 
reputaţia mea, ci de a fetei. A domnişoarei Ballantyne... Cel mai 
simplu ar fi să vă spun că s-a orientat prost în alegerea 

prietenilor. E o fată foarte inteligentă, cu un viitor foarte 
promiţător, dar, din păcate, inteligenţa ei nu se manifestă şi în 
alte domenii. 

Matlock se opri intenţionat şi-şi scoase pachetul de ţigări. Fără 
grabă, scoase o ţigară pe care şi-o aprinse. Pauza îşi făcu efectul, 
căci Blackstone spuse: 

— Ştiţi cumva, profită financiar din aceste asocieri? 

— Câtuşi de puţin. După câte înţeleg, s-au folosit de ea. Dar 
îmi dau seama de ce aţi întrebat. In zilele astea, se pot câştiga o 
mulţime de bani în campusurile universitare, nu-i aşa? 

— N-am de unde să ştiu. Campusurile nu intră în aria noastră. 

Blackstone zâmbi din nou şi Matlock pricepu că minţise. Ca un 
profesionist, fireşte. 

— Probabil că nu. 

— In regulă, domnule Matlock. De ce a fost bătută? Şi ce 
intenţionaţi să faceţi în privinţa asta? 

— Părerea mea este c-a fost bătută pentru a fi speriată în 
ideea de a nu divulga nişte informaţii pe care nu /e deține. 
Intenţionez să găsesc părţile implicate şi să le spun acest lucru. 
Să le spun să o lase în pace. 

— lar dacă v-aţi duce la poliţie, lumea ar afla despre anturajul 
ei - fostul anturaj, presupun - şi astfel, viitorul ei promiţător ar fi 
primejduit. 

— Intocmai. 

— Povestea e cam pe muchie de cuţit... Care sunt aceste părţi 
implicate? 

— Nu le ştiu după nume... Oricum, ştiu cu ce se ocupă. 
Activitatea lor principală pare să fie jocurile de noroc. M-am 
gândit că în această privinţă aţi putea să-mi daţi o mână de 
ajutor. Fireşte, pentru acest serviciu, sunt dispus să plătesc un 
tarif suplimentar. 

— Inţeleg. (Blackstone se ridică şi se duse în spatele fotoliului 
său. Fără nici un motiv special, începu să învârtească butoanele 
instalaţiei de aer condiţionat, care oricum nu funcţiona). Am 
impresia că presupuneţi prea multe lucruri. 

— N-aş avea pretenţia să-mi daţi nume. Desigur, nu mi-ar 
displace şi aş plăti frumos pentru ele, dar... m-aş mulţumi şi cu 
nişte locuri. Le-aş putea găsi şi singur, ştiţi foarte bine acest 
lucru. Totuşi, m-aţi putea ajuta să câştig timp. 

— Bănuiesc că vă interesează... cluburile private. Organizațiile 
sociale private unde membrii pot desfăşura activităţi conforme 

cu bunul lor plac. 

— La adăpost de ochiul legii. Acolo unde cetăţenii pot da curs 
înclinaţiei lor naturale de a face pariuri. Acesta ar fi locul de 
unde-aş dori să încep. 

— Există vreo posibilitate de a vă face să vă răzgândiţi? Să 
mergeţi la politie? 

— Nu. 

Blackstone se duse la un fişei cu dosare, lipit de peretele din 
stânga, scoase o cheie şi îl deschise. 

— Cum spuneam, o poveste pe muchie de cuţit. Foarte 
plauzibilă. Şi nu cred nici o iotă din ea... Oricum, păreţi hotărât; 
asta mă îngrijorează. (Luă din fişet o casetă metalică şi o aduse 
la birou. Alegând o altă cheie din legătură, descuie caseta şi 
scoase de acolo o foaie de hârtie). Acolo aveţi o maşină Xerox, 
spuse el, arătând spre un copiator mare, plasat într-unul din 
colţurile camerei. Se pune pagina de copiat cu faţa în jos, sub 
placa metalică de sus şi se reglează din bulon numărul de copii 
dorite. Rar se întâmplă să fie nevoie de mai mult de o copie... 
Acum, am să vă rog să mă scuzaţi circa două minute, domnule 
Matlock, trebuie să dau un telefon dintr-o altă cameră. 

Blackstone ridică foaia de hârtie, apoi o aşeză cu faţa în jos pe 
dosarul lui Matlock. Se ridică drept în picioare şi, cu degetele de 
la ambele mâini, trase de poalele sacoului, asemenea cuiva 
obişnuit să etaleze costume scumpe. Zâmbi şi ocoli biroul, în 
drum spre ieşire. Deschise uşa şi se întoarse în prag. 

— S-ar putea să fie ceea ce vă trebuie, după cum e posibil să 
nu fie. Eu n-am de unde să ştiu. N-am făcut decât să las pe masa 
mea de lucru un document confidenţial. Pe lista de cheltuieli va 
apărea ca... supraveghere suplimentară. 

Părăsi încăperea, închizând cu fermitate uşa în spatele lui. 
Matlock se ridică de pe fotoliul din piele neagră şi se apropie de 
birou. Întoarse foaia de hârtie şi citi antetul dactilografiat. 


PENTRU SUPRAVEGHERE: 

AXA HARTFORD - NEW HAVEN 

CLUBURI PRIVATE: 

ADRESE ŞI CONTACTE (DIRECTORI) 
CONFORM 3 -15. A NU SE SCOATE DIN BIROU 


Sub acest paragraf scurt, scris cu litere mari, se aflau înşiruite 
douăzeci şi ceva de adrese şi de nume. 

Nimrod era acum mai aproape. 


19 


Agenţia de închiriat maşini Luxor-Elite de pe Asylum Street, 
din Hartford, se dovedise a fi cooperantă. Matlock se afla acum la 
volanul unui Cadillac decapotabil. Directorul acceptase explicaţia 
că Lincoln-ul avea un aer prea funebru şi, dat fiind că 
documentele de înregistrare erau în ordine, ideea schimbului i se 
păru perfect convenabilă. 

La fel cum i se păru şi bacşişul de douăzeci de dolari. 

Matlock analizase cu atenţie lista lui Blackstone. Hotărâse să 
se concentreze asupra cluburilor situate la nord-vest de Hartford 
pentru simplul motiv că erau mai aproape de Carlyle. In tot 
cazul, nu erau cele mai apropiate. Două adrese se aflau la 
distanţe de cinci, respectiv şapte mile de Carlyle, în direcţii 
opuse, dar Matlock hotărâse ca o zi, două să le ţină la o parte. 
Atunci când avea să ajungă la ele - dacă va ajunge - voia ca şefii 
cluburilor respective să ştie că era un jucător împătimit, dispus 
să arunce sume mari în joc. Nu un fraier, ci un jucător împătimit. 
Dacă se comporta în mod adecvat, bârfa din cadrul reţelei va 
avea grijă de restul. 

Verifică prima poziţie. Era un club privat de înot, la vest de 
Avon. Omul de legătură purta numele de Jacopo Bartolozzi. 

La nouă şi jumătate, Matlock îşi conducea maşina pe aleea 
şerpuitoare care ducea la copertina de deasupra intrării Clubului 
de înot din Avon. Un portar în uniformă făcu semn băiatului de la 
parcare care răsări ca din pământ şi se strecură la volan în clipa 
în care Matlock cobori din maşină. Era limpede că n-avea să 
primească un tichet de parcare. 

Apropiindu-se de intrare, cercetă cu privirea exteriorul 
clubului. Clădirea principală era o structură din cărămidă albă, cu 
un singur nivel, întinsă pe o suprafaţă mare, ale cărei capete se 
prelungeau în întuneric cu nişte palisade înalte. Spre dreapta, 
destul de departe în spatele palisadei, se distingea strălucirea 
irizată a unei lumini albastre-verzui şi se auzea plescăit de apă. 
La stânga, sub un baldachin imens în formă de cort, se putea 
vedea lumina pâlpâitoare răspândită de câteva zeci de torţe. 
Prima era în mod evident o piscină enormă, iar cel din urmă un 

soi de restaurant. Se auzea o muzică plăcută. 

După toate aparentele. Clubul de înot Avon era un complex de 
mare lux. 

Interiorul nu făcea decât să confirme această impresie. 
Pardoseala foaierului era acoperită de covoare groase, în vreme 
ce feluritele scaune şi mese de forme neobişnuite lipite de 
zidurile tapetate cu mătase păreau a fi nişte antichităţi veritabile. 
Pe stânga se afla o garderobă spațioasă, iar mai încolo, pe 
dreapta, se vedea un birou de recepţie din marmură albă, nu 
foarte diferită de recepţiile din hoteluri. La capătul holului se alia 
singura structură în disonanţă cu restul. Era o poartă neagră, din 
fier forjat ornamental şi nu încăpea nici o îndoială că era închisă, 
încuiată chiar. Dincolo de această barieră metalică, se întindea 
un coridor în aer liber, subtil iluminat, cu o cortină sprijinită pe 
şiruri de coloane ionice zvelte. In spatele porţii din fier forjat, un 
bărbat solid, îmbrăcat în smoching stătea în poziţie de drepţi. 

Matlock se apropie de el. 

— Legitimaţia de membru, vă rog? 

— Mă tem că nu am aşa ceva. 

— Îmi pare rău, domnule, dar acesta este un club de înot 
privat. Accesul este permis numai membrilor. 

— Mi s-a spus să întreb de domnul Bartolozzi. 

Individul din spatele grilajului se holbă la Matlock, cercetându-l 
cu privirea. 

— Incercaţi la recepţie, domnule. Uitaţi, mergeţi acolo. 

Matlock reveni la recepţie, unde fu întâmpinat de un bărbat de 
vârstă mijlocie, cu un început de burtă, care nu fusese acolo la 
sosirea sa. 

— Cu ce vă pot fi de folos? 

— Păi, mi-aţi fi de folos dacă mi-aţi spune ce trebuie sa fac ca 
să devin membru al clubului. Am venit de curând în zonă. 

— Ne pare rău. În momentul de faţă, toate locurile sunt 
ocupate. Totuşi, dacă completaţi o cerere de primire, vom fi 
bucuroşi să vă anunţăm când se va elibera un loc... Să fie o 
cerere pentru familie sau individuală, domnule? 

Cu gesturi profesionale, recepţionerul scoase de sub tejghea 
două formulare. 

— Una individuală; nu sunt căsătorit... Mi s-a spus să întreb de 
domnul Bartolozzi. Mi s-a spus în mod expres să întreb de dânsul. 
Jacopo Bartolozzi. 

La auzul numelui, recepţionerul abia dacă schiţă un gest de 

recunoaştere. 

— Poftim, completaţi cererea iar eu am s-o pun pe biroul 
domnului Bartolozzi. Mâine dimineaţă o va vedea. Probabil c-o să 
vă telefoneze, deşi nu ştiu ce-ar putea face. Locurile sunt 
ocupate şi avem o listă de aşteptare. 

— Cum adică, nu-i aici acum? Intr-o noapte aşa de 
aglomerată? Matlock pronunţă cuvintele cu o nuanţă de 
incredulitate. 

— Mă îndoiesc c-ar fi, domnule. 

— Ce-ar fi să te duci să afli? Spune-i că avem prieteni comuni 
în San Juan. 

Matlock extrase din portmoneu o bancnotă de cincizeci de 
dolari. O aşeză în faţa recepţionerului, care îi aruncă o privire 
pătrunzătoare şi, fără grabă, luă banii. 

— San Juan, aţi spus? 

— San Juan. 

Matlock se rezemă de tejgheaua de marmură albă şi observă 
că omul din spatele grilajului se uita la el. Işi dădu seama că, 
dacă povestea cu San Juan avea succes, va trebui să se despartă 
de încă o bancnotă de valoare mare. Povestea cu San Juan 
trebuia să aibă succes, îşi spuse Matlock. Era o chestie logică 
până la inocenţă. In urmă cu doi ani petrecuse o vacanţă de 
iarnă în Porto Rico şi, fără să fie un mare jucător, se aflase în 
compania unui grup - şi a unei fele - care făcea noapte de 
noapte turul cazinourilor. Cu acel prilej, cunoscuse câţiva oameni 
din vecinătatea oraşului Hartford, cu toate că nu-şi putea aminti 
pentru nimic în lume nici măcar un singur nume. 

Două perechi ieşiră din spatele porţii de fier, doamnele 
chicotind fericite, bărbaţii râzând resemnaţi. Probabil că femeile 
câştigaseră douăzeci-treizeci de dolari, îşi zise Matlock, în timp 
ce bărbaţii pierduseră câteva sule. Un schimb rezonabil pentru 
seara aceea. Poarta se închise în urma lor; Matlock auzi declicul 
zăvorului electric. Era o poartă metalică foarte temeinic încuiată. 

— Mă scuzaţi, domnule? 

Era recepţionerul cu burtică şi Matlock se întoarse spre el. 

— Da? 

— Dacă vreţi să veniţi înăuntru, domnul Bartolozzi vă 
aşteaptă. 

— Pe unde? Cum? 

In afara porţii de fier forjat nu se vedea nici o altă uşă, iar 
recepţionerul îi indicase cu mâna o direcţie diferită de poartă. 

— Pe aici, domnule. 

Brusc, în dreapta tejghelei, se deschise un panou fără mâner 
şi fără ramă. Conturul abia se distingea când panoul era lipit de 
peretele acoperit cu mătase. După ce trecu prin cadru, Matlock 
fu condus de recepţioner în biroul lui Jacopo Bartolozzi. 

— Va să zică, avem prieteni comuni? rosti cu glas răguşit 
italianul obez, rezemat de spătarul fotoliului din spatele mesei de 
lucru, fără să încerce să se ridice sau să schiţeze vreun alt gest 
de bun venit. Jacopo Bartolozzi arăta ca o caricatură bondoacă a 
lui însuşi. Fără să fie sigur, Matlock avea senzaţia că picioarele 
italianului nu atingeau podeaua. 

— Echivalează cu acelaşi lucru, domnule Bartolozzi. 

— Ce echivalează? Despre cine-i vorba în San Juan? 

— Păi, mai mulţi oameni. Unul e dentist în West Hartford. Altul 
are o firmă de contabilitate în Constitution Plaza. 

— Da... Zău? (Bartolozzi încerca să asocieze nişte persoane cu 
profesiile şi locurile descrise de Matlock). Şi cum îi cheamă? Sunt 
membri aici? 

— Cred că da, Ei mi-au dat numele dumitale. 

— Asta e un club privat de înot... Cine sunt indivizii? 

— Domnule Bartolozzi, uite care-i treaba, am petrecut o 
noapte dementă la cazinoul Condado. Am avut băutură din 
belşug... 

— In cazinourile portoricane nu se bea. E interzis de lege! rosti 
tăios italianul, mândru de perspicacitatea sa, îndreptându-şi 
degetul dolofan spre Matlock. 

— Ceea ce nu face decât să-i sporească savoarea, credeţi-mă. 

— Cum? 

— Am băut, vă dau cuvântul meu. Nu vreau să vă spun decât 
că nu-mi mai amintesc cum îi cheamă... Uite, aş putea să mă duc 
luni în oraş, să stau toată ziua lângă Plaza şi să dau de urma 
contabilului. La fel, m-aş putea duce în West Hartford şi să sun la 
toate uşile cabinetelor stomatologice. Ce rost ar avea? Imi place 
să joc şi am bani la mine. 

Bartolozzi zâmbi. 

— Aici e un club de înot. Habar n-am despre ce vorbiţi. 

— O.K., spuse Matlock cu o undă de iritare în glas. S-a 
întâmplat ca locul ăsta să-mi fie la îndemână, dar dacă ţii morţiş 
să faci pe nevinovatul, mai sunt şi altele. Prietenii mei din San 
Juan mi-au povestit de clubul lui Jimmy Lacata, din Middletown, 
de cel al lui Sammy Sharpe din Windsor Shoals... N-ai decât să-ţi 

păstrezi mărunţişul, amărăşteanule! 

Matlock se întoarse spre uşă. 

— O clipă, te rog! Nu pleca! 

Matlock îl văzu pe italianul cel gras ridicându-se în picioare. 
Avusese dreptate. Picioarele lui Bartolozzi nu aveau cum să 
ajungă la podea, atunci când şedea în fotoliu. 

— Păi, ce să mai stau? Poate că e prea scăzut baremul de aici. 

— li ştii pe Lacata şi pe Sharpe? 

— Ştiu de ei, ţi-am mai spus... Uite ce e, las-o baltă, înţeleg că 
trebuie să fii prudent. Mă duc luni să-l găsesc pe contabilul meu 
şi venim altădată împreună... Aveam chef să joc în seara asta. 

— O.K., O.K. Cum ziceai, trebuie să fim prudenţi. (Bartolozzi 
deschise un sertar şi scoase nişte hârtii). Vin-aici. Semnează-le. 
Te mănâncă palma. Poate c-am să-ţi iau banii. Poate c-ai să mi-i 
câştigi tu pe-ai mei. 

Matlock se apropie de birou. 

— Ce trebuie să semnez? 

— Nu sunt decât două formulare. Admiterea face cinci sutare. 
Bani gheaţă. Pricepi? Fără cecuri, fără cărţi de credit. 

— Am pricepui. Ce e cu formularele? 

— Prima e o declaraţie prin care spui că înţelegi că aceasta 
este o societate nonprofit în care orice joc de noroc este destinat 
unor scopuri caritabile... De ce te umilă râsul? Am construit 
biserica Fecioarei Maria din Hamden. 

— Şi cealaltă? Văd că are un text lung. 

— Asta e pentru dosarele noastre. Un certificat de parteneriat 
general. Pentru cele cinci sutare, le alegi cu un titlu select. Devii 
asociat. Toţi sunt asociaţi... Pentru orice eventualitate. 

— Ce eventualitate? 

— Păi, dacă ni se întâmplă ceva de bine, ţi se întâmplă şi ţie, 
în aceeaşi măsură. Mai ales în ziare. 

Clubul de înot Avon era cu siguranţă un loc pentru înot, în 
privinţa asta nu încăpea nici o îndoială. Imensa piscină se 
întindea pe o lungime de circa şaizeci de metri, o mulţime de 
căsuțe elegante mărginind latura îndepărtată. Pe gazonul ce 
împrejmuia piscina fuseseră aranjate mese şi scaune de plajă, iar 
iluminatul subacvatic dădea întregului ansamblu un aer îmbietor. 
Toate acestea se aflau la dreapta coridorului în aer liber. În 
stânga, Matlock văzu acum în întregime ceea ce de afară 
bănuise doar. Un uriaş cort în dungi verzi şi albe se înălța 
deasupra câtorva zeci de mese. In centrul fiecărei mese se afla 

câte un lampion cu lumânare, întreaga incintă fiind iluminată în 
plus, de torţe aşezate în locuri sigure. In capătul îndepărtat se 
găsea o masă lungă cu fripturi, salate şi aperitive. Alături, se 
vedea un bar; o mulţime de cupluri mişunau prin preajmă. 


Clubul de înot Avon era un loc minunat, unde puteai să-ţi 
aduci familia. 

Coridorul ducea în spatele complexului, la o construcţie din 
cărămidă albă, similară cu clădirea principală. Deasupra uşii 
duble vopsite în negru, se afla o firmă de lemn, pe care scria cu 
caractere înflorite: 


Ape minerale - Avon. 


Această secţiune a Clubului de înot Avon nu mai era un loc 
minunat unde puteai să-ţi aduci familia. 

Matlock avu impresia că se găsea din nou într-un cazino din 
San Juan - unica sa experienţă în materie de săli de joc. Covorul 
ce acoperea în întregime podeaua era suficient de gros ca să 
înăbuşe aproape complet zgomotele. Nu puteai auzi decât 
clinchetul fiselor şi murmurul reţinut dar intens al jucătorilor şi al 
crupierilor. Mesele de zaruri erau aliniate la perete, cele pentru 
jocul de „21”, mai spre centru. Printre ele, aşezate pieziş ca să 
nu împiedice circulaţia, se aflau ruletele. in centrul vastei 
încăperi, se înălța pe un postament cabina casierului. Toţi 
angajaţii de la „Ape minerale” erau îmbrăcaţi în smochinguri, 
atent ferchezuiţi şi plini de solicitudine. Jucătorii afişau o ţinută 
mai puţin formală. 

Incântat de bancnota foşnitoare de cincizeci de dolari a lui 
Matlock, portarul îl conduse la tejgheaua semicirculară din faţa 
cabinei casierului. Vorbi cu un bărbat ocupat cu număratul 
banilor. 

— Dânsul e domnul Matlock. Să te porţi frumos cu el, e un 
prieten personal de-al meu. 

— Nici că s-ar putea altfel, zise bărbatul zâmbind. 

— Imi pare rău, domnule Matlock, îi şopti portarul. Aţi venit 
pentru prima oară aici şi va trebui să vă familiarizați mai întâi cu 
locul... 

— Desigur... Păi, cred c-am să mă plimb puţin prin zonă... 

— Perfect. Luaţi pulsul acţiunii... Vă spun eu, nu e ca-n Las 
Vegas. Între noi fie vorba, e mai curând o chestie de talia lui 

Mickey Mouse. Vreau să spun, pentru cineva ca dumneavoastră, 
pricepeţi ce vă spun? 

Matlock pricepuse exact ce intenţionase să spună portarul. 
Cincizeci de dolari nu era un bacşiş obişnuit pentru Avon, 
Connecticut. 


l-au fost necesare trei ore şi douăsprezece minute ca să piardă 
4.175 de dolari. Singurul moment de panică fusese atunci când, 
după o serie norocoasă la masa de zaruri ajunsese să-şi 
constituie o rezervă de aproape 5.000 de dolari. Având în vedere 
scopul urmărit, începuse seara aşa cum trebuia. S-a dus la casier 
destul de des ca să-şi dea seama că valoarea medie a 
schimburilor de fise se situa între 200 şi 300 de dolari. Cam 
scump „Mickey Mouse” ăsta! Aşa încât, prima sa achiziţie a fost 
de 1.500 de dolari. A doua, de 1.000 şi a treia de 2.000 de dolari. 

Pe la unu noaptea, se întreținea bine dispus cu Bartolozzi, la 
barul adăpostii de cortul în dungi verzi şi albe. 

— Eşti tare, nene. Dac-ar fi pierdut bănetul tău, o mulţime de 
scârţari ar fi ţipat ca din gură de şarpe. Chiar acum ar fi trebuit 
să le-arăt nişte documente în biroul meu. 

— Nu te teme, am să ţi-i iau înapoi. Aşa fac mereu. Tu ai spus- 
o mai devreme. Cred că m-a mâncat prea tare palma. Poate vin 
din nou mâine. 

— Vino luni. Mâine avem doar înot. 

— Cum aşa? 

— E duminică. Zi sfântă! 

— La dracu’! Imi vine un prieten de la Londra şi nu stă până 
luni. E un jucător barosan. A 

— Păi, să-ţi spun cum facem. Il sun eu pe Sharpe, în Windsor 
Shoals. Asta e evreu şi nu dă nici o ceapă degerată pe zilele 
sfinte. 

— Ţi-aş fi recunoscător. 

— Poate trec şi eu pe-acolo. Şi-aşa, nevastă-mea se duce la o 
întrunire religioasă. 

Matlock se uită la ceas. Seara - punctul său de plecare - se 
desfăşurase bine. Se întrebă dacă era cazul să-şi forţeze norocul. 

— Singura problemă care apare într-un teritoriu nou este 
timpul necesar pentru găsirea surselor. 

— Ce problemă ai? 

— Sunt cu o fată, la motel. Doarme, am călătorit aproape 
toată ziua. A rămas fără iarbă - nu consumă chestii dure, numai 

iarbă, i-am promis că-i fac rost. 

— N-am cum să te-ajut, Matlock. Nu ţin aici aşa ceva, mai ales 
cu copiii ăştia care mişună prin casă în timpul zilei. E dăunător 
pentru imagine, pricepi? Aş avea, totuşi, câteva pilule. In nici un 
caz otrăvuri injectabile. Vrei nişte pilule? 

— Nu, numai iarbă. E singura chestie pe care o las s-o 
folosească. 

— Foarte bine faci... încotro acum? 

— Mă întorc în Hartford. 

Bartolozzi pocni din degete. Instantaneu, un barman solid îşi 
făcu apariţia. Matlock se gândi că maniera în care poruncea 
italianul cel bondoc avea ceva grotesc. Bartolozzi îi ceru 
individului hârtie şi creion. 

— Uite îţi scriu o adresă. Eu am să dau un telefon. E un local 
cu program prelungit, imediat ce ieşi de pe şoseaua principală. 
Pe o stradă mai jos de G. Fox. Etajul al doilea, întreabă de Rocco. 
Tot ce vrei şi ce nu vrei, găseşti la el. 

— Eşti un lord, zise Matlock cu toată seriozitatea, în timp ce 
lua hârtia de la italian. 

— Pentru patru bătrâne în prima seară, ai nişte privilegii.... 
Hei, ştii ceva? Nici măcar n-ai completat cererea de primire! 
Mişto, nu? 

— N-ai nevoie de referinţe, în ce mă priveşte. Joc cu bani 
gheaţă. 

— Unde dracu îi ţii, banii ăştia? 

— In treizeci şi şapte de bănci, de aici până la Los Angeles. 
(Matlock lăsă jos paharul şi-i întinse mâna lui Bartolozzi). M-am 
distrat de minune. Ne vedem mâine? 

— Sigur, cum să nu. Te conduc până la uşă. Şi nu uita: nu-i 
lăsa lui Sammy tot mălaiul. Să mai vii pe-aici. 

— lţi promit. 

Cei doi bărbaţi se întoarseră pe coridorul în aer liber, scundul 
italian punându-şi mâna grăsuţă pe şalele lui Matlock, gestul 
rezervat unui nou prieten. Ceea ce nici unul din ei nu a observat 
în timp ce păşeau pe aleea îngustă a fost faptul că domnul acela 
bine îmbrăcat de la o masă învecinată nu-i scăpa din ochi, 
chinuindu-se în acelaşi timp să-şi aprindă bricheta rămasă, se 
pare, fără gaz. După ce cei doi bărbaţi au trecut de masa lui şi-a 
pus bricheta în buzunar, aprinzându-şi ţigara de la chibritul întins 
de femeia cu care stătea la masă. Zâmbind, femeia rosti cu glas 
domol. 

— l-ai fotografiat? 

Bărbatul râse încetişor. 

— Nici Karsh n-ar fi tăcut o treabă mai bună. Am prins şi nişte 
prim-planuri. 

Dacă Clubul de înot Avon fusese un punct de plecare 
avantajos, Clubul de vânătoare Hartford, sub conducerea grijulie 
a lui Rocco Aiello, era un prim pas de invidiat. Pentru că Matlock 
se gândea acum la călătoria sa spre Nimrod ca la o cursă, una 
care trebuia să se încheie în decurs de două săptămâni şi o zi. 
Avea să se termine prin convocarea forţelor lui Nimrod şi a celor 
mafiote undeva, în vecinătatea oraşului Carlyle. Pentru el, avea 
să se termine atunci când cineva, undeva va scoate la iveală 
cealaltă jumătate a documentului corsican. 

Apelul telefonic al lui Bartolozzi îşi făcuse efectul. Matlock intră 
în clădirea veche din piatră roşie - la început crezuse că greşise 
adresa, fiindcă nu se zărea nici o lumină pe la ferestre şi 
dinăuntru nu răzbătea nici un semn de viaţă - şi, la capătul unui 
hol, găsi un ascensor pentru mărfuri. Lângă uşă, stătea aşezat pe 
un scaun un liftier negru. Abia apucase să intre, că liftierul se 
ridică în picioare, arătându-i lui Matlock uşa ascensorului. 

În holul de la etaj, fu întâmpinat de un bărbat. 

— Foarte încântat să vă cunosc. Mă cheamă Rocco. Rocco 
Aiello. 

Cei doi bărbaţi îşi strânseră mâinile. 

— Incântat... Eram derutat. N-am auzit nici o mişcare. Am 
crezut că am greşit adresa. 

— Dac-aţi fi auzit, ar fi însemnat că m-au tras pe sfoară 
constructorii. Zidurile au patruzeci de centimetri grosime şi sunt 
izolate fonic pe ambele părţi; ferestrele sunt camuflate. 
Siguranţă maximă. 

— Intr-adevăr, e o chestie. 

Rocco scoase din buzunar o mică tabacheră de lemn. 

— Am pentru dumneavoastră o cutie de ţigări speciale. Din 
partea firmei. Mi-ar face plăcere să mai zăboviţi, dar Jock-O mi-a 
spus că s-ar putea să vă grăbiţi. 

— Jock-O se înşeală. Aş vrea să beau ceva. 

— Perfect! Să mergem înăuntru... Un singur lucru v-aş ruga 
domnule Matlock. Am o clientelă selectă, pricepeţi ce vă spun? 
Foarte bogaţi, foarte onorabili. Unii dintre ei ştiu despre afacerea 
lui Jock-O, dar majoritatea nu. Pricepeţi ce vă spun? 

— Pricep. Oricum, nu m-am dat niciodată în vânt după înot. 

— Minunat, minunat.... Bun venit în cel mai grozav local din 
Hartford. (Deschise uşa masivă din oţel). Am auzit c-ai pierdut 
ceva bănet în noaptea asta. 

Matlock râse în timp ce străbătea complexul de încăperi 
discret iluminate şi pline-ochi cu mese şi clienţi. 

— Aşa se numeşte pe-aici? 

— Da, în Connecticut aşa se numeşte... Vezi? Am două nivele - 
un duplex, parcă-aşa îi zice.. Fiecare etaj are câte cinci încăperi 
mari, fiecare cu câte un bar. Foarte intim, foarte la locul lui. Un 
loc drăguţ, unde poţi să vii cu soţia sau cu cine vrei, pricepi ce-ţi 
spun? 

— Cred că da. E ca lumea. i 

— Cei mai mulţi dintre chelneri sunt băieţi de la colegiu. li ajut 
să câştige câţiva dolari, pentru laxele şcolare. Am negrotei, latini, 
jidani - nu fac nici un fel de discriminare. Numai în privinţa 
părului, nu mă-mpac cu părul lung, pricepi ce-ţi spun? 

— Băieți de colegiu! Nu-i periculos? Nu ţi-e teamă să nu 
ciripească? 

— Hei, păi ce părere-ţi faci? La origine, localul a fost înfiinţat 
de un student. Aici e ca într-o confrerie. Toţi sunt membri 
respectabili ai unei organizaţii private, cu cotizaţia la zi. Nimeni 
nu se poate lega de-aşa ceva. 

— Inţeleg. Cum stai cu chestia cealaltă? 

— Care chestie? 

— Aia pentru care am venit. 

— Cum? A, vrei nişte iarbă? Încearcă la chioşcul de ziare din 
colţ. 

Matlock râse. Nu voia să supraliciteze. 

— Ai o bilă albă, Rocco... Totuşi, dacă ne-am fi cunoscut mai 
bine, aş fi vrut să cumpăr câte ceva. Bartolozzi mi-a spus că la 
tine găsesc tot ce vreau şi ce nu vreau... Ei, nu-i nimic, s-o lăsăm 
baltă. Şi-aşa, sunt terminat. Am să beau ceva şi pe urmă o şterg. 
Prietena mea o să se întrebe pe unde umblu. 

— Uneori, Bartolozzi trăncăneşte prea multe. 

— Cred că ai dreptate. Apropo, mâine seară merge cu mine la 
clubul lui Sharpe în Windsor Shoals. Imi vine un prieten de la 
Londra. Ai vrea să vii cu noi? 

Fără doar şi poate, Aiello era impresionat. Jucătorii din Londra 
începuseră să le-o ia înainte băieţilor din Vegas şi Caraibe. Şi nici 
Sammy Sharpe nu era de lepădat. 

— Poate c-am să vin... Uite ce e, ai nevoie de ceva, simte-te 

liber să-mi ceri, bine? 

— Aşa am să lac. Numai că, nu mi-e jenă să ţi-o spun, copiii 
ăştia mă fac să mă simt cam nervos. 

Aiello îl apucă pe Matlock de cot şi-l conduse la bar. 

— Ai înţeles greşit. Copiii ăştia nu sunt nişte copii, pricepi ce-ţi 
spun? E 

— Nu, nu pricep. Copiii sunt copii. Imi place să acţionez ceva 
mai discret. Fără complicaţii. Nu sunt curios. (Matlock se uită la 
barman şi, scoțând din teancul de bani care-i mai rămăsese o 
bancnotă de douăzeci de dolari, o aşeză pe bar). Old Fitz cu apă, 
te rog. 

— Păstrează-ţi banii, zise Rocco. 

— Domnu' Aiello? 

Un tânăr cu sacou de chelner se apropiase de ei. Avea cam 
douăzeci şi doi - douăzeci şi trei de ani, îşi spuse Matlock. 

— Da? 

— Vă rog să semnaţi chitanţa asta. Masa unsprezece. Familia 
Johnson, din Canton. Sunt în regulă. 

Aiello luă carnetul chelnerului şi semnă. Tânărul se întoarse la 
mese. 

— II vezi pe băiatul ăla? Asta voiam să-ţi spun. E student la 
Yale. S-a întors din Vietnam acum şase luni. 

— Şi? 

— A fost locotenent. Ofiţer. Acum, studiază metodele de 
administrare a afacerilor... Vine aici cam de două ori pe 
săptămână. In special ca să cunoască lumea. Când o să termine, 
o să aibă un cheag frumuşel. O să-şi deschidă propria afacere. 

— Ce afacere? 

— Păi, e un furnizor... Copiii ăştia, asta voiam să-ţi spun. Ar 
trebui să le-asculţi poveştile. Saigon, Da Nang. Chiar şi Hong 
Kong. Asta zic şi eu comerţ. Ehei, băieţii din zilele astea sunt 
grozavi! S-au prins care-i mersul! Şi isteţi, pe deasupra. N-ai de 
ce să-ţi faci griji, crede-mă. 

— Te cred. 

Matlock sorbi repede din pahar, nu pentru că i-ar fi fost sete, 
ci fiindcă voia să-şi ascundă şocul provocat de dezvăluirea lui 
Aiello. Licenţiaţii din Indochina nu mai erau veteranii zeloşi, 
tineri-bătrâni, cu obraji trandafirii, de la Armentieres, Anzio sau 
măcar de la Panmunjon. Erau altceva, mai iuți, mai nemiloşi şi 
infinit mai ştiutori. Un erou din Indochina era un soldat care avea 
relaţii în docuri şi în depozite. Omul care venea din Indochina era 

un gigant printre semenii săi. Şi aproape toţi aceşti bărbaţi tineri- 
bătrâni reveniseră în ţară. 

Matlock îşi termină băutura şi se lăsă condus de Rocco prin 
celelalte încăperi de la etajul al treilea. Işi manifestă admiraţia 
reţinută la care se aştepta Aiello şi-i promise că se va întoarce. 
Nu mai aduse vorba despre localul lui Sammy Sharpe din 
Windsor Shoals. Ştia că nu mai era nevoie. Apetitul lui Aiello 
fusese stimulat. 


După ce plecă, două gânduri îi ocupară mintea. Până la 
încheierea după-amiezei de duminică, trebuiau realizate două 
obiective. Primul era că trebuia să găsească un englez; al doilea, 
că trebuia să facă rost de o altă sumă importantă de bani. Era 
absolut necesar ca ambele obiective să fie îndeplinite. In seara 
următoare trebuia să se ducă la Sharpe, în Windsor Shoals. 

Englezul la care se gândise locuia în Webster şi era profesor 
asociat de matematică la Universitatea Madison, un mic campus 
provincial. Venise în ţară de mai puţin de doi ani; Matlock îl 
cunoscuse în afara mediului universitar, la o demonstraţie navală 
în Saybrook. Britanicul îşi trăise cea mai mare parte din viaţă pe 
coasta provinciei Cornwall şi era un mare pasionat al navigaţiei 
cu pânze. Matlock şi Pat îl plăcuseră de la prima vedere. Acum, 
Matlock spera din tot sufletul ca John Holden să ştie câte ceva 
despre jocurile de noroc. 

Banii constituiau o problemă şi mai serioasă. Alex Anderson 
trebuia tapat din nou şi nu era deloc exclus să găsească 
suficiente pretexte ca să-l refuze. Pe de altă parte, individul era 
sensibil la recompense. Această calitate trebuia speculată. 

Holden păruse surprins, dar deloc deranjat de telefonul lui 
Matlock. In afară de amabilitate, o altă trăsătură a lui era 
curiozitatea. De două ori i-a spus cum se ajunge la apartamentul 
lui, iar Matlock i-a mulţumit, asigurându-l că nu uitase drumul. 

— Am să fiu cât se poate de sincer, Jim, spuse Holden, 
primindu-l pe Matlock în apartamentul său ordonat, cu trei 
camere. Pur şi simplu, ard de curiozitate. S-a întâmplat ceva? 
Patricia e bine? 

— Răspunsurile sunt da şi nu. Am să-ţi spun tot ce pot, ceea 
ce nu va fi prea mare lucru... Vreau să-ţi cer un serviciu. De fapt, 
două. Mai întâi, pot să dorm la tine? 

— Fireşte, nici nu era nevoie să mă rogi. Eşti tras la faţă. 
Haide, ia loc. Vrei ceva de băut? 

— Nu, nu, mulţumesc. g 

Matlock se aşeză pe sofaua lui Holden. Işi aduse aminte că era 
extensibilă şi confortabilă. El şi Pat dormi seră acolo într-o noapte 
fericită de beţie, cu câteva luni în urmă. Părea că trecuseră de 
atunci secole. 

— Care-i al doilea serviciu? Primul e plăcerea mea. Dacă e 
vorba de bani, am ceva mai mult de o mie. Ţi-i pun bucuros la 
dispoziţie. 

— Nu, nu e vorba de bani şi-ţi mulţumesc, oricum... Te-aş ruga 
să personifici un englez pentru mine. 

Holden izbucni în râs. Era un bărbat de patruzeci de ani, cu 
osatură delicată, dar râdea în felul bărbaţilor mai în vârstă şi mai 
graşi. 

— Păi, s-ar părea că lucrul ăsta n-ar trebui să fie prea dificil, 
nu? Bănuiesc c-am mai păstrat o urmă de Cornwall îi vorbire. 
Desigur, greu sesizabilă. 

— Greu, greu. Cu puţin exerciţiu, ai putea chiar să scapi de 
nazalizarea yankee... Totuşi, mai e ceva, care s-ar putea să nu 
fie aşa de simplu. Ai jucat vreodată? 

— Dac-am jucat? Ce anume, fotbal, rugby, chestii de-astea? 

— Nu. Cărţi, zaruri, ruletă. 

— Nu cine ştie ce. Bineînţeles, ca orice matematician cu 
imaginaţie rezonabilă, am trecut printr-o fază în care credeam că 
aplicând nişte principii aritmetice - mediile logaritmice - se poate 
stăpâni hazardul unor astfel de jocuri. 

— Şi ai reuşit? 

— Ţi-am spus că am trecut prin faza asta, nu că am rămas 
acolo. Dacă există un sistem matematic, mie mi-a scăpat. Şi-mi 
scapă în continuare. 

— Dar ai jucat? Cunoşti regulile? 

— A, dacă-i vorba numai de asta, cred că destul de bine. S-ar 
putea numi cercetări de laborator. De ce? 

Matlock repetă povestea pe care i-o spusese lui Blackstone. 
Oricum, minimaliză rănile Patriciei şi dădu o nuanţă mai 
inofensivă motivelor celor care o bătuseră. Când termină, 
englezul, care între timp îşi aprinsese pipa, scutură scrumul din 
căuş într-o scrumieră mare de sticlă. 

— Parc-ar fi un scenariu de film, nu?... Şi zici că Patricia nu e 
prea grav rănită? Că e înspăimântată şi nimic mai mult? 

— Intocmai. Dacă m-aş fi dus la poliţie, putea rămâne fără 
bursă. 

— Înţeleg... Ei bine, nu cine ştie ce, dar s-o lăsăm cum a căzut. 
Şi-ai prefera ca eu să pierd mâine seară. 

— Asta nu contează. Important e să mizezi barosan. 

— Dar eşti pregătit pentru un deficit masiv? 

— Sunt. 

Holden se ridică în picioare. g 

— Sunt perfect dispus să particip la această reprezentație. In 
mod normal, ar trebui să fie distractiv. Oricum, sunt o mulțime 
de chestii pe care nu mi le-ai spus şi aş fi vrut să mi le spui. Dar 
nu voi insista. Am să-ţi spun doar că povestea ta este viciată de 
o mare inconsecvenţă matematică. 

— Care anume? 

— Din câte înţeleg, banii pe care eşti pregătit să-i pierzi mâine 
seară depăşesc cu mult orice sumă ar putea obţine Patricia de pe 
urma burselor. Prin urmare, concluzia logică este că nu vrei să te 
duci la poliţie. Sau probabil că nu poţi. 

Matlock se uită la englezul din faţa sa şi se minună de propria 
prostie. Se simţi stânjenit şi foarte nelalocul lui. 

— Scuză-mă... Nu te-am minţit în mod conştient. Nu eşti 
obligat să accepţi; poate că n-ar fi trebuit să te rog. 

— N-am spus nici o clipă că m-ai minţit - şi nici nu contează. 
Numai că sunt multe lucruri pe care nu mi le-ai spus. Fireşte c- 
am s-o fac. Vreau numai să ştii că voi fi un ascultător atent când 
şi dacă te vei hotărî să-mi povesteşti tot ce s-a întâmplat... 
Acum, e târziu iar tu eşti obosit. Ce-ar fi să te culci în dormitor? 

— Nu, mulţumesc. Mă întind aici. Mi-au rămas nişte amintiri 
plăcute. N-am nevoie decât de o pătură. Şi mai trebuie să dau un 
telefon. 

— Tot ce doreşti. Am să-ţi aduc o pătură, iar telefonul ştii unde 
e. 

După ce Holden pleacă, Matlock se duse la telefon. 
Dispozitivul Telelectronic pe care fusese de acord să-l închirieze 
n-avea să fie disponibil decât luni dimineaţa. 

— Blackstone. 

— James Matlock la telefon. Mi s-a spus să sun la numărul ăsta 
pentru eventualele mesaje. 

— Da, domnule Matlock. Aveţi un mesaj, o clipă numai, să 
găsesc însemnările.... Aşa. De la echipa Carlyle. Totul e în 
siguranţă. Subiectul reacţionează favorabil la tratamentul 
medical. Subiectul a primit trei vizitatori: domnul Samuel Kressel, 
domnul Adrian Sealfont şi domnişoara Lois Meyers. Subiectul a 

fost chemat de două ori la telefon, medicul nu i-a permis să 
răspundă. Erau de la acelaşi individ, un anume domn Jason 
Greenberg, din Wheeling, Virginia de Vest. In nici un moment 
subiectul nu a fost separat de echipa Carlyle... Puteţi să vă 
relaxaţi. 

— Mulţumesc. Aşa voi face. Sunteţi foarte meticuloşi. Noapte 
bună. 

Matlock respiră adânc, uşurat şi totodată epuizat. Lois Meyers 
era vecina de vizavi a Patriciei, în vila din campus. Faptul că 
Greenberg sunase era liniştitor. li era dor de Greenberg. 

Se întinse şi stinse veioza de lângă canapea. Lumina 
strălucitoare a lunii de aprilie pătrundea pe fereastră. Omul de la 
Blackstone avusese dreptate, putea să se relaxeze. 

Nu-şi putea îngădui însă nici un fel de relaxare în privinţa 
gândurilor despre ziua de mâine - şi de poimâine. Totul trebuia 
să se desfăşoare într-o permanentă accelerare; o zi productivă 
trebuia să se continue cu o alta la fel. Nu era permisă nici o 
întrerupere, nici un sentiment de satisfacţie temporară care-ar fi 
putut să-i încetinească înaintarea. 

lar în ceea ce priveşte ziua de poimâine. După episodul 
Sammy Sharpe, în Windsor Shoals. Dacă totul mergea conform 
calculelor, avea să sosească momentul să pătrundă în zona 
Carlyle. Matlock închise ochii şi rememoră pagina dactilografiată 
a lui Blackstone. 


CLUB RUSTIC CARMOUNT 

— CONTACT: HOWARD STOCKTON STAȚIUNE DE YAHTING ŞI 
SCHI, WEST CARLYLE. 

— CONTACT: ALAN CANTOR. 


Carmount se afla la est de Carlyle, aproape de hotarul cu 
Mount Holly. Staţiunea de yahting şi schi se alia la vest, pe lacul 
Derron - o staţiune de agrement care funcţiona şi vara şi iama. 

Va trebui să găsească vreun pretext ca să-i determine pe 
Bartolozzi sau Aiello, ori, de ce nu, pe Sammy Sharpe, să-i facă o 
prezentare adecvată. Şi, odată ajuns în zona Carlyle, va începe 
să facă aluzii. Poate mai mult decât aluzii - ordine, solicitări, 
condiţii. Aceasta era cutezanţa de care avea nevoie; aceasta era 
calea spre Nimrod. 

Ochii îi rămaseră închişi, muşchii i se relaxară şi întunericul 
adânc al unui somn extenuat se lăsă asupra sa. Inainte de a 

adormi, îşi aminti de document. De documentul corsican. Trebuia 
să ajungă acum în posesia hârtiei argintii. Va avea nevoie de ea. 
Va avea nevoie de invitaţia către Nimrod. 

Invitaţia lui acum. Documentul lui. 

Documentul lui Matlock. 

Dacă vreunul dintre conducătorii Bisericii Congregaţioniste din 
Windsor Shoals ar fi aflat vreodată că Samuel Sharpe, 
remarcabilul avocat evreu care se ocupa de finanţele bisericii, 
era cunoscut sub numele de Sammy Contrabandistul în cea mai 
mare parte a cartierelor din nordul oraşului Hartford şi din sudul 
oraşului Springfield, Massachusetts, vecerniile ar fi fost anulate 
timp de o lună. Din fericire, nimeni nu le făcuse o astfel de 
dezvăluire şi Biserica Congregaţionistă îl privea cu ochi 
favorabili.  Realizase câteva lucruri deosebite pentru 
administraţia bisericii şi se descurcase admirabil în gospodărirea 
fondurilor. Samuel Sharpe era bine văzut de Biserica 
Congregaţionistă din Windsor Shoals, ca de altfel de majoritatea 
concetăţenilor săi. 

Matlock află toate aceste lucruri în biroul lui Sharpe din hotelul 
Windsor Valley Inn. Citatele înrămate de pe pereţi spuneau 
oricum jumătate din poveste, iar restul i-a fost adus la cunoştinţă 
de un Jacopo Bartolozzi bine-dispus. De fapt, Jacopo îşi lua toate 
măsurile necesare pentru ca Matlock şi prietenul său englez să 
înţeleagă că atât activităţile lui Sharpe, cât şi Sharpe însuşi, se 
abăteau de la minunatele tradiţii ale Clubului de înot Avon. 

Holden îi depăşi aşteptările lui Matlock. De câteva ori aproape 
că izbucni în râs când îl vedea cum lua bancnotele de o sută de 
dolari - aduse în grabă la Webster de un Alex Anderson obosit şi 
nervos - şi le azvârlea cu nonşalantă vreunui crupier, 
neobosindu-se niciodată să numere fisele dar dând de înţeles 
oricui se afla la masă că ştia - până la ultimul dolar - cât anume 
primise. Holden jucă inteligent, cu prudenţă şi la un moment dat 
era în câştig cu vreo nouă mii de dolari. La sfârşitul serii, îşi 
redusese câştigul la câteva sute, făcându-i pe lucrătorii de la 
Windsor Shoals să răsufle uşuraţi şi recunoscători. 

James Matlock îşi blestemă a doua seară de noroc teribil şi luă 
pierderea de o mie două sute de dolari drept ceea ce însemna 
pentru el - adică, nimic. 

La patru dimineaţa, Matlock şi Holden, flancaţi de Aiello, 
Bartolozzi, Sharpe şi doi dintre apropiații lor şedeau la marea 
masă de stejar din sufrageria în stil colonial. Erau singuri. Un 
chelner şi doi picolo debarasau masa; sălile de joc de la etajul al 

treilea al hotelului îşi încetaseră activitatea. 

Aiello cel voinic şi bondocul Bartolozzi comentau neîncetat 
asupra clientelei, fiecare încercând să-l pună în inferioritate pe 
celălalt în privinţa statutului propriilor clienţi; fiecare sugerând că 
„ar fi drăguţ” pentru celălalt să devină „familiar” cu domnul şi 
doamna Johnson din Canton sau cu un anume dr. Wadsworth. In 
schimb, Sharpe părea mai interesat de persoana lui Holden şi de 
activităţile din Anglia. Spuse câteva anecdote cuminţi şi 
amuzante despre vizitele sale la cluburile londoneze şi despre 
dificultăţile  insurmontabile ridicate de diviziunile monetare 
britanice în vâltoarea jocului. 

In timp ce-l urmărea pe Sharpe, Matlock îşi spuse că era un 
bărbat fermecător. Nu era greu de crezut că Sharpe era 
considerat o veritabilă comoară pentru Windsor Shoals, 
Connecticut. Nu se putu reţine să nu-l compare cu Jason 
Greenberg. Şi, făcând această comparaţie, găsi o diferenţă 
esenţială. Ea se putea citi în ochi. Chiar şi la mânie, ochii lui 
Greenberg erau blânzi şi plini de compasiune. Ai lui Sharpe erau 
reci, duri, săgetând neobosit - într-o dezarmonie stranie cu restul 
feţei sale relaxate. 

II auzi pe Bartolozzi întrebându-l pe Holden care urma să-i fie 
escala următoare. Replica degajată a lui Holden îi oferi prilejul pe 
care-l căuta. Aşteptă momentul oportun. 

— Mă tem că nu am libertatea să-mi dezvălui itinerariul. 

— Adică, unde va merge, preciză Rocco Aiello. 

Bartolozzi îi aruncă lui Aiello o privire ucigătoare. 

— Mă gândeam numai c-ar trebui să treceţi şi pe la Avon. Am 
un cuibuşor simpatic şi s-ar putea să vă placă. 

— Nu mă-ndoiesc de asta. Poate altădată. 

— Johnny o să ţină legătura cu mine săptămâna viitoare, zise 
Matlock. O să ne întâlnim din nou. (şi strivi ţigara în scrumieră). 
Trebuie să ajung în... Carlyle, aşa se numeşte locul. 

Conversaţia fu întreruptă de o foarte scurtă pauză. Sharpe, 
Aiello şi unul din ceilalţi doi bărbaţi schimbară între ei priviri. In 
tot cazul, Bartolozzi părea să ignore orice semnificaţie adâncă. 

— La colegiu? întrebă italianul cel scund. 

— Intocmai, răspunse Matlock. Probabil c-o să stau în 
Carmount sau în staţiunea de yahting şi schi. Cred că voi ar 
trebui să ştiţi pe unde se află. 

— Probabil că ştim, zise Aiello râzând încet. 

— Cu ce afaceri în Carlyle? 

Punând această întrebare, necunoscutul - nimeni nu se 
deranjase să-l prezinte - trase adânc din trabuc. 

— E afacerea mea, spuse Matlock afabil. 

— Am întrebat, doar. Fără supărare. 

— Nu e nici o supărare... Tii, fir-ar să fie, s-a făcut aproape 
patru şi jumătate! Aţi fost excesiv de ospitalieri. 

Matlock îşi trase scaunul în spate, pregătindu-se să se ridice. 
Bărbatul cu trabucul mai avea, totuşi, de pus o întrebare. 

— Mergeţi împreună cu prietenul dumneavoastră la Carlyle? 

Holden ridică, în joacă, mâna. 

— Scuze, dar nu discutăm despre itinerarii. Nu sunt decât un 
simplu vizitator al minunatelor voastre meleaguri şi am capul plin 
de planuri turistice... Acum însă trebuie să plecăm. i 

Cei doi bărbați se ridicară, urmați imediat de Sharpe. Inainte 
ca ceilalți să poată schița vreun gest, Sharpe le spuse: 

— Mă duc să-i conduc pe domnii la maşină şi să le arăt pe 
unde s-o ia. Voi aşteptaţi aici, avem de reglat nişte conturi. Iți 
datorez nişte bani, Rocco. Frank îmi e dator mie, aşa că poate 
ieşim chit. 

Bărbatul cu trabucul, pe care era evident acum că-l chema 
Frank, râse. Pentru o clipă, Aiello păru derutat dar nu trecu mult 
până prinse sensul cuvintelor lui Sharpe. Ei trebuiau să rămână. 

Matlock se îndoia că reuşise să ajungă într-o situaţie 
avantajoasă. 

Ar fi vrut să continue discuţia despre Carlyle doar atât cât 
vreunul din cei prezenţi să se ofere să dea telefoanele necesare 
la Carmount şi la staţiunea de agrement din West Carlyle. 
Refuzul lui Holden de a vorbi despre itinerariul său îi răpise 
această şansă, iar Matlock se temea ca nu cumva acest lucru să 
implice totodată că el şi Holden erau atât de „sus-puşi” încât să 
nu mai fie nevoie de alte prezentări. În plus, Matlock îşi dădu 
seama că, pe măsură ce călătoria lui progresa, se bizuia din ce în 
ce mai mult pe garanţia verbală a răposatului Loring că nici unii 
din cei invitaţi la conferinţa de la Carlyle nu aveau să discute 
între ei despre acest lucru. Se părea că semnificaţia cuvântului 
„Omerta” era atât de puternică încât tăcerea nu putea fi 
încălcată. Şi totuşi, Sharpe tocmai le comandase celor de la 
masă să rămână. 

Avea sentimentul că, probabil, mersese prea departe, având 
prea puţină experienţă. Poate că sosise momentul să ajungă la 
Greenberg, cu toate că ar fi vrut să acumuleze mai multe date 

concrete în prealabil. Dacă ar fi stabilit acum contactul cu 
Greenberg. Era posibil ca agentul să-l oblige să iasă - cum suna 
expresia aceea idioată? - „afară din strategie”. Nu era încă 
pregătit să se confrunte cu această problemă. 

Sharpe îi conduse în parcarea aproape pustie. Hotelul Windsor 
Vally nu era aglomerat cu clienţi în noaptea aceea. i 

— Nu încurajăm serviciile de cazare, le explică Sharpe. In 
principal, suntem cunoscuţi ca având un restaurant excelent. 

— Lucrul acesta mi se pare de înţeles, răspunse Matlock. 

— Domnilor, începu Sharpe şovăitor. Indrăznesc să-mi exprim 
o rugăminte care ar putea părea nepoliticoasă. 

— S-auzim. 

— Domnule Matlock. Putem avea o mică discuţie, între patru 
ochi? 

— Oh, nu vă faceţi griji, spuse Holden îndepărtându-se. Înţeleg 
perfect. Eu mă duc să fac câţiva paşi prin preajmă. 

— E un tip foarte simpatic, prietenul dumitale englez. 

— Cel mai simpatic. Care-i problema, Sammy? 

— Câteva elemente informative, cum se spune în tribunale. 

— Şi anume? 

— Sunt un om prudent, dar în acelaşi timp şi foarte curios. 
După cum vezi. Conduc o firmă excelentă. 

— Da. Am văzut. 

— Mă dezvolt frumuşel - prudent, dar frumuşel. 

— Accept ideea. 

— Nu fac greşeli. Am o minte pregătită să se descurce cu 
legislaţia şi sunt mândru că nu comit greşeli. 

— Unde vrei să ajungi? 

— Am senzaţia - şi ca să fiu cinstit cu tine, la aceeaşi 
concluzie au ajuns şi partenerul meu, Frank şi Rocco Aiello - că s- 
ar putea să fi fost trimis în teritoriu ca să faci anumite observaţii. 

— De ce crezi aşa ceva? 

— De ce?... Păi, ca din pământ, un jucător de talia dumitale îşi 
face apariția. Ai prieteni influenţi în San Juan. Cunoşti 
amplasamentele noastre ca pe propriul buzunar. Pe urmă, ai un 
partener foarte bogat şi foarte simpatic de la Londra. Toate astea 
se adună... Dar cel mai important şi cred că deja ştii la ce mă 
refer, ai pomenii despre afacerea asta din Carlyle. Să fim cinstiţi, 
cred că asta spune o grămadă de chestii. 

— Serios? 

— Nu sunt nesăbuit. Cum ţi-am mai spus, sunt un om prudent. 

Am înţeles regulile şi nu pun întrebări pe care nu am voie să le 
pun şi nici nu vorbesc despre lucruri de a căror existenţă nu am 
privilegiul să ştiu... Totuşi, aş dori ca generalii să-şi dea seama că 
dispun în organizaţia lor de câţiva locotenenţi inteligenţi, chiar 
ambiţioşi. Poţi să întrebi pe cine vrei. Nu am nimic de ascuns, nu 
am nici un fel de reţineri. 

— Să înţeleg cumva că-mi ceri să-ţi fac un raport favorabil? 

— Cam aşa ceva. Sunt un om valoros, un avocat respectat. 
Partenerul meu este un agent de bursă care se bucură de mult 
succes. Suntem cei mai potriviţi oameni. 

— Care-i treaba cu Aiello? Mi s-a părut că faţă de el ai o 
atitudine prietenoasă. 

— Rocco e un băiat bun. Poate că nu printre cei mai ageri, dar 
solid. Totodată, e o persoană amabilă. Cu toate acestea, nu cred 
că face parte din liga noastră. 

— Şi Bartolozzi? ş 

— Nu am nimic de spus despre Barlolozzi. In privinţa lui va 
trebui să iei singur o decizie. 

— Nespunând nimic, spui de fapt foarte multe, nu? 

— După părerea mea, vorbeşte prea mult. Dar, poate că aşa e 
felul lui. Mă cam calcă pe nervi. Nu e şi cazul lui Rocco. 

Matlock îl studia pe metodicul Sharpe în lumina de dinaintea 
zorilor, începând să înţeleagă ce se întâmplase. Era logic: el 
însuşi pusese totul la cale, dar acum, când se întâmpla, se 
simţea ciudat de obiectiv. Se observa pe el însuşi; studia felul în 
care reacţionau paiaţele. 

Pătrunsese în lumea lui Nimrod ca un străin; posibil suspect, 
cu siguranţă nesincer. 

Şi totuşi, dintr-o dată, constata că în loc să fie disprețuit 
pentru asta, era respectat. 

Suspectul respectat pentru viclenia lui, numai pentru că 
trebuia să provină din sferele înalte. Acum devenise un emisar 
din partea eşaloanelor superioare. Era un personaj temut. 

Cum o numise Greenberg? Lumea umbrelor. Armate nevăzute, 
poziţionându-şi trupele în întuneric, într-o permanentă stare de 
alertă împotriva  patrulelor rătăcite sau a  cercetaşilor 
neprietenoşi. 

Linia firavă pe care trebuia s-o urmeze era primejdioasă, dar 
acum nu mai avea încotro. N 

— Eşti un om de ispravă, Sharpe. In acelaşi timp, al naibii de 
inteligent... Ce ştii despre Carlyle? 

— Nimic! Absolut nimic! 

— De data asta minţi şi asta nu mai e inteligent din partea ta. 

— E-adevărat. Nu ştiu ceva precis. Doar nişte zvonuri. 
Cunoaşterea propriu-zisă şi lucrurile ştiute din auzite sunt două 
feluri diferite de mărturii. 

Sharpe îşi ridică mâna dreaptă, cu degetul mare şi cel arătător 
despărțite. 

— Ce fel de zvonuri? E spre binele tău să vorbeşti fără 
ocolişuri. 

— Păi, numai nişte zvonuri. O reuniune a clanului, se pare. O 
întâlnire a personajelor cu poziţii foarte înalte. O înţelegere la 
care trebuie să se ajungă între anumiţi oameni. 

— Nimrod? 

__Vreme de exact trei secunde. Sammy Sharpe îşi închise ochii. 
In acest timp. Vorbi. 

— Acum tu vorbeşti o limbă pe care nu vreau s-o aud. 

— Atunci n-ai auzit, nu? 

— Pot să te asigur că grefierul nu a consemnat-o. 

— O.K. Văd că ştii care-i mersul. Şi, când te vei întoarce la 
prietenii tăi. Nu cred c-ar fi o idee prea grozavă să discuţi cu ei 
zvonurile pe care le-ai auzit. iți dai seama că ar însemna să 
acţionezi ca un locotenent prost, nu? 

— Nu numai prost - dement. 

— De ce le-ai spus să rămână, totuşi? E târziu. 

— Pe cinstite. Voiam să aflu ce părere au şi ei despre tine şi 
prietenul tău, englezul. Insă, având în vedere că ai pomenit un 
anumit nume, pol să-ţi spun că nu va mai avea loc nici un fel de 
discuţie pe această temă. Cum îţi spuneam, mi-am însuşii 
regulile. 

— Bun. Te cred. Eşti plin de ingeniozitate. Ar fi mai bine să te 
întorci... A, era să uit. Aş dori... am dori să-/ suni pe Stockton la 
Carmouni şi pe Cantor la staţiunea de yahting şi schi. Să le spui 
doar că sunt un prieten personal de-al tău şi că urmează să le fac 
o vizită. Nimic altceva. Nu vrem să-i alarmăm. Asta e important. 
Sammy. Nimic altceva. 

— Va fi o plăcere pentru mine. Şi, sper că nu vei uita să 
transmiţi celorlalţi urările mele de bine. 

— N-am să uit. Eşti un om de ispravă. 

— Imi dau toată silinţa. E tot ce poate să facă un om... 

Exact în clipa aceea, cinci focuri de armă spulberară liniştea 
zorilor. Geamuri sparte. Dinăuntrul hotelului se auzi zgomotul 

unor oameni alergând şi ţipând, o dată cu sunete de mobilă 
sfărâmată. Matlock se aruncă la pământ. 

— John! John! 

— Sunt aici! Lângă maşină! Eşti teafăr? 

— Da. Rămâi pe loc! 

Sharpe alergase în întuneric, apropiindu-se de clădire. Se 
ghemui într-un colţ, lipindu-se de zidul de cărămidă. Matlock abia 
îi distingea conturul siluetei, dar reuşi să-l vadă pe Sharpe 
scoțând un revolver din buzunarul hainei. 

Incă o dată, răsună o rafală de împuşcături în spatele clădirii, 
urmată de alte ţipete de groază. Un picolo năvăli pe uşa laterală 
şi se târî în patru labe spre marginea parcării. Cuprins de isterie, 
urla într-o limbă pe care Matlock n-o înţelegea. 

Câteva secunde mai târziu, încă unul din oamenii hotelului, 
îmbrăcat cu un sacou alb, ieşi pe uşă trăgând după el un al 
doilea bărbat, acesta din urmă fiind evident rănit. Sângele îi 
curgea din umăr şi braţul drept atârna imobil. 

Din neant, bubui o nouă împuşcătură şi chelnerul care urla se 
prăbuşi. Bărbatul rănit din urma lui se împletici şi căzu cu faţa în 
pietriş. Dinăuntru se auzeau ţipetele altor bărbaţi. 

— Să mergem! Afară! La maşină! 

Se aştepta să vadă oameni năpustindu-se afară pe uşa 
laterală şi să vină în parcare, dar nu apăru nimeni. În schimb, 
dintr-o altă zonă a proprietăţii, auzi pornind motorul unei maşini 
şi, câteva clipe mai târziu, scrâşnetul cauciucurilor provocat de 
întoarcerea bruscă a maşinii. După care, la stânga sa, cam la 
cincizeci de paşi distanţă, o limuzină neagră ţâşni pe aleea 
dinspre nord către şoseaua principală. Maşina trecu pe sub un 
stâlp de iluminat şi Matlock o văzu limpede. 

Era acelaşi automobil care plonjase din întuneric la câteva 
clipe după moartea lui Ralph Loring. 

Liniştea se aşternu din nou. Lumina cenuşie a zorilor devenea 
mai puternică. 

— Jim! Jim, vino aici! Cred c-au plecat! 

Era Holden. Părăsise refugiul automobilului şi era acum 
aplecat asupra bărbatului în sacou alb. 

— Vin acum! spuse Matlock, ridicându-se de la pământ. 

— Individul ăsta e mort. A fost împuşcat între umeri... Celălalt 
mai respiră încă. Ar trebui să chemăm o ambulanţă. 

Holden ajunse la chelnerul aflat în stare de inconştienţă, cel cu 
braţul drept imobil, plin de sânge. 

— Nu se mai aude nimic. Unde-i Sharpe? 

— Tocmai a intrat în clădire. Pe uşa aia. Am văzul că are pistol. 

Cei doi păşiră cu prudenţă către intrarea laterală a hotelului. 
Matlock deschise încet uşa şi intră înaintea lui Holden în foaier. 
Mobila fusese răsturnată, scaunele şi mesele zăceau trântite pe 
duşumea. Sângele lucea pe podeaua de lemn. 

— Sharpe? Unde eşti? 

Matlock îşi ridică glasul cu băgare de seamă. Trecură câteva 
secunde înainte ca Sharpe să răspundă, abia auzit. 

— Aici, în sufragerie. 

Matlock şi Holden trecură pe sub arcada de stejar. Nimic din 
viaţa de până atunci a celor doi bărbaţi nu-i pregătise pentru 
ceea ce văzură. 

O senzaţie copleşitoare de groază o provoca priveliştea 
cadavrelor acoperite literalmente de sânge. Ce mai rămăsese din 
Rocco Aiello, rămas aproape fără faţă, era întins pe faţa de masă 
îmbibată de sânge. Partenerul lui Sharpe, necunoscutul pe care-l 
chema Frank, se afla în genunchi, cu bustul peste un scaun, 
sângele scurgându-i-se din gât, cu ochii larg deschişi. Jacopo 
Bartolozzi căzuse pe podea, cu trupul arcuit în jurul piciorului 
mesei, având piepţii cămăşii sfâşiaţi până la guler, lăsând la 
vedere stomacul bombat, cu pielea ciuruită de o mulţime de 
găuri de gloanţe, sângele continuând să se prelingă peste părul 
aspru şi negru. Bartolozzi încercase să-şi rupă cămaşa de pe 
pieptul ciuruit şi mai ţinea încă strâns în mână o bucală de 
pânză. Al patrulea bărbat zăcea lungit în spatele lui Bartolozzi, cu 
capul rezemat de piciorul drept al acestuia, cu braţele şi 
picioarele răşchirate, având spinarea acoperită în întregime de 
un strat gros de sânge, ici-colo porţiuni de intestin iţindu-se prin 
pielea sfâşiată. 

— Oh, Doamne Dumnezeule! bâigui Matlock, incapabil să 
creadă că ceea ce vedea era adevărat. John Holden arăta de 
parcă urma să i se facă rău. Sharpe vorbi cu glas reţinut, repede 
şi dezgustat. 

— Ar fi bine să plecaţi. Tu şi prietenul tău englez, plecaţi 
imediat. 

— Va trebui să chemi poliţia, rosti Matlock, cu mintea 
tulburată. 

— Unul din cei de afară, un picolo... încă mai trăieşte. 

Holden rostise aceste cuvinte bâlbâindu-se. Sharpe îi privi pe 
cei doi bărbaţi, ţinând revolverul în mână, lângă corp, iar ochii 

săi trădau o urmă de suspiciune. 

— Nu am nici o îndoială că liniile telefonice au fost întrerupte. 
Cele mai apropiate case sau ferme sunt la cel puţin opt sute de 
metri de aici... Mă voi îngriji de tot ce trebuie. Aţi face bine să 
plecaţi de aici. 

— Crezi c-ar trebui să plecăm? întrebă Holden, uitându-se la 
Matlock. 

Sharpe replică: 

— Uite ce e, englezule, în ce mă priveşte, nici că-mi pasă ce 
aveţi de gând să faceţi, oricare dintre voi. Am destule lucruri la 
care trebuie să mă gândesc - şi pe care trebuie să le rezolv... 
Spre binele vostru, plecaţi de-aici. Mai puţine complicaţii, mai 
puţine riscuri. Nu-i mai bine aşa? 

— Da, ai dreptate, admise Matlock. 

— İn cazul în care sunteţi prinşi, aţi plecat de-aici acum o 
jumătate de oră. Eraţi prieteni cu Bartolozzi, asta-i tot ce ştiu 
despre voi. 

— In regulă. 

Sharpe fu nevoit să-şi întoarcă privirea de la priveliştea 
cadavrelor. Pentru o clipă, Matlock avu impresia că avocatul de 
la Windsor Slioals avea să plângă. In schimb, acesta trase adânc 
aer în piept şi rosti: 

— O minte familiarizată cu legislaţia, domnule Matlock. Sunt 
un om valoros. Să le spui asta. 

— Le voi spune. 

— Şi să le mai spui că am nevoie şi merit protecţie. Aşa să le 
spui. 

— Desigur. 

— Şi acum, căraţi-vă. (Brusc, Sharpe azvârli revolverul la 
podea, cuprins de scârbă. Apoi, în timp ce lacrimile îi inundau 
ochii), urlă: Plecaţi de-aici, pentru numele lui Dumnezeu! Plecati! 

Matlock şi Holden convenirii să se despartă imediat. Profesorul 
de engleză îl lăsă pe matematician la apartamentul acestuia şi 
apoi se îndreptă spre sud, către Fairfield. Voia să închirieze o 
cameră la un motel de pe autostradă, suficient de departe de 
Windsor Shoals ca să scape de starea de panică şi îndeajuns de 
aproape de Hartford ca să poată ajunge la Blackstone în jurul 
orei două după-amiaza. 

Era prea epuizat, prea înspăimântat ca să mai judece. Găsi un 
hotel de mâna a treia ceva mai la vest de Stratford, 
surprinzându-l pe recepţionerul trezit la o oră atât de matinală 
prin faptul că era singur. 

In timp ce-şi trecea datele în registru, Matlock mormăi ceva 
despre o soţie geloasă în Westport şi, cu ajutorul unei bancnote 
de zece dolari, îl convinse pe funcţionar să-i înscrie sosirea la ora 
2:00 a.m., o singură persoană. Cam pe la şapte, se afla în pat, 
rugând să fie trezit la douăsprezece şi jumătate. lşi făcuse 
socoteala că, după cinci ore de somn, lucrurile aveau să se 
limpezească. 

Matlock dormi cinci ore şi douăzeci de minute, dar nimic nu se 
schimbă prea mult. Foarte puţine se limpeziseră între timp. În 
schimb, masacrul de la Windsor Shoals apărea acum ca fiind şi 
mai greu de explicat. Era cu putinţă ca el să fi fost victima 
plănuită? Sau ucigaşii aşteptaseră afară în linişte ca el să iasă 
din clădire înainte de a comite execuțiile? 

Eroare sau avertisment? 

În jurul orei unu şi un sfert se afla pe Merritt Parkway. Pe la 
unu şi jumătate intra pe Berlin Turnpike, făcând cale întoarsă 
spre Hartford. La două şi cinci minute, se alia în biroul lui 
Blackstone. 

— Uitaţi care-i problema, domnule Matlock, zise Michael 
Blackstone aplecându-se peste birou, privindu-l ţintă pe Matlock, 
faptul că punem un minimum de întrebări clienţilor noştri, nu 
înseamnă câtuşi de puţin că le punem la dispoziţie nişte cecuri în 
alb. 

— Eu am impresia că nu v-ar displace aşa ceva, dar în sens 
invers. 

— N-aveţi decât să vă luaţi banii şi să vă duceţi unde vreţi. Noi 

vom supravieţui şi fără ei! 

— O clipă, vă rog! Aţi fost angajaţi pentru protecţia unei 
domnişoare, atâta tot! Pentru asta vă plătesc cu trei sute de 
dolari pe zi! Tot ce nu e legat de asta reprezintă ceva 
suplimentar şi mă aştept să plătesc în plus, nu? 

— Nu vor fi nici un fel de cheltuieli suplimentare. Nu ştiu 
despre ce vorbiţi. (Deodată, Blackstone îşi îndoi coatele, 
aplecându-se în faţă. Vorbi cu glas răguşit, aproape şoptit). La 
naiba, domnule Matlock! Doi oamenii Doi oameni de pe lista 
aceea nenorocită au fost ucişi astă-noapte! Dacă cumva sunteţi 
un maniac descreierat, nu doresc să am de-a face cu 
dumneavoastră! In această privinţă, nu mai avem ce discuta. Şi 
nu-mi pasă cine e tatăl dumitale şi nici de câți bani dispuneţi. 

— Acum e rândul meu să nu ştiu despre ce vorbeşti. In afară 
de ce-am citit în ziare. Noaptea trecută mi-am petrecut-o într-un 
motel din Fairfield. Sunt trecut acolo în registru de la ora două, în 
dimineaţa asta. Ori, din ce-am citi în ziare, masacrul a avut loc în 
jurul orei cinci. 

Blackstone se ridică în picioare. Se uită la Matlock cu 
suspiciune. 

— Puteţi dovedi asta? 

— Vreţi să vă dau numele şi numărul de telefon al motelului? 
Daţi-mi o carte de telefon şi se rezolvă imediat. 

— Nu!... Nu. Nu vreau să ştiu nimic. Aţi fost în Fairfield? 

— Aduceţi cartea de telefon. 

— In regulă, s-o lăsăm baltă. Cred că minţiţi, dar aveţi 
acoperire. Cum spuneaţi, suntem angajaţi numai pentru 
protecţia domnişoarei. 

— A apărui ceva nou faţă de duminică după-amiaza? Totul e în 
regulă? 

— Da... Da. (Blackstone părea preocupat). V-am obţinut 
Telelectronicul. E în stare operativă. Taxa adițională este de 
douăzeci de dolari pe zi. 

— Inţeleg. Preţ de vânzare en-gros. 

— Nu am lăsat niciodată să se înţeleagă că am fi ieftini. 

— Nici n-aţi putea. 

— Şi nici nu suntem. (Rămânând în picioare, Blackstone apăsă 
un buton al interfonului de pe birou). Aduceţi, vă rog, dispozitivul 
Telelectronic al domnului Matlock. 

Câteva secunde mai târziu, în birou îşi făcu apariţia o tânără 
frumoasă care aduse un obiect metalic nu mai mare decât un 

pachet de ţigări. După ce-l aşeză pe biroul lui Blackstone, însoţit 
de un cartonaş de identificare, părăsi încăperea la fel de repede 
precum intrase. 

— Asta-i obiectul, zise Blackstone. Aveţi codul Charger trei- 
zero, care înseamnă: zona Carlyle, echipă de trei oameni. 
Numărul de telefon ataşat este cinci, cinci, cinci, şase, opt, şase, 
opt. Tinem în rezervă o listă de numere pe care suntem 
încredinţaţi că le putem repartiza mai uşor. Dispozitivul vă va 
avertiza printr-o serie de bipuri scurte, îl puteţi opri apăsând 
butonul ăsta. La auzul semnalului, trebuie să telefonaţi la 
numărul de aici. Un robot telefonic vă va transmite mesajul din 
partea echipei. Vi se comunică de mai multe ori numărul de 
telefon la care puteţi stabili contactul direct. Aţi înţeles 
principiul? Realmente, e foarte simplu. 

— L-am înţeles, spuse Matlock luând cutiuţa metalică de pe 
birou. Ceea ce mă nedumereşte e că nu-mi dau seama de ce nu-i 
puneţi pe oamenii dumneavoastră să vă telefoneze la birou, 
după care dumneavoastră puteţi lua legătura cu mine. Lăsând la 
o parte profiturile implicate, nu ar fi mai simplu? 

— Nu. Ar fi prea mare probabilitatea de eroare. Avem de a 
face cu un mare număr de clienţi. Vrem ca aceştia să se afle în 
legătură directă cu oamenii pe care îi plătesc. 

— Pricep. 

— In acelaşi timp, asigurăm şi latura privată a fiecărei acţiuni. 
Nu considerăm oportună transmiterea informaţiilor prin 
intermediari. Apropo, puteţi contacta echipa în acelaşi mod. 
Fiecare dintre ei are câte un astfel de dispozitiv. Nu trebuie decât 
să formaţi numărul şi să înregistraţi mesajul pe care doriţi să li-l 
transmiteţi. 

— Pare a fi o chestie demnă de toată încrederea. 

— O treabă de profesionişti. (După aceasta, pentru prima oară 
de când intrase în biroul lui, Blackstone se aşeză în fotoliu, 
rezemându-se de spătar). Acum, am să vă comunic ceva şi, dacă 
doriţi să o luaţi ca pe o ameninţare, nu vă condamn. De 
asemenea, dacă doriţi să renunţaţi la serviciile noastre pe 
această bază, nu va fi nici o problemă... Ştim că sunteţi căutat în 
acest moment de către agenţii Departamentului de Justiţie. 
Oricum, împotriva dumneavoastră nu au fost emise nici un fel de 
acuzaţii, nici un fel de mandat de arestare. Aveţi anumite 
drepturi de care, din exces de zel, agenţii federali uită adeseori - 
este şi unul din motivele pentru care afacerea noastră prosperă. 

În tot cazul, dorim să aveţi în vedere faptul că, în situaţia în care 
statutul dumneavoastră se va modifica şi veţi fi pus sub acuzare 
sau se va emite un mandat de arestare, serviciile noastre vor li 
imediat întrerupte şi nu vom ezita să cooperăm cu autorităţile în 
privinţa găsirii dumneavoastră. Orice alte informaţii le vom pune 
la dispoziţia avocatului - fiind vorba de un secret profesional - 
dar nu şi locul unde vă aflaţi. Capisce? 

— Da. Mi se pare corect. 

— Suntem mai mult decât corecţi. Tocmai de aceea vă voi 
cere plata în avans pentru zece zile - veţi primi înapoi ceea ce nu 
se va justifica... In eventualitatea în care situaţia se schimbă şi 
agenţii federali emit un mandat împotriva dumneavoastră, veţi 
primi - o singură dată - următorul mesaj înregistrat. Doar aceste 
cuvinte. 

Blackstone se opri pentru sporirea efectului retoric. 

— Care sunt? 

— Charger trei-zero a fost anulat. 


leşind afară, pe Bond Street, Matlock avu o senzaţie care n- 
avea să-l părăsească până când călătoria, sau mai exact cursa 
lui n-avea să ia sfârşit. Avea impresia că oamenii se holbează la 
el. Incepuse să-şi închipuie că era urmărit de indivizi 
necunoscuţi. Se trezea întorcându-se fără voia lui, încercând să 
depisteze ochii nevăzuţi care-l urmăreau. Şi totuşi, nu era 
nimeni. 

Nimeni pe care să-l poată distinge. 

Documentul corsican trebuia acum scos din apartamentul său. 
Şi, ţinând cont de cele spuse de Blackstone, nu avea nici un rost 
să încerce s-o facă el însuşi. Apartamentul avea să fie ţinut sub 
supraveghere de către ambele tabere, atât de urmăritori cât şi 
de cei urmăriţi. 

Urma să se folosească de unul din membrii echipei 
Blackstone, punând astfel la încercare garanţia de circumstanţă 
a şefului agenţiei privind confidenţialitatea informaţiilor. Va lua 
legătura cu ei - cu el - după ce va efectua în prealabil o 
convorbire telefonică, în urma căreia va şti cu certitudine dacă 
într-adevăr îi era necesară invitaţia corsicană. O convorbire cu 
Samuel Sharpe, avocat, din Windsor Shoals, Connecticut. 

Matlock se hotărâse să-i înfăţişeze lui Sharpe o latură 
vremelnic mai  îngăduitoare a personalităţii sale recent 
dobândite. Sharpe însuşi avusese un moment de rătăcire. 

Matlock socotise că sosise clipa să-i sugereze că până şi oamenii 
cu poziţia lui - care aveau prieteni influenţi în San Juan şi la 
Londra - erau uneori cuprinşi de sentimente dincolo de instinctul 
de conservare. : 

Intră în holul hotelului Americana şi îl sună. li răspunse 
secretara. 

— Vă aflaţi într-un birou în care domnul Sharpe să vă poată 
suna îndată? i 

— Nu, sunt într-o cabină telefonică. In plus, mă şi grăbesc. 

Urmară câteva momente de linişte, precedate de declicul 
butonului de comutare a circuitelor. Aşteptarea dură mai puţin 
de zece secunde. 

— Domnule Matlock, vă rog să-mi spuneţi numărul de la care 
sunaţi. Domnul Sharpe vă va telefona în maximum cinci minute. 

Matlock îi spuse numărul şi închise telefonul. 

In timp ce şedea în scaunul din plastic, gândul îi zbură înapoi 
în timp la o altă cabină telefonică şi la un alt scaun de plastic. Și 
la limuzina neagră care trecuse în viteză pe lângă cabina aceea 
în care, pe scaunul acela de plastic şedea ghemuit un bărbat 
mort, cu o gaură de glonţ în frunte. 

Soneria sună şi Matlock ridică receptorul. 

— Matlock? 

— Sharpe? 

— Nu trebuia să mă suni la birou. Trebuia să-ţi fi dat seama. 
Am fost nevoit să cobor aici, în hol, la un telefon cu plată. 

— Nu m-am gândit că telefonul unui avocat respectabil poate 
reprezenta un risc. Imi pare rău. 

La capătul celălalt al firului urmă o pauză. Era limpede că 
Sharpe nu se aşteptase la scuze. 

— i-am mai spus, sunt un om prudent. Ce s-a întâmplat? 

— Am vrut să ştiu cum te simţi. Cum a mers totul. A fosto 
chestie îngrozitoare în noaptea trecută. 

— Nu am avut răgaz pentru nici un fel de reacţie. Am avut 
atâtea de făcut. Poliţia, aranjamentele funerare, reporterii. 

— Şi, cum stau lucrurile? Cum te-ai descurcat? 

— Nu se vor produce erori importante. In două vorbe - dacă se 
va ajunge la asta - sunt o victimă nevinovată. Frank este şi el o 
victimă, numai că el a murit... O să-i duc dorul lui Frank. Era un 
băiat tare de treabă. Desigur, voi închide localul de la etaj. Poliţia 
locală a fost mituită. Presupun că de voi. Aşa încât se va şti 
numai ce vor scrie ziarele. O gaşcă de bandiți italieni împuşcaţi 

într-un cochet restaurant de ţară. 

— Ai dovedit mult sânge rece. 

— Ti-am mai spus-o, replică Sharpe cu tristeţe, sunt un om 
prudent. Sunt pregătit pentru evenimente neprevăzute. 

— Cine a făcut-o? 

Sharpe nu-i răspunse la întrebare. Nu scoase nici un cuvânt. 

— Te-am întrebat, cine crezi că a făcut-o? 

— Mă aştept ca voi să aflaţi înaintea mea... Bartolozzi avea 
duşmani; era o persoană dezagreabilă. Presupun că şi Rocco 
avea... Dar de ce Frank? Asta să mi-o spui tu. 

— Nu ştiu. N-am discutat cu nimeni încă. 

— Te rog să afli pentru mine. N-a fost drept. 

— Am să încerc. Îți promit... Şi, Sammy, nu uita să dai 
telefoanele acelea lui Stockton şi lui Cantor. 

— N-am uitat. Le aveam trecute în agendă, pentru după- 
amiaza aceasta. Ţi-am spus, sunt un om metodic. 

— Mulţumesc. Condoleanţele mele pentru Frank. Mi s-a părut 
că era un băiat de treabă. 

— Era un prinţ. 

— Nu mă îndoiesc... Ţinem legătura, Sammy. N-am uitat ce m- 
ai rugat să fac pentru line. Realmente, m-ai impresionat. Voi... 

Sunetul monedelor căzând în cutia telefonului de la Windsor 
Shoals îl întrerupse pe Matlock. Limita de timp fusese depăşită şi 
nu mai avea nici un rost să prelungească conversaţia. Aflase 
ceea ce trebuia. Acum trebuia să pună mâna pe hărtia corsicană. 
Groaza provocată de masacrul din zori nu-l determinase pe 
melodicul Sharpe să uite de telefoanele pe care promisese să le 
dea. Cum de nu uitase, era un miracol pentru Matlock, dar aşa se 
întâmplase. Omul cel prudent nu intrase în panică. Parc-ar fi fost 
făcui din gheată. 

Cabina telefonică era strâmtă, incomodă, înăbuşitoare, plină 
de fum. Deschise uşa şi străbătu grăbii holul hotelului, către 
ieşirea principală. 

Dădu colţul spre strada Asylum, căutând un restaurant 
adecvat. Unul în care să poată lua prânzul în timp ce aştepta 
apelul de răspuns de la Charger trei-zero. Blackstone spusese că 
trebuia să lase un număr de telefon. Ce putea fi mai nimerit 
decât un restaurant? 

Văzu firma: The Lobsler House. Genul de local frecventat de 
oamenii de afaceri importanţi. 

Fu condus la un separeu şi nu la o masă. Era aproape ora trei 

şi aglomeraţia de la prânz se mai subţiase. Se aşeză şi comandă 
un bourbon cu gheaţă. Intrebând-o pe chelneriţă unde se afla cel 
mai apropiat telefon. Tocmai se pregătea să se ducă să 
telefoneze la 555-6868 când, din haină, se auzi sunetul înfundat, 
ascuţit şi înfricoşător al Telelectronicului. Era ca şi cum o parte a 
fiinţei sale. 

Probabil un organ cuprins de isterie, o luase razna şi încerca 
să-şi semnalizeze starea de agonie. Cu o mână tremurândă, 
scoase din buzunar dispozitivul. Găsi butonul de întrerupere şi-l 
apăsă cât putu de tare. Se uită în jur, întrebându-se dacă 
zgomotul atrăsese atenţia cuiva. 

Nu se întâmplase aşa ceva. Nimeni nu se uita la el. Nimeni nu 
auzise nimic. 

leşi din separeu şi se duse repede la telefon. Nu se mai 
gândea decât la Pat - ceva se întâmplase, ceva îndeajuns de 
serios pentru ca Charger trei-zero să activeze maşinăria teribilă 
şi perfidă care-i provocase panica. 

Matlock închise uşa cabinei şi formă 555-6868. 

— Charger trei-zero raportează. (Vocea avea tonalitatea 
distantă a unei înregistrări pe bandă magnetică). Vă rog, sunaţi 
la cinci, cinci, cinci; unu, nouă, cinci, unu. Nu trebuie să vă 
alarmaţi, domnule. Nu s-a întâmplat nimic deosebit. Ne veţi găsi 
la acest număr în cursul orei următoare. Încă o dată, numărul 
este cinci, cinci, cinci; unu, nouă, cinci, unu. Terminat. 

Matlock realiză că Charger trei-zero îşi dăduse silinţa să-i 
îndepărteze din primul moment teama, probabil pentru că era 
prima sa experienţă cu Telelectronic. Avea sentimentul că şi în 
eventualitatea în care oraşul Carlyle ar fi fost distrus de o bombă 
termonucleară, cuvintele lui Charger trei-zero ar fi sunat 
liniştitor. Un alt motiv, probabil, era acela că un om gândeşte mai 
limpede atunci când nu are motive să se teamă. In orice caz, 
Matlock îşi dădu seama că metoda funcţiona. Acum se simţea 
mai calm. Scoase nişte mărunţiş din buzunar, promiţându-şi să 
nu uite să schimbe câteva bancnote în monede pentru necesităţi 
viitoare. Telefoanele publice deveniseră un aspect important al 
vieţii sale. 

— Alo, cinci, cinci, cinci; unu-nouă-cinci-unu? 

— Da, răspunse aceeaşi voce care-i transmisese mesajul 
înregistrat. Domnul Matlock? 

— Da. Cum se simte domnişoara Ballantyne? 

— Foarte bine, domnule. A avut parte de un doctor bun. Azi- 

dimineaţă s-a ridicat în capul oaselor. Umflăturile s-au retras în 
cea mai mare parte. Doctorul era de-a dreptul încântat... De vreo 
câteva ori a întrebat de dumneavoastră. 

— Ce i-aţi spus? 

— Adevărul. Că am fost angajaţi de dumneavoastră pentru ca 
nimeni să n-o mai deranjeze cu nimic. 

— Nu, despre mine, ce i-aţi spus? 

— Pur şi simplu că a trebuit să plecaţi timp de câteva zile. N-ar 
fi o ideea rea să-i daţi un telefon. Incepând cu această după- 
amiază poate primi telefoane. Le vom supraveghea, fireşte. 

— Fireşte. De asta m-aţi contactat? 

— In parte. Celălalt motiv se numeşte Greenberg. Jason 
Greenberg. Vă caută întruna la telefon. Insistă să luaţi legătura 
cu el. 

— Ce v-a spus? Cine a vorbit cu el? 

— Eu. Apropo, mă numesc Cliff. 

— O.K. Cliff, ce ţi-a spus? 

— Că imediat ce iau legătura cu dumneavoastră, să vă spun 
să-l sunaţi. Este imperios necesar să-l sunaţi. Mi-a lăsat un 
număr. E din Wheeling, Virginia de Vest. 

— Spune-mi-l. 

Matlock îşi scoase pixul din buzunar şi scrise numărul pe 
policioara de lemn de sub telefon. 

— Domnu' Matlock? 

— Ce e? 

— Greenberg mi-a mai zis să vă spun... că „oraşele nu sunt pe 
moarte, au murit.” Astea au fost cuvintele lui. „Oraşele au 
murit.” 

Cliff acceptă fără comentarii să recupereze documentul 
corsican din apartamentul lui Matlock. Mai târziu, aveau să 
stabilească un punct de întâlnire. In eventualitatea că 
documentul nu s-ar fi aflat la locul lui, Charger trei-zero avea să-l 
alerteze imediat. 

Matlock se rezumă la un singur pahar. Ciuguli câte ceva din 
mâncarea adusă şi părăsi restaurantul în jurul orei trei şi 
jumătate. Era timpul să-şi regrupeze forţele, să-şi împrospăteze 
muniţia. Işi lăsase Cadillac-ul într-o parcare situată la câteva 
cvartale mai la sud de biroul agenţiei Blackstone de pe Bond 
Street. Era una din amenajările de acest fel ale primăriei, fiecare 
loc de parcare având aparatul lui de taxat. Matlock îşi aduse 
aminte că nu se mai întorsese să introducă alte monede de când 
se dusese la Blackstone. Taxatoarele nu acceptau monede decât 
pentru o oră, iar el era plecat de aproape două ore. Se întrebă 
cum se descurcau firmele de închiriat maşini cu sumedenia de 
încălcări ale legilor circulaţiei provocate de cei aflaţi în trecere. 
Pătrunse în parcare şi imediat îşi puse întrebarea dacă se afla pe 
culoarul care trebuia. Işi dădu seama că greşise. Cadillac-ul se 
afla cu două alei mai încolo, pe culoarul al patrulea. Incepu să se 
strecoare pe lângă maşinile parcate foarte aproape una de 
cealaltă când, deodată, se opri. 

Printre automobile, observase dungile albe şi albastre ale unei 
maşini a politiei din Hartford. Era oprită chiar în spatele Cadillac- 
ului său. Un poliţist încerca să deschidă portiera maşinii, celălalt 
stătea rezemat de maşina poliţiei şi vorbea într-un aparat 
portabil de emisie-recepţie. 

li găsiseră maşina. Asta îl înfricoşă, dar într-un fel, nu-l 
surprinse deloc. 

Se retrase cu prudenţă, gata să fugă dacă ar fi fost reperat. 
Gândurile i se îndreptară grăbite spre problemele ridicate de 
noua complicaţie apărută. Prima şi cea mai urgentă era 
procurarea unui nou automobil. A doua era faptul că se ştia 
acum că el se află în zona Hartford. Ceea ce scotea din calcul 
celelalte mijloace de transport. Gările, autogările, chiar şi 
agenţiile de taxiuri vor fi alertate. Soluţia era tot găsirea unui 
nou automobil. 

Şi totuşi, avea îndoieli. Blackstone îi spusese foarte limpede că 
împotriva lui nu fusese emis nici un fel de mandat. Dacă s-ar fi 
emis, ar fi primit mesajul de la 555-6868. Ar fi auzit cuvintele: 
„Charger trei-zero a fost anulat.” 

Nici pomeneală de aşa ceva. Pentru o clipă, se gândi chiar să 
se întoarcă la maşină şi să accepte amenda pentru depăşirea 
timpului de staţionare. 

Pe urmă însă, îndepărtă gândul. Poliţiştii aceştia nu erau nişte 
simpli taxatori de parcare. Işi aminti că nu demult, un poliţist, în 
haine civile, îl urmărise într-un alt teren de parcare lăturalnic. 
Deşi nu-şi dădea seama în ce anume consta, i se părea că 
distinge o schemă care se repeta. 

Matlock se îndepărtă grăbii de parcarea municipală, luând-o 
pe Bond Street. Coti pe prima străduţă laterală şi se pomeni 
alergând. Instantaneu, îşi încetini mersul. Nimic nu sare mai uşor 
în ochi pe o stradă aglomerată decât un bărbat care aleargă - 
doar dacă nu e vorba de o femeie. Işi reglă pasul după cel al 
cumpărătorilor de după-amiază, străduindu-se din răsputeri să se 
dizolve în fluidul traficului uman. In răstimpuri, se opri chiar ca să 
se holbeze la vitrine, fără să vadă cu adevărat mărfurile etalate. 
Şi deodată începu să realizeze ce se întâmpla cu el. Instinctele 
ancestrale ale celui vânat începuseră brusc să lucreze în creierul 
său. Antenele de protecţie ale animalului ameninţat cu prinderea 
în capcană cercetau împrejurimile şi, asemenea unui cameleon, 
corpul făcea tot posibilul să se adapteze la mediu. 

Şi totuşi, nu el era vânatul! El era vânătorul! Mii de draci, el 
era vânătorul! 

— Salut, Jim! Ce mai faci, măi băiatule? Ce cauţi în marele 
oraş? 

Şocul provocat de acest salut neaşteptat îl făcu pe Matlock să- 
şi piardă echilibrul. Să-şi piardă echilibrul cu adevărat şi să se 
împiedice. Căzu pe trotuar iar bărbatul care i se adresase îl ajută 
să se ridice. 

— Oh! Oh, bună, Jeff! Doamne, ce m-ai speriat! Mulţumesc. 

Matlock se ridică în picioare şi-şi scutură hainele. Se uită în 
jurul lui şi se întrebă cine altcineva, în afară de Jeff, se mai uita la 
el. 

— Un prânz prelungit, amice? spuse Kramer râzând. Era un 
absolvent de la Carlyle, cu o licenţă în psihologie care fusese 
îndeajuns de impresionantă pentru o firmă de relaţii cu publicul 
bine cotată. 

— O, nici vorbă de aşa ceva! Mă gândeam numai la ceva. 
Obiceiuri de profesor ramolit. 

Şi deodată, Matlock se uită cu atenţie la Jeff. Nu numai că Jeff 
Kramer lucra la o firmă bine cotată, dar totodată avea şi o soţie 
costisitoare şi doi copii foarte costisitori care învățau în şcoli 
extrem de costisitoare. Matlock simţi că trebuie să-şi corecteze 
replica anterioară. 

— La drept vorbind, am avut parte de un bourbon neterminat. 

— Ce-ar fi să rectificăm această problemă, spuse Kramer 
arătând spre localul Hogshead Tavern de peste drum. Nu te-am 
mai văzut de luni de zile. Am citit în The Courant că ai fost jefuit. 

— La naiba, am păţit-o rău! Jaful, mai treacă-meargă, dar dac- 
ai şti ce-au putut să-mi facă în apartament! Şi de maşină, ce să 
mai zic! (Matlock mergea alături de Jeff Kramer către Hogshead 
Tavern). De-aia şi sunt în oraş. Mi-am dus Triumph-ul la un 
atelier de aici. De fapt, e chestia care mă necăjeşte cel mai tare. 

Vânatul avea nu numai antene care îl avertizau în privinţa 
nenumăraţilor inamici dar şi abilitatea extraordinară, chiar dacă 
doar temporară, de a transforma dezavantajele în avantaje, 
pasivul în activ. 

Matlock sorbea din bourbonul său cu apă în timp ce Kramer 
bău din câteva înghiţituri jumătate din paharul său de scotch. 

— Ideea de a merge cu autobuzul până la Scarsdale, cu 
legături la New Haven şi Bridgeport mă depăşeşte. 

— Păi închiriază o maşină, pentru numele lui Dumnezeu! 

— Am încercat în două locuri. Unii nu puteau să-mi ofere nimic 
până diseară, ceilalţi - până mâine. Presupun că e un soi de 
conspirație. 

— Atunci, aşteaptă până diseară. 

— Nu pot. Afaceri de familie. Tatăl meu şi-a convocat la 
şedinţă consilierii economici. La cină - şi dacă-ţi închipui că am 
de gând să mă duc la Scarsdale fără propriile mele roţi, n-avem 
ce mai discuta! 

Matlock râse şi comandă încă un rând. Scoase din buzunar o 
bancnotă de cincizeci şi o puse pe bar. Era de aşteptat ca 
bancnota să-i atragă atenţia lui Jeff Kramer, care avea o atât de 
costisitoare nevastă. 

— Niciodată nu mi-am închipuit c-ai fi în stare să te descurci 
cu un carnet de cecuri, d-apoi să mai fii şi consilier economic. 

— A, dar eu sunt prinţul moştenitor! Aşa ceva nu se poate 
uita, nu? 

— Ticălos băftos, asta e ceea ce nu pot să uit. Că eşti un 
ticălos băftos. 

— Hei! Mi-a venit o idee grozavă. Ai maşina în oraş? 

— Amice, uite care-i treaba... 

— Nu, ascultă-mă. (Matlock îşi scoase teancul de bancnote). 
Bătrânul o să plătească toată afacerea... închiriază-mi maşina ta. 

Pentru patru-cinci zile... Uite, îţi ofer două, nu, trei sute. 

— Eşti nebun. 

— Nu. El mă vrea acolo, aşa că o să plătească. 

Matlock îşi închipuia mintea lui Kramer lucrând cu înfrigurare, 
estimând costul închirierii unei maşini modeste pe durata unei 
săptămâni. Şaptezeci şi nouă şi cincizeci de cenți, plus zece cenți 
pe kilometru, la un kilometraj zilnic mediu de cincisprezece, 
maximum douăzeci. Maximum, 105, poate 110 de dolari pentru o 
săptămână. 

Kramer avea o soţie costisitoare şi nişte copii foarte costisitori 
care învățau la nişte şcoli extrem de costisitoare. 

— N-aş vrea să crezi că vreau să te jecmănesc. 

— Nu pe mine, ce Dumnezeu nu înţelegi! Pe el! 

— Păi... 

— Uite, am să scriu o chitanţă şi i-o dau în clipa în care ajung 
acolo. 

Matlock luă un şerveţel de hârtie şi îl întoarse pe faţa 
neimprimată. Işi scoase pixul şi începu să scrie. 

— Contract simplu... „Subsemnatul, James B. Matlock, sunt de 
acord să-i plătesc lui Jeffrey Kramer trei sute”... ce dracu’, sunt 
banii lui... „patru sute de dolari pentru închirierea maşinii lui...” 
ce marcă e? 

— Ford break. Model Squire, alb, de anul trecut. 

Ochii lui Kramer priveau când la şerveţel, când la teancul de 
bancnote lăsat cu nonşalanţă de Matlock pe bar, lângă cotul lui 
Kramer. 

— „Ford break, pe o perioadă de”... hai să zicem o săptămână, 
O.K.? 

— Perfect, spuse Kramer, sorbind ce mai rămăsese din al 
doilea scotch. 

— „O săptămână... Semnal, James B. Matlock”! Aşa, prietene, 
semnează şi tu aici. Şi uite-ţi cele patru sute de dolari. Prin 
amabilitatea lui Jonathan Munro. Unde-i maşina? 

instinctele vânatului sunt infailibile, îşi spuse Matlock, în timp 
ce Kramer îşi băga bancnotele în buzunar, ştergându-şi apoi 

bărbia care începuse să transpire. Kramer scoase din buzunar 
două chei de maşină şi un tichet de parcare. Intocmai după 
aşteptările lui Matlock. Jeff Kramer voia să plece de acolo cât mai 
repede, cu cei patru sute de dolari în buzunar. 

Matlock îi spuse că-i va telefona în mai puţin de o săptămână 
şi-i va înapoia maşina. Kramer insistă să plătească el băuturile şi 
părăsi grăbit Hogshead Tavern. Rămas singur, Matlock îşi 
termină de băut paharul de bourbon, cu gândul la mutarea sa 
următoare. 

Vânatul şi vânătorul deveniseră acum aceeaşi persoană. 

Gonea pe Şoseaua 72 spre Mount Holly, în Ford-ul alb al lui 
Kramer. Ştia că în decurs de o oră va găsi un alt telefon public de 
unde va face un nou apel telefonic. De data asta, unui anume 
Howard Stockton, proprietarul Clubului Rustic Carmount. Se uită 
la ceas: era aproape opt şi jumătate. Domnul avocat Samuel 
Sharpe trebuie să-l fi contactat pe Stockton cu câteva ore în 
urmă. 

Se întrebă cum reacţionase Stockton. Se întrebă ce fel de om 
era Howard Stockton. 

In lumina farurilor văzu un afiş reflectorizant. 


MOUNT HOLLY. ÎNFIINȚAT 1896 
Şi, imediat dedesubt, un alt afiş. 


MOUNT HOLLY ROTARY 
REST. „LA HARPER” 
MARŢI LA PRANZ 

O MILA. 


De ce nu? îşi spuse Matlock. Nu era nimic de pierdut. Şi poate 
că era ceva de câştigat, ba chiar de învăţat. 

Vânătorul. 

Fațada de stuc alb şi neoanele de culoare roşu-Narragansett!! 
de la ferestre spuneau tot ce era de spus despre stilul localului 
lui Harper. Matlock parcă maşina în apropierea unui camion cu 
remorcă, cobori şi încuie portiera. Proaspăt achiziţionata valiză, 
plină cu hainele proaspăt cumpărate, se alia pe bancheta din 
spate. Cheltuise câteva sute de dolari în Hartford; nu avea nici 
un chef să rămână fără ele. 

Traversă porţiunea acoperită cu pietriş ieftin şi intră în barul 
restaurantului Harper. 

— Vreau să ajung la Carmount, spuse Matlock plătindu-şi 
băutura cu o bancnotă de douăzeci de dolari. Sunteţi amabil să- 
mi spuneţi pe unde naiba s-o iau? 


17 Trib de indieni amerindieni din Rhode Island, (n. tr.). 

— Păi, e cam la vreo patru kilometri de-acilea, spre vest. Mai 
jos e o răspântie şi o luaţi la dreapta. N-aveţi alta mai mică? N- 
am decât două de cinci şi câteva de un dolar. Şi-apoi, d-astea am 
nevoie. 

— Dă-mi-le pe-alea de cinci şi pentru rest aruncăm cu banul. 
Cap, înseamnă că sunt ai dumitale, pajură, mai beau un pahar şi 
restul tot ai dumitale sunt. (Matlock sedase o monedă din 
buzunar şi o azvârli în sus, acoperind-o cu mâna după ce căzu pe 
barul furniruit cu melamină. Luă moneda fără să i-o arate 
barmanului). A 

In seara asta ai ghinion. Imi eşti dator cu încă un rând şi cei 
zece dolari sunt ai dumitale. 

Conversaţia nu trecu neobservată de ceilalţi clienţi - trei 
bărbaţi care beau bere de butoi. Asta-i excelent, îşi spuse 
Matlock, în timp ce se uita în jur, după un telefon. 

— Toaleta-i imediat după colţ, în spate, îi zise unul din băutorii 
cu aspect rustic, îmbrăcat cu o geacă chino'f, purtând pe cap o 
şapcă de baseball. 

— Mulţam. E vreun telefon pe-aici? 

— Păi, chiar lângă toaletă. 

— Inc-o dată, mulţam. 

Matlock scoase o bucată de hârtie pe care scrisese: Howard 
Stockton, Cannount C.C., 203-421-1100. li făcu semn barmanului 
care veni la el iute ca glonţul. 

— Trebuie să-i telefonez tipului ăstuia, zise Matlock cu glas 
liniştit. Mi-e să nu fi scris greşit numele. Nu sunt sigur dacă e 
Stockton sau Stockton. Ai auzit de el? 

Barmanul se uită la hârtie şi Matlock remarcă gestul reflex al 
recunoaşterii. 

— Sigur, e scris corect. E Stockton. Domnul Stockton. E 
vicepreşedintele clubului Rotary. Ultima oară a fost chiar 
preşedinte. Nu-i aşa, băieţi? (Barmanul adresase această ultimă 
întrebare celorlalţi clienţi ai săi). 

— Da, da. 

— Aşa-i. Stockton. 

— E grozav nenicu'. 

Individul cu geacă chino şi şapcă de baseball simţi nevoia să 
dezvolte subiectul. 


18 Tesătură de bumbac de culoare kaki, (n. tr.). 
19 Filială locală a organizaţiei Rotary International, asociaţie 
internaţională a oamenilor de afaceri, fondată la Chicago, în 1905. 

— Conduce clubul rustic. Ala e-un local mişto. Tare mişto. 

— Clubul rustic, zici? Matlock puse întrebarea cu o nuanţă 
ironică. 

— Chiar aşa. Piscină, lecţii de golf, baluri în timpul weekend- 
urilor. Tare mişto. (De data asta, barmanul fusese cel cu 
dezvoltarea subiectului). 

— Păi, după câte văd, are un renume pe cinste. Vreau să zic, 
Stockton ăsta. (Matlock îşi goli paharul şi se uită înspre partea 
din spate a barului). Şi zici că telefonul e acolo, în spate? 

— Intocmai, domnu'. După colţ. 

Matlock căută în buzunar nişte mărunţiş şi păşi spre coridorul 
îngust unde se aflau toaletele şi telefonul. 

Imediat ce dădu colţul, se opri şi se lipi de perete. Trase cu 
urechea la conversaţia care ştia că are să urmeze. 

— Mână-spartă, nenicu' ăsta, zise barmanul. 

— Toţi sunt la fel. Nu ştiu dacă v-am spus. Acu' vro două 
săptămâni, fi-miu a fost băiat de mingi la un joc de golf; un gagiu 
a băgat mingea-n gaură şi, de bucurie, i-a dat puştiului o 
bancnotă de cin'zeci de dolari. Fir-aş al dracului! Cin'zeci de 
dolari! 

— Muierea mea zice că toate damele alea mişto care se-nvârt 
pe-acolo sunt curve. Curve adevărate. A lucrat acolo, la câteva 
petreceri, muierea mea. Curve adevărate... 

— Mi-ar place să pipăi vro câteva d-alea. Nenică, al dracului să 
fiu dacă poartă vruna din ele ţâţohamuri! 

— Curve adevărate... 

— Ei şi cui nu-i place, să-l mănânce. Nenicu' Stockton e O.K. 
Pe răbojul meu e O.K. Ştiţi ce-a făcut? Păi, uite, alde King. II ştiţi, 
Artie King, care a avut un atac dă inimă, a mierlit-o în timp ce 
tundea gazonul pe-acolo, pe la ei. Nenicu' Stockton nu numa’ că 
i-a dat familiei o groază de piţule, da’ le-a mai deschis şi un cont 
permanent la A&P, la universal. N-am nici o treabă, da’ nenicu' e 
O.K. 

— Curve adevărate. Se culcă pe bani... 

— Şi, să nu uităm că Stockton a dat cei mai mulţi bani pentru 
extinderea şcolii primare. Al dracului să fiu dacă n-ai dreptate, e 
O.K. Am doi copii la şcoala aia! 

— Şi nu numai atât. P-asta o ştiţi? A dat o grămadă de biştari 
pentru picnicul de Ziua Comemorării?. 


2 Memorial Day sau Decoration Day, ziua de 30 mai în care se 
comemorează amintirea celor căzuţi în Războiul Civil (1861-1865). 

— Să mă bată Dumnezeu, curve adevărate... ] 

Matlock păşi în linişte spre cabina telefonică. Inchise uşa 
cabinei cu cât mai puţin zgomot posibil. Bărbaţii din bar îşi 
exprimau tot mai vehement aprecierea faţă de Howard Stockton, 
proprietarul Clubului Rustic Carmount, aşa încât nu-şi făcea griji 
c-ar fi putut să sesizeze intrarea sa întârziată în cabină. 

Ceea ce-l îngrijora, într-un mod straniu, era propria lui 
persoană. Dacă vânatul avea instincte - de apărare prin natura 
lor - vânătorul avea şi el nişte instincte - agresive prin implicare. 
Inţelegea acum necesitatea de a adulmeca mirosul, de a lua 
urma, de a-şi edifica o structură de deprinderi intuitive. Asta 
însemna că vânătorul dispunea de un set de unelte abstracte, 
complementare armelor sale. Unelte cu care să poată construi un 
sistem-capcană, o groapă în care să cadă vânatul. 

incepu să şi le bifeze în minte. 

Howard Stockton: fost preşedinte, actual vicepreşedinte al 
filialei Mount Holly a clubului Rotary; un om milostiv, un adevărat 
filantrop. Un om care a avut grijă de familia unui angajat 
decedat, Artie King şi a finanţat extinderea şcolii primare. 
Proprietarul unui club de lux în care bărbaţii ofereau bacşişuri de 
cincizeci de dolari băieţilor de mingi, iar membrilor le erau puse 
la dispoziţie fetiţe drăguţe. Totodată, un bun american, datorită 
căruia oraşul Mount Holly a putut avea un minunat picnic de Ziua 
Comemorării. 

Pentru început, era de ajuns. Suficient ca să-l şocheze pe 
Howard Stockton dacă - aşa cum spusese Sammy Sharpe - „se 
va ajunge la asta”. Howard Stockton nu mai era personajul 
abstract de acum cincisprezece minute. Deşi Matlock încă nu-i 
cunoştea trăsăturile fizice, avea acum bine definite în minte alte 
aspecte, alte laturi ale personalităţii sale. Howard Stockton 
devenise cineva din Mount Holly, Connecticut. 

Matlock introduse fisa în aparat şi formă numărul Clubului 
Rustic Carmount. 


— Cu siguranţă, e o plăcere pentru mine, domnule Matlock! 
exclamă Howard Stockton, întâmpinându-l pe Matlock pe treptele 
de marmură ale Clubului Rustic Carmount. Băiatul o să vă 
parcheze maşina. Hei, băiete, vino aici, nu te mai ascunde după 
deget! 

Un servitor negru primi râzând porunca stăpânului său sudist. 
Stockton azvârli în aer o monedă de o jumătate de dolar şi negrul 

o prinse rânjind. 

— Săru' mâna, stăpâne! 

— Poartă-te bine cu ei şi atunci or să se poarte şi ei la fel cu 
tine. la zi, băiete, nu-i aşa că mă port bine cu tine?! 

— Foarte bine, domnu' Howard. 

Pentru o clipă, Matlock avu senzaţia că participă la o odioasă 
reclamă televizată, până când îşi dădu seama că Howard 
Stockton era un personaj întru totul real. De jos până sus, la 
părul său blond cenuşiu care străjuia o faţă bronzată şi care, la 
rândul ei, îi punea în valoare mustaţa albă şi ochii de un albastru 
închis, înconjurați de reţele de riduri aparţinând unui om trăit 
bine. 

— Bun venit la Carmount, domnule Matlock. Nu e chiar ca la 
Richmond, dar, pe de altă parte, nu-i nici ca în Okefenokee. 

— Mulţumesc. Şi mă cheamă Jim. 

— Jim? Imi place numele ăsta. Are o rezonanţă cinstită, 
sănătoasă! Prietenii îmi spun Howard, aşa că vă rog să-mi 
spuneţi Howard. 

Clubul Rustic Cannount, atât cât văzuse din el, îi amintea lui 
Matlock de toate acele imagini ce înfăţişau arhitectura de 
dinaintea Războiului Civil. Şi nu era deloc de mirare, ţinând cont 
de proprietar. Era o abundență de palmieri stilizaţi, candelabre 
delicate şi tapete din creton bleu evocând scene în stil rococo în 
care zburdau siluete purtând podoabe şi peruci pudrate. Howard 
Stockton era un apologet al unui mod de viaţa care pierise încă 
din 1865, lucru pe care refuza să-l admită. Până şi servitorii, 
majoritatea negri, purtau livrele - livrele în toată regula, 
pantaloni trei-sferturi şi tot restul garderobei. O muzică suavă se 
auzea dinspre sufrageria imensă, la capătul căreia o mică 
orchestră de coarde, alcătuită din opt instrumentişti, interpreta 
într-o manieră plină de graţie, de mult uitată. In centrul holului 
principal se afla o scară în spirală, care i-ar fi făcut cinste şi lui 
Jefferson Davis?! sau lui David O. Selznick?2. Femei frumoase se 
plimbau prin preajmă, însoţite de bărbaţi mai puţin atrăgători. 

Efectul era incredibil, îşi spunea Matlock în timp ce-l însoțea 
pe amfitrionul său în ceea ce el numea cu modestie biblioteca sa 
particulară. 

Sudistul închise uşa masivă de lemn şi se duse la un bar din 


21 Om de stat american, preşedinte al Confederaţiei între anii 1861- 
1865, (n. tr.). 
22? Producător al filmului Pe aripile vântului (1939), (n. red.). 

lemn de mahon, bine aprovizionat. Turnă în pahare fără să-l 
întrebe ce preferă. 

— Sam Sharpe zice că bei bourbon cu sifon. Pot să-ţi spun că 
eşti un om cu gusturi alese. E băutura mea preferată. (li aduse 
lui Matlock două pahare). Alege-l pe care doreşti. In zilele 
noastre, un virginian trebuie să-i dezarmeze pe cei din nord cu 
lipsa lui completă de prejudecăţi. 

— Mulţumesc, zise Matlock, luând un pahar şi aşezându-se în 
fotoliul indicat de Stockton. 

— Acelaşi virginian, continuă Stockton şezând în faţa lui 
Matlock, mai are şi deprinderea neobişnuită pentru cei din sud 
de a trece direct la subiect... Nu-mi dau seama nici măcar dac-a 
fost înţelept din partea dumitale să vii în locul ăsta. Vreau să fiu 
sincer cu dumneata, de aceea te-am şi adus mai întâi aici. 

— Nu vă-nţeleg. Aţi fi putut să-mi spuneţi la telefon să nu vin. 
Pentru ce acest joc? 

— Poate că la asta ai putea să răspunzi mai bine decât mine. 
Sammy spune că eşti un personaj foarte important. Eşti ceea ce 
se cheamă... un internațional. După părerea mea, e un lucru 
excelent. Îmi plac tinerii strălucitori care urcă pe scara 
succesului. Fără îndoială, e ceva lăudabil... Dar să ştii că-mi 
plătesc facturile. Mi le plătesc în fiecare lună, fără excepţie. Am 
cea mai bine pusă la punct combinaţie de la nord de Atlanta. Nu 
vreau necazuri. 

— Păi, nu eu am să ţi le provoc. Nu sunt decât un om de 
afaceri obosit, în vizită prin această regiune. 

— Ce s-a întâmplat la Sharpe? Ziarele sunt pline de relatări! 
Eu n-am chef de aşa ceva! 

Matlock se uită cu atenţie la sudist. Pe faţa lui bronzată 
capilarele erau roşii-sângerii, acesta fiind şi motivul, probabil, 
pentru care se bronza în tot timpul anului. O mulţime de cusururi 
puteau fi astfel mascate. 

— Cred că n-ai înţeles cum stau lucrurile. (Matlock îşi cântărea 
cuvintele în timp ce-şi ducea paharul la buze). Am bătut atâta 
drum pentru că trebuia să ajung aici. Nu am venit aici fiindcă aşa 
am vrut. Motive personale m-au adus în această regiune ceva 
mai devreme, aşa că profit de ocazie şi vizitez împrejurimile. 
Atâta tot. Mai arunc şi eu câte o privire... până la întâlnire. 

— Ce întâlnire? 

— O întâlnire în Carlyle, Connecticut. 

Stockton îşi miji ochii, trăgându-se de mustaţa albă, aranjată 

fără cusur. 

— Va să zică, trebuie s-ajungi în Carlyle? 

— Da. E confidenţial, deci nu trebuia să-ţi spun asta, nu? 

— Nu mi-ai spus nimic. 

Stockton îi cerceta neîncetat chipul lui Matlock şi Matlock ştia 
că sudistul pândea o nuanţă falsă, un cuvânt anapoda, o uitătură 
şovăitoare care ar fi putut veni în contradicţie cu informaţiile lui. 

— Bun... Cumva, din pură întâmplare, ai şi dumneata o 
invitaţie la întâlnirea din Carlyle? Peste o săptămână şi jumătate? 

Stockton sorbi din pahar, plescăind din buze în timp ce-şi 
aşeza paharul pe măsuţă de parc-ar fi avut de-a face cu un objet 
d'art. 

— Eu nu sunt decât un amărăştean de sudist, care se chinuie 
să-mpuşte câte un dolar. Să trăiască bine şi să câştige un bănuţ, 
atâta tot. Nu am habar de nici o întâlnire în Carlyle. 

— Scuză-mă c-am adus vorba. E o... mare greşeală din partea 
mea. Pentru binele nostru, al amândurora, sper că n-ai să 
pomeneşti nimănui despre asta. Sau despre mine. 

— E ultimul lucru pe care l-aş face. În ceea ce mă priveşte, nu 
eşti decât un prieten de-al lui Sammy, în căutare de ceva 
„acţiune” ... şi puţină ospitalitate. 

Deodată, Stockton se aplecă înainte, cu coatele pe genunchi şi 
mâinile împreunate. Arăta ca un preot zelos, dornic să afle 
păcatele enoriaşilor. 

— Ce Dumnezeu s-a întâmplat la Windsor Shoals? Ce 
blestemăţie a mai fost şi asta? 

— Din câte mi-am putut da seama, a fost o vendetă locală. 
Bartolozzi avea duşmani. Unii zic că trăncănea nepermis de mult. 
La fel şi Aiello, presupun. Le plăcea să se dea în stambă... Cât 
despre Frank, s-a nimerit să fie acolo. 

— Lua-i-ar dracu’ de macaronari! Cum ştiu ei să strice totul! La 
nivelul /or, desigur, pricepi ce vreau să spun, nu? 

Din nou, aceeaşi interogaţie insinuantă - numai că, în 
versiunea sudistului, nu mai era o întrebare, propriu-zisă. Era o 
afirmaţie. 

— Inţeleg ce vrei să spui, zise Matlock pe un ton plictisit. 

— Mă tem că am ceva veşti proaste pentru tine, Jim. Am închis 
sala de jocuri pentru câteva zile. S-au speriat ca iepurii după cele 
întâmplate la Windsor Shoals. 

— Păi, ţinând cont de norocul spart pe care l-am avut în 
ultimul timp, nu-i deloc o veste proastă pentru mine. 

— Am auzit. Mi-a spus Sammy. Dar, mai avem şi alte distracţii. 
N-ai să le poţi plânge de lipsă de ospitalitate la Carmount, pot să 
te asigur de asta. 

Cei doi bărbaţi îşi terminară băuturile şi Stockton, uşurat, îşi 
conduse musafirul în sufrageria elegantă şi aglomerată a 
Clubului Carmount. Felurile extraordinare de mâncare fură 
servite într-o manieră amintind de cele mai prospere plantaţii ale 
Sudului de dinaintea Războiului Civil. 

Deşi plăcută - chiar relaxantă, într-un fel - cina nu avu nici o 
semnificaţie pentru Matlock. Howard Stockton nu era dispus să 
discute despre „combinaţia” sa decât în termenii cei mai vagi şi 
fără să uite să amintească tot timpul că reuşea să satisfacă 
pretenţiile „celei mai selecte clase de yankei”. Discursul lui era 
presărat cu anacronisme descriptive, el fiind o adevărată 
contradicţie temporală ambulantă. Pe la jumătatea cinei, 
Stockton şi-a cerut permisiunea de a-l conduce la plecare pe unul 
din membrii importanţi ai clubului. 

A fost primul prilej pentru Matlock de a studia clientela lui 
Stockton, „cea mai selectă clasă de yankei”. 

Termenul era aplicabil, reflectă Matlock, numai dacă sintagma 
clasă selectă ar fi fost sinonimă cu banii, lucru pe care el nu era 
dispus să-l admită. Banii îşi făceau simțită prezenţa zgomotos. La 
fiecare masă. Primul semn era sumedenia de chipuri bronzate în 
acest începui de mai, în Connecticut. Aceştia erau oameni care-şi 
permiteau să zboare oricând voiau spre insulele veşnic scăldate 
de soare. Apoi mai erau râsetele relaxate, profunde, răsunând în 
toată încăperea, precum şi reflexiile scânteietoare ale bijuteriilor. 
Şi hainele - costume elegante şi comode, sacouri din mătase 
naturală, cravate Dior. Şi sticlele de vinuri alese, tronând 
maiestuos în frapiere de argint veritabil, aşezate pe trepiede din 
lemn de vişin. 

Şi totuşi, lui Matlock i se părea că ceva nu era în regulă. Ceva 
lipsea sau era nelalocul lui şi, preţ de câteva minute, nu reuşi să- 
şi dea seama despre ce era vorba. Până la urmă, înţelese. 

Chipurile bronzate, râsetele, bijuteriile de pe mâini, sacourile, 
cravatele Dior, cu alte cuvinte, banii, eleganța, aura erau 
predominant masculine. 

Contradicţia o reprezentau femeile - fetele. Nu că n-ar fi fost 
nici una care să nu se potrivească cu partenerul ei, dar cele mai 
multe nu se potriveau. Erau mai tinere. Mult, mult mai tinere. Şi 
diferite. 

La început, nu era sigur în ce consta diferenţa. Pe urmă, într- 
un mod abstract, pricepu. Cele mai multe dintre fete - şi, într- 
adevăr, erau nişte fete - aveau un aer pe care el îl cunoştea 
foarte bine. Se întâlnise cu el de multe ori în trecut. Era aerul de 
campus, atât de diferit de aerul de birou, de secretară. O 
atitudine ceva mai nonşalantă în conversaţie. Aerul unor tinere 
care încă nu ştiau ce e rutina, nefiind atât de legate de fişele cu 
dosare sau de maşinile de scris. Ceva care putea fi definit 
întrucât era real. Matlock era familiarizat cu acest aer de mai 
bine de un deceniu, nu se putea înşela. 

Pe urmă, realiză că în sânul acestei contradicții mai era şi o 
altă discrepanţă, una minoră. Hainele pe care le purtau fetele. 
Nu era genul de haine pe care s-ar fi aşteptat să le poarte nişte 
studente. Erau prea precis croite, prea elaborate, dacă acesta 
era cuvântul. Pur şi simplu, erau prea feminine în aceste zile în 
care diferenţele dintre sexe tindeau să se estompeze. 

Purtau taioare! 

Şi deodată, datorită unei singure fraze, rostite pe un ton 
isteric, la câteva mese depărtare de el, ştiu că avea dreptate. 

— Pe bune, vorbesc serios, e o grozăvie! 

Vocea asta! Dumnezeule, vocea asta îi era cunoscută! 

Se întrebă dacă nu cumva cineva intenţionase ca el s-o audă. 

Ţinându-şi mâna la faţă, se întoarse discret în direcţia 
vorbitoarei expansive. Fata râdea şi bea şampanie, în vreme ce 
companionul ei - un bărbat mult mai în vârstă - se holba 
satisfăcut la sânii ei enormi. 

Fata era Virginia Beeson. „Grozăvia rozalie”, eterna studentă, 
soţia lui Archie Beeson, asistentul de istorie de la Universitatea 
din Carlyle. 

Bărbatul aliat într-o grăbită ascensiune universitară. 


Matlock îi dădu un bacşiş negrului care îi cărase valiza pe 
scara în spirală spre camera spațioasă, încărcată de ornamente, 
oferită de Stockton. Podeaua era acoperită cu un covor gros de 
culoarea vinului, patul avea baldachin iar pereţii erau albi, cu 
nişte frize ornamentale. Pe birou se aflau o frapieră, două sticle 
de Jack Daniels şi mai multe pahare. Işi deschise valiza şi-şi 
scoase articolele de toaletă, punându-le pe măsuţa de la 
marginea patului. Scoase apoi din valiză costumul, o geacă 
sport, două perechi de pantaloni, pe care le duse la şifonier. Se 
întoarse apoi la valiză, o ridică de pe pat şi o aşeză pe braţele de 

lemn ale unui fotoliu. 

Auzi o bătaie uşoară în uşă. La început, crezu că era vorba de 
Howard Stockton, dar se înşela. 

Imbrăcată într-o provocatoare rochie mulată pe corp, de o 
culoare roşu-aprins, o fată stătea zâmbind în cadrul uşii. Avea în 
jur de douăzeci de ani şi era teribil de ademenitoare. 

lar zâmbetul ei era fals. 

— Da? 

— Complimente din partea domnului Stockton, rosti ea şi intră 
în cameră, trecând pe lângă Matlock. 

Matlock închise uşa şi se holbă la ea, mai curând surprins 
decât încurcat. 

— De bună seamă, dl. Stockton este un om foarte grijuliu. 

— Mă bucur că apreciaţi. Pe biroul dumneavoastră aveţi 
whisky, gheaţă şi nişte pahare. Mi-ar place să beau ceva! Doar 
dacă nu cumva vă grăbiţi. 

Matlock se apropie fără grabă de birou. 

— Nu mă grăbesc deloc. Ce-ai dori? 

— Indiferent, nu contează. Cu gheaţă, v-aş ruga. 

— În regulă. (Matlock îi umplu fetei un pahar şi i-l aduse). Nu 
vrei să iei loc? 

— Unde, pe pat? 

In afară de scaunul pe care se. Afla valiza, mai era un singur 
scaun, în partea cealaltă a camerei, lângă fereastră. 

— Scuză-mă. (Indepărtă valiza de pe fotoliu şi fata se aşeză. 
Îşi zise că Howard Stockton avea gusturi alese. Fata era 
adorabilă). Cum te cheamă? 

— Jeannie. 

Din câteva înghiţituri mari, fata aproape că-şi bău paharul. 
Poate că nu învățase încă să-şi aleagă băuturile, dar ştia cum să 
bea. Şi deodată, în timp ce fata ducea paharul la gură, Matlock 
observă inelul de pe degetul mijlociu al mâinii drepte. 

Cunoştea foarte bine tipul acela de inel. Se vindea într-o 
librărie universitară, la câteva cvartale de apartamentul lui John 
Holden, în Webster, Connecticut. Era inelul Universităţii Madison. 

— Şi ce-ai zice dacă ţi-aş spune că nu mă interesează? o 
întrebă Matlock rezemându-se de unul din stâlpii solizi ai 
baldachinului anacronic.. 

— AŞ fi surprinsă. Nu arăţi ca un „homo”. 

— Nici nu sunt. 

Fata se uită la Matlock. Ochii ei albaştri deschis erau încărcaţi 

de căldură - o căldură profesională - fără să se poată citi nimic 
altceva în ei. Avea buzele tinere. Şi pline; şi bine îngrijite. 

— Poate că nu ai nevoie decât să fii un pic încurajat. 

— Te pricepi? 

— Sunt bună. 

Ea făcu afirmaţia cu o aroganță calmă. 

Privind-o, Matlock se gândea că, deşi era atât de tânără, fata 
părea îmbătrânită. Şi plină de ură. Ura era camuflată, dar 
machiajul era inadecvat. Interpreta un rol taiorul, ochii, buzele. 
Poate că-l detesta, dar îl acceptase. 

Ca pe o profesie. 

— Să presupunem că aş vrea numai să stăm de vorbă. 

— Conversaţia e cu totul altceva. In privinţa asta nu există nici 
o regulă. In acest sector am drepturi egale. Quid pro, domnule 
Fără Nume. 

— Te cam joci cu cuvintele. Chestia asta ar trebui să-mi 
sugereze ceva? 

— Nu ştiu de ce. 

— „Quid pro quo” nu se potriveşte cu limbajul unei dame de 
consumatie. 

— Ţi-aş aduce aminte, în caz că nu ţi-ai dat seama, că nici 
locul ăsta nu e Avenida de las Putas. 

— Tennessee Williams? 

— Cine ştie? 

— Cred că tu ştii. 

— Excelent. M-am prins. Putem să discutăm despre Proust în 
pat. Vreau să spun, acolo mă vrei, nu? 

— Cred c-aş prefera o conversaţie. 

Brusc alarmată, fata şopti răguşită: 

— Nu cumva eşti poliţist? 

— Sunt tot ce poate fi mai diferit de un poliţist, zise Matlock 
râzând. S-ar putea spune că unii dintre cei mai importanţi 
poliţişti din zonă ar vrea să dea de mine. Cu toate că nu sunt un 
infractor... Şi nici nebun, fiindcă veni vorba. 

— Ei, asta nu mă mai interesează pe mine. Vrei să-mi mai dai 
un pahar? 

— Fireşte. 

Matlock se duse să-i umple paharul şi nimeni nu scoase nici un 
cuvânt până când nu i-l aduse înapoi. 

— Te deranjează dacă mai rămân un timp aici? Doar atât cât 
ti-ar fi fost necesar să mă regulezi. 

— Cu alte cuvinte, nu vrei să-ţi pierzi onorariul? 

— E vorba de cincizeci de dolari. 

— Bănuiesc că va trebui să foloseşti o parte din ei ca să-l 
mituieşti pe şeful de cămin. Din câte ştiu, Universitatea Madison 
e cam de modă veche. Incă se mai fac controale în timpul 
săptămânii la unele cămine de fete. Ai să-ntârzii. 

Pe faţa fetei se citea că era complet năucită. 

— Până la urmă, eşti poliţist! Un nemernic de polițist! 

Vru să se ridice din fotoliu, dar Matlock se postă repede în faţa 
ei, ţinând-o de umeri. O împinse uşor la loc, în fotoliu. 

— Nu sunt poliţist, ţi-am mai spus o dată. Şi ai spus că nu te 
interesează, ţi-aminteşti? Numai că pe mine, mă interesează. Mă 
interesează foarte tare, iar tu ai să-mi spui ceea ce vreau să aflu. 

Fata vru să se ridice din nou, dar Matlock o apucă de braţe. Ea 
se zbătu; el o împinse înapoi cu violenţă. 

— Intodeauna te „regulezi” cu inelul pe deget? Asta ca să le- 
arăţi celor care se culcă cu tine că au parte de ceva select? 

— Oh, Dumnezeule! Oh, lisuse Cristoase! îşi apucă inelul şi-şi 
suci degetul, de parcă apăsarea ar fi putut să-l facă să dispară. 

— Acum, ascultă ce-ţi spun! Ori îmi răspunzi la întrebări, ori 
mâine dimineaţă mă-nfiinţez la Webster şi încep să le pun ălora 
întrebări! Preferi varianta asta? 

— Te rog! Te rog! Ochii fetei se umplură de lacrimi. Mâinile îi 
tremurau în timp ce se străduia să-şi recapete suflul. 

— Cum ai ajuns aici? 

— Nu! Nu... 

— Cum? 

— Am fost recrutată... 

— De cine? 

— De altă... De celelalte. Ne recrutăm reciproc. 

— Câte sunteţi? 

— Nu multe, nu foarte multe... E secret. Trebuie păstrăm 
secretul... Te rog, dă-mi drumul. Vreau să plec. 

— Nu. Nu încă. Vreau să ştiu câte sunteţi şi de ce? 

— i-am spus! Doar câteva, poate şapte sau opt fete. 

— Trebuie să fie vreo treizeci jos! 

— Nu le cunosc! Sunt din alte locuri. Nu ne întrebăm una pe 
alta cum ne cheamă! 

— Dar ştii de unde sunt, nu? 

— Unele... Da. 

— Din alte şcoli? 

— Da... 

— De ce Jeannie? Pentru numele lui Dumnezeu, de ce? 

— Tu de ce crezi? Pentru bani. 

Rochia fetei avea mâneci lungi. O apucă de mâneca dreaptă şi 
rupse țesătura până mai sus de cot. Ea se împotrivi dar el îi 
învinse rezistenţa. 

Nu se vedeau nici un fel de urme. Nici un semn. 

Ea îl lovi cu picioarele şi Matlock o plesni peste faţă, îndeajuns 
de puternic ca s-o paralizeze pentru moment. O apucă de braţul 
stâng şi-i rupse mâneca. 

Erau acolo. Şterse. Nu erau recente, dar erau acolo. 

Micile puncte purpurii provocate de un ac. 

— Nu mai iau acum! N-am mai luat de câteva /uni/ 

— Dar ai nevoie de bani! Ai nevoie de cincizeci sau o sută de 
dolari ori de câte ori vii aici ... Despre ce e vorba acum? 
Gălbioare? Roşioare? Acid? Amfetamina? Ce dracu’ iei acum? 
„larba” nu-i atât de scumpă! 

__ Fata plângea în sughiţuri. Lacrimile i se prelingeau pe obraji. 
Işi acoperi faţa şi vorbi - gemu - printre suspine. 

— Sunt atâtea necazuri! Atâtea... necazuri! Lasă-mă să plec, 
te rog! 

Matlock îngenunche lângă fată şi-i luă capul în mâini, lipindu-l 
de piept. 

— Ce necazuri? Spune-mi, te rog! Ce necazuri? 

— Ei te obligă... Nu ai încotro... Sunt mulţi care au nevoie de 
ajutor. Dacă nu faci ce ţi se spune, ei nu mai ajută pe nimeni. Te 
rog, nu ştiu cine eşti, lasă-mă în pace. Lasă-mă să plec. Nu mai 
spune nimic. Lasă-mă să pled... Te rog! 

— Te voi lăsa, dar mai întâi trebuie să-mi lămureşti un lucru. 
După aia poţi să pleci şi eu nu mai spun nimic... Va să zică, tu 
eşti aici pentru că ei te-au ameninţat? l-au ameninţat pe alţi 
copii? 

Fata încuviinţă din cap, înghiţindu-şi suspinele, respirând din 
greu. Matlock continuă: 

— Cu ce te-au ameninţat? Că te demască?... Că-ţi fac public 
viciul? Nu merită. Nu astăzi... 

— Oh, eşti pe dinafară! (Fata vorbi printre lacrimi). Sunt în 
stare să te ruineze. Pe viaţă. Să-ţi distrugă familia, şcoala, chiar 
şi mai târziu. Poate... În nu ştiu ce închisoare nenorocită. 
Undeva! Viciul, faptul că ai făcut comerţ cu droguri... un băiat 
despre care ştii că are necazuri iar ei pot să-l scape... O prietenă 

e în luna treia, are nevoie de doctor... Ei pot să te ajute. Fără 
gălăgie. 

— Dar nu ai nevoie de ei! Pe ce lume trăieşti? Sunt atâtea 
agenţii, consilieri! 

— Oh, Dumnezeule, domnule! Dumneata pe ce lume trăieşti? 
„„. Tribunalele, doctorii, judecătorii! Ei îi dirijează pe toți!/... Şi tu 
nu poţi să faci nimic în privinţa asta. Nici eu nu pot să fac nimic. 
Aşa că lasă-mă-n pace, lasă-ne în pace! Prea mulţi oameni vor 
avea de suferit! 

— lar voi veţi continua să faceţi ce vi se porunceşte! Nişte mici 
ticăloşi răsfăţaţi, înspăimântați, care scâncesc întruna. Vă e frică 
să vă spălaţi mâinile, sau gurile, sau brațele! 

O trase de cotul stâng şi i-l suci cu răutate. 

Fata se uită la el, pe jumătate înfricoşată, pe jumătate 
dispreţuitoare. 

— Aşa este, spuse ea cu o voce straniu de calmă. Nu cred că 
vei putea înţelege. Nu ştii despre ce este vorba... Suntem altfel 
decât tine. Prietenii mei sunt tot ce am pe lume. Numai pe noi ne 
avem. Ne ajutăm unii pe alţii... Nu mă interesează să fac pe 
eroul. Nu mă interesează decât prietenii mei. Nu mi-am lipit 
drapelul pe parbriz şi nu-mi place John Wayne. După părerea 
mea, e un jeg. Asta sunteţi cu toţii: nişte jeguri. 

Matlock îi eliberă braţul din strânsoare. 

— Şi cât timp crezi c-o să mai rezistaţi? 

— Oh, eu sunt printre cei norocoşi. Intr-o lună obţin peticul ăla 
de hârtie pentru care plătesc părinţii mei şi m-am cărat de-aici. 
Mai târziu nu mai încearcă să ia legătura cu tine. Spun că aşa vor 
face, dar arareori se întâmpla aşa ceva... Trebuie să te înveţi să 
trăieşti cu această posibilitate. 

Matlock înţelese implicaţiile acestei mărturii rostite pe un ton 
liniştit şi se întoarse cu spatele. 

— Imi pare rău. Imi pare foarte, foarte rău. 

— Nu ai de ce. Sunt una dintre norocoase. La două săptămâni 
după ce voi obţine bucata aia de rahat imprimat pe care părinţii 
mei şi-o doresc atât de mult, mă voi afla în avion. Plec din ţara 
asta blestemată. Şi nu mă voi mai întoarce niciodată! 

Nu fusese în stare să doarmă. De altfel, nici nu se aşteptase să 
reuşească. La plecare, îi dăduse fetei bani, căci altceva nu-i 
putea da, nici speranţă, nici curaj. Varianta pentru care pledase 
fusese respinsă pentru că implica riscul de a-i pune în pericol şi 
de a le provoca necazuri nenumăraţilor copii devotați binelui 
reciproc. El nu putea porunci; nu exista nici încredere, nici 
ameninţare echivalentă cu răspunderea care le apăsa umerii. In 
ultimă instanţă, lupta aceasta era numai a acelor copii. Ei nu 
vroiau ajutorul nimănui. 

Işi aduse aminte de avertismentul Bagdhivi: 

Vegheați asupra copiilor; vegheaţi-i şi îngrijiți-i. Ei vor creşte 
înalți şi voinici şi vor vâna tigrul cu mai multă şiretenie şi vlagă 
decât voi. Ei vor şti să păzească turmele mai bine decât voi. 
Sunteţi bătrâni şi neputincioşi. Vegheaţți asupra copiilor. Aveţi 
grijă de ei. 

Vânau oare copiii tigrul cu mai multă pricepere? Şi chiar aşa 
să fi fost, ale cui turme le păzeau? Şi cine era tigrul? 

să fie „ţara asta blestemată”? 

Se ajunsese la asta? 

Intrebările ardeau ca nişte flăcări în mintea lui. Oare câte fete 
ca Jeannie erau? Cât de extins era sistemul de recrutare al lui 
Nimrod? 

Trebuia să afle. 

Fata recunoscuse că la Carmount era numai unul din porturile 
de destinaţie; erau şi altele, pe care însă ea nu le cunoştea. 
Câteva prietene ale ei fuseseră trimise la New Haven, altele la 
Boston sau spre nord, la periferiile oraşului Hanover. 

Yale. Harvard. Darmouth. 

Cel mai înfricoşător era faptul că Nimrod îşi extrapola 
ameninţarea asupra a o mie de viitoruri. Cum spusese fata? 

„Mai târziu, nu mai încearcă să ia legătura cu tine... Spun că 
aşa vor face... Trăieşti cu această posibilitate.” 

Dacă aşa stăteau lucrurile, Bagdhivi nu avea dreptate. Copiii 
posedau mult mai puţină şiretenie, mult mai puţină vlagă: nu 
avea nici un rost să fie îngrijiţi. Doar compătimiţi. 

Doar dacă nu cumva copiii erau subdivizaţi, fiind conduşi de 
alţi copii, mai puternici. 

Matlock se hotărî să meargă în New Haven. Poate că acolo 

avea să găsească nişte răspunsuri. Avea o sumedenie de prieteni 
la Universitatea Yale. Avea să fie o abatere de la traseu, o 
drumeţie hotărâtă în pripă, dar intrinsecă marii călătorii. Parte a 
odiseei Nimrod. 
__ Sunetele scurte şi stridente, îi întrerupseră şirul gândurilor. 
Incremeni, cu ochii bulbucaţi de spaimă, cu corpul încordat întins 
pe pat. Avu nevoie de câteva secunde ca să se concentreze 
asupra sursei zgomotului înspăimântător. Era Telelectronicul, 
rămas în buzunarul hainei. Dar unde-şi pusese haina? Nu era 
lângă pat. 

Aprinse veioza de pe noptieră şi privi în jur, sunetele 
implacabile  provocându-i accelerarea pulsului şi apariția 
broboanelor de sudoare pe frunte. In sfârşit, îşi văzu haina. O 
pusese pe fotoliul din faţa ferestrei, în partea cealaltă a camerei. 
Se uită la ceasul de la mână: 4,35 dimineaţa. Alergă la haină, 
scoase afară teribilul instrument şi-l închise. 

Simţea din nou panica vânatului. Ridică receptorul telefonului 
de pe noptieră. Era o linie directă cu oraşul. 

Tonul nu avea nimic neobişnuit. Poate că un pic cam înfundat, 
dar stabil. Şi oricum, chiar dacă linia ar fi fost interceptată, n-ar fi 
putut să-şi dea seama. Formă 555-6868 şi aşteptă mesajul. 

„Charger trei-zero raportează, rosti vocea înregistrată. Scuze 
pentru deranj. In privinţa subiectului, nici o schimbare, totul este 
satisfăcător. Totuşi, prietenul dumneavoastră din Wheeling, 
Virginia de Vest, a devenit foarte insistent. A telefonat la patru şi 
un sfert şi a spus că este imperios necesar să-l sunaţi de îndată. 
Suntem îngrijoraţi. Terminat.” 

Matlock puse receptorul în furcă şi încercă să nu se gândească 
la nimic până când îşi aprinse o ţigară. Avea nevoie de aceste 
clipe preţioase ca să-şi domolească bătăile nebuneşti ale inimii. 

Doamne, cât ura maşinăria aia blestemată! Ura reacţia pe 
care i-o provocau „bip”-urile acelea înfricoşătoare. 

Trase cu lăcomie din ţigară şi îşi dădu seama că nu avea 
încotro. Trebuia să iasă din incinta clubului şi să ajungă la o 
cabină telefonică. De n-ar fi fost ceva urgent, Greenberg n-ar fi 
sunat la patru dimineaţa. Nu putea risca să-i telefoneze pe linia 
telefonică a clubului. 

Işi aruncă hainele în valiză şi se îmbrăcă la iuţeală. 

Spera să găsească vreun paznic de noapte sau vreun 
supraveghetor de parcare adormit în cabină şi să-şi recupereze 


207 


automobilul. În caz contrar, avea să trezească pe cineva, fie şi pe 
Stockton. Încă înspăimântat de perspectiva unor necazuri de 
genul celor de la Windsor Shoals, Stockton nu va încerca să-l 
reţină. Orice pretext ar fi fost suficient de convingător pentru 
furnizorul de came tânără şi ademenitoare. Sudistul bronzat, 
floarea Văii Connecticut. Duhoarea lui Nimrod. 

Matlock închise uşa iară zgomot şi străbătu coridorul 
scufundat în linişte spre enorma scară în spirală. Nici măcar în 
toiul nopţii, Howard Stockton nu-şi putea uita originea. Interiorul 
Clubului Rustic Carmount arăta mai mult ca oricând asemenea 
sălii mari a unui conac de plantație, învăluite de somn. 

Porni către intrarea principală şi, când ajunse la covoraşul de 
lângă uşă, înţelese că mai departe nu putea merge. Cel puţin 
pentru moment. 

îmbrăcat într-un halat larg din velur, stil secolul al 
nouăsprezecelea, Howard Stockton îşi făcu apariţia pe o uşă din 
sticlă din apropierea intrării. Era însoţit de un individ solid, cu aer 
de italian, ai cărui ochi negri-tăciune sugerau tăcuţi o ereditate 
îndelungată de Black Hand”. Insoţitorul lui Stockton era un 
ucigaş. 

— Vai, domnule Matlock, dar cum, ne părăsiţi? 

Se hotărî să fie agresiv. 

— Dat fiind că mi-ai interceptat convorbirea, presupun că ţi-ai 
dat seama că am nişte probleme! Ele mă privesc pe mine, nu pe 
dumneata! Dacă vrei să ştii, intruziunea dumitale îmi repugnă! 

Şiretlicul funcţionă. Stockton fu surprins de ostilitatea lui 
Matlock. 

— Nu ai nici un motiv să te superi... Ca şi dumneata, sunt un 
om de afaceri. Orice imixtiune în intimitatea dumitale nu are alt 
scop decât să te protejeze. Fir-ar să fie! Asta-i adevărul, băiete! 

— Bine, mă mulţumesc cu această explicaţie şubredă. Cheile 
mele sunt în maşină? 

— Păi, nu prea sunt în maşină. Prietenul meu, Mario, le are la 
el. Dă-mi voie să-ţi spun că e un italian de viţă nobilă. 

— Da, am remarcat că-şi ţine blazonul familiei în buzunar. 
Vreţi să-mi daţi cheile? 

Mario se uită la Stockton, evident derutat. 

— Păi, stai un pic, zise Stockton. Aşteaptă o secundă, Mario. 
Să nu devenim impulsivi... Sunt un om rezonabil. O persoană 


23 Grupare de imigranţi sicilieni, având ca principală activitate 
şantajul, care a activat în New York, la începutul acestui secol, (n.tr.). 

foarte rezonabilă şi raţională. Nu sunt decât un amărăştean... 

— ... de sudist, care se chinuie să-mpuşte câte-un dolar! îl 
întrerupse Matlock. Bine, o cred şi p-asta. Acum daţi-vă dracului 
la o parte din calea mea şi daţi-mi cheile! 

— Doamne Dumnezeule, dar vo; toți sunteţi de-a dreptul ră;; 
Vreau să spun, răi! Pune-te în locul meu!... Auzi, un cod aiuristic 
ca „Charger trei-zero” şi un apel telefonic urgent din Wheeling, 
Virginia de Vest! Şi în loc să foloseşti telefonul meu în perfectă 
stare, trebuie să pleci de aici! Spune şi tu, Jim, tu ce-ai face în 
locul meu? 

Matlock îşi păstră o voce înspăimântător de exactă: 

— AŞ încerca să înţeleg cu cine am de-a face... Efectuăm 
câteva anchete, Howard. Superiorii mei sunt îngrijoraţi din 
pricina ta! 

— Ce-vrei-să-spui? întrebarea fusese rostită atât de rapid încât 
pauzele dintre cuvinte fuseseră suprimate. 

— Ei cred... noi credem că ai atras prea mult atenţia asupra 
ta. Preşedinte şi vicepreşedinte al unui Club Rotary! Isuse! 
„Omul-fundaţie” care construieşte şcoli; marele ocrotitor al 
văduvelor şi orfanilor - inclusiv conturi de cheltuieli; picnicuri de 
Ziua Comemorării! Colac peste pupăză, mai angajează şi 
localnici ca să aibă cine răspândi zvonuri despre fete! Mai tot 
timpul, copilele se plimbă pe jumătate dezbrăcate. Crezi că 
cetăţenii de prin partea locului nu discută? Doamne, Howard! 

— Cine dracu' eşti tu? 

— Doar un om de afaceri care se supără când vede că un alt 
om de afaceri se face de rahat. Ce dracu, candidezi pentru postul 
de Moş Crăciun? Chiar nu-ţi dai seama cât de bătător la ochi este 
costumul ăla? 

— Dar-ar dracii, da’ văd că nu ţi-ai pierdut timpul! Am cea mai 
grozavă combinaţie de la nord de Atlanta! Nu ştiu cu cine ai 
discutai, dar oamenii din orăşelul ăsta ar îi în stare să-şi dea şi 
cămaşa de pe ei pentru mine! Lucrurile pe care le-aţi scormonit 
voi sunt nişte lucruri bune. Cu adevărat bune!... Dacă le 
răstălmăceşti, le faci să arate rău! Nu-i corect! 

Stockton scoase o batistă şi-şi tamponă faţa roşie şi 
transpirată. Sudistul era atât de supărat încât rostea propoziţiile 
una după alta, cu o voce stridentă. Matlock încercă să raţioneze 
rapid şi totodată prudent. Poate că acum sosise momentul - cu 
Stockton. Odată şi odată toi trebuia să se întâmple. Trebuia să-şi 
transmită propria invitaţie. Trebuia să înceapă ultimul salt al 

călătoriei sale spre Nimrod. 

— Calmează-te, Stockton. Linişteşte-te. Poate că ai dreptate... 
N-am avut încă timp să mă gândesc la problema asta. Trecem 
printr-o criză. Cu toţii. Telefonul acela a fost ceva serios. (Matlock 
se opri, privindu-l cu duritate pe interlocutorul său cel nervos, 
apoi îşi lăsă valiza pe pardoseala de marmură). Howard, continuă 
el, alegându-şi cu grijă cuvintele, am să-ţi încredinţez ceva şi 
sper din tot sufletul că vei fi la înălţime. Dacă vei reuşi s-o duci la 
bun sfârşit, nimeni n-o să-ţi mai pună bețe în roate niciodată. 

— Despre ce e vorba? 

— Spune-i ăluia să meargă la plimbare. Dacă preferi, trimite-l 
la capătul celălalt al holului. 

— Ai auzit ce-a spus. Du-le şi fumează o ţigară. 

Cu o privire duşmănoasă şi totodată derutată, Mario îşi târî 
agale picioarele către scară. Stockton vorbi. 

— Ce-mi ceri să fac? Ţi-am spus, nu vreau să am necazuri. 

— Cu toții vom avea necazuri dacă nu iau legătura cu câţiva 
delegaţi. Tocmai asta încerca să-mi comunice Wheeling. 

— Ce vrei să spui cu... delegaţi? 

— Întâlnirea care va avea loc la Carlyle. Conferinţa la care vor 
participa oamenii noştri şi organizaţia Nimrod. 

— Asta nu e treaba mea! rosti grăbit Stockton. Nu ştiu absolut 
nimic despre asta! 

— Sunt sigur că nu ştii; nici nu s-a vrut să ştii. Dar acum, ne 
priveşte pe toţi... în anumite situaţii, regulile trebuie încălcate; 
acum suntem într-o asemenea situaţie. Tot ce pot să-ţi spun este 
că Nimrod a mers prea departe. 

— Mie-mi spui? Eu am de-a face cu aceşti predicatori! Am dus 
tratative cu ei şi când m-am plâns, mai de una, mai de alta, ştii 
ce mi-au zis chiar oamenii noştri? Mi-au zis: „Asta-i situaţia 
bătrâne Howie, toţi facem afaceri!” Ce fel de discuţie e asta? De 
ce trebuie să fac afaceri cu ei? 

— Probabil că nu va mai dura mult. lată de ce trebuie să iau 
legătura cu câţiva dintre ceilalţi. Cu delegaţii. 

— Ei nu mă amestecă şi pe mine în întâlnirile lor. Nu cunosc 
pe nimeni. N 

— Bineînţeles că nu cunoşti. Incă o dată, nu s-a vrut să ştii. 
Conferinţa e „grea”; foarte grea şi foarte tainică. Atât de tainică 
încât riscăm să încurcăm borcanele: nu ştim cine operează în 
zonă. Din ce organizaţie? Din ce familie? Dar eu am instrucţiunile 
mele. Trebuie să ajungem la unul sau doi dintre ei. 

— Nu pot să te ajut. 

Matlock îl privi cu asprime pe sudist. 

— Eu cred că poţi. Ascultă-mă. Dimineaţă, te duci la telefon şi 
anunţi vestea. Cu grijă! Nu vrem să creem panică. Nu vorbi cu 
cei pe care nu-i cunoşti şi nu pomeni numele meu. Nu trebuie să 
spui decât că ai cunoscut pe cineva care are documentul 
corsican, documentul corsican argintiu. El trebuie să se 
întâlnească în taină cu altcineva care are şi el un asemenea 
document. Vom începe cu o singură persoană, dacă altfel nu se 
poate. Te-ai prins? 

— M-am prins, dar nu-mi place! Asta nu e treaba mea. 

— Ai prefera să lichidezi afacerea? Ai prefera să pierzi această 
magnifică relicvă şi să priveşti cerul printre zăbrele timp de zece, 
douăzeci de ani? Am înţeles că ceremoniile funerare din închisori 
sunt înduioşătoare. 

— In regulă!... În regulă. Am să-l sun pe colectorul meu?*. Am 
să-i spun că nu ştiu nimic! Că nu fac decât să transmit un mesaj. 

— E bine şi-aşa. Dacă stabileşti un contact, cu indiferent cine, 
spune-i că în noaptea asta şi mâine voi fi la staţiunea de 
agrement din West Carlyle. Spune-i să aducă hârtia. Nu stau de 
vorbă decât cu cel care are hârtia! 

— ... care are hârtia. 

— Şi acum, dă-mi cheile alea. 

Stockton îl chemă pe Mario şi Matlock reintră în posesia 
cheilor. 

La ieşirea din Mount Holly, o luă spre sud pe Şoseaua 72. Nu-şi 
amintea exact unde, dar ştia că trecuse pe lângă mai multe 
cabine telefonice pe autostrada care ducea la Hartford. Era 
ciudat cum începuse să observe telefoanele publice, singura sa 
legătură cu stabilitatea. Toate celelalte erau efemere, nesigure, 
nefamiliare şi înfricoşătoare. Avea să-i telefoneze lui Greenberg, 
aşa cum îi ceruse Charger trei-zero, dar înainte de asta trebuia 
să ia legătura cu unul din oamenii lui Blackstone. 

Trebuia aranjată fără zăbavă o întâlnire. Trebuia să ajungă în 
posesia documentului corsican. Transmisese parola; dacă nu-şi 
respecta partea sa de înţelegere, n-avea să afle nimic. Dacă 
mesajul lui Stockton ajungea unde trebuie şi dacă, într-adevăr, 
cineva stabilea contactul, acel cineva avea să ucidă sau să fie 
ucis înainte de a încălca legământul „Omertei”, în situaţia în care 
Matlock nu scotea la iveală documentul. 


2 Vezi nota nr. 3. 

Sau toată strădania lui era inutilă? Să fi avui dreptate Kressel 
şi Greenberg când îl numiseră diletant? Nu ştia. Se străduia din 
răsputeri să pătrundă esenţa lucrurilor, să cerceteze toate 
aspectele fiecărei acţiuni, să se folosească de mijloacele oferite 
de imaginaţia sa universitară, instruită. Dar era oare de-ajuns? 
Nu cumva sentimentul său de angajare, simţămintele lui violente 
de răzbunare şi dezgust nu făceau decât să-l transforme într-un 
personaj don-quijotesc? 

Dacă aşa stăteau lucrurile, n-avea decât să se împace cu 
situaţia. Va face tot ce va putea face şi se va împăca cu situaţia. 
Avea motive întemeiate: un frate pe nume David; o prietenă pe 
nume Pat; un bătrân de treabă pe nume Lucas; un individ 
simpatic pe numele său Loring; o studentă derutată şi înfricoşată 
pe numele ei Jeannie. Intreaga scenă îngreţoşătoare! 

Matlock găsi o cabină telefonică pe o ramificaţie părăsită a 
Şoselei 72 şi chemă receptorul neînsufleţit de la numărul 555- 
6868. Comunică numărul cabinei şi aşteptă ca Charger trei-zero 
să-i răspundă la apel. 

Un camion de lapte trecu greoi pe lângă cabină. Şoferul 
fredona un cântecel şi-i făcu semn cu mâna. Câteva minute mai 
târziu, un tir uriaş, aparţinând companiei Allied Van Lines, trecu 
în viteză mare şi, la puţin după aceea, un camion cu zarzavaturi. 
Se făcuse aproape cinci şi jumătate şi se lumina de ziuă. Ziua se 
anunţa mohorâtă, căci pe cer apăruseră nori de ploaie. 

Telefonul sună. 

— Alo? 

— Care-i problema, domnule? L-aţi sunat pe prietenul 
dumneavoastră din Virginia de Vest? A spus că de data asta nu 
mai e de glumă. 

— Am să-l sun în câteva minute. Eşti cumva Cliff? Matlock ştia 
că nu era; era altă voce. 

— Nu, domnule. Eu sunt Jim. Mă cheamă la fel ca pe 
dumneavoastră. 

— In regulă, Jim. Spune-mi, a făcut colegul tău ce l-am rugat? 
A scos documentul din apartament? 

— Da, domnule. Dacă e vorba de cel scris pe hârtie argintie, în 
italiană. Cred că e în italiană. 

— Da, ăla e... 

Matlock fixă întâlnirea peste două ore. S-a convenit ca 
angajatul firmei Blackstone pe care-l chema Cliff să-l întâlnească 
la un restaurant nonstop de pe Scofield Avenue, aproape de 

marginea cartierului de vest al oraşului Hartford. Charger trei- 
zero a insistat ca livrarea să se facă rapid, în parcare. După ce a 
descris maşina pe care o conducea, Matlock a întrerupt 
convorbirea. 

Următorul apel îl avea ca destinatar pe Greenberg, în 
Wheeling. lar Greenberg era furios. 

— Mucea! N-a fost de ajuns că ţi-ai încălcat cuvântul, dar ţi-ai 
angajat şi propria armată acum! Chiar crezi că maimuţoii ăia pot 
să focă mai mult decât guvernul Statelor Unite? 

— Maimuţoii ăia mă costă trei sute de dolari pe zi, Jason. La 
banii ăştia, mă aştept să fie buni. 

— Spune-mi şi mie, de ce-ai fugit? Mi-ai dat cuvântul că n-ai s- 
o faci, că ai să colaborezi cu omul nostru! 

— Omul vostru mi-a dat un ultimatum pe care nu puteam să-l 
accept! Şi dacă asta a fost ideea ta, am să-ţi spun acelaşi lucru 
pe care i l-am spus şi lui Houston. 

— Ce tot vorbeşti acolo? Ce fel de ultimatum? 

— Ei haide, nu mai face pe niznaiul cu mine! Nu ţine! Şi ţine 
cont de ce-ţi spun... (Matlock trase aer în piept înainte să-şi 
debiteze minciuna, străduindu-se s-o încarce cu cât mai multă 
autoritate). In Hartford există un avocat care deţine o scrisoare 
foarte exactă semnată de mine. Conţine cam aceleaşi fraze ca şi 
scrisoarea pe care am semnat-o pentru tine. Numai informaţiile 
sunt un pic diferite: sunt cele reale. Scrisoarea descrie în 
amănunt povestea recrutării mele; felul în care ticăloşii de voi m- 
aţi atras în această afacere şi cum, pe urmă, m-aţi lăsat de 
izbelişte. Cum m-aţi obligat să semnez o minciună... Dacă 
încercaţi să-mi faceţi ceva, el va face publică scrisoarea şi o 
mulţime de manipulatori de la Departamentul de Justiţie se vor 
afla într-o postură jenantă... Tu mi-ai dat ideea, Jason. Al dracului 
de bună a fost. N-ar fi exclus chiar să-i determine pe câţiva 
militanţi să tulbure apele în campusul din Carlyle. Şi, cu puţin 
noroc, să declanşeze un şir de răzmeriţe pe tot cuprinsul ţării. 
Peisajul universitar e şi aşa pregătit să iasă din somnolenţă; 
parcă aşa spunea şi Sealfont, nu? Numai că de data asta nu va 
mai fi vorba nici de război, nici de înrolări, nici de droguri. Vor 
găsi o etichetă mai acătării: infiltrare guvernamentală, stat 
polițienesc... tactici de Gestapo. Sunteţi pregătii pentru aşa 
ceva? 

— Pentru numele lui Dumnezeu, termină cu prostiile! N-ai să 
faci nici o brânză. Nu eşti chiar aşa de important... Acum, zi-mi 

despre ce dracu e vorba? Eu /-am instruit! N-au fost alte condiţii 
în afară de aceea de a-l ţine la curent cu ceea ce faci. 

— Frecţii! Nu trebuia să părăsesc campusul; nu aveam voie să 
discut cu profesorii sau cu conducerea universităţii. Trebuia să 
mă limitez la anchete în rândurile studenţilor, care presupun că 
şi ei trebuiau mai întâi aprobaţi! Cu excepţia acestor minore 
restricţii, eram liber ca pasărea cerului! Zi şi tu, acum! Ai văzut-o 
pe Pat! Ai văzut ce i-au făcut. Şi mai ştii şi ce altceva i-au mai 
făcut - cuvântul este viol, Greenberg! Şi, în condiţiile astea, chiar 
v-aţi aşteptat ca eu să-i mulțumesc lui Houston pentru că s-a 
arătat aşa de înțelegător? 

— Te rog să mă crezi, zise Greenberg mânios, dar cu o voce 
potolită. Condiţiile acelea au fost adăugate după instructaj. E 
adevărat, ar fi trebuii să mă înştiinţeze. Dar, cred că-ţi dai seama 
că au fost adăugate tocmai pentru propria-ţi protecţie! 

— Nu aşa ne înţeleseserăm! 

— Şi asta e adevărat. In plus, ar fi trebuit să mă anunţe... 

— lareu mă întreb a cui protecţie îi îngrijorează cel mai tare, a 
mea sau a lor? 

— Bună întrebare. Ar fi trebuit să mă anunţe. Nu se poate să 
delegi cuiva o responsabilitate şi în acelaşi timp să-l privezi de 
autoritate. Nu e logic. 

— Nu e moral, ascultă ce-ţi spun eu. Această mică odisee a 
mea mă aduce din ce în ce mai aproape de sublima chestiune a 
moralității. 

— Mă bucur pentru tine, dar mă tem că odiseea ta se cam 
apropie de sfârşit. 

— Incercaţi numai! 

— O vor face. Declaraţiile din birourile avocaţilor nu fac nici o 
para chioară. Le-am spus că am să încerc eu mai întâi... Dacă în 
decurs de patruzeci şi opt de ore nu te predai de bună voie în 
custodie proiectivă, se va emite un mandat de arestare. 

— Pe ce bază? 

— Eşti un pericol public. Eşti dezechilibrat mintal. Eşti într-o 
doagă. Or să-ţi citeze dosarul militar - de două ori adus în faţa 
curţii marţiale, timpul petrecut la bulău, instabilitate psihică 
permanentă în condiţii de luptă. Faptul că te-ai drogat. Şi chestia 
cu alcoolul - au şi martori. Totodată, eşti şi rasist - au luat de la 
Kressel declaraţia aia privind cele petrecute la Lumumba Hali. lar 
mai nou am înţeles, deşi nu am dovezile, că te-ai înhăitat cu 
criminali renumiţi. Se află în posesia unor fotografii făcute 

undeva, în Avon... Predă-te, Jim. Îţi vor distruge viaţa. 

Patruzeci şi opt de ore! De ce patruzeci şi opt de ore? De ce 
nu douăzeci şi patru, ori douăsprezece, ori imediat? Nu avea nici 
un sens! Şi deodată înţelese şi, singur în cabină, începu să râdă. 
Era ora cinci şi jumătate dimineaţa, iar el râdea în hohote într-o 
cabină telefonică de pe o ramificaţie părăsită a autostrăzii, nu 
departe de Mount Holly, Connecticut. 

Firi practice, cei de la Washington îi dăduseră exact răgazul în 
care ar fi putut să întreprindă ceva - dacă putea să întreprindă 
ceva. Dacă nu reușea şi se întâmpla ceva, ei erau curaţi. Era 
scris la dosar că ei îl considerau un împătimit al drogurilor, un 
dezechilibrat mintal cu apucături de rasist care se înhăitase cu 
criminali recunoscuţi şi pe care ei îl avertizaseră în prealabil. 
Ţinând cont de echilibrul fragil al lucrului cu astfel de nebuni, ei îi 
oferiseră un răgaz, în speranţa de a reduce pericolul. 
Dumnezeule, ce escroci! 


Ajunse la restaurantul din West Hartford la şapte fără un sfert 
şi servi aici un mic dejun bogat, sperând întrucâtva că hrana îi va 
ţine loc şi de somn, dându-i energia de care avea nevoie. Se uita 
întruna la ceas, ştiind că la şapte şi jumătate trebuia să se afle în 
parcare. 

Se întrebă cum va arăta omul de legătură de la Charger trei- 
zero. 

Individul era uriaş şi Matlock nu se considerase niciodată a fi 
un pigmeu. Cliff din echipa Charger trei-zero îi amintea lui 
Matlock de acele vechi fotografii cu Primo Carnera. Cu excepţia 
feţei. Cliff avea o faţă uscăţivă, inteligentă şi zâmbitoare. 

— Nu trebuie să coborâţi, domnule Matlock, zise el şi îi strânse 
mâna lui Matlock. Aveţi aici documentul, l-am pus într-un plic. 
Apropo, domnişoara Ballantyne a râs. Se simte mai bine. 
Encefalogramele sunt stabile, metabolismul revine la normal, 
dilataţia pupilelor scade. Mi-am închipuit că vă va interesa. 

— Să înţeleg că veştile sunt bune, nu? 

— Într-adevăr, sunt bune. Ne-am împrietenit cu doctorul. E 
băiat de treabă. 

— Cum au acceptat cei de la spital serviciul vostru de pază? 

— Domnul Blackstone a rezolvat problema în prealabil. Avem 
camerele învecinate cu cea a subiectului. 

— Pentru care, nu mă îndoiesc de asta, voi plăti. 

— Doar îl ştiţi pe domnul Blackstone. 

— Am început deja. Foloseşte numai chestii de mâna întâi. 
_ — E valabil şi pentru clienţii lui. Acum trebuie să mă întorc. 
Incântat de cunoştinţă. 

Omul de la Blackstone se îndepărtă grăbit şi se urcă într-un 
automobil oarecare, vechi de câţiva ani buni. 

Pentru Matlock sosise momentul să pornească spre New 
Haven. 


Nu avea în minte nici un plan prestabilit şi nici nişte indivizi 
anume; el nu conducea acţiunea, ci se lăsa condus. Informaţiile 
pe care le deţinea erau, în cel mai fericit caz, nebuloase, 
schematice, mult prea incomplete ca să poată îi judecate în 
termeni absoluţi. Şi totuşi, poate că era suficient pentru ca 
cineva să facă nişte legături. Dar oricine le-ar fi făcut sau ar fi 
fost capabil să le facă, trebuia să fie cineva cu o privire de 
ansamblu asupra universităţii. Cineva care avea de-a face, 
asemenea lui Sam Kressel, cu tensiunile generale din viaţa 
campusului. 

Oricum, Yale era de cinci ori mai mare decât Carlyle; şi, spre 
deosebire de Carlyle, era infinit mai răspândit, făcând efectiv 
parte din oraşul New Haven, fără să fie o entitate izolată. Exista 
un punct focal. Biroul pentru Probleme Studențești; numai că nu 
cunoştea pe nimeni acolo. Şi ca să se ducă acolo nitam-nisam cu 
o poveste improbabilă despre nişte iele care formaseră - sau 
fuseseră obligate să formeze - un lanţ al prostituţiei întins, 
conform informaţiilor sale, pe teritoriul statelor Connecticut, 
Massachusetts şi New Hampshire, ar fi creat un dezastru, în 
cazul în care ar fi fost luat în serios. Şi nu era sigur că avea să fie 
luat în serios, situaţie în care nu s-ar fi ales cu nimic. 

Mai exista o posibilitate; un substitut modest al Biroului pentru 
Probleme Studențești, dar având propria sa viziune de ansamblu 
asupra campusului: Departamentul pentru Admiteri. Cunoştea pe 
cineva care lucra într-unul din birourile departamentului: Peter 
Daniels. In cadrul programului de pregătire pentru admitere ale 
universităţii, ţinuseră împreună un număr de lecţii. II cunoştea pe 
Daniels suficient de bine ca să-i poată înfăţişa problemele aşa 
cum le înţelesese; nu era genul de om care să-l suspecteze sau 

să intre în panică. Şi oricum, avea să-şi limiteze relatarea la cele 
aflate de la fată. 

Parcă maşina pe Chappel Street, aproape de intersecţia cu 
strada York. Pe o parte a străzii se afla o arcadă care ducea spre 
structura dreptunghiulară a Colegiului Silliman, iar pe cealaltă, o 
vastă întindere de gazon brăzdată de alei de ciment care ducea 
către Sediul Administrativ. Biroul lui Daniels se afla la etajul al 
doilea. Matlock cobori din maşină, o încuie şi porni spre clădirea 
veche din cărămidă, în faţa căreia fluturau pe catarge învecinate 
drapelele Statelor Unite şi al Universităţii Yale. 

— E absurd! Trăim în plină epocă a Vărsătorului şi nu numai 
atât. In zilele astea, amorul nu mai costă bani: totul e pe gratis. 

— Eu îţi spun ce am văzut cu ochii mei. ţi spun ce mi-a spus 
fata aia, care nu avea de ce să mintă. 

— lar eu îţi repet: nu poţi să ştii sigur. 

— E legală de prea multe alte chestii. Le-am văzut şi pe 
acelea, te asigur. 

— Îmi dai voie să-ţi pun o întrebare evidentă? De ce nu te duci 
la poliţie? 

— Răspunsul e la fel de evident. Colegiile au avut parte şi aşa 
de destule necazuri. Faptele pe care le deţin sunt izolate. Am 
nevoie de mai multe informaţii. Nu vreau să fiu făcut răspunzător 
pentru acuzarea fără discernământ a unor oameni şi pentru 
crearea unei stări de panică generală. Am avut destule de-astea 
până acum. 

— Bine, sunt de acord cu tine, dar nu te pot ajuta. 

— Dă-mi câteva nume. De studenţi sau de profesori. Oameni 
pe care-i ştii... nu se poale să nu fiţi amestecați, la modul cel mai 
serios, aşa de aproape de centru cum sunteţi. Sunt sigur că aveţi 
liste cu oameni de genul ăsta şi noi avem... Ii jur, nu vor afla 
niciodată cine mi le-a dat. 

Daniels se ridică din fotoliu, aprinzându-şi pipa. 

— Te pierzi în generalităţi. Amestecaţi, în ce fel? Academic, 
politic... narcotice, alcool? Acoperi un teritoriu prea larg. 

— Stai o clipă. (Cuvintele lui Daniels îi evocaseră o amintire 
recentă. Matlock revăzu o încăpere slab luminată, plină de fum, 
dintr-o clădire aparent părăsită din Hartford. Clubul de Vânătoare 
al lui Rocco Aiello. Şi un bărbat înalt. In sacou de chelner, care-i 
adusese lui Aiello la semnat o chitanţă. Veteranul din Vietnam şi 
Da Nang. Studentul de la Yale care venea acolo să cunoască 
lumea, ca să-şi creeze propriul cheag... cel ce studia metodele 

de administrare a afacerilor). Cred că ştiu pe cine-aş vrea să văd. 

— Cum îl cheamă? 

— Nu ştiu... Dar e un veteran din Indochina, are douăzeci şi 
doi, douăzeci şi trei de ani; e destul de înalt, părul castaniu 
deschis... se specializează în administrarea afacerilor. 

— O descriere care s-ar putea potrivi cam la vreo cinci sute de 
studenţi. Exceptându-i pe medicinişti, avocaţi şi politehnişti toţi 
s-au îngrămădit la ştiinţele umaniste. Ar trebui să consultăm 
fiecare dosar. 

— Fotografiile de la înscriere? 

— Ştii foarte bine că s-a renunţat la ele. 

Matlock privea în go! Pe fereastră, cu sprâncenele încruntate 
din pricina concentrării. Se uită din nou la Daniels. 

— Pete, suntem în mai. 

— Ei şi? Puteam să fim şi în noiembrie. Asta n-ar fi schimbat 
legislaţia. 

— Peste o lună se termină anul universitar... Fotografiile anilor 
terminali. Albumele de sfârşit de promoţie. 

Daniels înţelese instantaneu. Işi scoase pipa din gură şi porni 
spre uşă. 

— Hai cu mine. 

II chema Alan Pace. Urma să-şi încheie studiile în acel an, iar 
specializarea sa nu avea ca obiect administrarea afacerilor, ci 
problemele guvernamentale. Locuia în afara campusului, pe 
Church Street, aproape de marginea oraşului Hemden. Din 
dosarul său reieşea că Alan Pace era un student eminent, 
trecându-şi cu brio toate examenele, viitor bursier al Şcolii 
Maxwell de Ştiinţe Politice de la Universitatea Syracuse. 
Petrecuse în armata douăzeci şi opt de luni, cu patru mai mult 
decât ar fi fost obligat. Asemenea majorităţii veteranilor, 
activităţile sale universitare din afara specializării erau minime. 

In timpul serviciului militar. Pace fusese ofiţer la intendenţă şi 
aprovizionare. Ceruse din proprie iniţiativă o prelungire cu patru 
luni a serviciului în garnizoana Saigon, fapt menţionat cu emfază 
în cererea de reînscriere. Alan Pace dăruise ţării sale cu patru 
luni din viaţă mai mult decât era necesar. Fără doar şi poale, în 
aceste zile de cinism, Alan Pace era un cetăţean onorabil. 

Era un om de succes, îşi spuse Matlock. 

Drumul cu maşina pe Church Street către Hemden îi oferi lui 
Matlock prilejul să-şi limpezească gândurile. Problemele trebuiau 
abordate pe rând; după „bifarea” unui obiectiv, trecea la 

următorul. Nu-şi putea lăsa imaginaţia să interpreteze fapte 
izolate dincolo de înțelesurile lor. Nu putea aduna toate lucrurile 
grămadă şi să obţină un total mai mare decât suma părţilor 
individuale. 

Era foarte posibil ca Alan Pace să joace „solo”; fără legături, 
fără obligaţii. 

Dar nu era logic. 

Locuinţa lui Pace era o banală clădire din cărămidă, comună 
periferiilor oraşelor. Cândva - în urmă cu patruzeci-cincizeci de 
ani - ele reprezentaseră simbolul unei clase mijlocii în plină 
expansiune dincolo de graniţele betonate, spre natură, dar nu 
atât de curajoasă încât să părăsească în întregime oraşul. Arăta 
mai curând insuficient îngrijită decât părăginită. Totuşi, pentru 
Matlock, cel mai frapant aspect în legătură cu casa era că nu 
părea deloc a fi o reşedinţă adecvată pentru un student. 

Numai că, aşa cum îl asigurase Peter Daniels, acolo avea să-l 
găsească. 

La început, Pace nu se arătase dispus să tragă zăvorul uşii. S-a 
înmuiat numai după ce Matlock a insistat cu tărie asupra a două 
puncte. Primul fiind acela că nu era de la poliţie, iar al doilea, 
numele lui Rocco Aiello. 

— Ce doreşti? Am de lucru până peste cap, n-am timp de 
discuţii. Mâine am examen. 

— Pot să iau loc? 

— Pentru ce? Ţi-am spus, sunt ocupat. 

Studentul cel înalt şi cu părul castaniu traversă încăperea, 
ducându-se la biroul înţesat de cărţi şi hârtii. Cu excepţia 
biroului, apartamentul era curat şi destul de spaţios. Se vedeau 
uşi şi coridoare scurte care duceau la alte uşi. De regulă, un 
astfel de apartament era împărţit de patru-cinci studenţi. Numai 
că Alan Pace nu avea colegi de cameră. 

— Nu ţi-o fi plăcând, dar eu tot am să iau loc. Măcar atâta 
lucru îi datorezi lui Rocco. 

— Asta ce mai înseamnă? 

— Doar faptul că Rocco mi-a fost prieten. Eram cu el în 
noaptea aceea în care i-ai adus la semnal o chitanţă. Ti- 
aminteşti? lar el s-a purtai frumos cu tine... Acum, a murit. 

— Ştiu. Am citit în ziar. Îmi pare rău. Dar nu-i datorez nimic. 

— Dar ai cumpărat de la el. 

— Nu ştiu despre ce vorbeşti. 

— Ei haide. Pace. Nici unul dintre noi nu are timp de pierdut. 

Nu ai nici o legătură cu moartea lui Aiello, ştiu asta. Dar eu 
trebuie să obţin nişte informaţii, iar tu mi le vei furniza. 

— Ai greşit adresa. Nu le cunosc. Nu ştiu nimic. 

— Dar eu te cunosc pe tine. În ceea ce te priveşte, am un 
dosar complet. Aiello şi cu mine intenţionam să facem afaceri 
împreună. Imi dau seama că asta nu le priveşte, dar am făcut un 
schimb de informaţii... confidenţiale. Cinstii vorbind, am venit la 
tine pentru că, prin moartea lui Rocco, au rămas anumite rubrici 
necompletate. Înţeleg prin asta că îţi cer o favoare pentru care 
sunt dispus să plătesc. A 

— iți repet, nu sunt omul pe care-l cauţi. Il cunoşteam prea 
puţin pe Aiello. Mai câştigam şi eu un ban de buzunar, servind pe 
la mese. Fireşte, am auzit unele zvonuri, dar atât. Nu ştiu ce vrei 
de fapt, dar ai face bine să te duci la altcineva. 

Matlock îşi zise că Pace era un om inteligent. Se spăla pe 
mâini fără să pretindă prosteşte că era complet nevinovat. Pe de 
altă parte, poate că spunea adevărul. Nu era decât o singură 
modalitate de a alia. 

— Bine, mai încerc o dată... Cincisprezece luni în Vietnam, 
Saigon, Da Nang; călătorii în Hong-Kong şi Japonia. Ofiţer de 
intendenţă; cea mai monotonă, cea mai exasperantă muncă 
pentru un tânăr capabil să obţină rezultate maxime la una din 
cele mai dure universităţi. 

— La intendenţă era convenabil; fără luptă, fără prea multă 
transpiraţie. Toată lumea făcea astfel de excursii. N-ai decât să 
verifici foile de parcurs din permisii. 

— După care, continuă Matlock fără să ia în seamă 
întreruperea lui Pace, devotatul ofiţer se reîntoarce la viaţa 
civilă. După o prelungire voluntară de patru luni în Saigon. 

— Mă surprinde că nu te-au mirosit cu chestia asta - revine cu 
suficienţi bani pentru a face nişte investiţii inspirate şi asta, fără 
doar şi poate, nu din banii de soldă. Dumnealui este unul dintre 
furnizorii cei mai importanţi din New Haven. Vrei să continui? 

In picioare, lângă birou. Pace părea să fi încetat să mai 
respire. Alb la faţă, se holba la Matlock. Rosti cu o voce de tânăr 
înfricoşat: 

— Nu poţi dovedi nimic. N-am făcut nimic. Dosarul meu de 
armată, cel de aici, sunt amândouă curate. Sunt chiar foarte 
bune. 

— Mai bune nici că se poate. Fără cusur. Te poţi mândri cu ele; 
ţi-o spun cu toată sinceritatea. Şi n-aş vrea să fac nimic care să 

le dăuneze. Şi în privinţa asta, sunt la fel de sincer. 

— Nici n-ai putea. Sunt curat! 

— Ba nu eşti. Eşti în rahat până la gâtul tău de bursier. Aiello a 
lăsat să se înţeleagă asta cât se poate de /impede. Pe hârtie. 

— Minţi! 

— lar tu eşti un prost. Ai impresia că Aiello ar fi putut face 
afaceri cu cineva pe care să nu-l verifice? Crezi că i s-ar fi dat 
voie? Ţinea nişte dosare extrem de detaliate. Pace, iar acum ele 
sunt /a mine. Nu intri într-o afacere cu cineva până când nu-i afli 
punctele slabe, ar trebui să ştii asta. 

Glasul lui Pace abia dacă se ridica mai sus de o şoaptă. 

— Nu există astfel de dosare. Niciodată n-au existat. 
Metropole, oraşe, coduri. Dar fără nume. Niciodată nu se dau 
nume. 

— Atunci, cum de-am ajuns aici? 

— M-ai văzut la Hartford; bâjbâi după o legătură. 

— Fii rezonabil şi nu mai face pe prostul. 

Implicaţiile formulate rapid de Matlock îl copleşiră pe tânărul 
înalt, deja ajuns în stare de şoc. 

— De ce ai venit la mine? Nu sunt aşa de important. Dacă zici 
că ştii totul despre mine, ţi-ai dat seama că nu sunt un om 
important. 

— Ţi-am mai spus: am nevoie de informaţii. Nu am nici o 
tragere de inimă să mă duc la marii granguri, la oricine posedă o 
reală autoritate. Nu-mi place să fiu în dezavantaj. Tocmai de 
aceea sunt dispus să plătesc şi totodată să distrug toate dovezile 
pe care le am despre tine. 

Perspectiva de a scăpa de strânsoarea străinului devenise în 
mod evident ideea principală din mintea lui Pace. Replică grăbit: 

— Să presupunem că nu ştiu să-ţi răspund la toate întrebările. 
Ai să crezi că te mint. 

— Mai rău de-atât nu poate să-ţi fie. N-ai decât să mă pui la 
încercare. 

— Dă-i drumul. 

— Am cunoscut o fată... de la un colegiu apropiat. Am 
cunoscut-o în nişte împrejurări ce nu pot fi descrise decât ca 
prostituție profesionistă. Profesionistă în toate înțelesurile 
cuvântului: rendez-vous-uri, tarile prestabilite, fără cunoaşterea 
prealabilă a clienţilor, „serviciile”... Ce ştii despre asta? 

Pace făcu câţiva paşi înspre Matlock. 

— Cum adică, ce ştiu? Ştiu că există. Ce altceva ar mai fi de 

ştiut? 

— Cât e de extinsă? 

— Peste tot. Nu e ceva nou. 

— Pentru mine, este. 

— Nu cunoşti peisajul. N-ai decât să faci o plimbare prin 
câteva colegii. 

Matlock înghiţi în sec. Era cu putinţă să fi fost chiar aşa de „pe 
dinafară”? 

— Şi dacă ţi-aş spune că sunt familiarizat cu o... mulţime de 
campusuri? 

— Ţi-aş răspunde că nu te-nvârţi pe unde trebuie. Totodată, 
nu sunt amestecat în această afacere. Altceva? 

— Să ne oprim puţin la chestia asta... De ce? 

— De ce - ce? 

— De ce se pretează fetele la aşa ceva? 

— Pentru mălai, nenică. Nu pentru asta ne agităm cu toţii? 

— Eşti prea inteligent ca să crezi ce spui... E organizată treaba 
asta? 

— Bănuiesc. Ţi-am mai spus, nu sunt amestecat. 

— Bagă de seamă! Am o grămadă de hârtii despre tine... 

— Bine, bine. Da, e organizată. Nimic nu poate funcţiona dacă 
nu e organizat. 

— Unde anume se desfăşoară aceste activităţi? 

— Ţi-am spus! Peste tot. 

— In incinta campusurilor? 

— Nu, nu acolo. La periferii. De regulă, la câteva mile distanţă, 
când campusurile sunt rurale. Dacă se află în oraşe - hoteluri din 
centru, cluburi private, apartamente. Dar nu aici. 

— Vorbim cumva despre... Columbia, Harvard, Radeliffe, 
Smith, Holyoke? Şi altele, mai spre sud? 

— Toată lumea uită să pomenească despre Princeton, replică 
Pace cu un zâmbet crispat. Sunt o grămadă de vilişoare cochete 
pe drumurile alea lăturalnice... Da, despre aceste locuri e vorba. 

— N-aş fi crezut niciodată... Cuvintele rostite de Matlock îi 
fuseseră adresate atât lui Pace, cât şi sieşi. Dar, de ce? Şi să nu- 
mi repeţi textul cu „mălaiul” ... 

— Mălaiul înseamnă /ibertate, nenică! Pentru copiii ăştia 
înseamnă libertate. Nu sunt nişte zăbăuci psihopaţi; nu umblă 
brambura purtând berete negre şi scurte militare. Foarte puţini 
dintre noi mai procedează astfel. Am învățat lecţia. la bănuţu', 
tăticu' şi oamenii de treabă au să te placă... In acelaşi timp, nu 

ştiu dac-ai băgat de seamă, banii cinstiţi nu se mai pot obţine 
aşa de simplu. Majoritatea acestor copii au nevoie de ei. 

— Fata despre care ţi-am spus înainte; bănuiesc că a fost 
obligată să intre în afacere. 

— Liru-liru crocodilu'! Nimeni nu este obligat! 

— Ea a fost. A pomenit câteva chestii. „Control” e un cuvânt la 
fel de potrivit ca oricare altul. Tribunale, doctori, chiar şi locurile 
de muncă... 

— Nu cunosc nimic despre chestia asta. 

— Şi după aceea. Se stabilesc contacte după aceea - probabil, 
câţiva ani mai târziu. Un şantaj simplu, de modă veche. Exact 
aşa cum le şantajez eu acum pe tine. 

— Înseamnă că a avut necazul înainte; despre fată vorbesc. Și 
chiar dacă a fost o chestie nasoală, n-avea de ce să intre într-o 
chestie ca asta. Doar dacă nu-i datora cuiva mai mult decât îi 
putea plăti. 

— Cine-i Nimrod? Matlock puse întrebarea calm, fără nici un 
accent. Numai că întrebarea îl făcu pe tânăr să se întoarcă şi să 
se îndepărteze. 

— Nu cunosc. Nu deţin această informaţie. 

Matlock se ridică din fotoliu şi rămase nemişcat. 

— Am să te mai întreb o singură dată şi dacă nu primesc un 
răspuns, voi ieşi pe uşa aceea şi poţi să le consideri un om 
terminat. Şi uite aşa, o viaţă foarte promițătoare îşi va modifica 
în mod drastic cursul - dacă vei avea o viaţă... Cine este Nimrod? 

Tânărul se întoarse pe loc şi Matlock văzu din nou teama. 
Teama pe care o văzuse pe chipul lui Lucas Herron, în ochii lui 
Lucas Herron. 

— Să mă bată Sfântul Dumnezeu, dar nu pot să-ţi răspund la 
întrebarea asta! 

— Nu poţi sau nu vrei? 

— Nu pot. Nu ştiu! 

— Eu cred că ştii. Dar am spus că n-am să te mai întreb decât 
o singură dată. Asta e. 

Matlock porni spre uşa apartamentului fără să se mai uite la 
student. 

— Nu!... Al dracului să fiu dacă ştiu!... Cum aş putea să ştiu? 
Nu poţi! 

Pace alergă către Matlock. 

— Ce nu pot? 

— Să faci ce ziceai c-ai să faci... Ascultă-mă! Nu ştiu cine sunt 

ăştia! Nu am... 

— Ăştia? 

Pace păru uluit. 

— Da... Probabil ca „ăştia”. Nu ştiu. Nu am nici o legătură cu 
ei. Alţii da; eu nu. Nu m-au deranjat până acum. 

— Dar eşti prevenit de existenta lor. (O afirmaţie). 

— Prevenit... Da, sunt prevenit. Dar cine sunt, pe onoarea 
mea, nu ştiu! 

Matlock se întoarse şi îl privi pe student în ochi. 

— Bine, voi face un compromis. Deocamdată. Spune-mi ce ştii. 

Şi tânărul înfricoşat îi spuse. Pe măsură ce cuvintele îi ieşeau 
din gură, teama punea stăpânire pe Matlock. 

Nimrod era un maestru păpuşar nevăzut. Fără chip, fără 
formă, dar cu o autoritate înspăimântătoare şi durabilă. După 
spusele lui Alan Pace, nu era vorba de un e/sau de nişte e;, ci de 
o forță. O abstracţiune complexă care-şi întinsese tentaculele 
invizibile în toate universităţile importante din nord-estul Statelor 
Unite, în toate municipalităţile care slujeau peisajul universitar, 
în toate piramidele financiare care constituiau fundamentul 
complicatelor structuri din Noua Anglie. „Şi cu tendinţe de 
extindere spre sud”, dacă zvonurile erau întemeiate. 

Narcoticele erau doar unul din aspecte, osul din gâtul 
legiunilor lumii interlope - motivul imediat pentru conferinţa din 
mai, scrisoarea corsicană. 

Dincolo de droguri şi de profiturile obţinute pe seama lor, 
Nimrod îşi pusese amprenta pe o mulţime de administrații 
universitare. Pace era convins că, în conformitate cu 
instrucţiunile organizației Nimrod se hotărau specializările, 
personalul universităţilor era angajat sau concediat, se acordau 
diplomele şi bursele. Memoria lui Matlock reveni fulgerător la 
Carlyle. La prodecanul cu probleme de admitere - omul lui 
Nimrod, conform spuselor răposatului Loring. La Archie Beeson, 
aflat într-o ascensiune rapidă în cadrul catedrei de istorie; la 
antrenorul echipei de fotbal a universităţii; la o mulţime de alte 
nume de profesori şi membri ai personalului de conducere aflaţi 
pe lista lui Loring. 

Câţi alţii mai erau oare asemenea lor? Cât de adâncă era 
infiltrarea? 

De ce! 

Prostituţia constituia o activitate subsidiară. Recrutările le 
făceau copilele - târfe printre cele din anturajul lor. Se furnizau 

adrese, se stabileau onorarii. Trupurile tinere care posedau 
resurse şi atractivitate puteau astfel să-şi croiască drum către 
Nimrod şi să încheie pactul. lar în pactul cu Nimrod găseau 
„libertate” şi „mălai”. 

Şi „nimeni nu avea de suferit”; era o crimă fără victime. 

— Nici un fel de crimă, nenică, numai libertate. Nici un fel de 
ameninţare deasupra capului. Fără clănţăi care să conteste 
întruna punctajele pentru burse. 

Alan Pace avea o părere tare bună despre invizibilul şi 
pragmaticul Nimrod. Mai mult decât bună. 

— Pe cinstite, ai impresia că e vreo diferenţă faţă de lumea de 
afară?  Te-nşeli, tăticu'! Este  mini-America: organizată, 
computerizată şi cu o foarte solidă structură de corporație. Ce 
naiba, doar e modelată conform sindromului american; este 
politica de companie, nenică! E la fel ca şi GM, ITT şi Ma Bell - 
numai că, de data asta, cineva a avut inteligenţa să organizeze 
posibilităţile extraordinare oferite de mediul universitar. Şi se 
dezvoltă rapid. N-are rost să i te opui. E mai bine să i te alături. 

— Asta ai de gând să faci? întrebă Matlock. 

— Asta-i mersul, nenică. Asta-i voia sorții. Nu ştiu prea multe 
despre tine, dar tu ai putea fi cu ei deja. E posibil să fii un agent 
de recrutare. Sunteţi peste tot; vă aşteptam demult. 

— Şi dacă nu sunt? 

— Atunci, înseamnă că nu eşti în toate minţile. Şi, totodată, că 
n-ai nici o şansă. 

Dacă cineva ar fi privit Ford-ul alb care se îndrepta către 
centrul oraşului New Haven, s-ar fi gândit - dacă s-ar fi ostenit s- 
o facă - că era o maşină scumpă, potrivită pentru o suburbie 
înstărită, trăsăturile bărbatului de la volan fiind în deplină 
armonie cu vehiculul. 

Un asemenea observator n-ar fi avut de unde să ştie că şoferul 
abia dacă dădea atenţie traficului, năucit de revelaţiile ultimei 
ore; un om epuizat, nedormit de patruzeci şi opt de ore, stăpânit 
de senzaţia că stătea suspendat de o sfoară subţire deasupra 
unei prăpăstii fără fund, aşteptându-se în fiece clipă ca firul vieţii 
să-i fie tăiat, aruncându-l în negura infinită. 

Matlock se strădui din răsputeri să-şi suspende orice proces de 
gândire de care ar fi fost capabil. Anii şi în special acele luni ale 
cursei sale universitare, desfăşurate după un program 
autoimpus, îl învăţaseră că mintea - cel puţin mintea lui - nu 
poate funcţiona corespunzător sub influenţa concertată a 
epuizării fizice şi a supraexpunerii la pericole. 

Mai presus de toate, el trebuia să funcţioneze. 

Se afla în mijlocul unor ape neexplorate. Oceane în care insule 
micuţe erau populate de locuitori groteşti. De indivizi precum 
Julian Dunois, Lucas Herron; de cei de teapa lui Bartolozzi, a lui 
Aiello, a lui Sharpe, a lui Stockton şi a lui Pace. Otrăvitorii alături 
de cei otrăviţi. 

Nimrod? 

Ape neexplorate? 

Nu, apele acestea nu erau neexplorate, îşi spuse Matlock. 

Erau chiar foarte bine circulate. lar călătorii erau cinicii 
planetei. 

Ajunse la hotelul Sheraton şi închine o cameră. 

Aşezat pe marginea patului, comandă o convorbire telefonică 
cu Howard Stockton, la Carmount. Stockton era plecat. 

Pe un ton repezit şi poruncitor, îi spuse centralistei de la 
Carmount că Stockton trebuia să-l caute la telefon - se uită la 
ceas: era două fără zece - peste patru ore. La şase. li dădu 
numărul hotelului şi întrerupse convorbirea. 

Avea nevoie măcar de aceste patru ore de somn. Nu ştia când 
avea să mai apuce să doarmă. 

Ridică din nou receptorul şi ceru să fie trezit la şase fără un 
sfert. 

Cu capul cufundat în pernă, îşi aduse braţul deasupra ochilor. 
Prin pânza cămăşii îşi simţi părul aspru al bărbii. Trebuia să 
ajungă la un frizer; îşi lăsase valiza în maşină. Fusese prea 
obosit, prea prins de probleme ca să-şi mai aducă aminte s-o 
aducă în cameră. 


Cele trei apeluri scurte şi stridente îi semnalizară că 
personalul de la Sheraton ţinuse cont de instrucţiunile lui. Era 
exact şase fără un sfert. Cincisprezece minute mai târziu, 
telefonul sună din nou, de data asta mai lung, mai normal. Era 
ora şase fix şi cel care suna era Howard Stockton. 

— Voi fi cât mai scurt, Matlock. Va veni cineva să se 
întâlnească cu tine. Numai că nu vrea să vă întâlniți în interiorul 
staţiunii de agrement. Te vei duce la panta East George - o 
folosesc primăvara şi vara pentru turiştii care vor să admire 
peisajul - şi iei telefericul până pe culme. Trebuie să fii acolo la 
opt şi jumătate, astă seară. Sus te va aştepta cineva. E tot ce-am 
avut să-ţi spun. Nu este treaba mea! 

Stockton trânti receptorul în furcă şi ecoul îi răsună lui Matlock 
în ureche. 

Insă reuşise! Reuşise! Stabilise contactul cu Nimrod! Cu 
conferinţa. 


Parcurse pe jos poteca întunecată spre teleschi. Zece dolari îl 
făcură pe paznicul parcării staţiunii să-i înţeleagă necazul: tipul 
arătos sosit acolo cu Ford-ul acela alb avea un rendez-vous. Soţul 
era aşteptat abia mai târziu şi în fond, ce naiba, asta-i viaţa! 
Paznicul parcării se arătă extrem de cooperant. 

Când ajunse la panta East George, ploaia, care ameninţase 
doar în cursul zilei, începu să cadă. In Connecticut, aversele lunii 
aprilie se transformau în mai în adevărate furtuni şi Matlock era 
necăjii că neglijase să-şi cumpere un impermeabil. 

Se uită în jur la teleschiul părăsii, cu cele două fire profilându- 
se pe fondul ploii tot mai dese, strălucind precum parâmele unui 
vas într-un port învăluit de ceaţă. O lumină slabă, aproape 
invizibilă, se  întrezărea dinspre ghereta care adăpostea 
maşinăria mătăhăloasă şi complicată ce punea în mişcare liniile. 
Un bărbat scund, dar vânjos deschise uşa şi se zgâi la el. 

— Mătăluţă eşti ăla care vrea să ajungă sus? 

— Cred că da. 

— Cum te cheamă? 

— Matlock. 

— Mda, cred că mata eşti. Te pricepi să le agăţi de traversă? 

— Am mai schiat. Braţul pe după bară, fundul pe stinghie, 
picioarele pe ţeavă. 

— N-ai nevoie de ajutorul meu. Eu îi dau drumul, mata te 
agăţi. 

— Excelent. 

— O să te ude ploaia. 

— Ştiu. 

Matlock se postă la dreapta nişei de acces şi maşinăria se urni 
din loc. Cablurile scârţâiră uşor apoi îşi începură mişcarea 
ezitantă, în contrasens, aducând un scaun în dreptul lui. Se urcă, 
sprijinindu-şi picioarele pe ţeava transversală şi blocând 
apărătoarea de talie. Simţi cum mişcarea unduitoare a cablurilor 
îl ridica deasupra pământului. 

Se afla în drum spre vârful pantei East George, în drum spre 
locul de întâlnire cu Nimrod. La trei metri deasupra solului, simţi 
cum ploaia, în loc să-l sâcâie, îi crea o senzaţie de exaltare. Se 
apropia de sfârşitul călătoriei sale, de sfârşitul cursei. Oricine va 
veni să-l întâlnească acolo sus, avea să fie extrem de derutat. 
Contase pe asta, aşa plănuise lucrurile. Dacă tot ceea ce-i 
spuseseră răposatul Loring şi Greenberg cel viu era adevărat, nu 
putea fi altfel. Secretul total asupra conferinţei; delegaţi care nu 
se cunoşteau unul pe celălalt; legământul „Omertei”, insistența 
violentă a organizaţiei de a folosi coduri şi cifruri pentru a-şi 
proteja membrii - toate erau adevărate. Le văzuse acţionând. lar 
când într-un sistem logistic atât de complicat se producea pe 
neaşteptate o breşă, se ajungea în mod inevitabil la suspiciune şi 
teamă şi, în ultimă instanţă, la derută. Era tocmai lucrul pe care 
se bizuia Matlock. 

Lucas Herron îl acuzase că se lăsase influenţat de intrigi şi 
comploturi. Ei bine, nu era influențat de acestea, ci abia dacă le 
înțelegea. În asta consta diferenţa. Şi tocmai această înţelegere 
îl adusese la un pas depărtare de Nimrod. 

Ploaia cădea acum în rafale spulberate de vântul care în aer 
sufla cu mai multă putere decât la sol. Scaunul lui Matlock se 
balansa şi mai ameninţător de fiecare dată când trecea de câte 
un stâlp de susţinere de pe traseu. Lumina slabă din adăpostul 
maşinăriei abia dacă se mai distingea din pricina ploii şi a 

întunericului. Îşi făcu socoteala că parcursese cam jumătate din 
distantă. 

Cu o smucitură, maşinăria se opri. Matlock se prinse cu 
mâinile de apărătoarea de talie şi încercă să străpungă cu 
privirea bezna de deasupra capului, să vadă dacă oprirea se 
datora vreunui obstacol din calea rolelor. Nu se vedea nimic. 

Se întoarse cu greutate în scaunul strâmt şi privi în josul 
pantei, către gheretă. Nu se mai vedea nici cea mai mică urmă 
de lumină. Îşi puse mâna streaşină la ochi, ferindu-i pe cât era cu 
putinţă de ploaie. De bună seamă că se înşelase, potopul îi 
înceţoşase vederea sau poate nu vedea nimic din cauza 
stâlpului. Se aplecă mai întâi spre dreapta, apoi spre stânga. Cu 
toate acestea, dinspre fundul văii nu răzbătea până la el nici o 
lumină. 

Probabil că se arseseră siguranţele, situaţie în care era normal 
ca becul din gheretă să nu mai funcţioneze. Sau se produsese un 
scurtcircuit. In mod normal, teleschiurile nu funcționau pe timp 
de ploaie. 

Se uită în jos, la pământul aflat la ceva mai puţin de cinci 
metri sub el. Agăţat cu mâinile de ţeava pentru picioare, i-ar mai 
fi rămas maximum doi metri şi jumătate până la sol. Nu-i era 
greu să sară. Restul drumului avea să-l parcurgă pe jos. Putea 
să-i ia şi douăzeci de minute până ajungea sus, n-avea cum să-şi 
dea seama. Nu-şi putea permite riscul ca omul de legătură să 
intre în panică şi să plece înainte ca el să ajungă acolo. 

— Stai pe loc! Nu desface apărătoarea! 

Vocea izbucni din întuneric, răzbind prin ploaie şi vânt. Tonul 
ei aspru şi poruncitor îl paraliză pe Matlock atât datorită surprizei 
cât şi din cauza fricii. Bărbatul se afla sub el, spre dreapta 
cablurilor. Era îmbrăcat într-un impermeabil şi purta un soi de 
căciulă. li fu imposibil să-i vadă faţa sau să-şi dea seama cât de 
solid era. 

— Cine eşti? Ce vrei de la mine? 

— Sunt cel cu care ai venit să le întâlneşti. Vreau să văd hârtia 
aia din buzunarul tău. Arunc-o jos. 

— Am să-ţi arăt hârtia după ce am să ţi-o văd pe a ta. Asta ne- 
a fost înţelegerea! 

— N-ai înţeles nimic, Matlock. Nu trebuie decât să arunci 
hârtia aia jos. Asta-i tot. 

— Ce mama dracului vorbeşti tu acolo? 

Lumina puternică a lanternei îl orbi. Întinse mâna spre 

siguranţa apărătorii de talie. 

— Nu atinge chestia aia! Ţineţi mâinile întinse, altfel eşti un 
om mort. 

Fasciculul intens al lanternei se mută de pe faţă pe piept şi 
preţ de câteva secunde nu văzu decât mii de pete fulgerătoare. 
Pe măsură ce văzul îi revenea, observă că individul de sub el se 
apropia de cabluri, îndreptând lanterna spre pământ, ca să vadă 
pe unde merge. Totodată, remarcă şi pistolul automat mare şi 
înfricoşător din mâna dreaptă a necunoscutului. Lumina 
orbitoare îl izbi din nou în faţă, de data aceasta direct de sub el. 

— Ascultă, băi, amărâtule, tu să nu mă ameninţi pe mine! urlă 
Matlock, amintindu-şi de efectul pe care-l avusese mânia lui 
asupra lui Stockton în dimineaţa aceea, la ora patru. Lasă 
deoparte blestemăţia aia de armă şi ajută-mă să cobor! N-avem 
prea mult timp la dispoziţie şi n-am chef de joacă! 

Numai că de data asta, efectul nu mai fu deloc acelaşi. 
Individul de sub el începu să râdă şi râsul lui avu un efect 
îngreţoşător. Mai mult decât orice, era teribil de sincer. Pur şi 
simplu, necunoscutul se amuza. 

— Ai haz, nenică. Arăţi tare caraghios cum stai acolo, cu curul 
atârnat în aer. Ştii cu ce semeni? Parc-ai fi unul din maimuţoii ăia 
folosiţi drept ţinte în poligoanele de tir! Pricepi ce-ţi spun? Ei și- 
acum termină cu tâmpeniile şi aruncă hârtia! 

Izbucni din nou în râs şi auzindu-l, dintr-o dată, totul, deveni 
limpede pentru Matlock. 

Nu realizase nici un contact. Nu încolţise pe nimeni. Toate 
planurile sale minuţioase, toate acţiunile sale atent puse la cale 
fuseseră inutile. Se afla la fel de departe de Nimrod acum ca şi 
înainte de a afla de existenţa lui Nimrod. 

Căzuse în capcană. 

Şi totuşi, trebuia să încerce. Era tot ce-i mai rămăsese de 
făcut. 

— Comiţi greşeala vieţii tale! 

— Ei, futu-i pastele mă-sii, termină, ţi-am spus! Dă-mi hârtia! 
De o săptămână umblăm după ea! Am primit ordin să fac rost de 
ea acum. 

— Nu pot să ţi-o dau. 

— Am să-ţi zbor creierii! 

— Am spus că nu pot, nu că nu vreau! 

— Nu-ncerca să mă duci de nas. O ai la tine! N-ai fi venit aici 
fără ea! 

— Am lipit-o cu leucoplast de şale. 

— Păi, dezlipeşte-o! 

— Ti-am mai spus, nu pot! Stau pe o stinghie subţire de zece 
centimetri şi mă aflu la aproape şase metri înălţime de sol! 

Cuvintele îi fură risipite pe jumătate de ploaia în rafale. 
Individul de jos îşi arătă frustrarea şi nerăbdarea. 

— Ţi-am spus să ţi-o dezlipeşti! 

— Va trebui să cobor. Nu pot să ajung cu mâna la spate! 

(Matlock fu nevoii să strige ca să poată fi auzit). Nu pot să-ți 
fac nimic! Nu am nici o armă la mine! 

Necunoscutul înarmat cu automatul cel ameninţător la vedere 
se îndepărtă cu câţiva paşi de cabluri. Indreptă atât fasciculul 
puternic al lanternei cât şi arma spre Matlock. 

— O.K., coboară! Cum faci o mişcare greşită, cum te-am ras! 

Matlock îşi desfăcu apărătoarea, simțindu-se ca un băieţel 
cocoţat în roata mare, întrebându-se ce s-ar întâmpla dacă roata 
s-ar opri pentru totdeauna şi bara de siguranţă s-ar desface. 

Susţinându-se cu mâinile de ţeava de sprijin pentru picioare, 
se lăsă să atârne în jos. Se bălăbăni în aer, în bătaia ploii, 
fasciculul lanternei orbindu-l. Trebuia să raţioneze acum, să 
conceapă pe loc o nouă strategie. Pentru oameni asemenea celui 
de jos, viaţa lui valora cu mult mai puţin decât vieţile celor ucişi 
la Windsor Shoals. 

— Indreaptă lanterna-n jos! Nu văd nimic! 

— Ei, un căcat peste mare aruncat! Sari odată! 

Sări. 

In clipa în care atinse pământul, scoase un țipăt puternic de 
durere, prinzându-şi piciorul cu mâinile. 

— Aoleu! Glezna mea, piciorul meu! Mi-am nenorocit glezna, 
tu-i maica mă-sii! Se răsuci încoace şi-ncolo pe iarba udă, 
zvârcolindu-se de durere. 

— Tacă-ţi fleanca! Să-mi dai hârtia imediat, m-auzi? 

— Doamne Dumnezeule! Ce mai vrei de la mine? Nu vezi că 
mi-am sucit glezna? Mi-am rupt-o! 

— Mi se rupe-n paişpe de glezna ta! Dă-mi hârtia! 

Matlock zăcea culcat la pământ, mişcându-şi capul când într-o 
parte, când în alta, încordându-şi gâtul ca să poată suporta 
durerea. 

— Uite, e prinsă la şale. Desfă-o! Trase de cămaşă, scoțând la 
iveală o parte din brâul de cânepă. 

— Desfă-o singur. Mişcă-te mai repede! 

Dar între timp, bărbatul se apropiase. Era nesigur. Şi mai 
aproape. Fasciculul ajunsese chiar deasupra lui Matlock. Apoi se 
mută spre mijlocul lui şi Matlock văzu ţeava mare şi neagră a 
automatului. 

Era secunda, momentul pe care-l aşteptase. 

lşi repezi mâna dreaptă în sus, către armă, în acelaşi timp 
arcuindu-şi corpul cu toată puterea în picioarele individului. Se 
prinse de ţeavă, trăgând cu toată forţa în jos. Arma trase de 
două ori, şocul exploziilor zdrobindu-i aproape mâna lui Matlock. 
Ploaia  şfichiuitoare şi pământul umed înăbuşiră parțial 
zgomotele. 

Bărbatul se alia acum sub el, răsucii pe o parte, zvârcolindu-şi 
picioarele şi braţul liber ca să scape de oponentul său mai masiv. 
Matlock se năpusti asupra braţului imobilizai, înfigându-şi dinţii în 
încheietura mâinii încleştate pe armă. Muşcă până când simţi în 
gură gustul sângelui amestecat cu ploaia rece. 

Urlând de durere, individul dădu drumul automatului. Matlock 
înhăţă arma şi începu să-l izbească în faţă de mai multe ori. 

Părăsită în iarba înaltă, lanterna nu mai lumina acum decât 
vegetaţia udă. 

Matlock se aplecă deasupra feţei însângerate a adversarului 
său, care zăcea aproape inconştient. Abia îşi mai trăgea sufletul 
şi în gură îi stăruia gustul greţos al sângelui celuilalt. Scuipă de 
vreo zece ori, încercând să-şi curețe dinţii şi gâtul. 

— O.K.! (Il apucă pe individ de guler şi-i ridică în sus capul). 
Acum să-mi spui ce s-a întâmplat! A fost o capcană, este? 

— Hârtia! Trebuia să obţin hârtia. Glasul celuilalt abia se mai 
auzea. 

— Am căzut în capcană, aşa-i! Toată săptămâna trecută a fost 
o capcană! 

— Da... Da. Hârtia. 

— Trebuie să fie tare importantă hârtia aia, nu? 

— Or să te omoare... ca să pună mâna pe ea, or să te omoare! 
N-ai absolut nici o şansă, nenică... nici o şansă... 

— Cine sunt ei! 

— Nu ştiu... nu ştiu! 

— Cine este Nimrod? 

— Nu ştiu... „Omerta”! ... „Omerta”! 

Omul îşi deschise larg ochii şi, în lumina slabă răspândită de 
lanterna căzută mai încolo, Matlock observă că se întâmplase 
ceva cu victima lui. Un gând anume, un concept îi copleşise 

imaginaţia chinuită. Era dureros de privit, semănând prea mult 
cu imaginea terorizată a lui Lucas Herron sau cu cea a lui Alan 
Pace, cuprins de groază... 

— Haide, coborâm împreună... 

Atât a mai apucat să spună. Din străfundurile minţii sale 
rătăcite, bărbatul cu faţa năclăită de sânge se întinse înainte, 
făcând o ultimă încercare disperată de a ajunge la arma din 
mâinile lui Matlock. Ferindu-se înapoi, Matlock apăsă instinctiv pe 
trăgaci. Din gâtul pe jumătate zdrobit al individului, sânge şi 
bucăţi de carne se împrăştiară peste tot. 

Matlock se ridică încet în picioare. Fumul împuşcăturilor 
stăruia deasupra cadavrului, căci ploaia îl împiedica să se ridice 
de la pământ. 

Se duse să ia lanterna din iarbă şi când se aplecă începu să 
vomite. 

Zece minute mai târziu, căţărat pe trunchiul unui arțar uriaş, 
cerceta cu privirea parcarea aflată mai jos, la circa cincizeci de 
paşi. Frunzele noi îl protejau în parte de ploaia care turna cu 
găleata, dar avea hainele murdare, pline de noroi şi sânge. Văzu 
automobilul alb aproape de poarta mare de acces în staţiunea de 
agrement. Prea multă activitate nu se vedea; de venit, nu venea 
nici o maşină, iar cei aflaţi înăuntru aşteptau oprirea potopului 
înainte de a se aventura pe şosele. Paznicul parcării, cel căruia îi 
dăduse bacşişul de zece dolari, stătea de vorbă cu un portar în 
uniformă la adăpostul copertinei de la intrarea în restaurant. 
Primul imbold fu să alerge până la maşină şi să o şteargă apoi 
cât putea de repede, dar îşi dădu seama că cei doi aveau să se 
alarmeze la vederea hainelor sale, ajungând să se întrebe ce se 
întâmplase oare pe panta East George. Nu avea ce face decât să 
aştepte până când ieşea cineva să le distragă atenţia sau intrau 
amândoi în restaurant. 

Ura aşteptarea. Dar, mai mult decât o ura, îl înspăimânta. Nu 
vedea şi nu auzea pe nimeni în apropierea gheretei, ceea ce nu 
însemna că nu era nimeni acolo. Era posibil ca emisarul lui 
Nimrod, cel decedat, să aibă pe undeva prin preajmă un partener 
care, asemenea lui Matlock, aştepta. Dacă găseau cadavrul, 
aveau să-l oprească, să-l ucidă - dacă nu din răzbunare, atunci 
pentru documentul corsican. 

Acum, nu mai avea de ales. Mersese dincolo de inteligenţa şi 
abilitatea sa. Fusese manipulat de către Nimrod aşa cum fusese 
manevrat de cei de la Departamentul de Justiţie. li va telefona lui 
Jason Greenberg şi va face orice îi va cere acesta să facă. 

Intr-un fel, era bucuros că misiunea se terminase sau că avea 
să se termine curând. Deşi mai simţea încă imboldul 
sentimentului datoriei, îşi dădea seama că nu mai avea ce face. 
Eşuase. 

Jos, uşa restaurantului se deschise şi o chelneriţă îi făcu semn 
portarului. Impreună cu paznicul, acesta urcă treptele să 
vorbească cu fata. 

Matlock o luă la fugă pe aleea de pietriş, sprintând prin faţa 
maşinilor staționate la marginea parcării. Nu scăpa din ochi uşa 
restaurantului. Chelneriţă îi dăduse portarului un ibric de cafea. 

Cei trei fumau şi râdeau împreună. 

Ocoli semicercul de asfalt şi se ghemui în faţa automobilului 
său. Se târî până la fereastra laterală şi observă uşurat că nimeni 
nu-i scosese cheile din contact. Trase aer în piept, deschise uşa 
cu cât mai puţin zgomot şi sări înăuntru. În loc s-o trântească, 
închise uşa în linişte, dar repede, astfel încât nici zgomotul, nici 
lumina de interior să nu atragă cuiva atenţia. Chelneriţă şi cei doi 
bărbaţi continuau să vorbească şi să râdă, nepăsători. 

Se aşeză mai bine în fotoliu, porni motorul, trecu schimbătorul 
de viteze pe marche-arriere, parcurgând cu spatele înainte 
distanţa până la poartă. Trecu în viteză printre cei doi stâlpi de 
piatră şi o porni de-a lungul drumului spre autostradă. 

In spatele lui, sub copertină, pe treptele din faţa 
restaurantului, cei trei angajaţi fură pentru o clipă surprinşi. Pe 
urmă, din surprinşi, deveniră iute uluiţi, chiar puţin curioşi. Căci 
din spatele parcării, se auzi imediat huruitul celei de-a doua 
maşini, care avea un motor mai puternic. Nişte faruri 
strălucitoare se aprinseseră şi, prin rafalele de ploaie, o limuzină 
lungă şi neagră trecu în goană prin faţa lor. 

Scrâşnetul roţilor însoţi manevra de întoarcere a maşinii către 
stâlpii de piatră. Uriaşa limuzină cu aspect ameninţător trecu pe 
acceleraţie maximă, pornind în urmărirea Ford-ului alb. 


Pe autostradă circulaţia era redusă, da? Matlock tot avea 
senzaţia că ar fi câştigat mai mult timp dacă ar fi luat-o pe 
drumurile secundare către Carlyle. Se hotărâse să meargă direct 
la Kressel acasă, în ciuda pornirilor isterice ale lui Sam. Impreună 
aveau să-i telefoneze lui Greenberg. Cu puţină vreme în urmă 
ucisese cu brutalitate, într-un mod oribil, o altă fiinţă umană şi 
încă nu scăpase de starea de şoc, fie că avusese sau nu o 
justificare. De altfel, se temea că această amintire avea să-l 
urmărească toată viaţa. Şi nu era aşa de sigur că Sam Kressel 
era omul pe care trebuia să-l vadă. 

Dar nu avea de ales. In afară de situaţia în care s-ar fi întors la 
apartament, stând acolo până când venea un agent federal să-l 
ridice. Deşi, în loc de un agent, putea foarte bine să apară un 
emisar de-a lui Nimrod. A 

Drumul avea o curbă în S. Işi aminti că după aceea urma o 
porţiune dreaptă care străbătea o zonă agricolă şi unde putea 
câştiga timp. Autostrada era mai dreaptă, dar drumurile 
secundare erau mai scurte, dacă nu se lua în consideraţie 

traficul. În timp ce termina de parcurs al doilea semicerc al „S” - 
ului, îşi dădu seama că strângea atât de tare volanul în mâini 
încât îl dureau antebraţele. Sistemul de apărare muscular 
preluase controlul, dirijându-i membrele tremurânde, menţinând 
maşina pe drumul cel bun cu ajutorul forţei pure, scăpată de sub 
controlul simţurilor. 

In faţă îi apăru porţiunea de şosea dreaptă; ploaia se mai 
domolise. Apăsă pedala de acceleraţie până la podea şi simţi 
cum automobilul ţâşneşte într-o goană nebună. 

Işi aruncă de câteva ori privirea spre oglinda retrovizoare, 
temându-se să nu apară vreo maşină a poliţiei. Observă că 
farurile din urma lui se apropiau tot mai mult. Se uită la acul 
vitezometrului, ajuns la o sută patruzeci de kilometri pe oră. Şi 
totuşi, distanţa dintre el şi farurile din spate scădea vizibil. 

instinctele vânatului se treziră din nou la viaţă; ştia că maşina 
din spatele lui nu era a poliţiei. Nici o sirenă nu tulbura liniştea 
umedă, nu se vedea nici un girofar care să vestească pe 
reprezentanţii legii. 

Impinse piciorul drept înainte, apăsând acceleraţia până la 
punctul la care nu se mai putea obţine nimic în plus de la motor. 
Vitezometrul indica o sută cincizeci de kilometri la oră: maşina 
nu era în stare de mai mult. 

Farurile ajunseseră acum imediat în spatele lui. Urmăritorul 
său misterios se afla la câţiva centimetri de bara din spate a 
maşinii. Brusc, farurile virară spre stânga şi cele două maşini 
mergeau acum una lângă alta pe şosea. 

Era aceeaşi limuzină neagră pe care o văzuse imediat după 
uciderea lui Loring! Acelaşi automobil uriaş care ţâşnise din 
aleea întunecoasă la câteva minute după masacrul din Windsor 
Shoals! Matlock încercă să-şi împartă atenţia între drumul din 
faţă şi şoferul singuratic al limuzinei care îl înghesuia acum spre 
marginea din dreapta a şoselei. Din cauza vitezei enorme, Ford- 
ul începuse să vibreze. li venea din ce în ce mai greu să 
stăpânească volanul. 

Şi deodată văzu ţeava unui pistol îndreptată asupra lui prin 
fereastra automobilului alăturat. Observă privirile disperate 
aruncate de ochii din spatele braţului întins, care-şi căuta poziţia 
cea mai favorabilă pentru a trage. 

Auzi împuşcăturile şi simţi cioburile geamului lateral izbindu-l 
în faţă şi răspândindu-se pe scaunul de lângă el. 

Trânti piciorul pe frână şi trase de volan spre dreapta, sărind 

peste marginea drumului, năpustindu-se cu violenţă în şi printr- 
un gard de sârmă ghimpată, ajungând pe un teren presărat cu 
pietre răzlețe. Ford-ul merse preţ de cincisprezece-douăzeci de 
metri pe iarbă, apoi se izbi de o grămadă de pietre, un însemn de 
hotar, probabil. Farurile se sparseră şi se stinseră iar masca 
radiatorului se deforma. Şocul îl proiectă în bordul maşinii, doar 
braţele ridicate salvându-i capul de impactul cu parbrizul. 

Important era că rămăsese conştient şi că instinctele vânatului 
nu-l părăsiseră. 

Auzi portiera limuzinei deschizându-se şi închizându-se şi 
pricepu că ucigaşul ieşise în teren după pradă. După documentul 
corsican. Simţi un firicel de sânge prelingându-i-se pe frunte - nu 
ştia cu siguranţă dacă rana fusese provocată de glonţ sau de 
vreun ciob de sticlă - dar asta îi era de ajutor acum. Avea nevoie 
de imaginea sângelui pe frunte. Rămase ghemuit peste volan, 
tăcut şi nemişcat. lar sub haină ţinea automatul pe care-l luase 
de la cel ucis pe panta East George. Il ţinea îndreptat pe sub 
braţ, spre portieră. 

Auzea pleoscăitul paşilor de afară, pe pământul îmbibat cu 
apă. Simţea, literalmente - aşa cum simte un orb - cum celălalt 
se uită la el prin geamul spart. Auzi declicul clanţei urmat de 
scârţâitul balamalelor, când portiera masivă se deschise. 

O mână îl apucă de umăr. Matlock apăsă pe trăgaci. 

Zgomotul fu asurzitor; ţipătul celui rănit sfâşie bezna încărcată 
de umezeală. Matlock sări de pe scaun şi se aruncă cu toată 
greutatea asupra ucigaşului care, de durere, se apucase de 
braţul stâng. Cu sălbăticie şi fără prea multă precizie, Matlock 
începu să-l izbească pe individ cu pistolul peste faţă şi gât, până 
când acesta se prăbuşi la pământ. Arma nu i se vedea pe 
nicăieri, omul avea mâinile libere. Matlock îşi propti piciorul în 
gâtul lui şi apăsă. 

— Am să mă opresc când ai să-mi dai de veste că eşti dispus 
să vorbeşti, scârbă împuţită ce eşti! Altfel, să ştii că nu mă 
opresc! 

Cu ochii bulbucaţi, individul bolborosi ceva şi ridică o mână în 
semn de implorare. 

Matlock îşi retrase piciorul şi îngenunche deasupra lui. Era un 
bărbat solid, cu părul negru şi cu trăsături grosolane de criminal. 

— Cine te-a trimis după mine? De unde-ai cunoscut această 
maşină? 

Individul îşi ridică uşor capul, de parcă ar fi vrut să-i răspundă. 

În loc de asta, ucigaşul îşi vâri fulgerător mâna dreaptă la talie, 
de unde scoase un pumnal şi se rostogoli rapid spre stânga, 
izbindu-l pe Matlock cu genunchiul în pântece. Pumnalul îi sfâşie 
cămaşa şi Matlock pricepu în clipa în care vârful de oţel îi cresta 
pielea, că nicicând nu trecuse mai aproape de moarte. 

II lovi pe ucigaş cu ţeava automatului în tâmplă. Era de ajuns. 
Capul celuilalt se smuci înapoi; sângele se răspândea în jurul 
tâmplei. Matlock se ridică şi-şi aşeză piciorul pe mâna care ţinea 
pumnalul. 

Curând, ochii ucigaşului se deschiseră. 

Şi, în cursul următoarelor cinci minute, Matlock făcu ceea ce 
niciodată n-ar fi crezut că e în stare să facă: a torturat o altă 
fiinţă umană. Aşadar, îl tortură pe ucigaş cu propriul lui pumnal, 
străpungându-i pielea din jurul şi dedesubtul ochilor, înţepânadu-i 
buzele cu acelaşi vârf de oţel care-i crestase şi lui pielea. lar 
când individul urlă, Matlock îl izbi peste gură cu ţeava 
automatului, spărgându-i câţiva dinţi. 

N-a durat mult. 

— Hârtia! 

— Ce altceva? 

Ucigaşul se zvârcolea, gemea şi scuipa sânge, dar nu vorbea 
nimic. Matlock, în schimb, vorbi calm, pe deplin convins, în 
întregime sincer. 

— Ori îmi răspunzi, ori îţi străpung ochii cu cuțitul. Să ştii că 
de-acum nu-mi mai pasă. Crede-mă. 

— Bătrânul! (Cuvintele guturale veneau de undeva din fundul 
gâtului individului!) A zis că a scris totul... Nimeni nu ştie... Tu ai 
vorbit cu el... 

— Ce bătrân?... Matlock se opri în clipa când un gând 
înfricoşător îi veni în minte. Lucas Herron? Asta vrei să spui? 

— A spus că a scris totul. Ei cred că tu ştii. Poale c-a minţit... 
Pentru numele lui Dumnezeu, poate c-a minţit... 

Ucigaşul îşi pierdu cunoştinţa. 

Matlock se ridică încet, cu mâinile tremurând şi întregul corp 
cuprins de fiori. Se uită spre şosea, la imensa limuzină neagră 
care aştepta tăcută în ploaia ce se domolise. Avea să fie ultimul 
său joc, efortul său final. 

Ceva îi zgândărea însă creierul, ceva inexprimabil, dar 
palpabil. Trebuia să aibă încredere în acel simţământ, la fel cum 
ajunsese să se încreadă în instinctele de vânător şi de vânat. 

— Bătrânul! 

Răspunsul se afla undeva în casa lui Lucas Herron. 

Parcă limuzina la patru sute de metri de cuibul lui Herron, 
parcurgând pe jos restul distanţei, mergând pe marginea 
drumului, gata să se ascundă în pădurea de pe margine în cazul 
în care s-ar fi apropiat vreo maşină. 

N-a fost cazul. 

Trecu pe lângă o casă, apoi pe lângă alta, de fiecare dată 
grăbind pasul, cu ochii la ferestrele luminate, să vadă dacă nu 
cumva cineva se uită afară. 

Nimeni nu se uita. 

Ajuns la marginea proprietăţii lui Herron, se ghemui la 
pământ. Încet, prudent şi în tăcere îşi croi calea spre alee. Casa 
era învăluită de întuneric; nu se vedeau nici maşini, nici oameni, 
nici un semn de viaţă. Numai moarte. 

Mergând pe aleea pietruită, observă că pe uşă fusese lipit un 
document cu aspect oficial, abia vizibil în întuneric. Se apropie şi 
aprinse un chibrit. Era sigiliul şerifului, semnalând interdicţia de 
pătrundere în casă. 

Incă un delict, îşi zise Matlock. 

Se duse în spatele casei şi, în timp ce stătea în faţa uşii de la 
terasă, îşi aminti foarte exact de Lucas Herron alergând pe 
gazonul său bine îngrijit, către zidul verde, de nepătruns, în care 
apoi se făcuse complet nevăzut. 

Şi pe uşa din spate se afla un sigiliu, lipii de un ochi de geam. 

Matlock îşi scoase automatul de la centură şi făcând cât mai 
puţin zgomot, sparse ochiul de geam de la stânga sigiliului. 

Deschise uşa şi intră în casă. E 

Primul lucru care-l frapă fu întunericul. In timpul ultimei 
săptămâni ajunsese să înţeleagă că lumina şi întunericul erau 
relative. Noaptea avea o lumină cu care ochii puteau să se 
acomodeze; în schimb, adeseori lumina zilei era înşelătoare, 
încărcată de umbre şi zone întunecate, înceţoşate. Insă, în 
interiorul casei lui Herron întunericul era desăvârşit. Aprinse un 
chibrit şi înţelese care era motivul. 

Ferestrele din mica bucătărie erau acoperite cu storuri. Atât că 
nu erau nişte storuri obişnuite, ci erau fabricate după o comandă 
specială. Pânza era groasă şi prinsă de ramă cu ajutorul unor 
şine verticale, fiind lipită de pervazuri prin intermediul unor 

încuietori mari din aluminiu. Se apropie de fereastra de deasupra 
chiuvetei şi aprinse încă un chibrit. Nu numai că storurile erau 
neobişnuit de groase, dar şinele şi încuietorile făceau ca pânza 
să fie perfect întinsă pe toată suprafaţa ramei. Era greu de 
crezut că prin acea fereastră ar fi putut să răzbată vreo rază cât 
de firavă de lumină. 

Dorinţa - sau nevoia - de intimitate a lui Herron fusese 
extraordinară. lar dacă toate ferestrele erau sigilate în acest 
mod, sarcina avea să-i fie cu atât mai uşoară. 

După ce aprinse al treilea chibrit, păşi în sufrageria lui Herron. 
Ceea ce văzu în lumina pâlpâitoare îi tăie respiraţia, făcându-l să 
încremenească pe loc. 

Incăperea se afla într-o harababură de nedescris. Cărţile 
fuseseră împrăştiate pe podea, mobila răsturnată şi sfâşiată, 
carpetele întoarse pe dos; chiar şi porţiuni din zid fuseseră 
distruse. Era ca şi cum ar fi intrat în propriul său apartament în 
noaptea de după cina luată la familia Beeson. Sufrageria lui 
Herron fusese percheziţionată cu meticulozitate, chiar cu 
disperare. 

Se întoarse în bucătărie să vadă dacă nu cumva preocuparea 
sa excesivă în privinţa storurilor şi a întunericului îi jucase o 
festă. Aşa era. Toate sertarele fuseseră trase, toate dulăpioarele 
răscolite. Pe podeaua unei debarale găsi două lanterne, una mai 
mică, dreptunghiulară, cealaltă cilindrică, „vânătorească”. Le 
încercă pe amândouă, dar numai cea vânătorească funcţiona. 

Reveni grăbit în sufragerie, încercând să se orienteze, 
cercetând ferestrele cu fasciculul lanternei, toate ferestrele 
aveau storurile trase. 

La capătul unui hol îngust, în dreptul unor trepte şi mai 
înguste, se afla o uşă deschisă care dădea în biroul lui Herron. 
Aici, deşi părea greu de conceput, dezordinea era şi mai mare 
decât în sufragerie. Două fişete cu dosare zăceau trântite pe o 
parte, cu panourile din spate desfăcute; masa de lucru masivă, 
cu tăblia acoperită cu piele, fusese trasă de la perete, crăpată, 
cu fiecare suprafaţă netedă făcută zob. Ca şi în sufragerie, 
porţiuni din pereţi fuseseră distruse. Matlock îşi imagină că acele 
secţiuni de zid sunaseră a gol când fuseseră verificate prin lovire. 

La etaj, cele două dormitoare mici şi baia erau la fel de 
dezmembrate, la fel de minuţios disecate. 

Cobori din nou la parter, pe treptele care şi ele fuseseră 
dislocate. 

Locuinţa lui Lucas Herron fusese percheziţionată de nişte 
profesionişti. Se îndoia că ar fi putut descoperi ceva acolo unde 
ceilalţi nu găsiseră nimic. Dezorientat, merse în sufragerie şi se 
aşeză pe ceea ce mai rămăsese dintr-un fotoliu. Era stăpânit de 
sentimentul copleşitor că şi această ultimă strădanie avea să se 
încheie cu un eşec. Işi aprinse o ţigară şi încercă să-şi facă ordine 
în idei. 

Cel care percheziţionase casa nu găsise ceea ce căutase. Sau 
găsise? Realmente, nu avea nici un reper în acest sens. Cu 
excepţia faptului că ucigaşul acela spusese că bătrânul „a scris 
totul”. Ca şi cum acest lucru ar fi fost la fel de important ca mult 
râvnitul document corsican. Dar tot el adăugase: „Poate c-a 
minţit”. A mințit? Ce-l putuse determina pe individul ajuns într-un 
ultim grad de teroare să adauge o asemenea precizare la ceva 
atât de important? 

Explicaţia nu putea fi decât aceea că din labirintul delicat al 
unei minţi aduse în pragul nebuniei fusese eliminat răul cel mai 
mare. Rațiunea făcuse acest lucru în mod spontan, ca o ultimă 
soluţie de apărare. 

Nu... Nu găsiseră lucrul pe care trebuia să-l găsească. Şi dacă 
nu-l găsiseră după o percheziţie atât de minuțioasă, practic 
exhaustivă, însemna că nu exista. 

Numai că el ştia că există. 

Poate că Herron fusese implicat în lumea lui Nimrod, dar cu 
siguranţă că nu-i aparținuse. Relaţia lui cu această lume nu 
fusese una comodă, fusese o relaţie chinuită. Undeva... într-un 
anume loc, lăsase un rechizitoriu. Fusese un om prea bun, cu 
prea multă bună cuviinţă ca să n-o facă. Undeva... într-un anume 
loc. Dar unde? 

Se ridică din fotoliu şi păşi în întunericul încăperii, aprinzând şi 
stingând lanterna, mai mult ca un gest nervos decât pentru 
iluminare. 

Reexamină amănunţit fiecare expresie, fiecare cuvânt folosit 
de Lucas în după-amiaza aceea târzie, de acum patru zile. 
Devenise din nou vânătorul, cercetând urmele, adulmecând. Şi 
era aproape; fir-ar să fie, era aproape!... Din clipa în care îi 
deschisese uşa, Herron ştiuse pentru ce venise Matlock. Ochii săi 
trădaseră acea sclipire instantanee, trecătoare, de recunoaştere. 
Pentru Matlock, era de neconfundat. Chiar îi spusese acest lucru 
şi bătrânul râsese şi îl acuzase că se lasă influenţat de intrigi şi 
comploturi. 

Dar mai fusese şi altceva. Înainte de intrigi şi, comploturi... 
Ceva înăuntru, în această cameră. Inainte ca Herron să sugereze 
să meargă afară... Numai că, de fapt nu sugerase, făcuse o 
afirmaţie, dăduse o poruncă. 

Şi, chiar înainte de a da porunca să meargă împreună pe 
terasa din spate, a intrat în tăcere şi l-a surprins pe Matlock. 

Deschisese uşa batantă, aducând cu el două pahare pline, iar 
Matlock nu-/ auzise. Matlock apăsă butonul lanternei şi lumină 
baza uşii de la bucătărie. Nu se vedea nici un preş, nimic care să 
înăbuşe zgomotul paşilor... Era o duşumea din lemn de stejar. Se 
duse până la uşa batantă, trecu în bucătărie şi o închise. Apoi o 
deschise din nou, împingând-o iute în aceeaşi direcţie în care o 
împinsese Lucas Herron atunci când intrase cu cele două pahare. 
Balamalele scârţâiră aşa cum se întâmplă de obicei atunci când 
sunt vechi şi uşa e împinsă repede - adică, normal. Lăsă uşa să 
se închidă la loc, după care o împinse lent, deschizând-o 
centimetru după centimetru. 

Uşa nu scoase nici un zgomot. 

Lucas Herron preparase băuturile şi apoi se strecurase în 
linişte înapoi în sufragerie, în aşa fel încât să nu fie auzit. In aşa 
fel încât să-l poată observa pe Matlock fără ca acesta să-şi dea 
seama. După aceea dăduse porunca aceea hotărâtă, de a merge 
amândoi afară. 

Matlock îşi forță memoria să-şi amintească precis ce anume 
făcuse şi spusese Lucas Herron exact în acel moment. 

„... să ieşim pe terasă. E o zi prea frumoasă ca să stăm în 
casă. Să mergem.” 

Apoi, fără să aştepte vreun răspuns, fie el şi sub forma unui 
consimţământ mai mult sau mai puţin entuziast, Herron făcuse 
repede calea întoarsă pe uşa bucătăriei. Fără politeţuri de 
suprafaţă, fără manierele curtenitoare la care te-ai fi aşteptat din 
partea lui Lucas. 

Dăduse un ordin, o poruncă fermă, ca un ofiţer şi, totodată, ca 
un gentleman. 

Dorinţa lui era lege. 

Asta era! Matlock îndreptă fasciculul luminos pe biroul de 
scris. 

Fotografia! Fotografia ofițerului de marină ţinând în mâini 
harta şi automatul Thompson, undeva în jungla de pe o insulă 
lipsită de importanţă din Pacificul de Sud. 

„Păstrez fotografia aceea veche ca să-mi aduc aminte că 

timpul n-a fost întotdeauna atât de devastator.” 

Exact în clipa în care Herron intra pe uşă, Matlock se uita 
îndeaproape la fotografie! Acest lucru îl deranjase pe bătrân într- 
o asemenea măsură încât insistase să meargă de îndată afară. Şi 
o făcuse într-o manieră tăioasă, repezită, care nu-l caracteriza. 

Matlock se apropie repede la birou. Mica fotografie acoperită 
cu o folie de celofan rămăsese la locul ei, pe peretele din 
dreapta, imediat deasupra biroului. Câteva fotografii mai mari, 
înrămate şi acoperite cu sticlă, fuseseră sparte; aceasta 
rămăsese intactă. Era mică, nu atrăgea prin nimic atenţia. 

Apucă rama de carton şi o smulse din pioneza cu care era 
fixată de perete. O studie cu atenţie, întorcând-o pe toate părţile, 
cercetându-i muchiile subţiri. 

Lumina apropiată, puternică, a lanternei, scoase la iveală nişte 
zgârieturi în partea superioară a cartonului. Să fi fost zgârieturi 
de unghii? Posibil. Indreptă lumina pe tăblia biroului. Erau acolo 
creioane neascuţite, foi de hârtie şi un foarfece. Luă foarfecele şi 
introduse vârful uneia dintre lame între straturile de carton, 
reuşind astfel să desfacă fotografia din ramă. 

In felul acesta o găsi. 

Pe spatele fotografiei se afla o diagramă, desenată cu un 
stilou cu peniță groasă. Avea forma unui dreptunghi, cu laturile 
de sus şi de jos pline de puncte. Deasupra, erau desenate două 
linii scurte cu săgeți, una perpendiculară, cealaltă orientată spre 
dreapta. Deasupra fiecărui vârf de săgeată era scris numărul 30. 
De două ori 30. 

Treizeci. 

Pe margini, în apropierea liniilor, nişte copaci desenaţi ca de o 
mână de copil. 

Sus, deasupra numerelor, se vedea o altă schiţă simplificată. 
Nişte semicercuri neregulate, legate la partea inferioară printr-o 
linie şerpuitoare. Un nor. Dedesubt alţi copaci. 

Era o hartă şi nu era deloc greu de ghicit ce anume 
reprezenta. Era curtea din spatele casei lui Herron; liniile 
mărginite de copaci reprezentau zidul verde proiector al lui 
Herron. 

Numerele scrise acolo, erau nişte măsurători, dar mai erau şi 
altceva. Ele reprezentau nişte simboluri contemporane. 

Căci Lucas Herron, care fusese decenii la rând şeful catedrei 
de limbi romanice, nutrise o dragoste insaţiabilă pentru cuvinte 
şi semnificaţiile lor neobişnuite. Ce alt simbol putea fi mai 

adecvat pentru a sugera finalitatea, decât numărul „30”? 

Aşa cum orice student din anul întâi de la jurnalistică ar fi 
putut să confirme, numărul 30 scris în josul unei pagini de articol 
de ziar însemna că povestea se terminase. Se sfârşise. 

Nu mai era nimic de spus. 

Matlock ţinea în mâna stângă fotografia întoarsă cu faţa în jos, 
iar în dreapta strângea lanterna. Pătrunse în pădure prin 
porţiunea din mijloc - uşor spre stânga - aşa cum indica 
diagrama. Numărul 30 putea să însemne picioare, yarzi, metri, 
paşi, cu siguranţă, nu inci. 

Măsură treizeci de intervale de câte doisprezece inci. Treizeci 
de picioare drept înainte, treizeci de picioare dreapta. 

Nimic. 

Nimic în afară de vegetaţie umedă şi abundentă şi de 
lăstărişul care i se agăţă de picioare. 

Se întoarse la intrarea în zidul verde şi hotărî să combine 
yarzii şi paşii, dându-şi seama că, într-un mediu atât de dens, 
asemănător unei jungle, lungimea paşilor putea varia 
considerabil. 

Măsură deci treizeci de paşi înainte şi continuă până când 
ajunse la limita estimată a celor treizeci de yarzi. Reveni apoi la 
crengile îndoite care marcau cei treizeci de paşi şi parcurse 
traseul lateral. 

Din nou, nimic. Lângă locul unde Matlock estimase cei treizeci 
de paşi, se înălța un arțar bătrân şi putred. Nimic altceva 
neobişnuit. Se întoarse la crengile îndoite şi se duse la cel de-al 
doilea semn. 

Treizeci de yarzi drept înainte. Nouăzeci de picioare, plus- 
minus un picior-două. A urmat apoi derularea. Lentă a celor 
treizeci de yarzi, prin frunzişul îmbibat de apă, până la semnul 
următor. Încă nouăzeci de picioare. Una peste alta, o sută 
optzeci de picioare. Aproape două treimi dintr-un teren de fotbal. 

Înainta mai greu acum, căci frunzişul devenise mai des, sau 
cel puţin aşa părea. Matlock şi-ar fi dorit să aibă o macetă sau o 
altă unealtă cu care să-şi croiască drum printre crengile umede. 
La un moment dat pierdu socoteala şi trebui să ţină minte 
diferenţa, în timp ce continua să măsoare - să fie douăzeci şi unu 
sau douăzeci şi trei de paşi mari? Avea importanţă? Chiar să fi 
avut importanţă diferenţa dintre trei şi şase picioare? 

Ajunse la locul marcat. Erau ori douăzeci şi opt, ori treizeci de 
paşi mari. Oricum, suficient de aproape dacă ar fi fost ceva de 

văzut. Îndreptă lanterna spre pământ şi cercetă terenul în jurul 
său. i 

Nimic. În afară de miile de buruieni sclipind în lumină şi de 
culoarea brună a pământului îmbibat cu apă. Continuă să mişte 
în ţoale părţile fasciculul lanternei, deplasându-se treptat înainte, 
încordându-şi privirea, întrebându-se în fiecare clipă dacă nu 
cumva mai văzuse o dată aceeaşi porţiune; totul arăta 
asemănător. g 

Şansele de eşec sporeau. Işi spuse că ar trebui să se întoarcă 
şi s-o ia de la capăt. Poate că acele numere se refereau la alte 
unităţi de măsură. Poate metri, sau poate erau multiplii unui alt 
număr ascuns undeva în diagramă. Punctele? Ar fi trebuit oare să 
numere punctele din susul şi josul diagramei? De ce se aflau 
acolo punctele? 

Acoperise diferenţa de şase picioare şi mersese chiar şi ceva 
mai departe. 

Nimic. 

Gândul îi reveni la puncte şi scoase din buzunar fotografia. 
Muşchii şalelor îl dureau din pricina poziţiei ghemuite în care 
stătuse şi îşi îndreptă spatele, ca să scape de dureri. In acel 
moment atinse cu piciorul o suprafaţă dură şi stabilă. La început, 
crezu că era vreo ramură de copac căzută sau vreo piatră. 

Şi deodată îşi dădu seama că nu era nici una, nici alta. 

Nu vedea ce era, orice ar fi fost era acoperit de un strat gros 
de buruieni. Dar putea pipăi cu piciorul conturul obiectului. Avea 
muchiile drepte, atent prelucrate. Nu făcea parte din pădure. 

Lumină stratul de buruieni şi observă că, de fapt, nu erau 
buruieni, ci un soi de flori mărunte, parţial îmbobocite. O floare 
care nu avea nevoie de lumină sau de spaţiu. 

O floare de junglă. Scoasă din mediul ei, adusă acolo şi 
replantată. 

Îndepărtă plantele şi se aplecă. Dedesubt se afla o placă 
groasă din lemn lăcuit, lungă cam de şaizeci de centimetri şi lată 
cam de patruzeci. Suprafaţa ei fusese polizată şi lăcuită de 
atâtea ori încât stratul de lac protector căpătase un luciu 
puternic, reflectând fasciculul luminos asemenea sticlei. 

Matlock îşi înfipse degetele în pământ şi ridică scândura. Sub 
ea se. Găsea o placă metalică oxidată, probabil din bronz. 


Maiorul în rezervă Lucas N. Herron, USMC”. 


25 United States Marine Corps - Corp de armată subordonat Marinei 

Drept recunoştinţă din partea ofiţerilor şi militarilor 
Companiei Bravo, Batalionul 14 de puşcaşi, 

Divizia 1 Marină 

Insulele Solomon - Pacificul de Sud 

Mai 1943 


Aşa cum o vedea în pământ, în lumina puternică a lanternei, 
Matlock avu senzaţia că priveşte la un mormânt. 

Dădu la o parte pământul din jur şi săpa un şănţuleţ în jurul 
bucății de metal. Sprijinit în mâini şi în genunchi, ridică încet şi 
cu greutate placa şi o aşeză într-o parte. 

Şi iată că găsi ceea ce căuta. 

ingropat în pământ se afla un container metalic, de tipul celor 
folosite în arhivele bibliotecilor, pentru păstrarea manuscriselor 
valoroase. Etanş la aer, protejat faţă de apă, vidat, un recipient 
pentru eternitate. 

Un sicriu, îşi zise Matlock. 

II ridică şi-şi propti degetele îngheţate şi ude sub pârghia 
încuietorii. Avu nevoie de un efort considerabil ca s-o desfacă, 
dar până la urmă reuşi. Se auzi un şuierat asemănător celui de la 
deschiderea unei cutii de cafea. Muchiile de cauciuc se 
desprinseră. Inăuntru, Matlock găsi un pachet de forma unui 
blocnotes, înfăşurat în pânză cauciucată. 

Inţelese că a descoperit rechizitoriul. 


Militare Americane, (n.tr). 

Bloc-notes-ul era gros, avea peste trei sule de pagini, toate 
cuvintele fiind scrise de mână, cu stiloul. Era alcătuit ca un 
jurnal, dar fragmentele lungi difereau foarte mult între ele. 
Datele însemnărilor nu respectau nici o regulă. Adeseori, zilele 
urmau una după alta, alteori intervalul dintre două însemnări 
succesive era de ordinul săptămânilor sau chiar al lunilor. Stilul 
avea şi el fluctuații importante. După pasaje de naraţiune lucidă, 
urmau fragmente dezlânate, incoerente. În porțiunile din urmă, 
mâna fusese nesigură, cuvintele fiind adeseori ilizibile. 

Jurnalul lui Lucas Herron era un țipăt de durere, o revărsare a 
suferinţei. Confesiunea unui om rămas fără nici o speranţă. 

Şezând pe pământul rece şi umed, hipnotizat parcă de 
cuvintele lui Herron, Matlock înţelese ce se ascundea în spatele 
„cuibului lui Herron”, al zidului verde protector, al storurilor de la 
ferestre şi al izolării totale. 

Vreme de un sfert de secol, Lucas Herron fusese dependent de 
droguri. In lipsa acestora, durerile sale ar fi fost de nesuportat. Şi 
nimeni n-ar fi putut face nimic altceva pentru el decât să-l 
izoleze într-un salon din Spitalul Veteranilor pentru tot restul 
existenţei sale anormale. 

Tocmai refuzul unei asemenea morţi lente îl împinsese pe 
Lucas Herron în ghearele unui alt gen de moarte, la fel de lentă, 
dar la fel de nemiloasă. 

Maiorul în rezervă Lucas Nathaniel Herron, USMC, din cadrul 
trupelor de asalt amfibii, batalioanele de puşcaşi ale Forţei 
navale din Pacific, comandase numeroase companii ale 
Batalionului 14, Divizia | Marină, în cursul unor misiuni de asalt 
asupra insulelor Solomon şi Caroline, aflate sub ocupaţie 
japoneză. 

Şi maiorul Lucas Herron părăsise mica insulă Peleliu din 
arhipelagul Carolina purtat pe o targă, după ce adusese înapoi, la 
plajă, două companii, purtându-le prin jungla incendiată. Nimeni 
n-a crezut atunci că va mai supravieţui. 

Maiorul Lucas Herron avea un glonţ japonez înfipt la baza 
gâtului, încrustat într-o secţiune a sistemului său nervos. Nu i se 
mai dădeau speranţe de viaţă. Medicii, mai întâi cei din Brisbane, 
apoi cei din San Diego şi, în fine, cei din Bethesda, au considerat 

că alte operaţii ar fi fost inutile. Pacientul nu ar fi putut să le 
supravieţuiască; exista riscul să fie redus la stadiul de plantă în 
cazul în care ar fi apărut o cât de măruntă complicaţie. Nimeni 
nu era dispus să fie făcut răspunzător pentru aşa ceva. 

Pacientul a fost supus unui tratament medical intensiv, pentru 
a-i uşura chinurile provocate de răni. A zăcut în spitalul din 
Maryland timp de aproape doi ani. 

Etapele vindecării - o recuperare parţială - erau lente şi 
dureroase. La început au fost protezele pentru gât şi pastilele; 
apoi, protezele şi cadrul metalic pentru exerciţiile de mers, plus 
alte pastile. in cele din urmă, cârjele alături de proteze şi de 
nelipsitele pastile. Lucas Herron a revenit în lumea celor vii, dar 
nu lară pastile. Şi în clipele sale de supliciu, în special noaptea, 
seringa cu morfină. 

Asemenea lui Lucas Herron erau sute, poate chiar mii de 
oameni, dar puţini se puteau mândri cu aprecieri extraordinare 
ca ale lui - cel puţin, pentru cei care se interesau îndeaproape de 
persoana sa. Un erou autentic al războiului din Pacific, un savant 
remarcabil, un om deasupra oricărui reproş. 

Era un om perfect. Şi putea fi folosit într-un mod perfect. 

Pe de o parte, nu putea trăi, nu putea îndura, fără uşurarea 
adusă de narcotice - pastilele şi din ce în ce mai frecventele 
injecții. Pe de altă parte, dat fiind că gradul său de dependenţă 
era cunoscut în lumea medicală, putea fi expediat oricând înapoi 
într-un salon de spital. 

Treptat şi într-o manieră subtilă, aceste alternative i-au fost 
aduse la cunoştinţă. Treptat, în sensul că sursele sale de 
aprovizionare îi cereau când şi când câte un serviciu - de stabilit 
un contact în Boston, de plătit nişte oameni în New York. Subtil, 
prin aceea că atunci când Herron punea întrebări asupra 
implicării sale i se spunea că era ceva total inofensiv. Inofensiv 
dar necesar. 

Cu trecerea anilor, el deveni extrem de valoros pentru oamenii 
de care avea atât de multă nevoie. Contactul din Boston, 
oamenii care trebuiau plătiţi în New York deveniră situaţii tot mai 
frecvente, tot mai necesare. Pe urmă, Lucas a început să fie 
trimis din ce în ce mai departe. Vacanţele de iarnă, de primăvară 
şi de vară: Canada, Mexic, Franţa... Mediterana. 

Astfel a devenit un curier. 

Şi în permanenţă, ameninţarea salonului de spital plana 
asupra corpului şi creierului său chinuit. 

Fusese manipulat într-un mod strălucit. Niciodată nu fusese 
expus rezultatelor activităţii sale, niciodată nu fusese prevenit în 
privinţa extinderii reţelei distructive la a cărei edificare participa. 
Şi când, în cele din urmă, a aflat despre toate acestea era prea 
târziu. Reţeaua fusese edificată. 

Nimrod dobândise puterea de care avea nevoie. 


22 Aprilie, 1951. În vacanţa de primăvară sunt trimis din nou 
în Mexic. Ca de obicei, mă voi opri la U.M. şi la întoarcere, la 
Baylor. O chestie simpatică: contabilul de aici m-a sunat şi m-a 
anunţat că Universitatea Carlyle se oferă să-mi deconteze 
cheltuielile de  „cercetare”. Am refuzat, spunându-i că 
îndemnizația de invaliditate îmi era suficientă. Poate c-ar fi 
trebuit să accept... 

13 lunie 1956. La Lisabona, pentru trei săptămâni. Pentru 
stabilirea itinerariului unei nave de mic tonaj, aşa mi s-a spus. 
Trecând pe lângă Azore, apoi prin Cuba (ce mizerie!) şi, în fine, în 
Panama. Puncte de oprire - pentru mine - la Sorbona, la U. 
Toledo, U. Madrid. Devin un fel de hoinar universitar! Nu sunt 
prea mulţumii de metode - cine ar putea fi? - dar nu eu sunt 
responsabil pentru legislaţia arhaică. Atât de mulţi sunt cei care 
pot fi ajutaţi. Au nevoie să fie ajutaţi! Am vorbii la telefon cu o 
mulţime - ei m-au pus în legătură - oameni ca şi mine care n-ar 
putea să înfrunte o nouă zi lară ajutor... Şi totuşi, sunt 
îngrijorat... Dar, ce-aş putea să fac? Dacă n-aş fi eu, alţii ar face- 
O... 

24 februarie 1957. Sunt alarmat, dar calm şi rațional (sper!) în 
privința scrupulelor mele. Mi se spune acum că, atunci când sunt 
trimis pentru stabilirea unor contacte, sunt mesagerul lui 
Nimrod! Numele reprezintă un cod - un artificiu fără vreo 
semnificație, aşa mi-au spus - care va fi respectat. Totul e atât 
de caraghios; seamănă cu informațiile secrete pe care le 
primeam de la Cartierul General al lui Mac Arthur, în Pacificul de 
Sud. Şi ei erau b/indați de coduri, dar nici un fapt relevant... 
Durerea este mai puternică, medicii spun că se va înrăutăţi. 
Dar... „Nimrod” este grijuliu... Cum sunt şi eu... 

10 martie 1957. Au fost supăraţi pe mine! Nu mi-au trimis 
doza timp de două zile. Imi venea să mă sinucid! M-am urcat în 
maşină, cu gând să ajung la spitalul veteranilor din Hartford, dar 
m-au oprit din drum când am ajuns la autostradă. Erau în maşina 
poliției din Carlyle, pe care trebuia să-mi închipui că o 


251 


controlează!... Am avut de ales între compromis şi salonul de 
spital... Au avut dreptate!... Am plecat spre Canada cu misiunea 
de a aduce de acolo un om din Africa de Nord... 7rebuie s-o fac! 
Primesc în mod constant apeluri telefonice. În seara aceasta, un 
om - Divizia 27, Armata de uscat, rănit la Naha - din East 
Orange, N.J., mi-a spus că el şi încă alţi şase se bizuiau pe mine! 
Sunt atât de mulţi cei ca noi! De ce? Pentru numele lui 
Dumnezeu, de ce suntem di/sprețuiți? In locul ajutorului de care 
avem nevoie nu ni se oferă altceva decât saloane! ... 

9 august 1960. Le-am spus în mod răspicat care este poziţia 
mea! Au mers prea departe... „Nimrod” nu este doar un nume 
codificat pentru o anumită localizare, ci este totodată şi un om. 
Geografia nu se schimbă, dar oamenii da. Deja nu mai ajută 
oameni ca mine - în fine, poate că-i mai ajută - e vorba acum de 
mai mult! Au început să se extindă, raco/ează oameni, în scopul 
acumulării unor mari sume de bani! ... 

20 august 1960. lată că acum mă ameninţă. Mi-au transmis că 
nu-mi vor mai trimite nimic, după ce mi se va termina rezerva... 
Nu-mi pasă! Ce am, îmi ajunge pentru o săptămână, dacă am 
noroc, chiar o săptămână şi jumătate... Ce bine-ar fi fost dacă 
mi-ar fi plăcut alcoolul, sau măcar să nu-mi fi provocat greață 

28 August 1960. Deşi abia mă mai ţin pe picioare, m-am dus 
la Secţia de poliţie din Carlyle. Nu mai eram în stare să gândesc. 
Am cerut să vorbesc cu persoana cea mai înaltă în grad şi mi-au 
zis că vine după ora cinci - se dusese până acasă. Când le-am 
spus că deţin informaţii privind narcoticele, în zece minute şeful 
poliţiei a apărut... în momentul acela starea mea sărea în ochi, 
nu mă mai puteam controla, căci urinasem în pantaloni. Şeful 
poliţiei m-a dus într-o cămăruţă şi, scoțând din trusă o seringă, 
mi-a administrat o doză. Era omul lui Nimrod... 

7 octombrie 1965. Acest Nimrod este nemulţumit de mine. M- 
am înţeles bine cu ceilalţi doi pe care i-am cunoscut, dar acesta 
este aspru, mai preocupat de realizările mele. Am refuzat să mă 
ating de studenți, a acceptat asta, dar mi-a spus că devin 
caraghios în timpul orelor de curs, că nu-mi ţin cumpătul. Nu-l 
afectează faptul că nu solicit - nu ţine neapărat - dar mi-a dat de 
înţeles că ar trebui să fiu - ei da, mai grijuliu în privinţa 
aspectului meu exterior... E ciudat. Il cheamă Matthew Orton şi 
ocupă un post lipsit de importanţă în biroul guvernatorului din 
Hartford. Dar este Nimrod. Şi mă voi supune... 

14 noiembrie 1967. Spatele mă doare acum îngrozitor. Medicii 

au spus că se va descompune, chiar ăsta a fost cuvântul folosit 
de ei, dar nu în halul ăsta! Abia dacă mai rezist patruzeci de 
minute de curs, după care trebuie să-mi cer scuze!... 

Mă întreb tot timpul: merită oare?... Probabil că merită, altfel 
n-aş mai continua... Sau pur şi simplu sunt prea egoist - sau prea 
laş - ca să-mi iau zilele?... In seara asta, Nimrod vine să mă 
vadă. Peste o săptămână, e Sărbătoarea Recunoştinţei; mă 
întreb unde mă voi mai duce... 

27 ianuarie 1970. Acum trebuie să se sfârşească. Ca să citez 
minunatele cuvinte ale lui C. Fry, „căpşunii cei serafici, zâmbitori 
în aşternutul lor”, trebuie să se întoarcă şi să-şi scoată la iveală 
ţepii. Pentru mine nu mai e nici o speranţă, iar Nimrod a 
contaminat prea mulţi, prea irevocabil. Imi voi lua viaţa cât mai 
puţin dureros cu putinţă. Am avut parte de atâta durere... 

28 ianuarie 1970. Am încercat să mă sinucid! Nu pot s-o fac 
Aduc pistolul, apoi cuțitul în locul cu pricina, dar nimic nu se 
întâmplă! Să fiu într-adevăr atât de viciat, atât de contaminat 
încât să nu pot duce la bun sfârşit ceea ce este cel mai de dorit? 
Nimrod mă va ucide. Ştiu asta iar el o ştie mai bine. 

29 lanuarie 1970. Nimrod este acum Arthur Latona! De 
necrezut! Acelaşi Arthur Latona care a construit locuinţele pentru 
persoanele cu venituri mijlocii din Mount Holly! În tot cazul, mi-a 
dat un ordin inacceptabil, l-am spus că e inacceptabil. Sunt mult 
prea preţios ca să se poată descotorosi de mine şi i-am spus şi; 
asta... Mi-a cerut să transport o mare sumă de bani în Toros 
Daglari, în Turcia!... De ce, Doamne, nu-mi pui capăt zilelor?... 

18 aprilie 1971. Trăim într-o lume stranie, extraordinară. 
Pentru a supravieţui, pentru a exista şi a respira, trebuie să faci 
atât de multe încât ajunge să-ţi fie? Scârbă de tine. Ansamblul 
este înfricoşător... scuzele şi raţionamentele sunt şi mai rele... Şi 
deodată, se întâmplă ceva care suspendă sau, cel puţin, amână 
nevoia de judecată, în întregime... Durerile şi-au schimbat locul, 
de la gât şi coloană spre părţile mai joase. Ştiam că trebuie să fie 
altceva. Altceva în plus... Am fost la medicul lui Nimrod aşa cum 
sunt obligai întotdeauna. Am pierdui în greutate, reflexele-mi 
sunt jalnice. E îngrijorat, aşa că mâine mă voi interna la spitalul 
particular din Southbury. Zice că pentru analize... Ştiu că se vor 
strădui din răsputeri pentru mine. Mai sunt de făcut alte călătorii, 
nişte călătorii foarte importante, mi-a spus Nimrod. Mi-a mai zis 
că voi călători aproape toată vara... dacă nu eram eu, era 
altcineva. Durerile sunt îngrozitoare. 

22 Mai 1971. Bătrân şi obosit, soldatul s-a întors acasă. Cuibul 

lui Herron este salvarea mea! Am rămas fără un rinichi. 
Deocamdată, nu se poate spune nimic despre celălalt, după 
părerea doctorului. Dar eu ştiu despre ce e vorba. Sunt pe 
moarte... Oh, Dumnezeule, abia aştept! Se va termina cu 
călătoriile, cu amenințările. Nimrod nu mai poate face nimic... 
Totodată, mă vor ţine în viaţă. Cât de mult vor putea. Acum, sunt 
nevoiți!... l-am strecurat doctorului că în toţi aceşti ani am ţinut 
un jurnal. S-a holbat la mine, fără să scoată un cuvânt. N-am mai 
văzut vreun om atât de înfricoşat... 
_ 23 Mai 1971. Latona-Nimrod a trecut pe la mine azi dimineaţă. 
Inainte de orice altceva, i-am spus că ştiu că sunt pe moarte. Că 
pentru mine, de acum, nimic nu mai avea importantă; hotărârea 
ca viaţa mea să se sfârşească fusese luată şi nu de mine. l-am 
spus chiar că sunt pregătit şi uşurat; că am încercat să termin 
singur, dar că n-am reuşit. M-a întrebat despre „ce i-ai spus 
doctorului”. N-a fost în stare să pronunţe cuvintele! Teama lui a 
umplut încăperea precum o ceaţă deasa... l-am răspuns calm, cu 
destulă autoritate, cred. l-am spus că indiferent despre ce 
însemnări era vorba, îi vor fi înmânate dacă ultimele mele zile 
sau luni îmi vor fi făcute mai uşoare. S-a arătat a fi furios, dar şi- 
a dat seama că nu are ce face. Ce-i mai poţi face unui bătrân 
suferind care ştie că are să moară? Ce mai era de discutat? 

14 August 1971. Nimrod e mort! Latona a murit în urma unui 
atac de cord! Ca o ironie a sorții, a murit înaintea mea... Totuşi, 
afacerea continuă fără modificări. In continuare, mi se aduc 
dozele săptămânale şi, de fiecare dată, mesagerul întreabă 
înspăimântat: unde sunt? Unde sunt însemnările? Au fost pe 
punctul de a mă ameninţa, dar le-am reamintit că Nimrod avea 
promisiunea unui bătrân aflat pe patul morţii. Ce motive aş avea 
să schimb această înţelegere?... S-au retras în teama lor... în 
curând, va fi ales un nou Nimrod... Le-am spus că nu vreau să 
ştiu de asta - şi nu vreau! 

20 septembrie 1971. La Carlyle, începe un nou an. Ştiu că este 
ultimul meu an; ce responsabilităţi îmi pot asuma, adică... 
Moartea lui Nimrod mi-a dat curaj. Sau este doar conştientizarea 
propriului meu curaj? Dumnezeu ştie că nu pot să mai repar prea 
multe, dar mă voi strădui ... Voi face cercetări, voi descoperi 
câţiva care au fost afectaţi mai grav şi, în lipsă de altceva, le voi 
oferi ajutorul. Poate că nu vor fi decât cuvinte sau sfaturi, dar fie 
şi numai conştiinţa faptului că am fost acolo pare să fie 

alinătoare. Întotdeauna cei cu care stau de vorbă resimt un şoc! 
Inchipuieşte-ţi! „Bătrânul aristocrat”! Durerile şi paralizia au 
devenit aproape insuportabile. S-ar putea să nu mai fiu în stare 
să aştept... 

22 Decembrie 1971. Două zile mă mai despart de ultimul meu 
Crăciun. Foarte mulţi au fost aceia care m-au invitat acasă la ei, 
dar le-am spus că mă voi duce la New York. Bineînţeles că nu va 
fi aşa. Imi voi petrece aceste zile aici, în cuibul meu... O notă 
discordantă. Mesagerul mi-a adus la cunoştinţă că noul Nimrod 
este cel mai aspru, cel mai autoritar dintre toţi. Se spune că e 
neîndurător. Ordonă execuțiile cu aceeaşi uşurinţă cu care 
predecesorii săi formulau simple cereri. Sau poate-mi spun 
aceste lucruri ca să mă înspăimânte? Aşa ceva nu mă mai poate 
înspăimânta! 

18 februarie 1972. Doctorul mi-a spus că mi-a prescris o 
„medicaţie” mai dură, dar m-a prevenit să fiu atent la dozaj. Şi el 
mi-a vorbit despre noul Nimrod. Chiar şi el era îngrijorat. A 
sugerat că individul ar fi nebun, l-am răspuns că nu vreau să ştiu 
de nimic. Că am ieşit din această afacere. 

26 Februarie 1972. Nu-mi vine să cred. Nimrod este un 
monstru, într-adevăr! Cu siguranţă, nu e întreg la minte! A 
ordonat ca toţi aceia care au lucrat aici mai mult de trei ani să fie 
îndepărtați, expediaţi afară din ţară şi dacă refuză, să fie 
omorâţi! Doctorul pleacă săptămâna viitoare. Soţie, familie, 
profesie... Văduva lui Latona a fost ucisă „într-un accident de 
automobil”. Unul dintre mesageri, Polizzi, a fost ucis prin 
împuşcare în New Haven. Altul, Capalbo, a murit în urma unei 
supradoze. Şi se zvoneşte că respectiva doză i-a fost 
administrată! 

5 aprilie 1972. Mesaj de la Nimrod: să înmânez mesagerului 
absolut toate însemnările, altfel voi fi tăiat de la raţie. Casa îmi 
va fi supravegheată zi şi noapte. Voi fi urmărit oriunde mă voi 
duce. Nu mi se va permite să primesc nici un fel de îngrijire 
medicală. Efectele combinate ale cancerului şi ale întreruperii 
dozelor vor depăşi orice îmi pot închipui. Ceea ce Nimrod nu ştie 
este că, înainte de a pleca, doctorul mi-a lăsat o rezervă 
suficientă pentru câteva luni. Mi-a spus cinstit că nu crede că voi 
supravieţui atât de mult... Pentru prima oară în această viaţă 
îngrozitoare, oribilă, negociez de pe o poziţie de forţă. Viaţa îmi 
este mai sigură ca oricând tocmai din pricina morţii. 

9 Aprilie 1972. in relaţiile cu mine, Nimrod a ajuns în pragul 

isteriei. M-a ameninţat că mă va da în vileag, ceea ce n-ar avea 
nici o noimă. l-am transmis asta prin mesageri. A spus că va 
distruge întreg campusul Carlyle, dar procedând astfel, se va 
distruge şi pe el. Se zvoneşte că a convocat o conferinţă. O 
reuniune importantă a celor atotputernici... Casa îmi este acum 
supravegheată, aşa cum m-a ameninţat Nimrod, zi şi noapte. De 
către poliţia din Carlyle, fireşte! Armata personală a lui Nimrod! 

22 aprilie 1972. Nimrod a câştigat! Este îngrozitor, dar a 
câştigat! Mi-a trimis două articole de ziar. In fiecare din ele era 
vorba de câte un student mort în urma unei supradoze. O fată de 
la Cambridge şi un băiat de la Trinity. Mi-a transmis că va 
continua să adauge noi victime la listă pentru fiecare săptămână 
de întârziere în predarea însemnărilor... Ostaticii sunt executaţi! 
Trebuie oprit! Dar cum? Ce pot să fac eu?... Am în minte un plan, 
dar nu ştiu dacă va funcţiona: voi încerca să manufacturez nişte 
însemnări. Să le salvez pe cele adevărate. Va fi dificil pentru că 
uneori mâinile îmi tremură aşa de tare! Voi reuşi oare? Trebuie! 
Le-am spus că le voi trimite câte o parte, de fiecare dată. Pentru 
propria mea protecţie. Mă întreb dacă el va fi de acord cu asta. 

24 Aprilie 1972. Deşi inimaginabil de hain, Nimrod este totuşi 
realist. Ştie că mai mult de atât nu poate obţine. Alergăm cot la 
cot într-o cursă al cărei sfârşit va fi hotărât de moartea mea. Pat! 
Alternez o maşină de scris cu diferite stilouri şi felurite sorturi de 
hârtie. Uciderile au fost suspendate dar mi s-a comunicat că vor 
fi reluate de îndată ce voi rata o „livrare”. Soarta ostaticilor lui 
Nimrod se află în mâinile mele! Nimeni în afară de mine nu poate 
preveni executarea lor! 

27 aprilie 1972. Se întâmplă ceva straniu! Tânărul Beeson i-a 
telefonat omului nostru de legătură de la Admiteri. Jim Matlock 
era la el acasă şi Beeson avea suspiciuni în privinţa lui. A pus 
întrebări, s-a dat în stambă cu nevastă-sa... Matlock nu se află pe 
nici o listă! Nu face parte din Nimrod - din nici una dintre tabere. 
Niciodată n-a cumpărat, n-a vândut nimic... Maşinile poliţiei din 
Carlyle sunt acum în permanenţă afară. Armata lui Nimrod e în 
stare de alertă. Ce se întâmplă? 

26 Aprilie 1972 după-amiază. Mesagerii au venit, erau doi şi 
ceea ce m-au lăsat să înţeleg este atât de incredibil încât nici nu 
pot aşterne pe hârtie... Niciodată n-am întrebat despre 
identitatea lui Nimrod. Niciodată n-am vrut să ştiu. Dar cum 
panica s-a generalizat, se întâmplă ceva care scapă chiar şi de 
sub controlul lui Nimrod. lar mesagerii mi-au dezvăluit cine este 

Nimrod... Au minţit fără doar şi poate! Nu pot să cred şi nu voi 
crede! Dacă e adevărat, ne-am dus dracului cu toţii! 


Matlock se holbă neajutorat la ultima însemnare. Scrisul abia 
dacă se mai putea înţelege; aproape toate cuvintele erau legate 
între ele, de parcă cel care le scrisese nu mai fusese în stare să- 
şi oprească stiloul din goana lui nebună. 


28 aprilie. Matlock a fost la mine. Ştie! Ştiu şi alţii! Spune că 
de data asta sunt implicaţi oamenii guvernului... 

S-a terminai! Dar ceea ce ei nu pot înţelege este ceea ce va 
urma: o baie de sânge, ucideri, execuţii! Nimrod nu se va lăsa 
mai prejos! Va fi atât de multă durere. Va fi un adevărat măcel, 
provocat de un neînsemnat profesor de literatură... M-a sunat un 
mesager. Nimrod însuși va veni aici. Va fi o confruntare. Acum 
voi cunoaşte adevărul - cine este el cu adevărat... Dacă într- 
adevăr este cel care mi s-a dat de înţeles că ar fi, voi face într-un 
fel să scot de aici acest jurnal. E tot ce mi-a mai rămas. E rândul 
meu să ameninţ... S-a sfârşit acum. In curând, durerea va înceta 
şi ea... Am avut parte de atât de multă durere... Voi face o ultimă 
însemnare atunci când voi fi sigur... 


Matlock închise bloc-notes-ul. Cum spusese oare fata aceea, 
Jeannie? Ei controlează tribunalele, poliția, doctorii. Şi Alan Pace, 
care adăugase la toate acestea principalele conduceri ale 
universităţilor din întregul nord-est al Statelor Unite. Intreaga 
politică universitară; angajări, concedieri, specializări; surse 
enorme de finanţare. Ej controlează totul. 

Dar Matlock se afla în posesia rechizitoriului. 

Era suficient. Suficient ca să-l oprească pe Nimrod, indiferent 
cine ar fi fost acesta. Suficient ca să oprească baia de sânge şi 
execuțiile. 

Acum, trebuia să ajungă la Jason Greenberg. 

Singur. 

Cu pachetul înfăşurat în pânză cauciucată asupra sa, o luă pe 
jos către Carlyle, mergând pe drumurile lăturalnice pe care 
noaptea nu se circula aproape deloc. Ştia că era prea riscant să 
meargă cu maşina. Era foarte probabil ca ucigaşul rămas pe 
câmp să-şi fi revenit atât cât să anunţe pe cineva, chiar pe 
Nimrod. După ce se va fi dat alarma, armatele nevăzute vor 
pleca în căutarea lui. Singura lui şansă era să ia legătura cu 
Greenberg. Jason Greenberg îi va spune ce are de făcut. 

Avea cămaşa pătată de sânge, pantalonii şi haina mânjite de 
noroi. Felul cum arăta îl făcu să se gândească la vagabonzii de la 
Bill's Bar & Grill, de lângă gara de mărfuri. Se făcuse aproape 
două şi jumătate noaptea, dar astfel de localuri rămâneau 
deschise cea mai mare parte din noapte. Pentru ele, legile 
puritane constituiau nişte înlesniri, nu nişte edicte. Ajunse la 
College Parkway şi cobori dealul către gară. 

Işi scutură hainele umede cum putu mai bine şi-şi ascunse 
cămaşa pătată de sânge cât mai bine sub haină. Intră în barul 
soios; straturile de fum ieftin pluteau deasupra clienţilor, 
majoritatea arborând o ţinută dezordonată. Tonomatul cânta o 
muzică slovacă, bărbaţii ţipau şi se agitau în jurul unei mese de 
joc. Matlock ştia că într-o astfel de ambianţă, va trece 
neobservat. Va avea parte astfel de câteva clipe de relaxare. 

Se aşeză într-un separeu mai ferit privirilor. 

— Ce mama dracului ai păţit, nenică? 

Era barmanul, acelaşi barman suspicios cu care sfârşise prin a 
se împrieteni în urmă cu câteva zile. In urmă cu câţiva ani... cu 
câteva milenii. 

— M-a prins furtuna. Am căzut de câteva ori. Un whisky 
ordinar... N-ai nimic de haleală? 

— Nişte sandvişuri cu brânză. Carnea nu am curajul să ţi-o 
ofer. Nici pâinea nu e grozav de proaspătă. 

— N-are a face. Adu-mi vreo două sandvişuri. Şi o halbă de 
bere. Faci asta pentru mine? 

— Cum să nu? Cum să nu, nenişorule... Eşti sigur că vrei să 
mănânci aici? Vreau să zic că atâta lucru văd şi eu, ăsta nue un 
loc pentru alde matale, pricepi ce vreau să spun? 

Din nou, aceeaşi întrebare neobosită, irelevantă; o interogaţie 

sâcâitoare. Pricepi ce vreau să spun...? Chiar şi în aceste câteva 
clipe de răgaz, era nevoit s-o audă din nou. 

— Pricep ce vrei să spui... dar fii liniştit, sunt sigur. 

— N-ai decât, e stomacul matale. 

Barmanul se întoarse, târându-şi picioarele, la postul său. 
Matlock se scotoci prin buzunare, găsi numărul lui Greenberg şi 
se duse la telefonul puturos, fixat direct pe perete. Introduse o 
monedă şi formă numărul. 

— Imi pare rău domnule, spuse operatoarea, telefonul este 
deconectat. Aveţi vreun alt număr unde poale fi găsit 
interlocutorul dumneavoastră? 

— Mai încercaţi o dată! Sunt sigur că vă înşelaţi! 

Operatoarea încercă şi se vădi că nu se înşelase. In cele din 
urmă, centralista din Wheeling, Virginia de Vest, o informă pe 
operatoarea din Carlyle, Connecticut, că orice apel adresat unui 
domn Greenberg trebuia dirijat către Washington, D.C. Se 
presupunea că oricine ar fi sunat, trebuia să ştie unde anume în 
Washington. 

— Numai că domnul Greenberg nu este aşteptat la numărul 
din Washington până dimineaţa, adăugă ea. Te rog să-i comunici 
asta domnului care a sunat. 

Incercă să gândească. Putea oare să aibă încredere şi să sune 
la Washington, Departamentul Justiţiei, Divizia de narcotice? În 
condiţiile date, nu exista riscul ca cel de la Washington, de 
dragul operativităţii, să alerteze pe cineva din zona Hartford, 
pentru a ajunge la el? lar Greenberg lăsase clar să se înţeleagă 
că nu avea încredere în biroul din Hartford, respectiv, în agenţii 
din Hartford. 

inţelegea acum cu mult mai bine îngrijorarea lui Greenberg. 
Nu trebuia decât să se gândească la poliţia din Carlyle - armata 
personală a lui Nimrod. g 

Nu, nu va suna la Washington. In schimb, îi va telefona lui 
Sealfont. Ultima sa speranță rămăsese rectorul universității. 
Formă numărul lui Sealfont. 

— James! Doamne Dumnezeule, James! Eşti teafăr? Pentru 
numele lui Dumnezeu, unde a; fost? 

— In locuri despre care nu mi-am închipuit niciodată că există! 

— Dar spune-mi, eşti teafăr? Asta-i tot ce contează! Eşti 
teafăr? 

— Da, sunt teafăr şi am la mine tot ce trebuie. Totul. Herron a 
pus totul pe hârtie. E un jurnal pentru douăzeci şi trei de ani. 

— Asta înseamnă că a fost implicat? 

— Mai mult ca sigur. 

— Bietul de el... Nu înţeleg. Oricum, nu asta contează acum. E 
treaba autorităţilor. Unde eşti acum? Am să trimit o maşină... Nu, 
am să vin eu însumi să te iau. Dac-ai şti cât de îngrijoraţi am fost 
cu toţii. Am ţinut în permanentă legătura cu oamenii de la 
Departamentul Justiţiei. 

— Stai pe loc, spuse Matlock grăbit. Am să ajung eu la 
dumneata, căci toată lumea îţi cunoaşte maşina. In felul ăsta va 
fi mai puţin periculos. Ştiu că se află în căutarea mea. Am să rog 
pe cineva de aici să cheme un taxi. Voiam numai să fiu sigur că 
eşti acasă. 

— Bine, cum zici tu. Trebuie să-ţi spun că mă simt uşurat. Am 
să-l sun pe Kressel. Orice vei avea de spus, trebuie să ştie şi el. 
Aşa trebuie să se întâmple. 

— Sunt de acord. Ne vedem curând. 

Se întoarse în separeu şi începu să mănânce sandvişurile 
indigeste. Băuse cam jumătate din bere când, dinăuntrul hainei 
sale umede, apelurile scurte, isterice ale Telelectronicului îi 
sfâşiară auzul. Scoase afară maşinăria şi apăsă butonul. Fără să 
se mai gândească la nimic altceva decât la numărul 555-6868, 
sări de pe scaun şi se duse iute la telefon. Mâinile îi tremurau, 
abia reuşi să introducă moneda şi formă numărul. 

Receptă cuvintele înregistrate ca pe o lovitură de bici peste 
faţă: 

„Charger trei-zero a fost anulat.” 

După care, se aşternu tăcerea. Aşa cum îi promisese 
Blackstone, nu mai urmă nimic altceva după acea unică frază, 
rostită o singură dată. Nu era indicată nici o persoană cu care să 
vorbească, nici un fel de apel, nimic. 

Dar trebuia să fie! Nu avea cum, nu se putea să fie eliminat în 
felul ăsta! Dacă Blackstone îl anulase; el avea dreptul să ştie de 
ce! Avea dreptul să ştie că Pat se afla în siguranță! 

Avu nevoie de mai multe minute şi de câteva ameninţări 
înainte de a reuşi să vorbească cu Blackstone în persoană. 

— Nu sunt obligat să vorbesc cu dumneata! Vocea adormită a 
celuilalt era arţăgoasă. Ţi-am spus-o foarte limpede!... Dar nu-mi 
fac probleme pentru că pot pune sub urmărire această 
convorbire şi le voi spune unde poţi fi găsit în clipa în care ai pus 
receptorul în furcă. 

— Te rog să nu mă ameninţi! Ai primit prea mulţi bani de la 

mine ca să mă mai poţi ameninţa... De ce am fost anulat? Am 
dreptul să ştiu asta. 

— Pentru că puţi! Puţi ca o ladă de gunoi! 

— Nu e suficient! Nu înseamnă absolut nimic! 

— Atunci, am să ţi-o spun pe şleau. A fost emis un mandat pe 
numele dumitale. Semnal de judecător şi... 

— Pentru ce, dar-ar dracii să dea! Custodie proiectivă? 
Detenţie preventivă? 

— Pentru crimă, Matlock! Pentru complicitate la distribuirea 
narcoticelor! Pentru sprijinirea şi încurajarea unor distribuitori de 
narcotice cunoscuţi!... Eşti /ichidat! Cum ţi-am spus, puti! Şi îmi 
displac grozav afacerile în care eşti vârât! 

Matlock rămase înlemnit. Crimă? Complicitate? Despre ce tot 
trăncănea Blackstone? 

— Nu ştiu ce şi cine ţi-a spus, dar nu este adevărat. Nimic din 
toate astea nu e adevărați Mi-am riscat viaţa; propria mea viață, 
mă auzii Ca să ajung la obiectul la care am ajuns... 

— Eşti un bun orator, îl întrerupse Blackstone, dar eşti 
imprudent! Totodată, eşti un ticălos sângeros! Pe câmpul de 
lângă Carlyle a fost găsit un individ cu beregata tăiată. Nu le-a 
luat mai mult de zece minute băieţilor de la guvern să dea de 
urma proprietarului Fordului alb! 

— Nu l-am ucis pe omul acela! lţi jur pe tot ce am mai scump 
că nu l-am ucis eu! 

— Nu, fireşte că nu! Şi nici măcar nu l-ai văzut pe tipul căruia 
i-ai zburat creierii pe panta East George, nu? Numai că, în cazul 
ăsta, există un paznic de parcare şi încă vreo două persoane 
care te-au văzut la locul faptei!... A, era să uit. Pe deasupra, mai 
eşti şi tâmpit. Ţi-ai lăsat tichetul de parcare sub ştergătorul de 
parbriz! 

— Ei, asta-i bună! /a stai puțin! Toată chestia asta e o nebuniei 
Individul de pe East George m-a chemat acolo, ca să ne întâlnim! 
A încercat să mă omoare! 

— Asta să i-o spui avocatului. Noi am primit toate informaţiile 
- direct de la băieţii de la Justiţie! Eu le-am solicitat. Am o 
reputaţie foarte bună... Şi-am să-ţi mai spun o chestie. In materie 
de lichidări, joci pe picior mare! Mai bine de şaizeci de mii de 
dolari în contul curent! Cum ţi-am spus, puţi Matlock! 

Era atât de năucit încât nu mai fu în stare să ridice tonul. Vorbi 
cu un glas pierdut, greu perceptibil. 

— Ascultă-mă. Trebuie să mă asculţi! Pentru tot ce ai spus... 


261 


există explicaţii. În afară de omul de pe câmp. Asta n-o mai 
înţeleg. Dar nu-mi pasă dacă mă crezi sau nu. Nu contează. Ţin 
în mâinile mele toate justificările de care aş avea vreodată 
nevoie... Ceea ce contează acum este să aveţi grijă de fata aia! 
Nu anulaţi operaţiunea! Aveti grijă de ea! 

— Am impresia că ai dificultăţi cu limba, domnule. Eşti anulat! 
Charger trei-zero a fost anu/at!. 

— Şi cu fata cum rămâne? 

— Nu suntem nişte iresponsabili, spuse Blackstone cu 
amărăciune. E într-o stare de siguranţă perfectă. Se află sub 
protecţia poliţiei din Carlyle. 


În bar se stârni o agitaţie generală. Barmanul voia să închidă 
şi clienţii îşi exprimau dezacordul. De o parte şi de alta a 
tejghelei soioase, îmbibate cu bere, se strigau obscenităţi, în 
vreme ce indivizi mai mult sau mai puţin beţi se îndreptau 
clătinându-se spre uşă. 

Matlock rămase paralizat lângă telefonul puturos. Larma din 
bar se înteţea, dar el nu auzea nimic; siluetele care i se perindau 
prin faţa ochilor nu erau decât nişte umbre difuze. Simţi un acces 
de greață în stomac şi se luă de burtă, ţinând pachetul cu bloc- 
notes-ul lui Lucas Herron între mâini şi curea. li fu teamă să nui 
se facă greață ca atunci, lângă cadavrul de pe panta East 
George. 

Dar acum, nu mai avea vreme. Pat ajunsese în mâinile 
armatei personale a lui Nimrod. Trebuia să acţioneze imediat. Şi 
după ce va fi acţionat, resortul avea să se detensioneze. Nu va 
mai putea fi strâns la loc. 

Adevărul îngrozitor era că nu ştia de unde să înceapă. 

— Ce s-a întâmplat, domnule? Sandvişurile? 

— Poftim? 

— Arăţi de parcă ţi-ar veni să borăşti. 

— Cum?... Nu. Abia atunci Matlock observă că barul aproape 
se golise. 

Bloc-notes-ul avea să fie răscumpărarea! Decizia nu avea să 
fie greu de luat, în nici un caz, nu avea să şovăie din pricina 
oamenilor „din plastic”, a manipulatorilor! li va da lui Nimrod 
bloc-notes-ul! Rechizitoriul! N 

Şi pe urmă? O va lăsa Nimrod în viaţă? Il va lăsa pe e/în viaţă? 

Cum scrisese Herron? „Noul Nimrod este un monstru... 
neîndurător. Ordonă execuțiile...” 

Nimrod ucisese din motive cu mult mai neîntemeiate decât 
faptul că cineva era la curent cu jurnalul lui Herron. 

— Dom'le, îmi pare rău, dar trebuie să închid şi eu. 

— Te rog frumos, vrei să-mi chemi un taxi? 

— Un taxi? E trecut de trei dimineaţa. Chiar dacă aş găsi 
vreunul, n-ar accepta să vină aici; la ora trei dimineaţa. 

— Ai o maşină? 

— Dom'le, uite care-i treaba. Trebuie să fac curat p-aci şi să- 
nchei socotelile. In seara asta am avut cevaşilea dever. Numai 
casa o să-mi ia douăzeci de minute. 

Matlock îşi scoase la iveală bancnotele. Cea mai mică era de o 
sută. 

— Am nevoie de maşină, imediat. Cât vrei pe ea? [i-o aduc 
înapoi într-o oră, poate mai puţin. 

Barmanul se uită la banii lui Matlock. Nu era o privelişte prea 
obişnuită pentru acel loc. 

— Păi, să ştii că e cam rablagită. S-ar putea să ai necazuri cu 
condusu'... 

— Nu-ţi face probleme, sunt în stare să conduc orice! Uite, ia 
un sutar! Dacă ţi-o stric, tot teancul e al dumitale. Haide, ia-i 
pentru numele lui Dumnezeu! 

— Da, dom'le, imediat. Barmanul scoase de sub tejghea cheile 
maşinii. Aia pătrată e cheia de contact. E parcată în spate. Un 
Chevy şai'ş'doi. leşi pe uşa din spate. 

— Mulţam. Matlock porni către uşa indicată de barman. 

— Dom'le, ia stai niţel. 

— Ce mai e? 

— Mai zi-mi o dată cum te cheamă?... Ceva cu „rock”? Am 
uitat. Ce naiba, îţi dau maşina şi nici măcar nu-ți ştiu numele, 
mă-nţelegi? 

Matlock reflectă preţ de o secundă. 

— Rod. Nimrod. Mă cheamă Nimrod. 

— Dom'le, ăsta nu e nume. Barmanul cel voinic porni spre 
Matlock. Asta e o musculiţă pentru prins păstrăvi. la zi, cum te 
cheamă? Îţi dau maşina, da’ trebuie să ştiu cum te cheamă. 

Matlock rămăsese cu bancnotele în mână. Mai scoase din 
teanc trei hârtii de o sută şi le aruncă pe podea. | se părea 
corect. Lui Kramer îi dăduse patru sute de dolari pentru Ford-ul 
lui. Undeva, trebuia să existe o simetrie. Sau măcar o logică fără 
noimă. 

— Asta înseamnă patru sute de dolari. Nu-ţi dă nimeni patru 

sute de dolari pentru o rablă ca aia. Ţi-o aduc înapoi! 

Alergă spre uşă. Mai apucă să-l audă pe barmanul 
recunoscător, dar derutai zicând: 

— Nimrod! Al dracului miştocar! 

Aşa cum îl prevenise proprietarul ei, maşina era o rablă. Dar 
funcţiona şi asta era tot ce conta. Sealfont îl va ajuta să 
analizeze faptele, alternativele. Două păreri erau mai bune decât 
una singură. Se temea să-şi asume întreaga responsabilitate şi 
nici nu era In stare. In plus, Sealfont cunoştea oameni din 
cercurile înalte pe care putea să-i contacteze. Sam Kressel, omul 
de legătură, va asculta, va protesta şi îşi va arăta preocuparea 
pentru apărarea propriului domeniu. N-avea importantă; şi-l 
scoase din minte. Cel mai important lucru era să-i asigure 
securitatea Patriciei. Sealfont se va îngriji de asta. 

Poate că sosise momentul să amenințe, aşa cum făcuse, în 
cele din urmă şi Herron. Nimrod o avea pe Pat; el avea 
rechizitoriul lui Herron. Viaţa unei fiinţe umane pentru protecţia 
altor sute, poate chiar mii. Până şi Nimrod trebuia să accepte 
negocierea. Căci, în mod incontestabil, avantajul era de partea 
lor. 

In timp ce se apropia de depoul de cale ferată, începu să 
realizeze că, prin el însuşi, acest mod de gândire îl transforma 
într-un manipulator. Pat fusese redusă la cantitatea X, jurnalul lui 
Herron devenise cantitatea Y. După punerea în ecuaţie, vor veni 
matematicienii analişti şi vor lua o decizie pe baza datelor 
prezentate. Era logica rece a supravieţuirii; factorii emoţionali 
erau scoşi din calcul, desconsideraţi în mod conştient. 

Inspăimântător! 

Ajunse la gară şi coti la dreapta, pe College Parkway. Vila lui 
Sealfont se alia la capătul străzii. Mergea cât de repede putea cu 
bătrânul Chevy '62, adică abia cu vreo cincizeci de kilometri la 
oră, ţinând cont că avea de urcat un deal. Străzile erau părăsite, 
spălate de furtună. Vitrinele magazinelor, casele şi în sfârşit 
campusul erau întunecate şi tăcute. 

Işi aduse aminte că locuinţa lui Kressel se afla la numai o 
jumătate de cvartal de College Parkway, pe High Street. Ocolul 
nu i-ar lua mai mult de treizeci de secunde, îşi spuse că merita 
efortul. Dacă Kressel nu plecase deja la Sealfont, vor merge 
împreună şi vor sta de vorbă pe drum. Matlock simţea că trebuie 
să vorbească cu cineva, că trebuie să înceapă. Nu mai putea 
suporta nici o clipă în plus izolarea. 

Coti maşina spre stânga la intersecţia cu High Street. Casa lui 
Kressel era o clădire cenuşie mare, de tip colonial, separată de 
stradă printr-un teren acoperit de gazon şi mărginit de 
rododendroni. Ferestrele de la parter erau luminate. Poate avea 
noroc şi Kressel nu plecase încă. Văzu două maşini, una din ele 
pe alee. Matlock încetini. 

Privirea îi fu atrasă de o reflexie întunecată la capătul 
îndepărtat al aleii. Lumina de la bucătărie era aprinsă şi pata 
luminoasă de la fereastră cădea pe capota celei de-a treia 
maşini. Familia Kressel avea numai două automobile. 

Se uită încă o dală la maşina din faţa casei. Era maşina poliţiei 
din Carlyle. Poliţia din Carlyle se afla în locuinţa lui Kressel! 

Armata personală a lui Nimrod venise la Kressel! 

Sau, poate, armata personală a lui Nimrod venise la Nimrod? 

Coti brusc la stânga, trecând la mică distanţă de maşina 
poliţiei şi acceleră în josul străzii, spre următoarea intersecţie. 
Făcu la dreapta şi apăsă acceleratorul până la podea. Era 
derutat, înspăimântat şi năucit. Dacă Sealfont îi telefonase lui 
Kressel - şi era evident că o făcuse - şi Kressel lucra pentru 
Nimrod, sau chiar era Nimrod, trebuia să se aştepte că erau şi 
alte maşini de poliţie, alţi soldaţi ai armatei particulare a lui 
Nimrod care îl aşteptau. 

Gândul i se întoarse la Secţia de Poliţie din Carlyle - în urmă 
cu un secol, condensat în ceva mai mult de o săptămână - în 
noaptea când Loring fusese ucis. Atunci, Kressel îl călcase pe 
nervi. Şi chiar înainte de asta, când cu Loring şi Greenberg, 
ostilitatea lui Kressel faţă de agenţii federali fusese dincolo de 
limitele raţiunii. 

Oh, Doamne! Cât de limpede era totul acum! Instinctele sale 
nu se înşelaseră. Instinctele care îl slujiseră atât ca vânat cât şi 
ca vânător, avuseseră dreptate! Fusese supravegheat cu prea 
multă minuţiozitate, fiecare acţiune îi fusese anticipată. Kressel, 
omul de legătură, era de fapt Kressel copoiul, urmăritorul, 
ucigaşul numărul unu! 

Nimic nu fusese vreodată aşa cum păruse a fi, doar ceea ce 
simţurile intuiau în spatele aparentelor. Asta însemna să ai 
încredere în simţuri. 

Cumva, trebuia să ajungă la Sealfont. Să-l avertizeze pe 
Sealfont că Kressel era luda. Acum, amândoi trebuiau să se 
apere, să-şi stabilească o bază de unde să poată contraataca. 

Altminteri, fata pe care o iubea era pierdută. 

Nu trebuia să mai piardă nici o secundă. Nu încăpea nici o 
îndoială că Sealfont îi spusese lui Kressel că el, Matlock, avea 
jurnalul lui Herron şi asta era tot ce avea nevoie Kressel să ştie. 
Tot ce avea nevoie Nimrod să ştie. 

Nimrod trebuia să intre în posesia documentului corsican şi a 
jurnalului; acum ştia unde se aflau ambele obiecte. Avea să-şi 
anunţe armata personală că acesta era momentul ei de triumf 
sau de dezastru. Il vor aştepta la locuinţa lui Sealfont; vila lui 
Sealfont era capcana în care îl aşteptau să cadă. N 

La următoarea intersecție, Matlock coti spre vest. In buzunarul 
pantalonilor avea cheile şi printre ele se afla şi cheia de la 
apartamentul Patriciei. Din câte-şi putea da seama, nimeni nu 
ştia că are o asemenea cheie şi, în mod cert, nimeni nu se 
aştepta ca el să se ducă acolo. Era nevoit să aleagă varianta 
asta; nu putea risca să se ducă la o cabină telefonică, unde 
putea fi văzut din cauza iluminatului stradal. Maşinile poliţiei 
aveau să patruleze pretutindeni. 

Auzi huruitul unui motor în spate şi simţi o durere ascuţită în 
stomac. O maşină îl urmărea, se apropia de el. lar bătrânul 
Chevy '62 nu i se putea opune. 

Tot apăsând pe pedala de acceleraţie, piciorul drept începuse 
să-i tremure. Cu mâinile încleştate pe volan, coti violent pe o 
străduţă laterală. Muşchii braţelor îl dureau de atâta încordare. 
incă o curbă. Roti volanul la stânga, balansându-se de la 
marginea trotuarului spre mijlocul drumului. Maşina din spatele 
lui menținea o viteză constantă, păstrând o distanţă de 
maximum trei metri. Lumina farurilor îl orbea în oglinda 
retrovizoare. 

Urmăritorul lui nu avea de gând să micşoreze intervalul dintre 
ei. Cel puţin, nu în momentul acela. Ar fi putut s-o facă cu o sută, 
sau cu două sute de paşi mai devreme. Aştepta. Aştepta ceva. 
Dar ce anume? 

Erau atât de multe lucrurile pe care nu le putea înţelege! Atât 
de multe lucrurile pe care le calculase greşit, le interpretase 
eronat. In fiecare moment de răscruce, se lăsase manipulat. 
Avuseseră dreptate să-l numească diletant! Fusese depăşit de 
situaţie de la bun început. lar acum, la sfârşit, ultimul său asalt 
avea să sfârşească într-o ambuscadă. Il vor ucide, îi vor lua 
documentul corsican şi jurnalul acuzator. O vor ucide şi pe fata 
pe care o iubea, copilul nevinovat a cărui viaţă e/ o irosise tu 
atâta brutalitate. Il vor termina şi pe Sealfont şi el ştia prea multe 

acum! Şi numai Dumnezeu putea şti câţi alţii aveau să mai fie 
distruşi. 

Aşa să fie! 

Dacă aşa trebuia să se întâmple, dacă, într-adevăr, nu-i mai 
fusese lăsată nici o speranţă, atunci măcar să aibă satisfacția 
unui gest final. Işi scoase de la centură pistolul automat. 

Străzile pe care circulau acum - urmăritorul şi cel urmărit - 
străbăteau periferiile campusului, constând în principal din clădiri 
cu laboratoare şi mari terenuri de parcare. In această zonă nu se 
vedea nici un fel de locuinţă. 

Dirijă Chevrolet-ul cât mai spre dreapta posibil, scoțând ţeava 
pistolului pe fereastra maşinii, îndreptându-o spre automobilul 
care-l urmărea. 

Trase de două ori. Maşina din spate acceleră. Simţi şocul 
repetat al izbiturilor, în momentul în care maşina lovi cu putere 
partea din stânga-spate a Chevrolet-ului. Apăsă din nou pe 
trăgaciul automatului. In locul zgomotului asurzitor, auzi numai 
clinchetul cuiului percutor în magazia de cartuşe goală. 

Până şi acest ultim gest se dovedise a fi inutil. 

Urmăritorul îl zdruncină încă o dată. Pierdu controlul; volanul 
se roti brusc, frângându-i braţul şi Chevrolet-ul părăsi şoseaua. 
Innebunii, bâjbâi după mânerul portierei, chinuindu-se cu 
disperare să stabilizeze cumva maşina, pregătii totodată să sară 
dacă ar fi fost cazul. 

Judecata îl părăsi; toate instinctele de supravieţuire 
rămăseseră blocate. In acele fracțiuni de secundă, timpul se opri 
parcă în loc. Căci maşina din spate ajunsese în dreptul lui şi reuşi 
să vadă faţa urmăritorului. 

Bandajele şi leucoplastul din jurul ochilor, de sub ochelari, nu 
puteau ascunde cu totul chipul negrului revoluţionar: Julian 
Dunois. 

A fost ultimul lucru de care şi-a mai adus aminte înainte ca 
Chevrolet-ul să vireze brusc spre dreapta, derapând cu o mişcare 
violentă pe taluzul şoselei, întuneric. 

Durerea, care părea să-i fi cuprins toată partea stângă, îl trezi. 
Îşi răsuci capul, simțind perna aşezată dedesubt. 

Camera era luminată slab, de la o veioză aşezată pe o masă, 
în partea opusă, îşi mută capul, încercând să se ridice pe umărul 
drept. Împinse cu cotul în saltea şi braţul stâng urmă răsucirea 
corpului precum o masă inertă. 

Se opri brusc. 

In partea cealaltă a camerei, văzu un bărbat aşezat într-un 
fotoliu. La început, Matlock nu-i putu distinge trăsăturile. Lumina 
era slabă şi avea privirea înceţoşată din pricina durerii şi a 
oboselii. 

Pe urmă, silueta individului se contură mai clar. Era negru şi, 
pe sub semicercul perfect al coafurii Afro, doi ochi negri îl 
priveau fix pe Matlock. Era Adam Williams, agitatorul mişcării de 
stânga a negrilor din Universitatea Carlyle. 

Williams vorbi pe un ton blând şi, dacă nu cumva Matlock 
interpreta încă o dată greşit, se simţea chiar şi o nuanţă de 
compasiune în vocea negrului. 

— Mă duc să-l anunţ pe fratele Julian că te-ai trezit. Va veni să 
te vadă. (Williams se ridică din fotoliu şi se duse la uşă). Ţi-ai 
dislocat umărul stâng. Nu încerca să cobori din pat. Camera asta 
nu are ferestre. Holul e păzit. Relaxează-te. Ai nevoie de odihnă. 

— Nu am timp să mă odihnesc, idiot nemernic ce eşti! 

Matlock încercă să se ridice mai mult, dar durerea era prea 
mare. Incă nu se obişnuise cu ea. 

— Nu ai încotro. 

Williams deschise uşa şi părăsi grăbit încăperea. 

Matlock se prăbuşi pe pernă... Fratele Julian... Acum îşi 
amintea. Imaginea feţei bandajate a lui Julian Dunois privindu-l 
prin fereastra maşinii părea că se află la numai câţiva centimetri 
de el. Reuşise să prindă din zbor cuvintele lui Dunois, ordinul dat 
şoferului, rostit într-un dialect latino-american. 

— Loveşte-l, omule! Mai loveşte-l o dată! Scoate-l de pe şosea, 
omule! 

Apoi totul se întunecase şi bezna se umpluse de zgomote 
metalice violente iar el îşi simţise corpul răsucindu-se, 
învârtindu-se, deplasându-se în spirală în vidul negru. 

Oh, Doamne! Cât să fi trecut de atunci? Încercă să-şi ridice 
mâna ca să se uite la ceas, dar braţul abia dacă se mişca. 
Durerea era ascuţită şi stăruitoare. Incercă să tragă de brăţara 
ceasului cu mâna dreaptă, dar constată că ceasul nu era la locul 
lui. 

Se chinuia să se ridice şi în cele din urmă reuşi să se salte pe 
marginea patului, atingând podeaua cu picioarele. Se sprijini în 
lemnul duşumelei, bucuros că se putea ridica în picioare... 
Trebuia să aranjeze la loc piesele, să reconstituie ce se 
întâmplase, să-şi amintească unde se ducea. 

Se îndrepta spre locuinţa Patriciei. Să găsească un telefon 
sigur de unde să poală vorbi cu Sealfont. Să-l avertizeze că Sam 
Kressel era inamicul, că el era Nimrod. Şi luase hotărârea ca 
jurnalul lui Herron să constituie răscumpărarea pentru Pat. După 
care, începuse vânătoarea, numai că nu fusese o vânătoare 
adevărată. Sub comanda lui Julian Dunois, maşina din spatele lui 
desfăşurase un adevărat joc al terorii. Se jucase cu el aşa cum un 
linx s-ar fi jucat cu o capră de munte rănită. In final, atacase - 
oţel contra oţel - şi-l aruncase în braţele întunericului. 

Matlock ştia că trebuie să evadeze. Dar de unde şi /a cine? 

Uşa camerei fără ferestre se deschise şi Dunois intră, urmat 
de Williams. 

— Bună dimineaţa, zise avocatul. Constat că ai reuşit să te 
ridici în picioare. E bine. E-un semn de bun augur pentru corpul 
tău foarte solicitat. 

— Cât e ceasul? Unde mă aflu? 

— E aproape patru şi jumătate. Te afli într-o cameră de la 
Lumumba Hali. Vezi? Nu-ţi ascund nimic... Acum, aş vrea să-mi 
răspunzi cu aceeaşi monedă. Nu trebuie să-mi ascunzi nimic. 

— Uite care-i treaba! (Matlock încerca să-şi păstreze calmul). 
Nu am nimic de împărţit cu tine, cu nici unul dintre voi! Trebuie 
să... 

— Dă-mi voie să nu fiu de acord, replică Dunois zâmbind. Uită- 
te la fața mea. Numai printr-un noroc extraordinar n-am orbit. Mi- 
ai spart lentilele ochelarilor în ochi. Poţi să-ţi închipui cât ar avea 
de suferit activitatea mea dacă aş orbi? 

— Ei, un drac! lar tu m-ai îndopat cu acid! 

— Tu m-ai provocat! Erai angajat în mod activ în nişte 
investigaţii ostile fraţilor noştri! Investigaţii în care nu aveai nici 
un drept să te implici... Dar asta e o controversă concentrică. Aşa 
nu ajungem nicăieri... Să ştii că, realmente, îţi suntem 

recunoscători pentru ceea ce ne-ai adus. Depăşeşte ambițiile 
noastre cele mai optimiste. 

— Aţi pus mâna pe jurnal... 

— Şi pe documentul corsican. Invitaţia italiană despre a cărei 
existenţă aflasem. Blocnotesul era doar un zvon. Un zvon care de 
la bun început a fost atribuit imaginaţiei, până în noaptea, mai 
exact, dimineaţa asta. Ar trebui să te simţi mândru. Ai reuşit 
acolo unde mulţi alţii mai pricepuţi şi mai experimentați decât 
tine au eşuat. Ai descoperit comoara. Adevărata comoară! 

— Trebuie să mi le înapoiaţi! 

— Slabă speranţă! zise Williams, rezemat de perete. 

— Dacă nu mi le daţi, o fată va fi ucisă! Puteţi să faceţi cu 
mine tot ce vă trece prin cap, dar lăsaţi-mă să le folosesc ca s-o 
salvez. Oh, Doamne! Vă rog, vă rog! 

— Nutreşti sentimente profunde, nu-i aşa? Văd lacrimi în ochii 
tăi... 

— Oh, Doamne Dumnezeule! Eşti un om civilizat! Nu poţi să 
faci aşa ceva!... Ascu/tă-mă! Scoate-ţi toate informaţiile de care 
ai nevoie din jurnal! Dar pe urmă dă-mi-l înapoi şi lasă-mă să 
plec!... Îţi jur c-am să mă întorc. Nu-ţi cer decât să-i dai şi ei o 
şansă! 

Fără grabă, Dunois se duse la fotoliul de lângă perete, cel pe 
care şedea Williams când s-a trezit Matlock. Il aduse aproape de 
pat şi se aşeză în el, încrucişându-şi picioarele cu un gest 
elegant. 

— Nu-i aşa că te simţi neajutorat? Poate... chiar fără nici o 
speranţă. 

— Am pătimit multe în ultima vreme! 

— Nu mă-ndoiesc de asta. Şi acum, faci apel la raţiunea mea... 
de om civilizat. iți dai seama că stă în puterile mele să te ajut şi, 
prin urmare, îţi sunt superior. De n-ar fi aşa, n-ai mai fi făcut un 
astfel de demers. 

— Oh, Dumnezeule! Termină cu prostiile astea! 

— Ei, acum vezi şi tu cum e. Eşti neajutorat, fără speranţă. Te 
întrebi dacă nu cumva demersul tău nu a fost adresat unor 
urechi surde... Chiar ţi-ai imaginat, vreo secundă, că îmi pasă de 
viaţa domnişoarei Ballantyne? Chiar crezi sincer că ea poate 
reprezenta vreo prioritate pentru mine? Mai mult decât 
reprezintă pentru tine vieţile copiilor noştri, ale celor pe care no; 
îi iubim? 

Matlock pricepu că trebuie să-i răspundă lui Dunois. Dacă 

încerca să-l evite, negrul va refuza să-i ofere ceva. Era vorba de 
un nou joc, iar el era nevoit să joace. | 

— Nu merit asta şi tu ştii foarte bine. li detest pe cei care nu 
vor să facă nimic pentru ei. Din câte mi-ai dat de înţeles, mă 
cunoşti. Deci, ar trebui să ştii şi lucrul acesta. 

— Oh, dar eu aş zice că dimpotrivă! Tu eşti cel care ai ales, 
hotărând să lucrezi pentru mahării de la Washington! De zeci de 
ani, de două secole, poporul meu îi imploră pe mahării de la 
Washington! „Ajutaţi-ne! strigă ei. Nu ne lăsaţi fără speranţă”, 
spun ţipetele lor. Dar nimeni nu-i ascultă. lar acum, tu te aştepţi 
ca eu să te ascult? 

— Da, mă aştept! Pentru că nu eu sunt duşmanul tău. N-oi fi 
eu chiar aşa cum ai vrea tu să fiu, dar nu sunt duşmanul tău. 
Dacă mă transformi pe mine şi pe cei ca mine într-un obiect al 
urii eşti terminat. Suntem mai numeroşi, Dunois, nu uita asta! 
Poate că nu dăm năvală peste baricade ori de câte ori strigaţi 
„fault!”, dar vă auzim. Suntem dornici să vă ajutăm; vrem să vă 
ajutăm. 

Dunois îl privi pe Matlock cu răceală. 

— Dovedeşte-o. 

Matlock îi întoarse privirea şi zise: 

— Foloseşte-mă drept momeală, drept ostatic. Omoară-mă 
dacă e nevoie, dar salveaz-o pe fată. 

— Putem face toate astea - să te ţinem ostatic, să te ucidem - 
fără consimţământul tău. E un act de curaj, dar nu o dovadă. 

Matlock se încăpăţână să-i înfrunte în continuare privirea. 
Vorbi pe un ton potolit. 

— Am să-ţi fac o depoziţie. Scrisă, verbală, pe bandă; de bună 
voie, flră nici o constrângere. Am să relatez totul. Cum am fost 
folosit, ce am făcut. Totul. li vei avea astfel în mână atât pe cei 
de la Washington, cât şi pe Nimrod. 

Dunois îşi îndoi braţele la piept şi vorbi pe acelaşi ton ca şi 
Matlock. 

— lţi dai seama că în felul ăsta pui capăt carierei tale 
profesionale; pe care o iubeşti atât de mult. Nici o administraţie 
de universitate respectabilă nu te va mai lua în seamă. Nimeni 
nu va mai avea încredere în tine. Nici una dintre facţiuni. Vei 
deveni un paria. 

— Mi-ai cerut o dovadă. Este tot ce-ţi pot oferi. 

Dunois râmase nemişcat în fotoliu, iar Williams, care stătuse, 
până atunci rezemat de perete, îşi îndreptă spatele. Preţ de 

câteva secunde, nimeni nu rosti nici un cuvânt. În cele din urmă, 
Dunois zâmbi cu blândeţe. In ochii săi înconjurați de pansamente 
se putea citi compasiunea. 

— Eşti un om bun. Inapt, poate, dar perseverent. Vei primi 
ajutorul de care ai nevoie. Nu te vom lăsa fără speranţă. Eşti de 
acord, Adam? 

— De acord. 

Dunois se ridică din fotoliu şi se apropie de Matlock. 

— Cunoşti desigur expresia banală care spune că politica 
creează alianţe ciudate. Reciproc, adeseori, scopurile practice 
conduc la alianţe politice ciudate. Istoria confirmă acest adagiu... 
îl vrem pe acest Nimrod la fel de mult ca şi line. La fel de mult ca 
şi mafioţii cu care încearcă să încheie pace. Ei şi cei asemenea 
lor îi torturează pe copii. Trebuie dat un exemplu. Un exemplu 
care să infiltreze teroarea în ceilalţi Nimrozi, în ceilalţi mafioţi... 
Vei primi ajutor, dar e o condiţie pe care o impunem. 

— Care anume? 

— Nimrod şi ceilalţi vor fi lăsaţi la dispoziţia noastră. Nu avem 
încredere în judecătorii şi în juriile voastre. Justiţia voastră e 
coruptă, legalitatea este supusă maşinaţiunilor financiare... 
Dependenţii de droguri din suburbii sunt aruncaţi în puşcării. 
Gangsterii bogaţi fac recurs... Nu, trebuie lăsaţi la dispoziţia 
noastră. 

— Nu mă interesează chestia asta. Poţi să faci ce vrei. 

— Faptul că nu te interesează nu e suficient. Cerem mai mult 
decât atât. Trebuie să avem o garanţie. 

— Ce garanţie aş putea eu să vă ofer? 

— Tăcerea ta. Să nu dezvălui prezenţa noastră. Vom lua 
documentul corsican şi, cumva, vom găsi conferinţa şi vom fi 
admişi. Vom extrage ce ne trebuie din jurnal, apropo, chiar la 
asta se lucrează acum... Dar, aspectul cel mai important este 
tăcerea ta. Te vom ajuta, fireşte, vom depune toate strădaniile, 
dar va trebui să nu pomeneşti niciodată de implicarea noastră. 
Indiferent de ce se va întâmpla, nu trebuie să te referi niciodată, 
direct sau indirect, la participarea noastră. In caz contrar, vă vom 
lua viaţa şi ţie şi fetei la care ţii. S-a înţeles? 

— Da. 

— Inseamnă că putem bate palma? 

— Sigur. 

— Mulţumesc, zise Dunois, zâmbind. 

Pe măsură ce Julian Dunois îşi înfăţişa alternativele şi începea 
să-şi formuleze strategia, devenea tot mai limpede pentru 
Matlock de ce îl căutaseră negrii cu atâta ardoare şi de ce Dunois 
era dispus să-i ofere ajutorul. El, Matlock, dispunea de 
informaţiile esenţiale de care ei aveau nevoie. Cine erau oamenii 
săi de legătură? Atât în interiorul cât şi în afara universităţii. Care 
şi unde erau oamenii guvernului? Cum erau transmise 
informaţiile? 

Cu alte cuvinte pe cine trebuia să evite Julian Dunois în marşul 
său spre Nimrod? 

— Nu mă pot abţine să ţi-o spun, ai fost extraordinar de 
nepregătit pentru situaţiile neprevăzute, zise Dunois. Foarte 
neglijent. 

— M-am gândit şi eu la asta. Dar am impresia că doar parţial e 
vina mea. 

— Nici n-aş putea să te contrazic! râse Dunois, imitat de 
Williams. Cei trei bărbaţi rămăseseră în încăperea fără ferestre. 
Fusese adusă o masă de joc şi câteva blocuri de hârtie de scris 
galbenă. Dunois începuse să-şi noteze toate informaţiile furnizate 
de Matlock. Verifică de două ori grafia numelor, exactitatea 
adreselor, ca un adevărat profesionist. Incă o dată, Matlock trăi 
sentimentul de „nelalocul lui” pe care-l avusese în discuţiile cu 
Greenberg. 

Dunois capsă câteva pagini laolaltă şi începu un bloc nou. 

— Ce faci? îl întrebă Matlock. 

— După aceste pagini se vor face nişte copii xerox, jos, la 
parter. Informaţiile vor fi trimise la biroul meu de la New York... 
La fel ca şi copiile tuturor paginilor din jurnalul profesorului 
Herron. 

— Nu-ţi place să te joci, nu-i aşa? 

— Intr-un cuvânt, nu. 

— Ţi-am spus tot ce-am avut de spus. Acum, ce facem? Ce fac 
eu! Cred că nu trebuie să-ţi mai spun, mi-e frică. Nici nu sunt în 
stare să mă gândesc la ce ar putea să i se întâmple. i 

— Nu i se va întâmpla nimic. Crede-mă când ţi-o spun. În clipa 
asta, domnişoara Ballantyne e la fel de în siguranță ca în braţele 
mamei sale. Sau, ale tale. Ea este momeala, nu tu. Momeala va fi 

menţinută proaspătă şi în stare perfectă. Pentru că tu deţii ceea 
ce ei îşi doresc. Nu pot supravieţui fără asta. 

— Atunci, hai să le facem oferta. Cu cât mai repede, cu atât 
mai bine. 

— Nu-ţi face griji. Va fi făcută. Dar trebuie să hotărâm cu 
băgare de seamă, conştienţi de importanţa nuanţelor, cum 
anume o facem. Până acum, am căzut de acord asupra a două 
variante. Prima ar fi Kressel însuşi. Confruntarea directă. A doua, 
să ne folosim de secţia de poliţie, să-i transmitem mesajul lui 
Nimrod prin intermediul lor. 

— De ce să procedăm astfel? De ce să ne folosim de poliţie? 

— Nu fac decât să înşir variantele... De ce poliţia? Nu sunt 
sigur. Mă gândesc doar la faptul că din jurnalul lui Herron reiese 
limpede că Nimrod a fost înlocuit în trecut. Cel de acum este al 
treilea de la înfiinţarea acestei poziţii, corect? 

— Da. Primul a fost un lip pe care-l chema Orton, de la biroul 
guvernatorului. Al doilea, Angelo Latona, constructor de case. Al 
treilea, evident, Kressel. Unde vrei să ajungi? 

— Speculez numai. Cel care deţine această poziţie, dispune de 
puteri discreţionare. Prin urmare, importantă este poziţia, nu 
omul. Omul poate să facă ce vrea, odată ajuns în poziţia 
respectivă. 

— Dar poziţia, interveni Williams, este acordată şi retrasă. Nu 
Nimrod are ultimul cuvânt. 

— Intocmai. Aşadar, ar putea fi avantajos pentru Matlock să 
răspândim vorba că e/e cel care deţine arma. Şi că Sam Kressel 
- Nimrod - trebuie să se poarte cu băgare de seamă. Spre binele 
tuturor. 

— Dar nu va însemna asta că voi fi căutat de şi mai mulţi 
oameni? 

— Posibil. Reciproc, nu-i exclus ca, în consecinţă, să te afli sub 
protecţia unei adevărate legiuni de criminali îngrijoraţi. Până 
când ameninţarea exercitată de tine va fi eliminată. Nimeni nu 
va acţiona nesăbuit până la îndepărtarea amenințării. Nimeni nu- 
I va lăsa pe Nimrod să acţioneze nesăbuit. 

Matlock îşi aprinse o ţigară, ascultând cu atenţie. 

— Inseamnă că ceea ce încerci tu să faci este să-l separi, fie şi 
numai parţial, pe Nimrod de propria organizaţie. 

Entuziasmat, Dunois îşi pocni degetele ambelor mâini, ca pe 
nişte castaniete. Zâmbi în timp ce spuse: 

— Eşti un elev care prinde repede. Este prima lecţie a 


274 


insurecției. Unul din primele obiective ale infiltrării. Dezbină. 
Dezbină! 

Uşa se deschise şi intră un negru agitat. Fără să rostească un 
cuvânt, îi întinse lui Dunois un bilet. Acesta îl citi şi închise ochii 
preţ de câteva clipe. Era felul lui de a-şi manifesta consternarea. 
Calm, îi mulţumi mesagerului şi îi făcu semn că poate pleca, cu 
un gest politicos. 

Se uită la Matlock dar îi înmână biletul lui Williams. 

— S-ar putea ca stratagemele noastre să aibă precedente 
istorice, dar mă tem că pentru noi nu sunt decât nişte vorbe 
goale. Kressel şi soţia lui sunt morţi. Doctor Sealfont a fost luat 
cu forţa de acasă, sub pază. A fost dus într-o maşină a poliţiei din 
Carlyle. 

— Cum? Kressel? Nu pot să cred! Nu e adevărat! 

— Mă tem că este. Oamenii mei au raportat că cele două 
cadavre au fost ridicate cu doar un sfert de oră în urmă. Se 
vorbeşte despre crimă şi sinucidere. Natural. Se potriveşte de 
minune. 

— Oh, Doamne, oh Doamne Dumnezeule! E vina mea! Eu i-am 
determinat s-o facă! Eu i-am ob!/igat! Sealfont! Unde l-au dus? 

— Nu ştim. Fraţii care stăteau de veghe n-au îndrăznit să 
urmărească maşina poliţiei. 

Rămăsese fără cuvinte. Paralizia, teama apăruseră din nou. 
Clătinându-se, se apropie de pat, se prăbuşi în el şi rămase 
nemişcat, privind în gol. Senzaţia de inutilitate, de inadecvare, 
de înfrângere devenise acum copleşitoare. Provocase atâta 
durere, aţâţi morţi! 

— Este o complicaţie gravă, zise Dunois, cu coatele rezemate 
pe masă. Nimrod ţi-a tăiat singurele legături. Procedând astfel, a 
răspuns la o întrebare vitală, împiedicându-ne să comitem o 
eroare enormă, mă refer la Kressel, fireşte. Cu toate acestea, 
privind lucrurile dintr-o altă perspectivă, Nimrod a redus numărul 
variantelor posibile. Acum, nu mai ai de ales. Trebuie să 
negociezi prin intermediul armatei sale personale, poliţia din 
Carlyle. 

Matlock îi aruncă lui Dunois o privire năucă. 

— Asta e tot ce eşti în stare să faci? Să stai acolo şi să 
hotărăşti cu răceală următoarea mutare?... Kressel e mort. Soţia 
lui e moartă. Probabil că în clipa asta şi Sealfont este ucis. 
Aceştia erau prietenii mei! 

— Condoleanţele mele, dar dă-mi voie să fiu sincer: nu regret 

pierderea celor trei indivizi. La drept vorbind, Adrian Sealfont 
este singura pierdere adevărată - era un om strălucitor, am fi 
putut colabora cu el - dar această pierdere nu-mi zdrobeşte 
inima. In fiecare lună, avem mii de astfel de pierderi în cartierele 
periferice. Sunt mult mai dispus să plâng pentru soarta 
acestora... Totuşi, revenind la chestiunea în discuţie. Intr-adevăr, 
nu mai ai de ales. Trebuie să stabileşti contactul prin intermediul 
poliţiei. 

— Scuză-mă, dar te înşeli. (Matlock se simţi dintr-o dată mai 
puternic). Am de ales... Azi noapte, Greenberg a placat din 
Virginia de Vest. Acum, trebuie să fi ajuns la Washington. Am un 
număr de telefon la New York care mă poate pune în legătură cu 
el. Mă voi baza pe Greenberg. 

Făcuse destule, provocase destulă suferinţă. Nu putea risca 
viaţa Patriciei. Nu era în stare. 

Dunois se lăsă pe spătarul fotoliului, luându-şi mâinile de pe 
masă. ÎI privi fix pe Matlock. 

— Adineauri am spus că eşti un elev capabil. Voi amenda 
această constatare. Eşti iute dar totodată superficial... Nu ve; lua 
legătura cu nici un Greenberg. N-a făcut parte din înţelegerea 
noastră şi nu vei încălca această înţelegere. Ori vei acţiona 
conform celor discutate, ori vei suporta consecinţele pe care ţi 
le-am înfăţişat. 

— Dar-ar dracii, nu mă mai ameninţa! Mi-e silă de ameninţări. 
Matlock se ridică în picioare. Dunois îşi scoase de sub haină un 
pistol. Matlock observă că era automatul luat de la cel ucis pe 
panta East George. Dunois se ridică şi el în picioare. 

— Fără îndoială că raportul medical va estima momentul 
morţii tale în zorii acestei zile. 

— Pentru numele lui Dumnezeu! Fata asta este prizoniera 
unor ucigaşi! 

— Şi tu la fel, spuse Dunois calm. Nu-ţi dai seama? Motivele 
sunt diferite, dar nu încape nici o îndoială. Suntem nişte ucigași! 
Trebuie să fim. 

— Nu veţi merge atât de departe! 

— Oh, ba da. Am şi făcut-o. Şi încă mult, mult mai departe. 
Vom azvârli cadavrul tău insignifiant în faţa secţiei de poliţie cu 
un bilet prins de cămaşa murdară de sânge. Vom cere moartea 
fetei ca o condiţie prealabilă oricărei negocieri. O vor face cu 
promptitudine, căci nici una dintre părţi nu-şi poate asuma riscul 
ca ea să rămână în viaţă. De îndată ce şi ea va fi moartă, nu le 

va rămâne ucigaşilor decât să se războiască între ei. 

— Eşti un monstru. 

— Sunt ceea ce trebuie să fiu. 

Timp de câteva secunde, nimeni nu rosti nici un cuvânt. 
Matlock îşi închise ochii şi rosti, aproape în şoaptă. 

— Ce trebuie să fac? 

— Ei, aşa mai vii de-acasă. 

Dunois se aşeză, privind la Adam Williams, pe chipul căruia se 
citea neliniştea. Brusc, Matlock se simţi înrudit cu negrul radical. 
Şi el era înspăimântat şi nesigur. Ca şi Matlock, nu era deloc 
pregătit să aibă de-a face cu lumea lui Julian Dunois sau cu cea a 
lui Nimrod. Haitianul parcă-i citi gândurile lui Matlock. 

— Trebuie să ai încredere în tine. Nu uita, ai realizat mai mult 
decât oricine altcineva. Şi asta, dispunând de mult mai puţine 
resurse. În plus, ai un curaj extraordinar. 

— Eu nu mă simt foarte curajos. 

— Arareori se întâmplă ca un bărbat curajos să şi simtă acest 
lucru. Nu ţi se pare remarcabil? Haide, ia loc. (Matlock se 
supuse). Să ştii că noi doi nu suntem aşa de diferiţi. In alte 
vremuri, am fi putut fi chiar aliaţi. Atât doar că, asemenea 
multora dintre fraţii mei, eu sunt în căutare de sfinţi. 

— Nu există aşa ceva, spuse Matlock. 

— Probabil că nu. Şi totuşi, poate că... bine, vom discuta 
despre asta altădată. Acum trebuie să plănuim. Nimrod te va 
aştepta. Nu putem să-l dezamăgim. Cu toate acestea, trebuie să 
ne asigurăm protecţia pe toate flancurile. 

Se trase mai aproape de masă, cu o umbră de zâmbet pe buze 
şi cu ochii strălucitori. 


Strategia revoluționarului negru era, în lipsă de altceva mai 
bun, o serie complexă de mutări menite să-i protejeze pe 
Matlock şi pe fată. Mai mult în silă, Matlock fu nevoit să 
recunoască acest lucru. 

— Am un motiv dublu, explică Dunois. Cinstii vorbind, al doilea 
este mai important pentru mine. Nimrod nu va apărea el însuşi 
decât dacă nu are încotro, iar eu îl vreau pe Nimrod. Nu mă voi 
mulţumi cu un substitut, cu o mască. 

Esenţa planului era însuşi jurnalul lui Herron, mai exact, 
ultimele însemnări. 

Identitatea lui Nimrod. 

— Herron declară în mod explicit că nu vrea să scrie numele 

destăinuit de mesager. Nu că n-ar fi putut. Evident, sentimentul 
lui era că nu îl putea implica pe omul respectiv în situaţia în care 
informaţia ar fi fost incorectă. Invinuirea prin calomnie îi provoca 
silă. La fel ca şi ţie, Matlock; ai refuzat să-l dai în vileag pe 
Herron numai pe baza unui telefon isteric. Ştia că poate muri 
dintr-o clipă în alta; trupul său suferise atât cât putuse să 
îndure... Trebuia să se asigure mai întâi. 

De-acum, Dunois desena pe foaia galbenă de hârtie forme 
geometrice întâmplătoare. 

— Şi atunci, a fost omorât, zise Matlock. Totul a fost aranjat 
astfel încât să arate ca o sinucidere. 

— Da. In lipsa altor dovezi, jurnalul confirmă această ipoteză. 
De îndată ce ar fi aflat în mod cert cine era Nimrod, ar fi mutat 
din loc cerul şi pământul ca să menţioneze acest lucru în carnet. 
Inamicul nostru nu are de unde şti că nu a făcut-o. Acest lucru va 
fi pentru ei ca o adevărată sabie a lui Damocles. 

Prima linie de apărare a lui Matlock consta în a-l lăsa pe şeful 
poliţiei din Carlyle să înţeleagă că el, Matlock, cunoştea 
identitatea lui Nimrod. Că va cădea la învoială numai şi numai cu 
Nimrod. Această învoială era cel mai mic dintre cele două rele. 
Era un om hăituit. Impotriva lui se emisese un mandat de 
arestare în privinţa căruia nu încăpea nici o îndoială că poliţia din 
Carlyle fusese prevenită. Se putea presupune că ar putea fi 
achitat pentru acuzaţiile mai mărunte, dar n-avea cum să scape 
de acuzaţia de crimă. Probabil, două crime. Pentru că ucisese, 
dovezile erau zdrobitoare, iar el n-avea nici un alibi cât de cât 
credibil. Nu-i cunoştea pe oamenii pe care-i omorâse. Nu existau 
martori care să depună în favoarea legitimei apărări; maniera în 
care erau trataţi autorii fiecărei omucideri era bizară până la 
scoaterea ucigaşului în afara societăţii. Cel mai bun lucru pe 
care-l putea spera erau câţiva ani petrecuţi în închisoare. 

După aceea, va începe să-şi expună condiţiile pentru învoiala 
cu Nimrod. Jurnalul lui Lucas Herron, în schimbul vieţii sale şi a 
fetei. Cu siguranţă, jurnalul merita o sumă de bani suficientă 
pentru ca amândoi să o poată lua de la capăt altundeva. 

Nimrod putea şi trebuia s-o facă. 

— Cheia acestei... să-i spunem faze întâi... este puterea de 
convingere pe care o vei manifesta. (Dunois îşi alegea cu grijă 
cuvintele). Nu uita, eşti în panică. Ai ucis, ai luat viaţa unor 
oameni. Nu eşti un om violent, dar ai fost obligat, constrâns să 
faci nişte crime înfiorătoare. 

— E adevărat. Mai mult decât îţi poţi închipui. 

— Bun. Trebuie să-ţi arăţi acest sentiment. Tot ce-şi poate dori 
un om stăpânit de panică este să se îndepărteze cât mai curând 
de locul care i-a provocat panica. Nimrod trebuie convins de 
asta. lţi garantează securitatea imediată. 

Matlock va da apoi un al doilea telefon, pentru a primi 
confirmarea că Nimrod a acceptat întrevederea. În acest caz, 
locul poate fi ales de către Nimrod. Matlock va suna din nou ca 
să afle unde. Numai că întâlnirea va trebui să aibă loc înainte de 
ora zece dimineaţa. 

— Ajuns aici, tu, fugarul, având în faţă perspectiva libertăţii, 
eşti stăpânit dintr-o dată de îndoială, zise Dunois. Cuprins de o 
isterie crescândă, ai nevoie de un factor în plus de siguranţă. 

— Şi anume? 

— O terță parte; legendara terță parte. 

Matlock trebuia să-l informeze pe omul de legătură de la 
sediul Poliţiei din Carlyle că pusese pe hârtie o declaraţie 
completă în privinţa operaţiunii Nimrod. Jurnalul lui Herron, nume 
precise, totul. Că această declaraţie a fost sigilată într-un plic şi 
dată unui prieten, care o va trimite pe adresa Departamentului 
de Justiţie la ora zece dimineaţa, dacă nu va primi alte 
instrucţiuni de la Matlock. 

Aici, faza a doua depinde tot de convingere, dar de un alt gen. 
Să urmăreşti odată un animal prins într-o cuşcă şi căruia dintr-o 
dată i se deschide uşa. Este precaut, bănuitor; se apropie de uşă 
cu prudenţă. Tot aşa trebuie să se comporte şi fugarul nostru. Se 
vor aştepta la asta. In timpul ultimei săptămâni, ţi-ai dovedit 
ingeniozitatea. Logic vorbind, acum ar fi trebuit să fii mort, dar ai 
supravieţuit. Trebuie să continui cu aceeaşi abilitate. 

— Inţeleg. 

Ultima fază a fost concepută de Julian Dunois astfel încât să 
garanteze, atât cât era posibil într-o „situaţie de strădanie 
maximă”, recuperarea fetei şi securitatea lui Matlock. Ea va fi 
dirijată de un al treilea şi ultim telefon dat omului de legătură al 
lui Nimrod. Obiectul convorbirii urma să fie confirmarea locului 
exact al întâlnirii şi a orei precise. 

La primirea informaţiilor, Matlock trebuia să accepte fără nici o 
ezitare. 

La început. 

Apoi, la numai câteva clipe, aparent fără nici un alt motiv 
decât ajungerea la limita panicii şi a suspiciunii, trebuia să 

respingă propunerea lui Nimrod. 

Nu ora, ci locul. 

Trebuia să şovăie, să se bâlbâie, să se comporte, pe cât îi 
stătea în putinţă, cât mai aproape de iraţionalitate. Pentru ca 
deodată, brusc, să numească el un alt loc, ales de e/. Ca şi cum 
tocmai îi venise în minte, fără să se fi gândit la el înainte. Trebuia 
în acel moment să amintească din nou despre existenţa 
inexistentei declaraţii, pe care un prieten imaginar avea s-o 
expedieze la Washington la ora zece dimineaţa. După care, 
trebuia să închidă telefonul, fără să mai asculte alte replici. 

— Cel mai important element al fazei a treia este credibilitatea 
stării tale de panică. Nimrod trebuie să înţeleagă că acum 
reacţiile tale au devenit primitive. Actul însuşi este pe cale de a 
se împlini. Ataci, te retragi, ridici bariere ca să-i eviţi plasa, dacă 
această plasă există. Cuprins de isterie cum eşti, devii la fel de 
periculos pentru el ca o cobră rănită pentru un tigru. Pentru că 
raţiunea nu mai există, ci numai instinctul de conservare. Va 
trebui acum să vină în persoană la întâlnire, va trebui să aducă 
fata. Desigur, va veni însoţii de garda lui personală. Intenţiile 
sale nu vor suferi nici o schimbare. Va intra în posesia jurnalului, 
probabil că va discuta în detaliu planurile privind stabilirea ta 
undeva, iar când va afla că nu există nici o declaraţie scrisă, nici 
un prieten care s-o pună la poştă, va dori să vă omoare pe 
amândoi... În tot cazul, nici una dintre intenţiile lui nu va fi dusă 
la bun sfârşit. Pentru că noi îl vom aştepta. 

— Cum? Cum îl veţi aştepta? 

— Impreună cu garda mea personală... Vom hotărî acum, 
împreună, care va fi acel loc presupus a-ţi fi fost sugerat de 
isterie. Va trebui să fie într-o zonă pe care o cunoşti bine, poate 
chiar una pe care o frecventai. Nu foarte îndepărtată, pentru că 
se presupune că nu ai automobil. Izolată, pentru că eşti urmării 
de justiţie. Şi totuşi, accesibilă, căci trebuie să ajungi acolo 
repede, cel mai probabil pe drumuri lăturalnice. 

— Păi, ceea ce descrii tu e chiar cuibul lui Herron. Locuinţa lui 
Herron. 

— Posibil, dar n-o putem folosi. Ar fi o inconsecventă 
psihologică, o breşă în modelul de comportament al fugarului 
nostru. Cuibul lui Herron este izvorul fricii sale. Nu ar fi dispus să 
revină acolo... Trebuie alt loc. 

Williams începu să vorbească. Era încă nesigur, nepregătit să 
se alăture lumii lui Dunois. 

— Cred, probabil... 

— Ce e, frate Williams? Ce crezi? 

— Domnul profesor Matlock ia adeseori cina la restaurantul 
Cheshire Cat. 

Matlock îşi ridică brusc privirea la negrul radical. 

— Şi tu? Şi tu m-ai urmărit? 

— Destul de des. Nu intrăm în asemenea localuri. Am fi prea 
bătători la ochi. 

— Continuă, frate, interveni Dunois. 

— Cheshire Cat se află cam la şase kilometri în afara oraşului. 
Faţă de autostradă, care e calea normală de acces, se află la 
vreo opt sute de metri, dar se poate ajunge acolo şi pe nişte 
drumuri secundare. În spatele şi în părţile laterale ale 
restaurantului sunt terase şi grădini unde vara se poate lua 
masa. Dincolo de acestea e o pădure. 

— E cineva la faţa locului? 

— Cred că au un singur paznic de noapte. Nu se deschide 
înainte de ora unu. Şi nu cred să apară pe acolo cineva până pe 
la nouă şi jumătate-zece. 

— Excelent. Dunois se uită la ceasul de la mână. Acum e cinci 
şi zece. Să zicem că lăsăm câte un interval de cincisprezece 
minute între cele trei faze şi încă douăzeci de minute pentru 
drumul până acolo, asta înseamnă aproximativ şase şi un sfert. 
Să zicem şase şi jumătate, pentru orice eventualitate. Vom fixa 
ora întâlnirii la şapte. In spatele restaurantului Cheshire Cat. Adu 
blocnotesul, frate. Am să-i alertez eu pe oameni. 

Williams se ridică de pe scaun şi se duse la uşă. Se întoarse şi 
se adresă lui Dunois. 

— Nu te-ai răzgândit? Tot nu vrei să-mi dai voie să vă 
însoțesc? j 

Dunois nici nu se deranjă să se uite la el. li răspunse scurt: 

— Nu mă plictisi. Şi-aşa, trebuie să mă gândesc la o mulţime 
de chestii. 

Williams părăsi repede încăperea. 

Matlock îl urmări pe Dunois. Acesta continua să deseneze 
figuri fără noimă, numai că acum apăsa cu putere creionul, 
provocând şanţuri adânci pe hârtie. Matlock observă diagrama 
care rezultase. Erau mai multe linii frânte convergente. 

Erau nişte săgeți ca de trăsnet. 

— Ascultă, zise Matlock. Incă nu e prea târziu. Cheamă 
autorităţile! Te rog, pentru numele lui Dumnezeu, nu poţi pune 

într-un asemenea pericol vieţile copiilor ăştia. 

Din spatele lentilelor, înconjurați de pansamente, ochii lui 
Dunois îl sfredeliră pe Matlock. Spuse pe un ton dispreţuitor: 

— Ţi-ai putut imagina măcar o clipă că aş putea consimţi ca 
aceşti copii să înoate în nişte ape în care nici eu nu ştiu dacă voi 
supravieţui? Noi nu suntem precum conducătorii voştri, Matlock. 
Îi respectăm şi-i iubim mai mult pe tinerii noştri. 

Matlock îşi aminti de protestul de adineauri al lui Adam 
Williams. 

— La asta s-a referit Williams când a cerut să te însoţească? 

— Vino cu mine. 

Dunois îl conduse pe Matlock afară din mica încăpere lipsită 
de ferestre şi apoi, de-a lungul unui coridor, până la o scară. În 
afară de câţiva studenţi-puţini-care se plimbau fără o ţintă 
precisă, toată lumea dormea în Lumumba Hali. Coborâră două 
etaje până la o uşă de care Matlock îşi aminti că dădea în pivniţă, 
spre vechea sală de întruniri în care fusese martor la 
desfăşurarea înfiorătorului rit tribal african. Coborâră treptele şi, 
aşa cum bănuise Matlock, merseră în spatele pivniţei, până la 
uşa groasă din stejar a sălii de întruniri. Dunois nu mai rostise 
nici un cuvânt din momentul în care îl îndemnase pe Matlock să-l 
urmeze. 

În sală se aflau opt negri, fiecare având peste un metru 
optzeci înălţime. Erau îmbrăcaţi la fel; pantaloni kaki mulaţi pe 
picior, cămăşi, bocanci din piele neagră, până la glezne, cu tălpi 
groase din cauciuc. Câţiva jucau cărţi; unii citeau, alţii stăteau de 
vorbă între ei, în surdină. Matlock observă că unii aveau 
mânecile suflecate, lăsând să se vadă nişte braţe musculoase, cu 
vene proeminente. Dunois şi musafirul său fură întâmpinați cu 
gesturi din cap, neceremonioase. Doi sau trei îi adresară lui 
Matlock un zâmbet inteligent, de parcă ar fi vrut să-l facă să se 
simtă în largul lui. Dunois rosti încet. 

— Garda personală. 

— Dumnezeule! 

— Trupa de elită. Fiecare om este antrenat pe parcursul unei 
perioade de trei ani. Nu există armă cu care să nu ştie să tragă, 
vehicul pe care să nu ştie să-l repare... sau problemă filosofică 
pe care să n-o poată discuta. Fiecare este familiarizat cu cele 
mai brutale forme de luptă, atât tradiţionale cât şi de gherilă. 
Toţi sunt dispuşi să lupte până la sacrificiu. 

— O brigadă teroristă, nu-i aşa? Să ştii că nu e ceva nou. 

— Nu, nu sunt de acord cu această denumire. Nu uita, de mic 
am crescut cu asemenea câini pe urmele mele. Ton-Ton Macoute 
ai lui Duvalier erau o haită de hiene. Am fost martor la acţiunile 
lor. Oamenii aceştia nu sunt astfel de animale. 

— Nu mă gândeam la Duvalier. 

— Pe de altă parte, recunosc influenta lui Papa Doc. Am fost 
stimulat de conceptul Ton-Ton. Numai că mi-am dat seama că 
trebuie restructurat. Asemenea unităţi înfloresc pe tot cuprinsul 
ţării. 

— Au mai înflorit şi altădată, zise Matlock. Şi pe atunci se 
numeau „de elită”. Şi tot „unităţi” li se spunea - unităţi SS. 

Dunois se uită la Matlock care citi în ochii lui durerea. 

— E dureros să ajungi la astfel de paralele. Şi nici măcar nu se 
justifică. Facem ceea ce trebuie să facem. Ceea ce suntem 
îndreptăţiţi să facem. 

— Ein Volk, Ein Reich, Ein Fuhrer, murmură Matlock, ca pentru 
el. 

Totul se petrecu cu repeziciune. Doi membri ai gărzii de elită 
fură desemnaţi să-l însoţească, ceilalţi plecară la locul întâlnirii 
cu Nimrod, să se pregătească pentru confruntarea cu o altă 
gardă de elită, cei câţiva aleşi din armata personală a lui Nimrod 
care, nu încăpea nici o îndoială, aveau să-l însoţească. Matlock fu 
condus prin campus de cei doi negri uriaşi, după ce cercetaşii au 
anunţat că drumul era liber. Primul telefon îl dădu de la o cabină 
telefonică din subsolul unui cămin studenţesc. 

Constată că teama lui, o teamă profundă, îl ajută să creeze 
impresia dorită de Dunois. Nu-i fu deloc dificil să-şi dezvăluie 
emoţiile create de panică, să-şi motiveze nevoia de refugiu, căci, 
cu adevărat, se simțea cuprins de panică. In timp ce vorbea pe 
un ton isteric la telefon, nu mai era sigur până unde se întindea 
realitatea şi de unde începea fantezia. Voia să fie liber. Voia ca 
Pat să trăiască şi să fie liberă alături de el. Dacă Nimrod putea 
să-i ofere toate acestea, de ce să nu negocieze cu Nimrod cu 
bună credinţă? 

| se părea că trăieşte un coşmar. Pentru o clipă, se temu să nu 
strige cu glas răspicat adevărul şi să se lase la mila lui Nimrod. 

Vederea celor doi Ton-Ton Macoute ai lui Dunois îl ajută să-şi 
țină cumpătul şi reuşi să termine prima convorbire telefonică 
fără să se trădeze. „Superintendentul” poliţiei din Carlyle avea să 
transmită mai departe informaţia, să primească un răspuns şi să 
aştepte următorul telefon din partea lui Matlock. 

Negrii primiră de veste de la cercetaşii lor că al doilea telefon 
public nu era „curat”. Se afla la un colţ de stradă şi o maşină a 
poliţiei fusese reperată în zonă. Dunois ştia că până şi 
telefoanele publice puteau fi interceptate, chiar dacă dura mai 
mult localizarea lor, aşa încât prevăzuse alternative pentru 
fiecare dintre apeluri, ultimul urmând să fie dat de pe 
autostradă. Matlock fu transportat în grabă la prima cabină 
telefonică de rezervă. Era situată pe treptele din spate ale 
Sindicatului Studenţilor. 

A doua convorbire s-a desfăşurat mai uşor, cu toate că nu era 
limpede dacă ăsta era un avantaj. Accentuă cu convingere 
referirea la declaraţia imaginară care urma să fie trimisă prin 
poştă la ora zece dimineaţa. Amenințarea lui nu rămase fără 

efect şi fu recunoscător lui Dunois pentru asta. 
„Superintendentul” nici nu se osteni să-şi ascundă teama. 
incepea oare armata personală a lui Nimrod să aibă îndoielile ei? 
Nu era exclus ca soldaţii să-şi imagineze propriile stomacuri 
ciuruite de gloanţele inamice. Prin urmare, generalii trebuiau 
alertaţi, preveniţi asupra pericolului. 

II duseră în fugă la un automobil în aşteptare. Era un Buick 
vechi, anonim, care-şi pierduse demult strălucirea, în contrast cu 
exteriorul, interiorul maşinii era amenajat la fel de precis ca într- 
un tanc. Sub bord, se afla o staţie radio puternică; geamurile, cu 
siguranță din sticlă antiglonţ, aveau cel puţin un centimetru 
grosime. In părţile laterale se găseau nişte puşti cu ţeava scurtă 
de mare calibru şi, de jur-împrejur fuseseră practicate nişte 
orificii etanşate cu cauciuc, în care se puteau introduce 
respectivele ţevi. Zgomotul motorului îl impresionă din prima 
clipă pe Matlock. Nu mai auzise un motor aşa de puternic. 

Merseră în urma unui automobil, cu viteză moderată. Matlock 
observă că în spatele lor se postase o altă maşină. Dunois 
vorbise la modul cel mai serios când spusese că urmau să-şi 
asigure protecţia tuturor flancurilor. Fără doar şi poate, Dunois 
era un profesionist. 

Gândul la natura profesiei îl tulbură pe Matlock. 

Era negru. Era, în acelaşi timp, Ein Volk, Ein Reich, Ein Fuhrer. 

Aşa cum era şi Nimrod şi tot ce reprezenta el. „... Am să plec 
din tara asta blestemată, domnule...” 

Se ajunsese la asta, oare? 

Şi: „... Ai impresia că e vreo diferență!... Este mini-America.!... 
Este politica de companie, nenică!” 

Ţara era bolnavă. Unde se afla medicamentul? 

— Am ajuns. Faza a treia. 

Revoluţionarul negru aflat la comandă îl bătu uşor pe braţ, 
îmbărbătându-l cu un zâmbet. Matlock cobori din maşină. Se 
aflau pe autostradă, la sud de Carlyle. Maşina din faţă se oprise 
cam la o sută de paşi distanţă şi parcă la marginea drumului, cu 
luminile stinse. Automobilul din spate procedase la fel. 

In faţa lui, pe o platformă de beton, se aflau două cabine 
telefonice cu cadrul de aluminiu. Al doilea negru se duse la 
cabina din dreapta, deschise uşa, ceea ce avu drept efect 
aprinderea plafonierei şi trase la iuţeală panoul de sticlă care 
proteja becul. După ce-l deşurubă, cabina rămase din nou în 
întuneric. Pe Matlock realmente, îl impresionă faptul că negrul 

uriaş eliminase în felul acesta lumina. Ar fi fost mai uşor, mai 
rapid şi mai simplu să fi spart sticla. 

Conform instrucţiunilor lui Dunois, obiectivul celui de-al treilea 
apel era respingerea locului de întâlnire propus de Nimrod. 
Respingerea într-o asemenea manieră încât Nimrod să nu aibă 
încotro decât să accepte alternativa propusă de Matlock la 
Cheshire Cat. 

Vocea care-i răspunse de la poliţie era precaută şi precisă. 

— Prietenul nostru comun ţi-a înţeles temerile, Matlock. Şi el 
ar simţi la fel în locul tău. Se va întâlni cu tine, o va aduce şi pe 
fată, la intrarea sudică a terenului de atletism, în partea din 
stânga a peluzei. E un teren mic, nu departe de sala de 
gimnastică şi de cămine. Nu sunt decât nişte paznici de noapte; 
nu li se poate întâmpla nimic rău... 

— Bine, bine, în regulă. Matlock se strădui din răsputeri să 
creeze impresia de frenezie reţinută, pregătind terenul pentru 
refuzul final. Sunt oameni în împrejurimi; dacă vreunul din voi 
încearcă ceva, am să urlu cât or să mă ţină bojocii. Şi să ştii că 
nu glumesc. 

— Desigur. Dar nu vei avea de ce. Nimeni nu vrea să facă rău 
nimănui. E vorba doar de o tranzacţie simplă; asta mi-a spus 
prietenul nostru să-ţi comunic. Te admiră. 

— De unde sunt eu sigur că o va aduce pe Pat? Trebuie să fiu 
sigur! _ 

— Tranzactia, Matlock! În vocea mieroasă se simţea o nuanţă 
de disperare. „Cobra” lui Dunois era imprevizibilă. Asta-i toată 
chestia. Prietenul nostru doreşte ceea ce ai găsit, n-aminteşti? 

— Îmi amintesc... Mintea lui Matlock lucra cu repeziciune. Îşi 
dădu seama că trebuia să-şi păstreze tonul isteric şi imprevizibil. 
Dar trebuia să schimbe locul întâlnirii. Să-l schimbe fără să 
devină suspect. Dacă Nimrod devenea suspicios, Dunois o 
condamnase pe Pat la moarte. lar tu să-i spui prietenului nostru 
să nu uite de existenţa declaraţiei care aşteaptă să fie expediată 
la Washington! 

— Ştie asta, pentru numele lui Dumnezeu, vreau să spun... e 
chiar îngrijorat, pricepi ce-ţi spun? Ei şi-acum, ne vedem pe 
teren, bine? Intr-o oră, O.K.? 

Acesta era momentul. Altul se putea să nu mai vină. 

— Nu! Stai puţin... Nu vin în campusul ăla! Oamenii de la 
Washington supraveghează toată zona! Sunt peste tot! Or să mă 
bage la zdup! 

— N-o să-ţi facă nimeni nimic... 

— De unde dracu’ ştii? 

— Nu e nimeni. Ai cuvântul meu, totul e în ordine. Te rog 
frumos, calmează-te. 

— Păi da, pentru tine e simplu, dar nu şi pentru mine! Nu, îţi 
spun eu unde... 

Vorbi repede, incoerent, de parcă în acelaşi timp gândea 
cuprins de disperare. Mai întâi, menţionă locuinţa lui Herron şi 
înainte ca vocea celuilalt să poată exprima vreo opinie, o 
respinse singur. Apoi, indică gara de mărfuri şi imediat găsi nişte 
motive iraționale pentru care nu se putea duce nici acolo. 

— Hei, nu trebuie să te agiţi atâta, spuse vocea. E o simplă 
tranzacţie... 

— Restaurantul ăla! În afara oraşului. Cheshire Cat! În spatele 
restaurantului e o grădină... 

Derutată, vocea încerca să ţină pasul cu el şi Matlock îşi dădu 
seama că stratagema îi reuşise. Făcu ultimele aluzii la jurnal şi la 
declaraţia incriminată şi trânti receptorul în furcă. 

Rămase în cabină, epuizat. În ciuda aerului rece al dimineţii, 
broboane de transpiraţie i se prelingeau pe faţă. 

— Ai manevrat excelent discuţia, zise negrul aflat la comandă. 
Presupun că adversarul dumitale a ales un loc în interiorul 
campusului, O mutare inteligentă din partea lui. Foarte bine 
lucrat, sir. 

Matlock se uită la negrul în uniformă, recunoscător pentru 
laudele lui şi câtuşi de puţin impresionai de propria-i 
ingeniozitate. 

— Nu ştiu dac-aş putea să o mai fac o dată. 

— Ba bineînţeles că aţi putea, răspunse negrul, conducându-l 
pe Matlock la maşină. Situaţiile de stres extrem activează o 
bancă de date, la fel ca la computer. Tatonare, respingere, 
acceptare - toate acestea simultan. Până când se instalează 
panica, fireşte. S-au făcut nişte studii interesante privind 
pragurile variabile. 

— Serios? zise Matlock când ajunseră la maşină. Negrul îi făcu 
semn să se urce. Maşina porni din loc şi acceleră pe autostradă, 
încadrată de celelalte două automobile. 

— Vom ajunge la restaurant pe o rută diagonală, folosind nişte 
drumuri de ţară, spuse negrul de la volan. Ne vom apropia pe la 
sud-vest şi vă vom lăsa cam la o sută de paşi de o potecă folosită 
de angajaţi ca să ajungă în spatele clădirii. O să v-o arătăm. 

Mergeţi direct spre zona din grădină unde se află un arbore mare 
şi alb şi un cerc din dale de piatră care înconjoară un bazin cu 
caraşi aurii. II ştiţi? 

— Da, îl ştiu. Mă întreb, însă, de unde îl ştii tu? 

Şoferul zâmbi. i 

— Să ştiţi că nu sunt un clarvăzător. In timp ce dumneavoastră 
vorbeaţi la telefon, am luat legătura prin radio cu oamenii noştri. 
Totul e pregătit acum. Suntem gata. Nu uitaţi, arborele alb şi 
bazinul cu peştişori... Aici aveţi blocnotesul şi plicul. 

Şoferul se aplecă şi scoase dintr-un buzunar al portierei 
pachetul învelit în pânză cauciucată. De el era ataşat plicul cu o 
bandă lată de elastic. 

— Vom ajunge în mai puţin de zece minute, spuse celălalt 
negru, aşezându-se mai confortabil pe canapea. Matlock se uită 
la el. Prinsă de picior, de fapt, cusută în pantalonul de uniformă, 
se afla o teacă. N-o remarcase până atunci şi-şi dădu seama de 
ce. Pumnalul cu mâner de os pe care-l conţinea fusese introdus 
doar de curând acolo. Teaca adăpostea o lamă lungă de cel puţin 
douăzeci şi cina de centimetri. 

Intr-adevăr, trupele de elită ale lui Dunois erau pregătite. 

Matlock stătea în preajma arborelui înalt şi alb. Soarele se 
înălţase pe boltă, la răsărit, copacii încărcaţi încă de umezeală, 
reflectând fără strălucire lumina dimineţii timpurii. În faţa lui, 
arborii tineri, de curând îmbrăcaţi în frunze, formau coridoare 
pentru potecile din cărămidă veche ce convergeau spre acest 
liman odihnitor. In jurul cercului din dale de piatră, erau aşezate 
câteva bănci de marmură, toate sclipind de umezeala dimineţii. 
Din mijlocul terasei întinse se auzea neîncetat, fără nici o 
schimbare de tonalitate, bolborositul bazinului artificial cu 
peştişorii aurii. Păsările întâmpinau soarele cu mii de semnale 
sonore, începându-şi goana zilnică după hrană. 

Gândurile lui Matlock rătăciră înapoi, spre cuibul lui Herron, 
spre zidul verde protector care îl izola pe bătrân de lumea de 
afară. Îşi spuse că existau nişte similitudini. Poate era şi ăsta un 
semn că totul trebuia să se sfârşească într-un astfel de loc. 

Işi aprinse o ţigară, dar o stinse după două fumuri. Strânse în 
mâini jurnalul, ţinându-l la piept ca pe nu ştiu ce scut 
impenetrabil, tresărind în direcţia fiecărui zgomot, simțind cu 
fiecare mişcare cum i se scurge o picătură din viaţă. 

Se întrebă unde se aflau oamenii lui Dunois. Unde se 
ascunsese garda de elită? Il urmăreau, oare, râzând pe înfundate 
de gesturile sale nervoase, de teama lui atât de vădită? Sau se 
răspândiseră prin împrejurimi, asemenea unor luptători de 
gherilă? Ghemuiţi aproape de pământ sau în crengile joase ale 
copacilor, gata să sară, pregătiţi să ucidă? 

Şi pe cine aveau să ucidă? Cât de numeroase şi cât de 
înarmate aveau să fie forţele lui Nimrod? Va veni Nimrod? l-o va 
aduce Nimrod pe fata pe care o iubea? Şi dacă Nimrod se va ţine 
de cuvânt, dacă în sfârşit o va vedea din nou pe Pat, nu vor fi şi 
ei victime ale masacrului care sigur avea să urmeze? 

Cine era Nimrod? 

Respirația i se opri. Muşchii braţelor şi picioarelor 
contorsionate de spasme, înţepeniră din cauza fricii, închise ochii 
strâns ca să asculte sau să se roage, n-avea să ştie niciodată 
precis, atât doar că propriile sale convingeri excludeau existenţa 
lui Dumnezeu. Ascultă deci cu pleoapele lipite strâns, până când 
fu sigur. 

Mai întâi unul, apoi un al doilea automobil, părăsiră autostrada 
pentru a intra pe drumul lateral ce ducea la intrarea în Cheshire 
Cal. Amândouă vehiculele se deplasau cu o viteză enormă, 
pneurile lor scrâşnind pe asfalt la parcurgerea curbei frontale de 
acces în zona de parcare a restaurantului. 

După care, totul se linişti din nou. Tăcură până şi păsările; nici 
un sunet nu se auzea de nicăieri. 

Matlock se retrase sub copac, lipindu-se de grilajul de şipci 
care-l împrejmuia. şi încordă auzul. Nimic. 

Linişte. Dar parcă nu numai linişte! Căci iată, din nou, un 
sunet atât de îngemănat cu liniştea, încât erai tentai să-l neglijezi 
ca pe un foşnet de frunze. 

Era un râcâit. Un râcâit slab, ezitant, se auzea dinspre una din 
potecile din faţa lui, una din cărările ascunse printre copaci, una 
din aleile din cărămidă veche care ducea la refugiul din dale de 
piatră. 

La început, abia se auzea. Neglijabil. Apoi, deveni ceva mai 
limpede, mai puţin ezitant, mai puţin nesigur. 

Deodată, auzi geamătul înăbuşit, torturat, care-i sfredeli 
creierul. 

— Jamie... Jamie? Te rog, Jamie... 

După pronunţarea acestei unice rugăminţi, glasul începu să 
suspine. Se simţi cuprins de o furie nemaiîntâlnită până atunci. 
Aruncă jos pachetul învelit în pânză, orbit de înverşunare şi de 
lacrimi. Se îndepărtă în grabă de grilajul de protecţie al arborelui 
alb şi urlă cât putu de tare, iar urletul lui sperie păsările, care 
începură să ţipe alarmate din sanctuarul lor tăcut, adăpostit de 
copaci. 

— Pat! Pat! Unde eşti? Pat, Dumnezeule, unde eşti? Unde eşti? 

Suspinele deveniră mai puternice, exprimând acum pe lângă 
durere şi o nuanţă de uşurare. 

— Aici... Aici, Jamie! Nu văd nimic. 

Se orientă după sunet şi alergă pe aleea din mijloc. La 
jumătatea distanţei până la clădire, o văzu rezemată de trunchiul 
unui copac, pe jumătate căzută la pământ. Stătea în genunchi, 
sprijinindu-şi capul bandajat de pământ. Căzuse. Firicele de 
sânge i se prelingeau pe ceafă. Suturile de la cap i se 
desfăcuseră. 

Alergă până la ea şi îi ridică cu blândeţe capul. 

Sub bandajele de pe frunte, se aflau straturi de bandă adezivă 
lată, lipite cu brutalitate de pleoape, bine întinse până la tâmple, 

acoperindu-i faţa cu străşnicia unei plăci de oţel. Încercarea de a 
le dezlipi ar fi însemnat o tortură demnă de chinurile iadului. 

O strânse în braţe şi începu să-i repete mereu aceleaşi 
cuvinte: 

— Totul o să fie bine acum... Totul o să fie bine... 

O ridică uşor de la pământ, lipindu-şi faţa de a ei. Repeta 
întruna cuvintele acelea de alinare, singurele care-i veneau în 
minte în starea de furie care-l cuprinsese. 

Deodată, fără nici un alt avertisment, fata începu să ţipe, 
încordându-şi trupul plin de răni. 

— Dă-le ce-ţi cer, pentru numele lui Dumnezeu! Indiferent ce-o 
fi, dă-le! 

— Am să le dau, iubita mea, am să le dau. 

— Te rog, Jamie! Nu-i lăsa să mă mai atingă din nou! 
Niciodată! 

— Nu, iubita mea. Niciodată, niciodată... 

O lăsă încet pe pământul moale, dincolo de dalele de piatră. 

— Scoate-mi banda de la ochi! Scoate-mi banda, te rog. 

— Nu pot acum, iubito. Te-ar durea prea mult. Numai puţin. 

— Nu-mi pasă! Nu mai pot să suport! 

Ce putea face? Ce trebuia să facă? Oh, Doamne! Oh, 
Dumnezeule! Fir-ai tu să fii de nemernic! Spune-mi? Spune-mi? 

Se uită în direcţia arborelui. Pachetul învelit în pânză 
impermeabilă zăcea pe pământ, în locul unde-l aruncase. 

Acum nu mai avea de ales. Nu-i mai păsa. 

— Nimrod!... Nimrod! Haide, vino la mine, Nimrod! Adu-ți şi 
armata ta blestemată! Vino să-ți dau ce doreşti! Le am la mine, 
Nimrod! 

În liniştea care urmă, auzi zgomotul paşilor. 

Nişte paşi apăsați, siguri pe ei, autoritari. 

Pe aleea din mijloc, Nimrod îşi făcu apariţia. 

Adrian Sealfont se opri la marginea cercului din dale de piatră. 

— Imi pare rău, James. 

Matlock lăsă capul fetei la pământ. Mintea încetase să-i mai 
funcţioneze. Starea de şoc care-l cuprinsese era atât de 
completă încât nu mai fu în stare să rostească nici un cuvânt. Pur 
şi simplu, nu putea asimila realitatea îngrozitoare, de necrezut, 
din faţa lui. Cu mişcări lente, se ridică în picioare. 

— Dă-mi-l, James. Noi ne-am ţinui de cuvânt. Ne vom îngriji de 
tine. 

— Nu... Nu. Nu e cu putinţă, nu vreau să te cred. Nu e 

adevărat. Nu poale fi... 

— Mă tem că este. Sealfont pocni din degetele mâinii drepte. 
Era un semnal. 

— Nu... Nu! Nu! Nu! Matlock începuse să tipe. Fata ţipa şi ea. 
Mi s-a spus că ai fost luat de acasă! Am crezut că vei fi omorât! 
Mi-am reproşat moartea ta! 

— Nu am fost luat, am fost escortat. Dă-mi jurnalul. Agasat, 
Sealfont pocni din nou din degete. Şi documentul corsican. Nu 
mă îndoiesc că le ai pe amândouă la tine. 

Slab, abia perceptibil, se auzi o tuse înăbușită, un scrâşnet, o 
exclamaţie întreruptă. Sealfont aruncă o privire grăbită în spate 
şi se răsti la forţele sale nevăzute. 

— Veniţi aici! 

— Dar de ce? întrebă Matlock. 

— Pentru că am fost nevoiţi. Am fost nevoit. Nu exista nici o 
alternativă. 

— Nici o alternativă? Lui Matlock nu-i venea să creadă cele 
auzite. Nici o alternativă /a ce? 

— La colaps! Financiar, eram epuizați! Consumaserăm 
ultimele rezerve; nu mai aveam la cine apela. Corupţia morală 
devenise completă; solicitările de fonduri pentru învăţământul 
superior se  transformaseră într-o plictiseală națională, 
neprofitabilă. Nu exista altă soluţie decât să ne susţinem propria 
autonomie... Fără să mai ţinem seama de cei corupți. Aşa am 
făcut şi am supravieţuit. 

In tulburarea agonizantă a acelei clipe, piesele jocului de 
puzzle se aranjau treptat la locul lor în mintea lui Matlock. 
Neştiutele zăvoare ale unei peşteri neobişnuite se desfăceau şi 
uşa masivă de oţel se deschidea... Extraordinara înzestrare a 
Universităţii Carlyle... Dar era vorba de ceva care depăşea 
limitele acestui campus; Sealfont tocmai o spusese. Sol/icitările 
deveniseră o plictiseală! Aluzia fusese subtilă, dar limpede! 

Pretutindeni! 

In toate campusurile, colectarea fondurilor continua, numai că 
acum nu se mai auzeau strigătele de panică; fusese înlăturată 
ameninţarea cu colapsul financiar care constituise în trecut 
subiectul sutelor de campanii desfăşurate într-o mulţime de 
colegii şi universităţi. 

Concluzia generală ar fi fost, dacă cineva s-ar fi ostenit s-o 
formuleze, că fusese înlăturată criza. Normalitatea fusese 
reinstaurată. 

Numai că nu era aşa. Normalitatea devenise un monstru. 

— Oh, Doamne, spuse Matlock aproape în şoaptă, pe un ton 
îngrozii şi consternat. 

— Nu ne-a fost de nici un folos, de asta pot să te asigur, 
replică Sealfont. Realizările noastre au un caracter extrem de 
omenesc. Şi iată că am reuşit să ajungem independenți! Puterea 
noastră creşte - în mod sistematic. In maximum cinci ani, fiecare 
universitate importantă din nord-est va face parte dintr-o 
federaţie autonomă! 

— Sunteţi bolnavi... Sunteţi ca un adevărat cancer! 

— Vom supraviețui! Alegerea n-a fost niciodată greu de făcut. 
Nimeni nu avea de gând să oprească desfăşurarea lucrurilor, aşa 
cum era. Noi am fi fost ultimii care s-o facem... Pur şi simplu 
acum zece ani am luat hotărârea să schimbăm actorii principali. 

— Şi dintre toţi oamenii, tocmai tu... 

— Ce, nu ţi se pare că s-a făcut o alegere potrivită? Sealfont 
se întoarse încă o dată în direcţia restaurantului, către colina 
adormită brăzdată de cărări din cărămidă. Strigă: 

— V-am spus să veniţi aici! Nu aveţi de ce să vă faceţi griji. 
Prietenului nostru nu-i pasă cine sunteţi. In curând, va pleca de 
aici, departe... Nu-i aşa, James? 

— Nu eşti sănătos la minte. Eşti... 

— Câtuşi de puțin! Nimeni nu e mai sănătos. Sau mai 
pragmatic... Istoria se repetă, ar trebui să ştii asta. Structurile 
sunt destrămate, societatea e împărţită în tabere inamice, 
neîndurătoare. Nu le lăsa păcălit de letargia aparentă; zgârie 
suprafaţa şi vei vedea că sângerează profund. 

— Voi o faceţi să sângereze! urlă Matlock. Totul se terminase; 
resortul se detensionase. 

— Dimpotrivă! Un netrebnic ipocrit şi îngâmfat, asta eşti! 
Sealfont îi vorbea pe un ton caustic, fixându-l cu o privire 
încărcată de furie rece. Cine ţi-a dat dreptul să pronunţi sentinţe? 
Unde te aflai tu când oameni ca mine - în toate instituţiile - se 
confruntau cu perspectiva iminentă a închiderii uşilor? Erai în 
siguranţă, noi te-am adăpostit... Şi nimeni nu avea nici un 
răspuns. Nu era loc pentru nevoile noastre... 

— Nu aţi încercat! Nu v-aţi străduit îndeajuns... 

— Minciuni! Eşti un prost! Sealfont ajunsese să urle acum. 
Matlock îşi spuse că era un om posedat. Sau chinuit. Ce mai 
rămăsese? Sponsorizările? Tot mai puţine. Există alte scutiri de 
impozite, mai viabile!... Donaţiile? Nişte tirani cu minte îngustă 

şi, drept rezultat, reducerea alocaţiilor!... Guvernul? Orb! 
Obscen! Priorităţile sale sunt cumpărate! Sau folosite ca monedă 
de schimb în preajma urnelor de votare! Nu aveam fonduri; nu 
puteam cumpăra voturi! Pentru noi, sistemul se prăbuşise! Era 
terminat! ... Şi nimeni nu înţelegea acest lucru mai bine decât 
mine. De ani de zile... implorând, cerşind cu palma întinsă în faţa 
unor ignoranţi şi a comitetelor lor pompoase... Pierdusem orice 
speranţă; eram pe moarte. Şi totuşi, nimeni nu ne asculta. Şi tot 
timpul - tot timpul - în spatele pretextelor şi a amânărilor, 
auzeam referirea voalată şi batjocoritoare la păcatul nostru 
comun, cu care ne-a pedepsit Dumnezeu. La urma urmei... eram 
profesori. Nu nişte oameni de acțiune... 

Brusc, tonul vocii lui Sealfont deveni scăzut. Şi aspru. ŞI 
extrem de convingător, pe măsură ce termina ce-avea de spus. 

— Ei bine, tinere, acum suntem nişte oameni de acțiune. 
Sistemul e condamnat, aşa cum merită, de altfel. Conducătorii 
nu învaţă niciodată să vegheze asupra copiilor Ei au văzut. Ei au 
înţeles... lar noi i-am înrolat. Alianţa noastră nu este o 
coincidenţă. 

Matlock nu mai era în stare decât să-l privească ţintă pe 
Sealfont.  Sealfont o spusese: Vegheaţi asupra copiilor... 
Vegheați-i şi îngrijiți-i. Vegheati şi aveţi grijă. Conducătorii nu 
învaţă niciodată... Oh, Doamne! Aşa să fie? Aşa stăteau lucrurile 
cu adevărat? Cei ca Nimrod şi Dunois. „Federaţiile”, „gărzile de 
elită”. Oare totul avea să se întâmple din nou? 

— Ei şi acum, James, unde e scrisoarea de care ai pomenit? La 
cine se află? 

— Scrisoarea? Ce scrisoare? 

— Scrisoarea care urma să fie pusă la poştă în dimineaţa asta. 
O vom opri acum, nu-i aşa? 

— Nu înţeleg. Matlock se străduia, se străduia cu disperare să 
se trezească la realitate. 

— La cine e scrisoarea! 

— Scrisoarea? In timp ce vorbea, Matlock îşi dădu seama că 
rostise cuvântul care nu trebuia, dar nu se mai putea stăpâni. 
Nu-şi putea impune să gândească, pentru că era incapabil să mai 
judece. 

— Scrisoarea!... Nu există nici o scrisoare, nu-i aşa! Nu există 
Nicio... „declaraţie incriminată” scrisă şi pregătită pentru a fi 
expediată la ora zece dimineaţa! Ai minţit! 

— Am minţit... minţit. 

Rezervele i se terminaseră. Nu mai era în stare de nimic. 

Sealfont râse încet. Nu era râsul cu care era obişnuit Matlock. 
Avea în el o cruzime pe care n-o mai sesizase până atunci. 

— Ce să spun, ai fost tare isteţ! Dar, până la urmă te-ai 
dovedit a fi slab. Am ştiut asta de la bun început. Ai constituit 
varianta optimă a guvernului pentru că-ţi lipsea orice 
angajament ferm. Ei o numesc mobilitate. Eu o cunoşteam sub 
numele de flexibilitate indiferentă. Singurul lucru pe care-l faci 
este să vorbeşti şi atât. Este lipsit de sens... Eşti un caz extrem 
de reprezentativ, să ştii. Sealfont vorbi peste umăr, în direcţia 
aleilor. Atenţie, toată lumea! Dr. Matlock nu va fi în măsură să 
dezvăluie nici un nume, nici o identitate. leşiţi din bârloguri, 
şobolanilor! 

— Au! 

Strigătul gutural fu scurt, punctând liniştea. Sealfont se 
întoarse brusc. 

Pe urmă, se auzi încă un geamăt, de data asta fiind zgomotul 
inconfundabil al unei trahee umane golite de aer. 

Şi încă unul, cuplat cu un început de țipăt. 

— Cine e? Cine-i acolo? Sealfont alergă spre cărarea de unde 
se auzise ultimul țipăt. 

Se opri în loc la auzul unui urlet înfricoşător, întrerupt, venit 
dintr-o altă parte a sanctuarului. Alergă înapoi; un început de 
panică îi tulburase mintea. 

— Cine-i acolo?! Unde sunteţi? Veniti aici! 

Liniştea se aşternu din nou. Sealfont se uită ţintă la Matlock. 

— Ce-ai făcut? Ce-ai făcut, om de nimic ce eşti? Pe cine ai 
adus cu tine? Cine-i acolo? Răspunde-mi? 

Chiar dacă ar fi fost în stare, nu mai era nevoie ca Matlock să 
răspundă. De pe o alee aflată în capătul îndepărtat al grădinii, 
Julian Dunois îşi făcu apariţia. 

— Bună dimineaţa, Nimrod. 

Ochii lui Sealfont se bulbucară. 

— Cine eşti tu? Unde sunt oamenii mei? 

— Mă cheamă Jacques Devereaux, Heysou Daumier, Julian 
Dunois - la alegere. Nu eşti de talia noastră. Ai avut o gardă de 
zece oameni, eu am avut opt. Acum oamenii tăi sunt morţi şi ce 
s-a întâmplat cu cadavrele lor nu te priveşte. 

— Cine eşti! 

— Duşmanul tău. 

Sealfont îşi desfăcu haina cu mâna stângă, vârându-şi dreapta 

înăuntru. Dunois strigă un avertisment. Matlock se pomeni 
alergând spre omul pe care îl venerase timp de un deceniu, 
atacându-l cu un singur gând, cu un singur scop final, chiar dacă 
asta avea să însemne sfârşitul vieţii sale: să ucidă. 

Chipul lui se afla acum aproape de al său. Chipul care îi 
amintea de figura lui Lincoln, desfigurat acum de teamă şi de 
panică. Işi cobori asupra lui mâna dreaptă, ca o gheară de animal 
terorizat. Îşi înfipse unghiile în piele, trase şi simţi sângele 
ţâşnind din gura strâmbă. 

Auzi explozia  asurzitoare şi simţi o durere ascuțită, 
electrizantă, în umărul stâng. Dar nimic nu-l putea opri. 

— Pleacă de aici, Matlock! Pentru numele lui Dumnezeu, 
pleacă de aici! 

Simţi cum este tras la o parte de nişte braţe puternice. Fu 
trântit la pământ, imobilizat de braţele voinice. Şi, prin toată 
această agitaţie, auzi teribilele ţipete de durere şi numele său 
repetat fără încetare. 

— Jamie... Jamie... Jamie... 

Folosindu-se de fiecare dram de forţă pe care i-o insuflase 
furia, scăpă de sub strânsoarea braţelor musculoase, luate prin 
surprindere. Dădu disperat din picioare, lovind în coastele şi 
spinările celor de deasupra lui. 

Pentru câteva secunde, se văzu liber. 

Să aruncă înainte pe suprafaţa dură, zdrelindu-şi coatele şi 
genunchii de pietre. Indiferent ce se întâmplase cu el, indiferent 
ce putea să însemne durerea ascuţită care acum se răspândise 
în toată partea stângă a corpului, trebuia să ajungă la fata 
lungită la pământ. Fata care, din pricina lui, îndurase atâta 
teroare. 

— Pat! 

Durerea devenise insuportabilă. Căzu din nou, dar reuşi să-i 
prindă mâna. Se ţinură strâns de mână, fiecare căutând cu 
disperare să-l aline pe celălalt, pe deplin conştienţi că amândoi 
puteau muri în momentul acela. 

Deodată, mâna lui Matlock rămase fără vlagă. 

Pentru el, totul se scufundă în întuneric. 


Deschise ochii şi-l văzu pe negrul uriaş îngenunchind în faţa 
lui. ÎI rezemaseră în capul oaselor de marginea unei bănci de 
marmură. Il dezbrăcaseră de cămaşă; umărul stâng îi palpita. 

— Sunt sigur că durerea e mult mai serioasă decât rana, zise 

negrul. Porțiunea din stânga-sus a corpului v-a fost grav afectată 
în timpul răsturnării automobilului, iar glonţul a pătruns sub 
cartilajul umărului stâng. Combinată în felul acesta, durerea 
trebuie să fie foarte puternică. 

— Ţi-am administrat un anestezic local. O să-ţi fie de folos. Cel 
care vorbise fusese Julian Dunois, aflat în picioare, în dreapta sa. 
Domnişoara Ballantyne a fost dusă la un doctor. El îi va dezlipi 
benzile adezive. E negru şi înţelegător, dar nu într-atât încât să 
fie dispus să trateze un om rănit de un glonţ. L-am chemat prin 
radio pe doctorul nostru din Torrington. Trebuie să vină aici în 
douăzeci de minute. 

— De ce nu l-aţi aşteptat ca s-o ajute şi pe Pat? 

— Sincer îţi spun, avem de vorbit. Scurt, dar între patru ochi. 
Al doilea motiv a fost că, spre binele ei, benzile acelea trebuiau 
îndepărtate cât mai curând posibil. 

— Unde-i Sealfont? 

— A dispărut. Asta e tot ce ştii, e tot ce vei şti vreodată. Este 
important să înţelegi acest lucru. Pentru că, vezi tu, dacă vom fi 
nevoiţi, vom pune în practică ameninţarea de care ţi-am 
pomenit, în privinţa ta şi a domnişoarei Ballantyne. Nu vrem să 
ajungem acolo... Nai doi nu suntem nişte inamici. 

— Greşeşti. Suntem. i 

— In ultimă instanță, probabil. S-ar părea că e inevitabil. In 
orice caz, în acest moment ne-am ajutat unul pe celălalt într-un 
moment de mare nevoie. Noi recunoaştem asta. Suntem 
încredinţaţi că şi tu vei face la fel. 

— Ai dreptate. 

— Poate că am şi învăţat câte ceva unul de la celălalt. 

Matlock se uită în ochii revoluționarului negru. 

— Eu înţeleg acum lucrurile mai bine. Dar nu ştiu ce ai fi putut 
tu învăţa de la mine. 

Revoluţionarul râse cu blândeţe. 

— Faptul că un individ, prin acţiunile sale, dacă vrei, prin 
curajul său, se poate ridica deasupra stigmatului etichetărilor. 

— Nu te înţeleg. 

— Reflectează. Ai să-nţelegi. f 

— Ce se va întâmpla acum? Cu Pat? Cu mine? In clipa în care 
voi fi găsit, voi fi arestat. N 

— Mă îndoiesc sincer de acest lucru. In decurs de o oră, 
Greenberg va citi un document pregătit de organizația mea. Mai 
exact, de către mine. Presupun că acest document va deveni o 

parte a unui dosar îngropat în nişte arhive. Căci este extrem de 
jenant. Din punct de vedere moral, legal şi, cu certitudine, politic. 
S-au comis prea multe erori grave... în dimineaţa aceasta, vom 
face pe intermediarii tăi. Poate că pentru tine ar fi un moment 
extrem de nimerit să foloseşti o parte din banii aceia atât de 
vestiți şi să pleci împreună cu domnişoara Ballantyne într-o lungă 
călătorie de refacere... Cred că această propunere va fi primită 
cu mult entuziasm. Sunt convins. 

— Şi Sealfont? Ce se va întâmpla cu el? Aveţi de gând să-l 
ucideţi? 

— Merită Nimrod să moară? Nu te osteni să-mi răspunzi, nu 
vom discuta acest subiect. E suficient să-ţi spun că va rămâne în 
viaţă până când vom căpăta răspuns la anumite întrebări. 

— Te-ai gândit la ce-o să se întâmple când se va afla că a 
dispărut? 

— Situaţia va deveni explozivă, vor circula zvonuri neplăcute. 
Despre o mulţime de lucruri. Când icoanele sunt sfărâmate, 
credincioşii intră în panică. Fie şi aşa. Carlyle va trebui să treacă 
şi prin asta... Acum, odihneşte-te. În curând, doctorul va ajunge 
aici. 

Dunois îşi îndreptă atenţia spre negrul în uniformă care se 
apropiase de el şi vorbea cu glas scăzut. Negrul care-i bandajase 
rana se ridică în picioare. Matlock urmări cu privirea silueta 
înaltă, suplă, a lui Julian Dunois care-şi transmitea calm şi 
încrezător instrucţiunile şi simţi durerea recunoştinţei. Senzaţia 
deveni şi mai dureroasă atunci când, brusc, Dunois căpătă o altă 
înfăţişare. 

Era silueta morţii. 

— Dunois? 

— Da? 

— Ai grijă de tine. 

EPILOG 


Apele verzi-albastre ale Mării Caraibilor oglindeau soarele 
fierbinte al după-amiezii în nenumărate reflexii orbitoare. Nisipul 
era cald şi moale sub atingerea picioarelor. Această porţiune 
izolată de insulă trăia în pace cu ea însăşi şi cu o lume despre a 
cărei existenţă nu avea cu adevărat habar. 

Matlock se duse la marginea apei şi lăsă valurile miniaturale 
să-i scalde gleznele. Ca şi nisipul de pe plajă, apa era caldă. 

Avea la el un ziar pe care i-l trimisese Greenberg. De fapt, o 
pagină de ziar. 


MASACRUL DIN CARLYLE, CONN. 
23 DE VICTIME, ALBI ŞI NEGRI, ORAŞUL 
CONSTERNAT, EVENIMENT PRODUS DUPA DISPARIŢIA 
RECTORULUI UNIVERSITĂŢII 


CARLYLE, 10 mai. leri, la periferia acestui mic oraş 
universitar, într-o zonă alcătuită din proprietăţi rezidenţiale 
mari, de tradiţie, a avut loc un masacru bizar. Au fost ucişi 
douăzeci şi trei de oameni; părerea autorităţilor federale 
este că aceste omoruri sunt rezultatul unei ambuscade în 
urma căreia au căzut victime o bună parte din cei atacați, 
precum şi din rândurile atacatorilor... 


Urma o înşiruire rece a identităţilor şi scurte rezumate ale 
asociaţiilor făcute de poliţie pe baza dosarelor. 

Julian Dunois se afla printre ei. 

Spectrul morţii nu fusese doar o amăgire; Dunois nu-i scăpase. 
Violenţa căreia îi dăduse naştere a trebuit să fie violenţa care i-a 
luat viaţa. 

Restul articolului conţinea speculaţii complicate privind 
semnificaţia masacrului şi a neobişnuitei sale liste de victime, 
precum şi despre posibila legătură cu dispariţia lui Adrian 
Sealfont. 

Numai speculaţii. Nici o menţiune despre Nimrod, nimic 
despre Matlock; nici un cuvânt despre ancheta federală de lungă 
durată. Nu adevărul; nimic despre adevăr. 

Matlock auzi uşa vilei deschizându-se şi se întoarse. Pat stătea 

pe mica verandă situată la cincizeci de paşi, dincolo de creasta 
dunei. Îi făcu semn cu mâna şi începu să coboare treptele spre 
el. 

Era îmbrăcată în pantaloni scurţi şi o bluză subţire de mătase; 
era desculţă şi zâmbitoare. Bandajele îi fuseseră scoase de la 
picioare şi de la braţe, iar soarele Caraibilor aşternuse pe pielea 
ei un bronz minunat. Purta o bentiţă portocalie lată, ca să-şi 
acopere rănile de deasupra frunţii. 

Nu voia să se mărite cu el. l-a spus că nu poate accepta o 
căsătorie din milă sau din datorie, fie acestea reale sau 
închipuite. Dar Matlock ştia că se vor căsători. Sau nu va exista 
căsătorie pentru nici unul dintre ei. Şi asta, datorită lui Julian 
Dunois. 

— Ai adus ţigările? întrebă el. 

— Nu. Fără ţigări, replică ea. Am adus chibriturile. 

— Asta e ceva criptic. 

— Eu am folosit cuvântul ăsta - criptic - în legătură cu Jason. 
Îţi aminteşti? 

— Da. Erai furioasă ca o drăcoaică. 

— lar tu erai diliu... ca un drac. Hai să mergem la debarcader. 

— De ce ai adus chibriturile? O luă de mână, punând ziarul la 
subsuoară. 

— Pentru un rug funerar. Arheologii acordă o mare importanţă 
rugurilor funerare. 

— Ce vrei să spui? 

— Ai cărat după tine ziarul ăla nenorocit toată ziua. Vreau să-i 
dau foc, zise Pat, zâmbindu-i cu blândeţe. 

— Arderea lui nu va schimba ceea ce scrie acolo. 

Pat nu luă în seamă observaţia. 

— De ce crezi că ţi l-a trimis Jason? Am crezut că ideea a fost 
să petrecem câteva săptămâni de uitare. Fără ziare, fără radio, 
fără nici o legătură cu lumea de afară; nimic altceva în afară de 
apă şi nisip. El a făcut regulile şi tot el le-a încălcat. 

— El mi-a recomandat regulile, ştiind că vor fi foarte greu de 
respectat. 

— Ar fi trebuit să lase pe altcineva să le încalce. Nu e un 
prieten atât de bun precum credeam. 

— Poate că e mai bun decât crezi. 

— Astea-s sofisme, zise ea, strângându-i mâna. 

Un val rătăcit trecu peste picioarele lor goale. In larg, un 
pescăruş tăcut cobori în picaj din înaltul cerului, poposind în apă; 

bătu apa cu aripile şi gâtul i se zgâlţâi violent. Pasărea se înălţă 
ţipând, fără nici o pradă în cioc. 

— Greenberg ştie că am de luat o hotărâre foarte neplăcută. 

— Ai luat-o deja. lar el ştie. 

Matlock se uită la ea. Bineînţeles că Greenberg ştia; şi ea ştia, 
îşi zise el. 

— Va fi mult mai multă suferinţă; poate că mai mult decât ar 
justifica. 

— Tocmai asta îţi spun şi ei. Să-i laşi să se descurce în stilul 
lor. Liniştit, eficient, cu cât mai puţină suferinţă pentru toată 
lumea. 

— Poale că aşa e cel mai bine; poale că au dreptate. 

— Nu crezi asta nici măcar o secundă. 

— Nu, nu cred. 

Un timp, se plimbară în tăcere. Debarcaderul se afla în faţa 
lor. Pietrele fuseseră amplasate acolo cu decenii, poate chiar 
secole, în urmă, pentru a domoli cine ştie ce curent demult uitat. 
Acum devenise un element natural. 

Aşa cum Nimrod devenise un element natural, o extrapolare 
logică a ceva anticipat; de nedorit, dar în acelaşi timp, aşteptat. 
Ceva cu care te poţi lupta numai pe ascuns. 

Mini-America... imediat sub suprafaţă. 

Politica de companie, nenică. 

Pretutindeni. 

Vânătorii, întemeietorii. Ucigaşii şi victimele lor încheiau 
alianţe. 

Vegheați asupra copiilor. Ei au înțeles... Noi i-am înrolat. 

Conducătorii nu învaţă niciodată. 

Un microunivers al inevitabilului? Devenit inevitabil pentru că 
nevoile erau reale? Fuseseră reale de ani de zile? 

Şi cu toate acestea, conducătorii nu vor învăţa. 

— Jason a spus odată că adevărul nu este nici bun, nici rău. E 
pur şi simplu adevăr. lată de ce mi-a trimis asta. Matlock se 
aşeză pe o stâncă netedă; Pat veni lângă el. Fluxul începuse să 
înalțe nivelul apei şi valurile mici răspândeau în sus stropi fini. 
Pat se întinse şi luă pagina de zi; ir. 

— Inseamnă că ăsta e adevărul. (O afirmaţie). 

— Adevărul lor. Judecata lor. Atribuie etichetări evidente şi 
continuă jocul. Băieţii buni, băieţii răi şi garda civilă vor ajunge la 
trecătoare la timp. Tocmai la timp. De data asta. 

— Care e adevărul tău? 

— Să mă întorc şi să spun povestea. Toată. 

— Nu vor fi de acord. Îţi vor înşira motive pentru care nu 
trebuie s-o faci. Sute de motive. 

— Nu mă vor putea convinge. 

— Vor fi împotriva ta. Au ameninţat; nu vor accepta amestecul 
nimănui. Asta vrea Jason să ştii. 

— La asta vrea el să mă gândesc. 

Pat ţinu ziarul în faţa ei şi scapără un chibrit de suprafaţa 
uscată a stâncii. 

Hârtia arse şovăielnic, întârziată de stropii de apă. 

Dar arse. 

— N-a fost un rug funerar prea impresionant, spuse Matlock. 

— E suficient şi atât, până când ne vom întoarce. 

JAMES B. MATLOCK, 33 de ani. licenţiat în litere și doctor în 
filosofie. Fără nici un fel de experiență anterioară, fără nici un 
antrenameni specia! va trebui să înfrunte acest, 

NIMROD -— maestrul păpuşar nevăzut. 

Fără chip, fără formă, dar cu o autoritate înspăimântătoare şi 
durabilă. Nu un e! sau niște ei, ci o forță. O abstracție complexă care și-a 
întins tentaculele invizibile în toate universităţile din nord-estul Statelor 
Unite, în toate municipalitățile care slujesc instituţiile universitare, în toate 
piramidele financiare care constituie fundamentul complicatelor structuri 
ale învățământului superior din Noua Anglie. 

Droguri, prostituție, jocuri de noroc, corupție la cele mai înalte 
niveluri — nimic nu îi e străin lui NIMROD. 


DOCUMENTUL 
MATLOCK 


„— Pentru numele lui Dumnezeu! Să cheme cineva poliția! E 
un om mort acolo! 

Deodată, din umbra copacilor de la jumătatea .cvartalului, 
Matlock auzi huruitul unui motor de mașină, urmat de scrâşnetul 
cauciucurilor însoțind ieşirea mașinii în mijlocul străzii. Se repezi 
la marginea verandei. Automobilul lung și negru plonjă din 
întuneric, gonind spre colțul străzii. Matlock încercă să vadă 
numărul de înmatriculare și, dându-și seama că era imposibil, 
cobori o treaptă ca să identifice măcar marca mașinii. Brusc, fu 
orbit. Fasciculul unui proiector străpunse întunericul blând al 
nopții de primăvară și se opri pe silueta lui. Ridică mâinile ca să-și 
acopere ochii şi, imediat auzi plesnitura înăbușită, urmată de 
curentul instantaneu de aer pe care îl auzise cu câteva minute în 
urmă. O pușcă trăgea asupra lui. O armă cu amortizor.“ 

